المنظورات الحسينية

للمرحوم الشاعر ألأديب

الحاج ألشيخ كاظم منظور الكربلائي

المجلد ألأول

الطبعة ألأولى: 1424 ه 2003 م

بسم ألله الرحمن الرحيم

«المالُ والبَنُونَ زِينَةُ الحَيوةِ الدُّنْيا»

«والباقياتُ الصِّالِحاتُ خَيْرٌ عِنْدَ رَبِّكَ ثَواباً وَخَيْرٌ أَمَلاً»

طبع هذا الكتاب على نفقة المحسن الوجيه خادم الحسين عليه‌السلام

الحاج إسماعيل جنتي الكربلائي

فجزاه الله خير جزاء المحسنين

مقدمة المؤلف

سبحان الذي علم بالقلم ، وميز الإنسان عن بقية خلقه بالنطق والإدراك ، والصلاة والسلام على محمد صلى‌الله‌عليه‌وآله‌وسلم خير خلقه وخاتم أنبيائه الذي بعث لإنقاذ البشرية المعذبة ، وإرشادها إلى سبيل الهداية والنجاة بمكارم الأخلاق ومحكم النواميس.

أما بعد :

لقد كنت منذ طفولتي ممن لهم شغف عظيم لاستماع قلائد الكلام المنظوم وحفظ بعض ما يروق لي منها تسلياً واستفادة فنمت بي تلك البذرة ، ودفعني هذا الشوق المثمر إلى مجالسة الأدباء والشعراء ولا سيما الزجليين منهم ،فانبريت لنظم بعض الأبيات كلما سنحت لي الفرص ، ثم أخذت هذه الرغبة تنمو في بشدة حتى تمركزت وسيطر حبها الجم على مشاعري.ولم تقف عند هذا الحد بل سرى تيارها إلى ملكتي الغارقة في سباتها فأيقظها وأذكي نبراسها الفاتر وتوجهت إليها ملكتي فطفقت أنظم القصائد الواحدة تلو الأخرى بشتى نواحي الشعر وفنونه.

( وأول الغيث قطر ثم ينهمر ) وكان لنتاج إحساسي وشعري وقع حسن في نفوس الجمهور من مقدري هذا الفن.

وسرعان ما ذاع الشعر بين مختلف طبقات الجمهور وتداولوه حتى أخذت تنهال علي طلبات من مختلف انحاء القطر العراقي ، ولم يكن مني إلا أن ألبيها بشوق زائد ، إيفاء لهذا التقدير وقياماً بالواجب المطلوب ، رغم ما يطلبه ذلك من تضحية من الوقت الذي له أثره الفعال في حالتي الصحية والاقتصادية معاً، الأمر الذي حدا بي إلى أن أقوم بجمع شتات ما تيسر من بعض هذه القطع ، وتدوينها لحفظها من التلف والضياع ، وتسهيلاً للمتتبع الذي يتوق إلى مراجعتها.

بل وكان الحافز القوي الذي دفعني إلى ذلك رغبة ألأصدقاء الشديدة المتكررة ، وقيام

تلميذنا الشاب الأديب ( جاسم محمد آلگلگاوي ) يجمع شواردها وتدوينها وبذل الجهود الموفقة في طبعها وإذاعتها وقد أراحني هذا التلميذ البار من العناء الذي كان لا بد لي منه وحفظ لي من الوقت الشيء الكثير وقدم القصائد ذاكراً غايتها ومناسبتها معلقاً عليها بما يحفظه الطالب البر لأستاذه الحريص على تربيته كما وقد سجل عناوين تلك القصائد.

لذا وجب علي تبيان تلك الخدمة المثابة وعليه قمت بطبع (الجزء ألأول) من هذه المجموعة المشتمل على مدح ورثاء أهل البيت عليهم‌السلام وبالأخص منهم شهداء الطف وقد أسميته بـ ( المنظورات الحسينية ) تسجيلاً لبطولة زعماء الطف الخالدة ، والله عنده حسن الثواب.

كاظم منظور

كربلاء المقدسة

التقاريظ

والحمد لله رب العالمين والصلاة والسلام على محمد وآله الطيبين الطاهرين.فإني قد أجلت نظري وسرحت فكري في هذه المجموعة فوجدتها مملوءة من اللئالئ والدرر والحكم والعبر ، والمدح والرثاء في آل العباء عليهم‌السلام فجدير في حقها أن تكون مصداقاً للخبر وما ورد عن سيد البشر صلى‌الله‌عليه‌وآله‌وسلم : « إن للهِ كنوزاً تحت الأرض مفاتيحها ألسنة الشعراء »، ووجدتها أيضاً منطبقة على ما في الخبر الوارد عن الإمام الرضا عليه‌السلام : « من قال فينا بيتاً بنى الله له بيتاً في الجنة » فهنيئاً ومسرة لناظمها الخبير البصير الذي عجنت طينته بولاء آل بيت الرسول ، ومودة أبناء فاطمة البتول فأسأل الله تعالى أن يجعلها خالصة لوجهه الكريم ، ويحشره مع من يتولاه من الأئمة الطاهرين.

محمد الخطيب كربلاء المقدسة

\* \* \*

وقد تلطف الشاعر الكبير الشيخ عبد الحسين الحويزي فقرظه شعراً كما هو عن لسان حال الشيخ كاظم المنظور :

|  |  |  |
| --- | --- | --- |
| يابن النبي نظمت فيك مدائحاً |  | لمعت مثال اللؤلؤ المنثور |
| تهوى جنان الخلد سمط عقودها |  | حتى أقلدها رقاب الحور |
| صيغت نضاراً للعقود فأصبحت |  | تزهو سبائكها بغير نظير |
| بولاك في الآفاق فاح أريجها |  | نفحات مسك أو مهب عبير |
| وبِلُسْنِ أقلام البيان رقمتها |  | صحفاً نطقن بأحرف وسطور |

|  |  |  |
| --- | --- | --- |
| أرجو من الظلمات تخرجني بها |  | كرماً وتدخلني بعصر النور |
| وقصور فكري في ثناك تطيله |  | لأحل منه غداً رواق قصور |
| نظراً مددت إليَّ مدحك طامحاً |  | (فانظر لعبدك كاظم المنظور) |

\* \* \*

وتفضل الشيخ محسن أبو الحب الخطيب الكربلائي :

|  |  |  |
| --- | --- | --- |
| لله در ابن حسون وفكرته |  | وما أتى من بديع النظم والحكم |
| جادت قريحته مذ صار يبذلها |  | في مدح أبناء طه سادة الأمم |
| وفي فضائلهم تتلو مناقبهم |  | هي التي ليس يحصى قط بالقلم |
| وكم أتى بعجيب في رثائهم |  | أجرى الدموع كغيث جد منسجم |
| له قصائد جلت أن يقابلها |  | أهل الفصاحة من عرب ومن عجم |
| فانظر لديوانه المسطور أن به |  | شعراً كعقد بجيد الخود منتظم |
| (لكاظم) عند أهل البيت منزلة |  | لأنه لهم من جملة الخدم |
| أرجو الإله يجازيه ويسعده |  | وأن يفيض عليه وافر النعم |

\* \* \*

وقرظه الشيخ عبد الكريم الملا كاظم خطيب كربلاء :

|  |  |  |
| --- | --- | --- |
| (يا كاظم المنظور) فزت بمنحة |  | منظورة من سيد الشهداء |
| برثاء أهل البيت فزت ومدحهم |  | وبلغت فيهم ذروة العلياء |
| قد قال صادق آل بيت محمد |  | من قال يمدحنا من الشعراء |
| فله غداً في كل بيت قاله |  | فينا بحب صادق وولاء |
| بيت بجنات النعيم وهذه |  | هي نعمة من أفضل النعماء |
| قد نلت فيما قد حواه بمدحهم |  | ديوان شعرك رغبة السعداء |

\* \* \*

وهذا مدح الشيخ هادي الشيخ صالح خطيب كربلاء

|  |  |  |
| --- | --- | --- |
| درر بسلك الود لابن محمد |  | من نظم كاظم قد أتى يهديها |
| منظومة بمدامع منثورة |  | نار المصيبة قد غدت تذكيها |
| إذ أنها تبدى لعظم مصيبة |  | حتى الملائك في السما تبكيها |
| نظرات سبط محمد عرفت بها |  | هل نظرة من غيرها تحكيها ؟ |

\* \* \*

وأرّخه الشاعر الأديب الشيخ علي البازي

|  |  |  |
| --- | --- | --- |
| ذا سفر آي به رثاء |  | لسبط طه سليل حيدر |
| أبدع فيه (أبو جواد) |  | فكل غرس أتاه أثمر |
| (كاظم) يرجو بالحشر منه |  | أرخ « إليه الحسين ينظر » |

1365 ه.ق

\* \* \*

المقطوعة المشجرة

نظم هذه المقطوعة الشاب الأديب السيد إبراهيم العلوي على الطريقة المشجرة ، وبالتزام كل بيت يبتدئ فيه بأول حرف من أحرف اسم الشاعر « الشيخ كاظم منظور » :

|  |  |  |
| --- | --- | --- |
| أ: أيا خاطري جد في القوافي مدى العمر |  | ويا قلب ذب نظماً ببحبوحة الشعر |
| ل :لئن طرت في أوج المعالي محلقاً |  | ومنها أجتنيت الدر من أيما بحر |
| ش : شوارد من غر القصيد جنيتها |  | وصرت كمن يجني الأنيق من الزهر |
| ي :يعود إليك الفضل (كاظم) في الورى |  | ويحلو لك الشعر البليغ مع النثر |
| خ :خواطرك اللاتي انفرطن قوافيا |  | تجمعن سفراً قد حوى غالي الدر |
| ك :كأن معانيه كواكب نظمت |  | فأمست تضيء الليل أسنى من البدر |
| ا أأسهب فيك الوصف فالفكر قاصر |  | وأطنب في مدحي فوالله لا أدري |

|  |  |  |
| --- | --- | --- |
| ظ ظعن بنات الفكر عني وقد غدت |  | مخيلتي عطشى إلى ديمة القطر |
| م :ملأت بحور النظم دراً منضداً |  | وأفعمت ديواناً من الآي والذكر |
| م: مهب شذاه من رياض سمت علا |  | بمدح حسين السبط فخراً على فخر |
| ن : نظمت شعوراً في رثاء أماجد |  | نسور ربي لم تنثن مدى الدهر |
| ظ : ظللت بهم تزداد مجداً ورفعة |  | ومجدهم يعلو على الأنجم الزهر |
| و: وأديت حقاً في المديح لمن غدا |  | صريعاً ببحر الشمس ملقى على النهر |
| ر :رأيت لزاماً أن تناصر عترة |  | تناصر دين الله في السر والجهر |
| جزيت ابن ( حسون ) من الله رحمة |  | تصونك في الأخرى وفي موقف الحشر |

\* \* \*

تفضل الأستاذ السيد حسون القزويني البغدادي وزين هذا الديوان بقلائده الغالية.

|  |  |  |
| --- | --- | --- |
| لله در كاظم من ناظم |  | در زهى من نسج أبدع ناظم |
| من جوهر الإنشاء صغت قلائداً |  | بهرت فراق نظامها المعالم |
| نعم الذخيرة للمعاد فذو العلى |  | يجزيك عنها بالنعيم الدائم |

\*\*\*

جادت قريحة شاعرنا السيد عبد الرسول الكفائي فأرخ ديوان المنظور بأبيات ضمنها عيون البلاغة وجواهر الألفاظ :

|  |  |  |
| --- | --- | --- |
| يامن لسبط النبي ناصره |  | ينظمك اليوم أنت شاعره |
| فالسبط للدين قام منتصراً |  | وأنت قد جئتنا تناصره |
| بمقول ناشر مآثر من |  | سمت بمجد علاً مآثره |
| لذاك خص لحسين ( كاظمنا ) |  | بنظرة اللطف فهو ذاكره |
| أرخ ومنظورات راقمه |  | أرخ بأن الحسين ناظره |

تمهيد

مضى على إستشهاد أبي الأحرار وسيد الشهداء الحسين بن علي عليه‌السلام أكثر من ألف وثلآثمائة عام ، ومنذ ذلك العام إلى يومنا هذا والشعراء ينظمون فيه القصائد والملاحم وألأراجيز بالفصحى ، بشتى أللغات الدارجة والشائعة التي ينطق بها قوم من البشر.ولقد شارك بني آدم في هذا ألأمر الجنّ والمرئك أيضاً !

ذكر الطبري في تاريخه ( ج 6 / 269 ) وإبن ألأثير في كامله ( ج 4 / 40 ) وهما من أشهر مؤرخي العامة.قالا : روي أن أُم سلمة (رض) سمعت هاتفا يقول :

|  |  |  |
| --- | --- | --- |
| أيها القاتلون َجهلاً حسيناً |  | أبشروا بالعذاب والتنكيلِ |
| قد لُعنتم على لسان إبن داود |  | وموسى وصاحب ألإنجيلِ |

وروى الشيخ المفيد رحمه‌الله عن رجل من بني تميم قال : كنت جالسا بالرابية ومعي صاحب لي فسمعنا هاتفا يقول :

|  |  |  |
| --- | --- | --- |
| وألله ما جئتكم حتى بصرتُ به |  | بالطف منعفر الخدّين منحورا |
| وحوله فتية تُدمى نحورهم |  | مثل المصابيح يملون الدُجى نورا |
| كان الحسين سراجا يُستضاء به |  | ألله يعلم أنّي لم أقُل زورا |

ونقله الحافظ سليمان الحنفي بكتابه ينابيع المودة ( الباب الحادي والستون).عن كتاب المقتل لأبي مخنف قال : قال أبو مخنف : نصبوا الرمح الذي عليه الرأس الشريف المبارك المكرم إلى جانب صومعة الراهب فسمعوا صوت هاتف ينشد ويقول:

وألله ما جئتكم حتى بصرت به إلخ ، وزاد في آخرها:

|  |  |  |
| --- | --- | --- |
| مات الحسين غريب الدار منفرداً |  | ظامي الحشاشة صادي القلب مقهورا |

وينقل قبل هذ ا أيضا روايات كثيرة في هذا ألإطار عن مقتل أبي مخنف.منها يقول : بأن حاملي رأس الحسين عليه‌السلام في طريقهم إلى الشام ، سمعوا هاتفا يقول:

|  |  |  |
| --- | --- | --- |
| ماذا تقولون إذ قال النبي لكم |  | ماذا فعلتم وأنتم آخر ألأُممِ |

|  |  |  |
| --- | --- | --- |
| وبعترتي وبأهلي عند مفتقدي |  | منهم أُسارى ومنهم ضُرّجوا بدمِ |
| ما كان هذا جزائي إذ نصحت لكم |  | أن تُخلفوني بسوءٍ في ذوي رحمي |

وروى السيد إبن طاووس عليه الرحمة : أن الحسين عليه‌السلام لما نزل الخزيمية في طريقه إلى كربلاء أقام بها يوما وليلة.فلما أصبح أقبلت إليه أخته زينب عليها‌السلام فقالت : يا أخي أ أخبرك بشيء سمعته البارحة ؟ فقال الحسين عليه‌السلام : وما ذاك ؟ فقالت : سمعت هاتفا يقول :

|  |  |  |
| --- | --- | --- |
| ألا يا عين فاحتفلي بجهد |  | ومن يبكي على الشهداء بعدي |
| على قومٍ تسوقهم المنايا |  | بمقدار إلى إنجاز وعدِ |

فقال لها الحسين عليه‌السلام : يا أختاه كل الذي قضى فهو كائن.

وأما شعر الجن ونوحهم على الحسين عليه‌السلام فكثير جداً.

منها ما رواه إبن قولويه في كامل الزيارات قال : كانوا يسمعون نوح الجنّ في الليالي التي قتل فيها الحسين عليه‌السلام فمن شعرهم:

|  |  |  |
| --- | --- | --- |
| أبكي إبن فاطمة الذي |  | من قتله شاب الشعرْ |
| ولقتله زلزلتُمُ |  | ولقتله إنخسف القمرْ |

وأيضا منها ما رواه هو وغيره :

|  |  |  |
| --- | --- | --- |
| نساءُ الجنِّ يبكين |  | من الحزن شجياتِ |
| ويلطمن خدوداً كال |  | دنانير نقيّاتِ |
| ويلبسن الثياب السودِ |  | من بعد القصياتِ |
| ويسعدن بنوحٍ لل |  | نساءِ الهاشمياتِ |
| ويندبن حسيناً |  | عظمت تلك الرزياتِ |

ولم تنفرد الشيعة بإنشاد ألأشعار وإنشائها في رثاء أبي عبدألله الحسين عليه‌السلام وفي البكاء والنياحة عليه ، بل نجد بعض الذين لم يكونوا على طريقتهم أيضا سعوا في هذا المضمار وبرزوا في هذا ألإطار.

فقد ذكر الحافظ سليمان في كتابه ينابيع المودة ( الباب الثاني والستون) نقلا عن الحافظ جمال الدين الزرندي المدني وهو عن الآخرين عن أبي القاسم إبن الطيب قال : بلغني أن الشافعي رحمه‌الله أنشد هذه ألأبيات :

|  |  |  |
| --- | --- | --- |
| تأوّه قلبي والفؤادُ كئيبُ |  | وأرّق عيني والرقاد غريبُ |

|  |  |  |
| --- | --- | --- |
| تزلزلت الدنيا لآل محمدٍ |  | وكادت لهم صمُّ الجبالِ تذوبُ |
| فمن مبلغٌ عني الحسين رسالةً |  | وإن كرهتها أنفسٌ وقلوبُ |
| قتيل بلا جرم كأن قميصه |  | صبيغٌ بماء ألأرجوان خضيبُ |
| نصلي على المختار من آل هاشم |  | ونوذي بنيه إنّ ذاك عجيبُ |

وقال شاعر آخر :

|  |  |  |
| --- | --- | --- |
| ويكبِّرون بأن قُتلتَ وإنما |  | قتلوا بك التكبيرَ والتهليلا |

ومع طي القرون المتمادية إنطوت كثير من العادات وتغيرت تقاليد كثيرة وإندرست كثير من الذكريات وإنمحت وقائع عظيمة وحوادث وخيمة من ذاكرة ألأيام كان التاريخ سجلها.ولكن يوم الحسين عليه‌السلام وجهاده العظيم وذكرى إستشهاده ألأليم لم يندرس ولن ينطوي ولا ينسى أبدا على مر الدهور وكرّ العصور ، بل هو كالشمس في الضحى ، أشرق من كربلاء ليضيء العالم وينشر في الكون.

حتى غدا.كل يوم عاشوراء.وكل أرض كربلاء !! وصار الحسين عليه‌السلام رمزا للإحتجاج الصارخ على الظلم والطغيان ، وثورة وبركانا ضد الطواغيت والظالمين في كل زمان ومكان.وأصبح أُسوة وقدوة لجميع الشعوب وألأُمم الطالبة للحرية والشرف والعزة والكرامة التي قدرها ألله سبحانه للإنسان.بقوله تعالى «وَلَقَدْ كَرَّمْنا بَنِي آدَمَ ».

فالحسين عليه‌السلام أبو ألأحرار وسيد الشهداء.خالدٌ ومخلَّد يلوح أبدا في أفق الزمان وفي سماء الحقيقة والمعنوية وفي فؤاد ألإنسانية وفي قلب كل مظلوم في العالم.

ولقد قالوا :

|  |  |  |
| --- | --- | --- |
| كذب الموتُ فالحسينُ مخلَّدْ |  | كلما أُخلقَ الزمانُ تجدّدْ |

وقال ألشاعر ألآخر :

|  |  |  |
| --- | --- | --- |
| أنست رزيتكم رزايانا التي |  | سلفت وهوّنت الرزايا ألآتية |
| وفجائع ألأيام تبقى مدّةً |  | وتزول وهي إلى القيامة باقية |

والعجيب أن أكثر الحكومات التي إستولت على بلاد المسلمين ، كانت ولا زالت تحارب إسم الحسين وتمنع من إحياء ذكراه ويومه ألأليم وعاشورائه العظيم.وإنك قلما تجد فضائية من الفضائيات العربية في عصرنا الحاضر أو محطة تلفاز من محطات الدول ألإسلامية تحيي ذكرى إستشهاده ويومه ألأليم الذي مطرت السماء فيه دماً ، كما نقرأ في

كتب الشيعة والسنة ، فلا يذكرون في يومه شيئا من تاريخه المليء بالجهاد في سبيل ألله وتضحياته وبطولاته وفتوته ومواساته وغيرها من الدروس والعبر التي أحوج ما يكون إليها اليوم أبناء ألإسلام ، والحسين عليه‌السلام هو سبط نبيهم وريحانته وسيد شباب أهل الجنة.

وأقل ما نتوقعه من تلك الفضائيات ومحطات التلفزة المنسوبة والمنتمية إلى الدول العربية والإسلامية : أن تعلن في يوم عاشوراء ساعة حداد لإستشهاد الحسين بن علي عليهما‌السلام سبط رسول ألله وإستشهاد آله وصحبه.

ألم يكن الحسين وإخوته وأولاده وأبناء أخيه الحسن المجتبى عليه‌السلام عترة خاتم النبيين وأهل بيته الطيبين الطاهرين ؟ وقد حلت بهم تلك الفجائع والمصائب التي لم يشهد تاريخ البشرية مثلها !

نعم.العجب أن شعاع عاشوراء إمتد وإتسع ونور الحسين عليه‌السلام شاع وإنتشر ، حتى شمل العالم رغم كل المحاولات المضادة ، وخذلان الحكومات ألإسلامية للنهضة الحسينية المباركة.

\* \* \*

ولا يخفى أثر الشعراء الكرام ودورهم البناء في إنعكاس واقعة عاشوراء ، وإيصال نور الحسين وصوته إلى ألأجيال التي جاءت بعد ذلك اليوم ألأليم وتتلمذت في مدرسة سيد الشهداء.

والمعلمون هم الخطباء والشعراء الحسينيون.

وإن إنشاء الشعر ونظم القصائد من أفضل وسائل ألإعلام في العالم.ولقد برز في هذه المدرسة العظيمة والجامعة الكريمة.أساتذة كبار إشتهروا في ميادين الخطابة والشعر والبلاغة وألأدب.وأحد هؤلاء هو المرحوم المغفور له الحاج كاظم المنظور الكربلائي ، الذي إعترف له ولعظمته في ميدان الشعر وألأدب الشعبي جميع الشعراء وكل ألأدباء المعاصرين له حتى لقبوه بأمير الشعراء الشعبيين.

والجدير بالذكر أنه كان أُمياً لا يعرف القراءة والكتابة ولكن جاء بما يعجز عن إتيانه ، سائر الشعراء وألأدباء العالمين العارفين.ولم تنحصر قصائده في رثاء عترة الرسالة وذكر مصائب أهل بيت النبوة.بل تناول في شعره سرد فضائلهم ومناقبهم وحاجج بها خصومهم ومنكري فضائلهم.منها قصيدة مطلعها :

|  |  |  |
| --- | --- | --- |
| يهل تعرض عن ألآية إتگول سحرٌ مستمر |  | والگمر آية «محمد»تظن ينشق بالسحر |

ويعرج في آخر القصيدة إلى مصاب علي ألأكبر حيث كان أشبه الناس بجده رسول ألله صلى‌الله‌عليه‌وآله‌وسلم خَلقا وخُلُقاً ومنطقا.

وهكذا يتطرق إلى ولاية علي بن أبي طالب عليه‌السلام ويشير إلى ألآية الكريمة وقول ألله عز وجل: «اليَوْمَ أَكْمَلْتُ لَكُمْ دِيَنَكُمْ » فيقول:

خير ألأعمال الولاية وبيها دين ألله كمل والذي عنها تخلّف ما يفيده كل عمل

ويعرج في آخر القصيدة ، إلى مصاب أبي الفضل العباس عليه‌السلام إذ واسى أخاه الحسين وضحى بنفسه وفداه بروحه.وأنه كان لسبط رسول ألله صلى‌الله‌عليه‌وآله‌وسلم كما كان أبوه علي بن أبي طالب عليه‌السلام لمحمد خاتم ألأنبياء صلى‌الله‌عليه‌وآله‌وسلم.

ويتطرق الشاعر المنظور إلى الوعظ وألإنذار فيقول:

|  |  |  |
| --- | --- | --- |
| يا من إبدنياك شاغل نفسك إبطول ألأمل |  | أظن غافل ما دريت الگبر صندوگ العمل |

وفي آخر القصيدة يعرج إلى موقف الحسين عليه‌السلام بألآخرة وذكر مصائبه الفجيعة ألأليمة إلى ربه سبحانه ويشكو قاتليه وظالميه إلى ألله تعالى ليحاكمهم.

وفي قصيدة عصماء يتطرق إلى عقيدة خاصة بالشيعة وهي ألإعتقاد بأن ألله عز وجل أعطى علياً عليه‌السلام ولاية الكون فهو يتصرف في العالم بإذن ألله تعالى فيقول الشاعر:

|  |  |  |
| --- | --- | --- |
| يا علي معناك صارت گطب والعالم رحاها |  | مثل طي السجل بيدك تنطوي ألأرض إو سماها |

وفي آخر القصيدة يعرج الشاعر إلى مصائب زينب الكبرى واليتامى حولها، حيث هي عزيزة أبيها والعقيلة الهاشمية التي طالما حمى علي عليه‌السلام خدرها، ولكنها أمست في كربلاء بعد مقتل أخيها الحسين ومصرع إخوتها وعشيرتها أسيرة ألأعداء.وهكذا حينما يرى شاعرنا العظيم ، هجمة ألأعداء على عم النبي ألأكرم صلى‌الله‌عليه‌وآله‌وسلم وناصره ومحاميه ، أبي طالب المظلوم ، ويشاهد سهام الظالمين تستهدف شخصيته الفذة وتريد النيل من مواقفه البطولية في ألإسلام ، ينتصر له شاعرنا المنظور ويبين دفاعه عن إبن أخيه محمد صلى‌الله‌عليه‌وآله‌وسلم وحقه على ألإسلام الحنيف فقال في قصيدة مطلعها :

|  |  |  |
| --- | --- | --- |
| يشع عالإسلام فضلك يبو طالب چالگمر |  | حيث إنته إحفظت إلها المصطفه سيد البشر |

ثم يعرج في آخر القصيدة إلى ما واجهه إبنه ألإمام علي عليه‌السلام من أعدائه ويذكر مصيبة

فاطمة الزهراء عليها‌السلام وما لاقته بعد أبيها رسول ألله صلى‌الله‌عليه‌وآله‌وسلم.وحينما يتطرق إلى شرح المصائب وتفصيل الوقائع ألأليمة يوم الطفوف.يسردها في صياغة سلسة وعبارات سهلة يفهمها كل عالم وعامي وكل كبير وصغير.مثل القصيدة الحزينة:

|  |  |  |
| --- | --- | --- |
| يحسين أخبرك |  | من طحت عالغبره |
| زينب مشت چتالك إيباريها |  | من طحت عالغبره |

والقصيدة ألأخرى على نفس اللحن والوزن وهي :

|  |  |  |
| --- | --- | --- |
| يا گمر هاشم |  | من طحت عالشاطي |
| لا ظل خدر لا ظل حمه ولا صيوان |  | من طحت عالشاطي |

ولا بد لي أن أجلب إنتباه القارىء الكريم إلى نقطة مشرقة في حياة شاعرنا المنظور وهي إبداعه للألحان وتفننه في ألأطوار وألأوزان ولا أظن أحدا من الملحنين والفنانين يماثله ويساويه في هذا المجال.

ولقد طبع له في حياته أكثر من عشرة أجزاء تجمع أشعاره وقصائده التي تكون خالدة.ولا زالت تقرأ في المجالس الحسينية والمناسبات الدينية.

ولقلة وجود هذه الكتب في أيدي الراغبين والحاجة الملِّحة إليها ومطالبة الخطباء والرواديد الحسينيين لهذه القصائد وألأشعار قام الشاعر الحسيني وخادم أهل بيت النبوة المخلص السيد سعد الذبحاوي بجمع هذه القصائد المطبوعة وغير المطبوعة.وإهتم بتنقيحها وتصحيحها وشرح بعض الكلمات الغامضة الصعبة فيها.فجزاه ألله خير جزاء المحسنين وأيده وسدد عمله وقلمه.

وبعد إتمامه ، تبرع المحسن الوجيه خادم الحسين الحاج إسماعيل جنتي الكربلائي بطبعه ونشره.فجزاه ألله خيرا وبارك ألله فيه وفي أمواله وأولاده وأطال عمره بالصحة والعافية والتوفيق لمرضاته.

وصلى ألله على محمد وآله الطيبين الطاهرين والسلام على عباد ألله الصالحين ورحمة ألله وبركاته.

السيد حسين الموسوي الفالي

20 /صفر / 1424 ه ق

مقدمة التحقيق

قال ألله تعالى :

( وَقُلْ إعْمَلُوا فَسَيَرَى أللهُ عَمَلَكُمْ وَرَسُولُهُ وَالْمُؤْمِنُونَ )

وقال الصادق ألأمين صلى‌الله‌عليه‌وآله‌وسلم : «إنما ألأعمال بالنيات ولكل إمرىءٍ ما نوى».

لابد لكل عمل من ألأعمال من نية وهذه النية لها دوافع تدفع ألإنسان بالقيام بمثل هذا الأعمل.

وكانت النية قربة إلى ألله تعالى، والدوافع كثيرة التي دفعتني لهذا العمل منها:

أولاً: خدمة لعقديتي وديني ، وخدمة من خدم مذهبي.

وثانياً: جمع التراث الذي تبعثر هنا وهناك من أجل أن يظهر بحلة جديدة يستطيع القارئ أن يستفيد منها أكثر ويقتطف ثمراتها بسهولة.

بألإضافة إلى حبي لهذا العمل فتجدني سعيدا به بالرغم من مشاق العمل وصعوبته وبالرغم من كثرة مشاغلي ووقتي الضيق وأستشهد دائما بالمقولة التي تقول : (أسعد الناس أكثرهم حبا للعمل الذي يؤديه).

وبما أن هذه الدوافع تحتاج إلى تأييد وتسديد ، فلقد وجدت ضالتي عندما بدأت بهذا العمل.وجدت التأييد من أغلب خدمة الحسين عليه‌السلام.

وأما من ناحية التسديد فهو من المسدد سبحانه وتعالى أولاً ، وثانياً رأيت التسديد بأم عيني من أهل البيت عليهم‌السلام.وخصوصا نظرات من كانت ناظرة له في حياته ألا وهي ( فاطمة الزهراء عليها‌السلام) التي ألقت بنظراتها عليه وعلى أعماله فسمي على أثرها ( الحاج كاظم المنظور الكربلائي) وفي مماته رأيت نظراتها

المتتابعة على شعره وإنتشاره السريع فبقيت كلماته كالشهد على ألسنة القرّاء وأصحاب الذوق والمتطلعين إلى هذا النوع من الشعر الحسيني الذي رفد به المكتبات وصدحت به حناجر الراثين والمادحين من ذلك العهد وإلى يومنا هذا.

وأنا بإعتقادي سيبقى المنظور منظورا ما دام هناك منبر يرثي الحسين وأهل البيت عليهم‌السلام ، ولو فرضنا هذا الإفتراض فقلنا : بأن شعر المنظور بمرور ألأزمنة سينقرض، ولن تجد أثرا لدواوينه الخالدة سيبقى مطلع القصائد ماثلا ومتجليا أمام أشهر قصيدة عرفت على ألسنة محبي الحسين عليه‌السلام ألا وهي «آ يحسين ومصابه»هذا لو إفترضنا أن تنسى العقول والقلوب قصائد كثيرة منها :

(گلّي يلميمون) و ( يا محله الوداع إبهالمسيه) و ( يبن أُمي عالتربان عفتك رميّه) و( يبن أُمي إنگطع گلبي وعيني ظلت إربيّه) و ( من سگط منك علمنه) و (جابر يجابر ) و ( يمّه ذكريني ) و ( بطل بالغاضريه) و ( آنه أُم البنين ودهري ذبني) و ( طفله من يتامه الغاضريه) و(زينب يالتنشدوني عليها)و ( إلمن هالشمع وإلمن الحنه)و( زينب والحسين إو گمر هاشم)و( يالنايم إعله العلگمي) (زينب تعنّت للمعاره إتنادي يحسين) و ( ليش إحسين متكسره إضلوعه) و ( ردينه من اليسر ردينه) و (يبني الضيعتني إبضيعتك مني) و (يحسين أخبرك من طحي عالغبره) و (عالمشرعه العباس) و(شوف أُمك ابيا حاله) و ( دلوني دلوني يا ناس دلوني) و (شهر ألأحزان أحزان) و (يا گطعة الچفين)و (أمسه راس الحسين إويه الجسد) و (تاريخ ألأحرار) و (دمع اليّكت إعله حسين) و (من ركب ميمونه) و (يفاروق الديانه) و (شيگول الگلب دسمع يحيدر) و (وجدان هذا العالم وتكوينه) و (يا علي لو ما يمينك) و ( أسأل إمن المعبود) و (خير ألأعمال الولايه) و (هاك إخذ يا با ألحسن هاك

عهدي) و (من فضل بارينه) و (هاك إخذ من معجزاته ) و ( أه إعليك يلمرتضه) و (يا حسين أوهبت للعالم حياتك) و (مفروض عالناس ) و (صاح أبو محمد صاح).

وقبل نشر هذه الدواوين كانت لدي فكرة جمع القصائد الخالدة أمثال ما ذكرت بديوان واحد وجمعها على (CD) قراءة وكتابة وتسجيلا وهذا غيضٌ من فيض ذكرته لك عزيزي المتطلع لأنني لم أستطع ذكر قصيدة وترك ألأخرى وذكرت هذا النموذج من القصائد لشهرتها وقوتها ورصانة ومتانة سبكها ولحنها المميز.

وبإعتقادي أن خلود ( ألأديب الحاج كاظم المنظور الكربلائي رحمه‌الله) وشهرته العريضة يرجع إلى أسباب كثيرة نذكر على ألإيجاز منها:

1 - نظرأهل البيت عليهم‌السلام له وخاصة لطف وعناية الحسين عليه‌السلام والزهراء عليها‌السلام.

2 - ألإخلاص التام والمنقطع لأهل البيت عليهم‌السلام.ولخدمته الحسينية الطويلة ألأمد.

3 - قوة ومتانة نظمه وسلاسة كلماته بنفس الوقت، بحيث يستخدم المفردات الرقيقة والبسيطة التي تدغدغ المشاعر وتلهب النفوس وتأجج العواطف وتفجر ثورة الدموع في عيون المحبين كسيفٍ يقارع الظالمين.لذا كان حقا أمير الشعراء الشعبيين على مرّ ألأزمنة.

4 - وعامل آخر من عوامل النجاح وألإبداع وبرأيي إنه مهم جدا ، ألا وهو لحن القصيدة وطريقة إنشادها والحنجرة المخلصة التي تصقل جواهر الكلام والمفردات حيث وجد الشيخ كاظم المنظور ضالته ومن يشاطره الحب والإخلاص وهذه المسيرة الطويلة المشاق ألا وهو الرادود الحسيني الشهير ( المله حمزه الزغير) رحمه‌ الله تعالى وحشره مع الحسين عليه ‌السلام وآله.فقصائد المنظور أخذت المساحة الواسعة والصدى العريض في أصقاع ألأرض كافة

اسس مدرسة متكاملة مترامية ألأطراف تخرج منها الكثير الكثير من الشعراء والرواديد ولهما الفضل الكبير في تقويم ورصانة المنبر الحسيني الخالد فهما بحق توأمان وِلدا في ساعة واحدة من رحم ألإبداع والشهرة.

ولقد لعب المرحوم حمزة الزغيّر دورا كبيرا وفعالا على نشر قصائد الشيخ كاظم المنظور قبل نشرها وطبعها في الدواوين.وأغلب القصائد التي ذكرتها سلفا كانت محفوظة وتردد على ألسنة العشاق.

فهذه النقاط وألأسباب التي ذكرتها هي بإعتقادي سبب شهرة شاعرنا المرحوم، ولقلما تجد هذه الأمور وألأسباب التي دعت لنجاحه متوفرة في شاعر أو أديب.فإنقضت ألأيام وتداولت بين الناس ومرت عقود على شعره ورحيله ولا زالت تلك العذوبة والحلاوة نتحسسها كلما طرقت مسامعنا من قريب أوبعيد.

فهذه اللآلئ والدرر المكنونة في قعور البحار تحتاج إلى غواص يغوص في ألأعماق ليستخرجها ويعرضها بضاعة فاخرة تسر الناظرين.فهذا الكنز الثمين المقفل الذي هو تحت ألأرض كان مفتاحه لسان المنظور.

حيث قال رسول ألله صلى‌الله‌عليه‌وآله‌وسلم : «إن لله كنوزا تحت ألأرض مفاتيحها ألسنة الشعراء».فستظل كنوز شعر المنظور مفتحة يقتني جواهرها الغادي والبادي عبر ألأزمنة وألأدوار.وأنا أقل من يتحدث عن هذه الشخصية النادرة التي كسحت ما قبلها وما بعدها.فهو حقا رائد القصيدة الحسينية الصادقة بلا منازع.وهذا لا يعني أني أتطاول على ما سبقه من شعراء ومن جاء بعده.ومن أنا حتى أقلل من قدرات وإبداعات ألآخرين ولست ممن يضع الدرجات على ألأوراق ألإمتحانية فكل واحد منهم له دوره وكل الشعراء الحسينيين لهم الدور الفاعل بإستمرار هذه المسيرة الطويلة منذ بدأ ألإسلام إلى يومنا هذا وإلى يوم يبعثون.وكما يقول المثل (كل وردة لها عطرها

ورائحتها) وفق ألله جميع العاملين من شعراء ورواديد لخدمة من كان جبرائيل عليه‌السلام خادما عنده ويكفيه بذلك فخرا.

إلى هنا أكتفي بهذا القليل وهوغيض من فيض وأحس بأنني كلما تحدثت أكثر لم أف بالغرض المطلوب ولكن كما يقال : (ما لا يعرف كله لا يترك جله).

إستطلاع :

أود هنا أن أُطلع القارئ المتتبع لهذا أللون من شعر الشاعر الكبير الشيخ كاظم المنظور على ما قمت به من عمل شاق ومثمر خدمة مني إلى من خدم الدين والمذهب والعقيدة الحقة وإلى جميع عشاق هذا الشاعر الفذ.

وأُوجز عملي بعدة نقاط قمت بأدائها حول ديوان المنظورات بأجزائه ألأربعة منها :

1 - جمع القصائد غير المطبوعة في دواوين الطبعة القديمة وأشرت لها في الهامش.

2 - تصحيح وتنقيح وإعداد ( أحد عشر ديوانا) من شعر المنظور ، حيث أن الطباعة القديمة توجد فيها أخطاء مطبعية كثيرة لا تحصى وكلمات لم تعرف وغير واضحة للقارئ.

3 - توجد بعض القصائد ناقصة إما من المقاصير أو بعض ألأسطر الضرورية فتجاسرت بعد أن أخذت ألإذن من أكثر المتطلعين وأكملتها من غير خلل في المعنى ووضعتها بين قوسين حفظا للأمانة.

4 - قمت بتبويب الدواوين حسب التسلسل من حيث قصائدها حيث كانت القصائد غير مسلسلة وغير مُعدة إعدادا جيدا كي يتسنى للقارئ أن ينتقي أو يختار ما يحتاجه من قصائد بسهولة.وإختصرت الوقت على القارئ حيث إختصرت (11 ديوانا) إلى ( 4 مجلدات).وكل مجلد يحتوي على عدة

أبواب.

مثلا المجلد ألأول من المنظورات الحسينية الذي هو بين يديك يحتوي على :

المنظورات ألإلهية المنظورات ألأحمدية المنظورات العلوية.

وكل فصل يحتوي على جميع القصائد التي تشمل على ما يدل عليه ذلك الفصل إبتداءً بقصائد ( الگعدة ) الجلوس إلى قصائد ( الوگفة) القيام ومن ثم الهوسات والمستهلات وألأبوذية والموال.

5 - جعلت لكل قصيدة وزنا من ألأوزان مع شرح مبسط لذلك الوزن وذكرت ذلك أسفل كل قصيدة أما الوزن المكرر فقد ذكرته تحت عنوان القصيدة جانبا ليتسنى للقارئ معرفة هذا الوزن.

6 - يوجد خلل في بعض ألأوزان.وذلك يعود إلى الطباعة القديمة وسقوط بعض الحروف وأشرنا له ووضعناه بين قوسين وأؤكد ذلك بأن السبب كان من الطباعة القديمة التي تؤدي إلى مثل ذلك وعالجناها بما هو ممكن ونأمل بأن تخرج هذه الدواوين بحلة جديدة يستفيد منها الجميع ويقطف ثمارها اليانعة في كل آنٍ وزمان لأنها قصائد تواكب كل العصور وكلما قرأتها ستجدها كأنها كتبت ألآن.

أكتفي بهذا القدر اليسير راجيا من ذلك وجه ألله ورضاه وأن يتقبل من شاعر المنظورات ومنا هذا العمل القليل وأن يحشرنا في زمرة خدام الحسين يوم لا ينفع مال ولا بنون إلا من أتى ألله بقلب سليم وما توفيقي إلا بألله العلي العظيم ثم الصلاة والسلام على نبينا الكريم محمد وآله ألأطهار.

ألأقل

الشاعر السيد سعد الذبحاوي

أصفهان إيران 1424 ه /صفر 2003 م

شكر وتقدير

قال ألإمام الرضا عليه‌السلام:

«مَنَ لَمْ يَشْكرْ الـمُنْعِمْ مِنْ الـمَخْلُوقِينَ لَمْ يَشْكُرْ أللهَ عَزّوَجَلّ»

عيون أخبار الرضا : ج 2 ص 24

تيمنا بهذا الحديث الشريف نتقدم بوافر الشكر وألإمتنان إلى جميع ألإخوة ألأعزاء الذين بذلوا جهودا طيبة لا يستهان بها من أجل إخراج هذا الديوان إلى حيز الوجود بهذه الصورة المناسبة.

نشكر الباذلين مالاً وفكرا وجهدا الذين قاموا بعمل كبير ، ألا وهو جمع هذا التراث الجم من التلف والضياع وتصحيحه وتنقيحه حيث كانت الطبعات القديمة قد أهملت منه جانبا كبيرا وذلك لرداءة الطباعة القديمة وعدم تبويبه حسب المناسبات.وكذلك نشكر الذين زوّدونا بالقصائد غير المطبوعة سابقا، وكل من سعى في هذا المجال.

ونخص بالذكر ( الحاج إسماعيل جنتي الكربلائي ) الذي قام بطبع هذه المجلدات ألأربعة على نفقته الخاصة.

وكذلك نتقدم بالشكر والتقدير إلى الشاعر ألأديب السيد ( سعد الذبحاوي) الذي قام بتحقيق هذه الدواوين.

وما عند ألله خيرٌ وأبقى ، وجزى ألله المحسنين خير الجزاء.

مركز تحقيقات وكمبيوتر كربلاء

الحسينية الكربلائية

إيران أصفهان / صفر المرجب / 1424

# الفصل ألأول

المنظورات ألإلهية

ويشتمل على القصائد التالية:

1 - إحذر الدنيا «يا صاح خل عنك الدنيه وهواها» (گعده) 27

2 - عيد مبارك وطاعة مقبولة «يهلال عيد الحكمه بالحكمه» (گعده) 32

3 - الكون الدوار «سايره الدنيه بهلها مثل عيس الهايمه» (لطم) 34

4 - الدنيا تمور «النفس تعلم بالقيامه إشقدمت وشأخرت» (لطم) 39

5 - الوعظ وألإرشاد والدعوة إلى السداد «تنتصب محكمه كبره للخلگ بألآخره» (لطم) 45

6 - آيات بينات«إعمل إلدنياك چنك بيها عايش للأبد» (لطم) 50

7 - التنبيه للغافلين عن موقف يوم الدين «يا من إبدنياك غافل عن حديث الغاشيه» (لطم) 55

8 - الوعظ المفيد الكافي عن الترديد «لا يغرّك هوه الدنيه تره الدنيه غاويه» (لطم) 61

9 - النداء إلى السباق وتهذيب ألأخلاق «يا من إبدنياك شاغل نفسك إبطول ألأمل» (لطم) 66

10 - الشاعر يخاطب الحسين عليه‌السلام «يا حسين أدريك گلبك عله المذنب ينچسر» (لطم) 71

11 - في المواعظ والحكم «دنياك يا صاحب لتامن بيها ساعه ويصير السافل إبعاليها» (لطم) 72

12 - أمثال ومواعظ وحكم «يا صاح خوض ابوديان عصرك وإخذ صافيها» (لطم) 75

13 - لا يدرك الحق إلا بالجد «سمَّح إدروبك يالتريد الراحه» (لطم) 79

14 - ساعات الفرج «ساعاته ساعاته والفرج ساعاته» (لطم) 83

(1)

إحذر الدنيا وختاما بالقاسم عليه‌السلام

«شيعتي گعده»(1)

يا صاح خل عنك الدنيه وهواها

|  |  |  |
| --- | --- | --- |
| لا تتبع إهواك |  | دنياك دنياك |

كل ساعه صوره والدهر واضح بيانه

\*\*\*

إحذر الدنيه التنجلب كلسا إبصوره

والجهل مغفول عنها وشامخ إبغيها غروره

واليحللها بشعوره ذاك يتقدس شعوره

يالراضع بثدي الجهل

|  |  |  |
| --- | --- | --- |
| لا تجر بحبال ألأمل |  | تعثر إجدامك بألأجل |

إنتبه من غفلتك دنياك عبره

|  |  |  |
| --- | --- | --- |
| لا تظل مغفول |  | ولتظن يمجهول |

سايج الدنيه ينطوي إبچفك إعنانه

\_\_\_\_\_\_\_\_\_\_\_\_\_\_\_\_\_\_\_\_

(1) وزن الشيعتي : وكذلك يسمى «الشبگها»وزن قديم جدا وسمي بالشيعتي نسبة إلى القصيدة التي تنسب إلى إلإمام سيد الشهداء عليه‌السلام:

شيعتي مهما شربتم عذب ماءٍ فإذكروني

تفعيلته : فاعلاتن فاعلاتن فاعلاتن فاعلاتن

وإعتبر دنياك روضة شرف مغروسه الرباتك

لا تخبط إهروش بيها تنگطف وردة حياتك

إتجرد إثياب المذلّه وإرتدي بعزّة إباتك

وترَشّح إبنور الورع سن الطمع

|  |  |  |
| --- | --- | --- |
| سن الطمع |  | بالصخر لو ينبت رتع |

لا تفتح إبوجهك أبواب المطامع

|  |  |  |
| --- | --- | --- |
| لو ردت ترتاح |  | يا صاح يا صاح |

إنصف وناصف والجهل قَصِّر إلسانه

\* \* \*

إرياض دنياك المزهره نابت إعله الشر شجرها

لا لتجني ثمر منها وإنشد الضايگ ثمرها

تهجس إبثغرك شهدها وينمزج بالريج مرها

وإكتفي ولا تنشد بعد

|  |  |  |
| --- | --- | --- |
| لتشيه عينك بالحسد |  | نام برغد نام برغد |

لو شفت عمّ الخطر والفتن تسعر

|  |  |  |
| --- | --- | --- |
| (سلمى) بشرف |  | كون آمن ومأمون |

لتخون دينك والوطن شيّد كيانه

\* \* \*

والوطن غذاك نبته وريع جسمك من نميره

لا تغضّ البصر عنّه لو چنت صاحب بصيره

وكون إلك بالدين عروه تلتزم بيها السريره

مبدئك إلزم مبدئك

|  |  |  |
| --- | --- | --- |
| مرجعك أصلك مرجعك |  | وأللي تضيعه يضيعك |

ميضيع لو ينعقد شرّ إتّصالك

|  |  |  |
| --- | --- | --- |
| بأصلك ومبداك |  | تتجلّه معناك |

لو واصلت حبل إتّصالك بالديانه

\* \* \*

إنهج إبمنهج كتاب الباري وبسنّة نبيّه(1)

لو فكرتك متحملها معنه قرآنك خفيه

إقره دستور التمدن والحقوق المدنيه

نهج البلاغه منرسم

|  |  |  |
| --- | --- | --- |
| مفتاح قاصة كل علم |  | ونبراس مصباح الحلم |

وسرّ الحكم منطوي إنهج البلاغه

|  |  |  |
| --- | --- | --- |
| ما تعمي الگلوب |  | ولتيه الدروب |

لو نعتبر نهج البلاغه مقتدانه

\* \* \*

إعتبر نهج البلاغه منهج الدستور دينك

كون إلك توفيق سامي ينطوي إزمامه إبيمينك

تحافظ الدينك أمانه وبالوفه تلبّي يقينك

وتقدّس الحافظ وصيّة عوده

|  |  |  |
| --- | --- | --- |
| ولحسين سلّمها وبذل مجهوده |  | والحسن نال بضنوته مگصوده |

عرّيس ومنصّته إتراب الشهاده

|  |  |  |
| --- | --- | --- |
| ما ضيَّع إدعاه |  | والعرس خلاه |

ومن دم وريده خضّب إچفوف ألأمانه

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة (نبينه).

سر دليل الحسن جاسم وأفجعه بالغاضريه

وبالگبر ظلّت عيونه شابحه الجاسم إربيه

إنفجع من شاهد عزيزه إينازع إبحجر المنيه

|  |  |  |
| --- | --- | --- |
| جاسم يجود بروحه فوگ الغبره |  | والحسن مثل إبنه يلوج إبگبره |
| وحسين تتكسر إبصدره العبره |  | وطاح أبو اليمّه إعله ريحانة عضيده |
| وإتمدد إوياه |  | وتحنّه بدماه |

وإحرگت گلبه المنفجع جمرة أحزانه

\* \* \*

وبالمعاره حسين لايج حاير إبشيلة القاسم(1)

وبالخيم نصبت الحوفه وتنتظر جيته الفواطم

ساعه لن حسين إجاها وجاب عرّيس الهواشم

|  |  |  |
| --- | --- | --- |
| وينادي إلمن هالشمع والحنّه |  | عرّيسنه إبدم الوريد إتحنه |
| غلگن الحوفه والشمع طفّنّه |  | مد جاسم بصف جسم ألأكبر |
| وبگلب الحسين |  | نار الشبابين |

ألله يعين العالجمر ثابت جنانه

\* \* \*

وإنحبت رمله الولدها وبالنحب شاركت عمّه

وضمّته إبحجر المودّه أو گامت إبنحره تشمه

مثل دمع عيون رمله نحر جاسم فاض دمّه

|  |  |  |
| --- | --- | --- |
| إسم ألله إعله طولك يا شباب تنادي |  | يا ريع گلبي ويا نمير أفّادي |

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة ( الجاسم).

|  |  |  |
| --- | --- | --- |
| بيّضت وجهي عد بنات الهادي |  | أوفيت ثدي أُمّك وأرضه رباها |
| لو فاتك اليوم |  | عرسك يمحروم |

أجَّل الباري عرسك إبروضة إجنانه

\* \* \*

(تمت)

(1)

عيد مبارك وطاعة مقبولة

«شيعتي گعده»

|  |  |  |
| --- | --- | --- |
| يهلال عيد الحكمه |  | بالحكمه |
| صامت ألإسلام الشهر |  | والدين عَيَّد وإنتصر |

بالعالم الإسلامي

\* \* \*

يا هلال العيد بيك الدين يتهلل سروره

من فضل شهرك أو شهرك رسم للطاعات صوره

أو صورة الطاعات بيها المسلم إيحسِّن أُموره

|  |  |  |
| --- | --- | --- |
| رمضان بالرحمه كمل |  | رمضان بيه الحگ نزل |
| قرآن دستور العمل |  | وإهتده الصايم إبنوره |
| والباري غامض علمه |  | بالحكمه |
| باللوح يآمر عالقلم |  | للصايم إيوفر النعم |

بالعالم الإسلامي

\* \* \*

يا هلال العيد شهرك يفتح أبواب المثوبه

ينزل الغفران منها إعله المله أو تصعد التوبه

أويقسم الباري إبجلاله يمحي للصايم ذنوبه

|  |  |  |
| --- | --- | --- |
| أو كل يوم من شهرك يمر |  | عالصايم إيوافي أجر |
| أو كل مسلم إبليلة قدر |  | إيطهِّر إمن الدنس ثوبه |
| أوصك النجاة إيسلمه |  | بالحكمه |

|  |  |  |
| --- | --- | --- |
| يالصايم إچسب وإكتسب |  | وإبطاعة الباري إحتسب |

بالعالم الإسلامي

\* \* \*

إولو يريد أضعاف أجره الصايم أو عزّة مقامه

يگصد زيارة حسين إيطبق الصوم إو نظامه

إيعيِّد إو يلبس الخلعه إمطرزه إبنور ألإمامه

|  |  |  |
| --- | --- | --- |
| ليلة ألعيد إمن السمه |  | تنزل صحايف مكرمه |
| (بيها خَتِم حامي الحمه)(1) |  | ( وهاي للصايم كرامه)(2) |
| (والزاره يجلي الهمه)(3) |  | بالحكمه |
| بسم الرسول أو عترته |  | أو تتوسع بريحانته |

بالعالم الإسلامي

\* \* \*

والمثل گمر هاشم حاذق إبعلم ألإداره

إيسجل الزوّار يگطع بسم الحسين إستماره

|  |  |  |
| --- | --- | --- |
| الواحد إبسبعين أجره |  | الينصرف بسم الزياره |
| ها ها يزاير سالمه |  | لحسين وإخذ الغانمه |
| وإعلم الدينك عاصمه |  | أصبحت روضة مزاره |
| أو ميضيِّع اليلتزمه |  | بالحكمه |
| والشد وسام إبخدمته |  | يعتق الباري رگبته |

بالعالم الإسلامي

\* \* \*

(تمت)

\_\_\_\_\_\_\_\_\_\_\_\_\_\_\_\_\_\_\_\_

(1) ، (2) من نظمنا ، لأن البيت غير كامل.

(3) كانت (إوزوّار مهجة فاطمه).

(3)

الكون الدوّار

«هجري»(1)

سايره الدنيه بهلها مثل عيس الهايمه

تحمل الماي إبظهرها إو دوم چاتلها الظمه

\* \* \*

ناعم إملامس الدنيه لاچن إيزول الحياة

واليلامسها إيتلسع بألأذناب أللاسعات

لو ردت برهان قاطع جرّب إتشوف الممات

لامس الحيّه تجدها إشلون سلسه أو ناعمه

\* \* \*

لو تشوف إزمام دنياك إبيمناك إنطوه

لا تظن للصبح شمعه إيدوم إلك منها ضوه

لو ردت شاهد إسليمان إتسخَّر له الهوه

وين گلي صفه إسليمان إو عرشه إو خاتمه

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) وزن الهجري : يرجع تاريخه إلى الهجرة النبوية على مهاجرها وآله أفضل الصلاة والسلام، وسمي بهذا ألإسم تقديسا وتيمنا باليوم الذي هاجر فيه رسول ألله صلى‌الله‌عليه‌وآله‌وسلم من مكة إلى المدينة ، وكانت ألأنشودة التي أنشدها ألأنصار عند إستقبالهم ألرسول صلى‌الله‌عليه‌وآله وهي :

طلع البدر علينا من ثنيات الوداع وجب الشكر علينا ما دعا لله داع

وتفعليلة الهجري :

فاعلاتن فاعلاتن فاعلاتن فاعلات

وهذا الوزن لا يختلف عن وزن الشيعتي إلا في التفعيلة ألأخيرة فبدل (فاعلاتن) في الشيعتي (فاعلات) في الهجري.

الدنيه لو شاورت فكرك لا تشاورها إبأمر

(تجنب)(1) الظاهر إو خوض الباطن إتشوف المكر

هذا كون إو فلك دوار إو شانه إبكل عصر

يجعل الدنيه الدنيّه إبوجه واحد باسمه

\* \* \*

لو چنت قارون عصرك لا تغرك ثروتك

إبماي عين أللطف ساقي فرع شجرة نعمتك

خاف بيك ألأرض تخسف وإتسجل دعوتك

وتنسأل بحساب ألأموال أمام المحكمه

\* \* \*

لا تحث جدامك الدنيه إو بعزم غيها تزوم

هاي زومه الطاح بيها بعد لتظن بي يگوم

إبهاي يشهد لك القرآن يخبرك ما تدوم

لا چن إيغرك الشيطان يگلك دايمه

\* \* \*

أرض غي دنياك صبخه بيها لا تغرز شجر

إو لو غرسته إيروح تعبك هدر ما يحصل ثمر

لو ردت شاهد إو برهان إلك نص الخبر

من الصبخه إو من ثمرها (لا)(2)لترجه غانمه

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة الجزء (2) (جنب).

(2) هذه الكلمة غير موجودة وهي (لا).

من جهل نفسك إو دنياك الباري حذرّك

إبمحكم التنزيل آيات إو بيهن أنذرك

إنچان فكرك من التفسير عجز وإتعذرك

طالع إبنهج البلاغه إتشوف شرح الترجمه

\* \* \*

لو ردت من المهالك تبرح الدار السلم

أبد لا تكتم شهاده إو من ينصبونك حكم

علم لا تظهر الباطل لا تضم للحگ علم

لا حرام إتحلل إو لا حلال إتحرمه

\* \* \*

إتجلد إبجلمود صبرك لو شفت دهرك جفاك

إحتسب هاليوم باچر تتسع باب النجاك

إو لو يوصّوك إبوصيه حافظ إحگوگ الوصاك

مثل ما حافظت زينب حگ وصية فاطمه

\* \* \*

تدري إبهاي الوصيّه فاطمه إشچانت تريد

إهنا يزينب لو عزيزي حسين ظل بالطف وحيد

لا معين اليذب عنّه إو لا نصير إو لا عضيد

|  |  |  |
| --- | --- | --- |
| مهر حسين |  | يا زينب إتجدمينه |
| وتچشفين |  | عن صدره وتحبينه |
| وتودعيه |  | وبمنحره إتشمينه |
| هاي من (أُمچ ) وديعه |  | إو لبن (أبوچ) أمسلمه |

\* \* \*

سلمت زينب وصية فاطمه العزها الحسين

من تخوصر بالمخيم جذب من چبده الونين

إو صاح حل الوعد يعيال إو بألله إمودعين

|  |  |  |
| --- | --- | --- |
| ريت إتشوف |  | حالته إو حال إعياله |
| زاد النوح |  | وأثگب صريخ أطفاله |
| إو گلبه إبنار |  | وج وإحترگ دلاله |
| إونار الفراگ إبضميره |  | چملت نار الضمه |

\* \* \*

حنَّت إونت أم كلثوم إو نادت يا غريب

عِلم الفراگ إبضميري إنطبع وأثگب باللهيب

أسلمت يحسين للموت والمفارج جريب

|  |  |  |
| --- | --- | --- |
| يا مظلوم |  | ردنه المدينة جدنه |
| من بعداك |  | منهو اليحامي حدنه |
| يختي إبهاي |  | باري السمه إمواعدنه |
| أوفي إبعهدچ إو ظلي |  | عالمصايب كاظمه |

\* \* \*

سدر من عگب الوداع حسين والضامر جريح

وبضعيف الصوت خلفه سدّرت زينب تصيح

نوب تعثر نوب تنهض نوب عالغبره تطيح

|  |  |  |
| --- | --- | --- |
| راشد وين |  | يابن أُمي وتخليني |
| رايح ليش |  | من عيني يصبي عيني |
| بألله إعليك |  | كِعْ المهر وإتنيني |
| حسين لمن سمع زينب |  | نزل من إمطهّمه |

\* \* \*

إشلون وگفه إشلون ونّه صارت إو حنّة إگلوب

نادت إكشف لي وريدك يا شبل داحي البوب

عرف شنهو گصد زينب رفع عن صدره الثوب

|  |  |  |
| --- | --- | --- |
| أدنت ليه |  | وإتشم أخوها إبنحره |
| وإتناديه |  | زينب إو تجذب حسره |
| يا مظلوم |  | هذي وصية الزهره |
| بچت وأبچت عين الحسين |  | إو سكان السمه |

\* \* \*

إتعلگت زينب بخوها إو للمدينه إتوجهت

من گلب مرعوب يم الحسين يالزهره إصرخت

چان إلچ عندي أمانه إو لبن الساعه إوصلت

|  |  |  |
| --- | --- | --- |
| هذا حسين |  | من النحر شميته |
| إبماي العين |  | عن العطش روّيته |
| من بعداچ |  | حگ العَلَي أديته |
| إتكفلت منّه بناتچ |  | وآنه بيها إموزّمه |

\* \* \*

هاي شمّه إو بعد شمّه شمّت حسين الشهيد

من بگت جثته بلا راس رميّه إعله الصعيد

إتخضبت من دِمه إجروحه إو شمّته من الوريد

|  |  |  |
| --- | --- | --- |
| عالتربان |  | نايم ينور إعيوني |
| وصارن سود |  | من السياط إمتوني |
| وللشامات |  | أمشي إبيسر يردوني |
| إشلون أعوفك عله الغبره |  | إمعفّر إبفيض الدمه |

\* \* \*

(تمت)

(4)

الدنيا تمور

«هجري»

النفس تعلم بالقيامه إشقدمت وشأخرت

إشتعتذر من ينشدوها إشلون باعت وإشترت

\* \* \*

يا سفيه الرا ي غير إللي توثق بالدهر

يظن ما تنفني الدنيّه خابت إظنونه إو خسر

غرز شجرة طمع بيها إو منها يترجّه ثمر

أظن ما سامع أخبار (إذا العُشار عُطّلت)

\* \* \*

(لتتجسر)(1) عالمعاصي إو ياخذك بألله الغرور

خمّس إو زكي أموالك محتسب كون إو شكور

لا يغرك حسن دنياك تره الدنيّه تمور

إيميد تشييد البناء (إذا السماء إنفطرت)

\* \* \*

إنتبه وإجمع أفكارك بالجهل لا تنغفل

(لتتحزب)(2)بالضلال إو لا تلم للغي شمل

تنفصل كل ألأحزاب إو شمل ثابت ما يظل

ما سوه الباري يدوم (إذا النجوم إنكدرت)

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة ج 2 (لتجسر).

(2) في النسخة القديمة الجزء (2) (لتحزب).

يمن بالميزان تطغه إو عن قسطها منحرف

بخس ألأشياء إشيفيدك من موازينك تخف

يا من إبزهرة أيامك وإبهواها منشغف

وشتفيدك زهرة ألأمس (إذا الشمس كورت)

\* \* \*

حَرَّم أخذ (الربا) الباري إو بيه بعضا عاملين

الويل الكم يا من الحگ اليتامه غاصبين

إشلون تنكر هالجريمه إو عله إمتونك كاتبين

إبد ما تخطي إبحروف من (الصُحف إذ نشرت)

\* \* \*

والذي يحضر شهاده إو من شرحها يختلس

إيشارچ المجرم إبجرمه إو من ذنوبه يقتبس

والذي إبدنياه طاغي إو يستحل قتل النفس

إشيعتذر لو صار (سؤل بأي ذنب قتلت)

\* \* \*

لا تبث بالناس فتنه(أمضه)(1)كل السيئات

إو بعد أبيّن لك الغيبه ذاهبه للحسنات

إو لا تصد بالحسد لو شفت المباني الشامخات

تنهدم يوم ألأهوال (إذا الجبال سيرت)

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة الجزء (2) (امضة).

تحث نفسك عله التوبه إو تود للباري تتوب

لكن إيماهدك عنها إبليس (يشرع)(1) لك دروب

إيگلك إصبر بعد حين إو ألله غفار الذنوب

توب من ينفخ الصور (إذا القبور بُعثرت)

\* \* \*

إبهاي صح المثل إلنه الضاربيه العارفين

التهتدي بغراب يهديها الطريق الهالكين

لكن اليهتدي إبنور الهده إو حبل ألله المتين

يحظه بالجنه إبعروس (إذا النفوس زوجت)

\* \* \*

الما يموت إعله الولايه بالشفاعه ما يحظه

أبد ما يجزي الصراط إبغير صك المرتضه

حطب لجهنم يصير إو يطمرونه باللظه

إو يشرب الماي الحميم ( إذا الجحيم سعرت)

\* \* \*

والصلاه والصوم راس الدين والحج والزكاه

هالذي والد اليمّه أو خامس أصحاب العباه

أوچب إبوسط المعاره من حكم وكت الصلاه

|  |  |  |
| --- | --- | --- |
| يصلي حسين |  | وأصحابه وگفت دونه |
| بالميدان |  | من الرمي إيحامونه |

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة الجزء (2) (بشرع).

|  |  |  |
| --- | --- | --- |
| إو سهم الگوم |  | بانفسهم إيشگفونه |
| إبأجر مسعاها إتهنه |  | (إذا الجنّه أُزلفت) |

\* \* \*

بعكس گوم أهل الضلاله القدمو وألأخّرو

بالطفوف أنصار أبو السجاد باعو وإشترو

من حمه سوگ المنايه إبسوم ألأرواح أرخصو

|  |  |  |
| --- | --- | --- |
| إو گلب حسين |  | حن إعله فگد أنصاره |
| لمن طاح |  | عالمشرعه شنياره |
| صاح إبصوت |  | وألگلب تسعر ناره |
| ياعضيدي إنكسر ظهري |  | إعليك وإضلوعي إنحنت |

\* \* \*

سيف عزم حسين من يمناه طاح إعله النهر

إستوحدوه الگوم وبچتله إطمعت حرب إو صخر

دارو إعليه بالسيوف إو بالرماح إو بالحجر

|  |  |  |
| --- | --- | --- |
| طاح حسين |  | والمهر ظل دونه يحوم |
| وإيحاميه |  | يشگف رمي إسهام الگوم |
| يترجاه |  | من طيحته حسين إيگوم |
| أيّس من حسين مهره |  | إو دمعة إعيونه جرت |

\* \* \*

إيجيب العنان إو يسلمه بيد إبن حامي الدخيل

إو يصك وجهه إعله الوطيه دون المگنطر چتيل

إو مرّغ الناصيه إبدم حسين وأثگب بالعويل

|  |  |  |
| --- | --- | --- |
| إيلوج حسين |  | والمهر حايم يمّه |

|  |  |  |
| --- | --- | --- |
| إو يگرب له |  | ومن الوريد إيشمه |
| إو رد النوب |  | خضّب جبهته إبدمه |
| للخيم سدَّر إو عين |  | الشاهدت حاله بچت |

\* \* \*

منذهل والسرج مايل وإيتعثر باللجام

يصهل إينادي الظليمه إو من وصل حد الإخيام

إمن الخدر طلعن بنات المصطفه سيد ألأنام

|  |  |  |
| --- | --- | --- |
| تصرخ وين |  | يا مهر خليت حسين |
| إو هاي إتصيح |  | سور الحمه إتكوّر وين |
| إو سكنه إتصيح |  | يا مهر وإتسح العين |
| ضاگ أبويه الماي لو من |  | العطش روحه أفغرت |

\* \* \*

چني أنظر حال زينب وأسمع الحره إشتصيح

إهنا يمهر حسين وين حسين خليته طريح

أظن ما ظل عظم سالم بي إو لا مفصل صحيح

|  |  |  |
| --- | --- | --- |
| بيه إجروح |  | يا مهر يمكن كثره |
| گلبي إنصاب |  | چم طعنه وشچم طبره |
| بعده حسين |  | حي لو تدارك أمره |
| المهر أومه إعله المعاره |  | والحرم ليه إعتنت |

\* \* \*

إو زينب إستنكرت جسم حسين لـمّن شافته

إمترب إموذر إمعفر بالدمه إو ما عرفته

إنته إبن أمي إو عزيزي إو نور عيني نادته

|  |  |  |
| --- | --- | --- |
| إنته حسين |  | وإبن أُمي المظلومه |
| عالتربان |  | يا مهجتي إشهالنومه |
| إصوابك بيك |  | تصعب عليك الگومه |
| خويه وإشبصرك إبسكنه |  | عگب عزها إتيتّمت |

\* \* \*

مغشيه إعله حسين وعليه الفواطم حايمه

هاي التشمه وذيچ التمش عن وجهه الدمه

إو زينب إتنادي يخويه إبجاه أُمك فاطمه

|  |  |  |
| --- | --- | --- |
| يا مظلوم |  | صد لختك إو حاچيها |
| إعيالك وين |  | من عگبك إتوديها |
| إبمخفي الصوت |  | رد أبو اليمّه إعليها |
| يختي من إيدي لأيدچ |  | هالعيال إتسلمت |

\* \* \*

(تمت)

(5)

الوعظ وألإرشاد والدعوة إلى السداد

«هجري»

تنتصب محكمه كبرى للخلگ بالآخره

شافع الأمه محمد والمحامي حيدره

\* \* \*

اعمل ابدنياك صالح تنجح ابيوم النشور

ما يدوم الدهر (والدنيا متاعاً للغرور)

انچانك راغب الجنه وتود تستخدم الحور

كل وكت حط المعاد اگبالك اواتصوره

\* \* \*

واحذر اليوم اللي بيه الحامل اتذب الجنين

وكل فرد حاير ابروحه للفرج شابح العين

وعنه ماتغني أمواله ولايفيدونه البنين

وتنظره الوادم اسكاره ابغيرخمره مسكره

\* \* \*

والشمس من سمه الرابع تنزل بأول سمه

تصلي مخك والوطيه نار حدرك مضرمه

وما إلك أمر التكلم فاك ربك خاتمه

والحساب اگبالك وخلفك جهنم مسعره

\* \* \*

حين تسجيل الإفاده والمناقش بالحساب

ايفور تنور القيامه ويجري طوفان العذاب

والسفينه التنجه ( بيها حب علي ) داحي الباب

بالولايه اعتصم واسمك خل يقيده ابدفتره

\* \* \*

(يجري)(1) التحقيق لمن ينعرض للانتقام

يگوم قانون العداله بحكم ابين الأنام

منهم التوقيف حكمه ومنها بجهنم عدام

والذي تاخذ تبريه ابنور عصمه امنوره

\* \* \*

ينزل أمرالله لمحمد والعلي يوم الوعيد

(ألقوا) بجهنم الكافر والتعرفونه عنيد

الكافر الشك بالنبوه وجحد قرآن المجيد

والعنيد الما تبصربالولايه ناظره

\* \* \*

ثلث تقسام البريه بالحشر يتقسمون

قسم أهل بيت الرساله البيهم اتكون الكون

وبصريح الآية همه (السابقون السابقون)

ومن عواطفهم تمس (اللاحقين) المغفره

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة (سمري).

وفرقة الثالثه من الله ينزل عليها الغضب

وبالسلاسل يسلكوها وهي تزحف عالركب

(بصورة الجن بآية الخامس عشر خصهم الرب)(1)

منهم اتمنه البرائه انچان عندك فاكره

\* \* \*

اتمسك ابحبل المتين وعروة الملها انفصام

ولا تظل تبحث وخوفي ايعارضك سوء افتهام

اختم الأخبار كلها واخصم وياك الكلام

ما يعبرك غير ( حيدر ) من تگف عالگنطره

\* \* \*

كل نبي وكل وصي ابذاك اليوم يندب حاجتي

باإلهي الناس تعتق من عذابك رگبتي

بس نبي الرحمه ينادي ياإلهي امتي

|  |  |  |
| --- | --- | --- |
| للمختار |  | حق الجزه من الامه |
| كل جرار |  | بالعتره ينفض سمه |
| وبالبسمار |  | من چبده اجروا دمه |
| واستلم منها الوديعه |  | اظلوعها متكسره |

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) «وأما القاسطون فكانوا لجهنم حطباً»

ابظهر ناگة نور تتوسط المحشرفاطمه

ناشرة ثوب الحسين الناجع ابفيض الدمه

ياإلهي الماي مهري وفطر چبد ابني الظمه

|  |  |  |
| --- | --- | --- |
| وللمعبود |  | ترفع اچفوف العباس |

دون الماي گطعوهن ارجاس الناس

|  |  |  |
| --- | --- | --- |
| وبعامود |  | فضخوا من وليدي الراس |

ياحكيم احكم ابيني وبين گوم الفاجره

\* \* \*

والغريب المات ظامي حسين وبكتره النهر

من يطب للحشر متخوصر ومحني الظهر

جثته بلا راس لاچن يبدي صوته من النحر

|  |  |  |
| --- | --- | --- |
| آنه حسين |  | وآنه عزيزالزهره |
| والمظلوم |  | آنه وچتيل العبره |
| والعطشان |  | وآنه صريع الغبره |

وانت تعلم يا إلهي بالذي صار وجره

\* \* \*

والحجر شاهدته يارب حين صكها

الجبهتي وشاهدت سهم المثلث من توسط چبدتي

وطحت من الغوج ساجد إلك يارب سجدتي

|  |  |  |
| --- | --- | --- |
| وعالتربان |  | ظليت ألوج ابروحي |
| ودمي ايفيض |  | عالغبره من جروحي |
| واثگب نوح |  | سبع الشداد إلنوحي |

ونار المخيم ابچبدي ياإلهي اموجره

\* \* \*

والفرضته علي يارب گمت بيه ابكربلا

وهذا راسي بين ايديّه وهاي جثتي امثله

وعاهدتني بالشفاعه او واعدت بيها المله

|  |  |  |
| --- | --- | --- |
| وهذا اليوم |  | يوم الوعد وآنه حسين |
| الشيعه اتريد |  | حگها وعلي إلهم دين |
| وچانت دوم |  | تجري علي دمع العين |

اشلون اخليها تلوج اوعالصراط امحيره

\* \* \*

يرد من الله جوابه ياعزيزي ياشهيد

الك مذخوره الشفاعه اشريتها ابدم الوريد

بين اديك الناس كلها اختار منها اشماتريد

|  |  |  |
| --- | --- | --- |
| يگوم حسين |  | يتشفع الزواره |
| ومن الناس |  | كل المحب يختاره |
| وبالفردوس |  | شيعته اتحط بجواره |

يالتخدم احسين أجرك ذخر آخرتك تره

\* \* \*

(تمت)

(6)

آيات بينات

«هجري»

إعمل الدنياك چنّك (بيها)(1)عايش للأبد

وإعمل ألآخرتك إيكون غداً يوم الوعد

\* \* \*

لا يشغلك حرص دنياك إو تحرص عاليجيك

إو لا تبيع الملك لو جاك مثل ما هوه إعليك

والفرع لو جزت من ألأصل ما يحصل بديك

إتصير مثل أللي وجوده فوگ مجهوده إنمرد

\* \* \*

أبد لا تحزن عله الراح إو تفرح بالإجاك

إو أمر نفسك لا تطيعه إو خطوه لا تتبع هواك

وإبصريح ألآيه (كل البسط لا تبسط) يداك

إمحسّر إو مالوم تگعد صك من الباري ورد

\* \* \*

بعد أمثلّك الدنيه إمن المثل معنه إقتبس

لو لمست الدنيه چالثعبان ناعم باللمس

وإنته من لسعة الثعبان ينايم ما تحس؟

شايل إصوابك إبعزمك ساعه وإصوابه ما برد

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة لا توجد كلمة (بيها).

إو بعد أبيِّنلك معاني إو حكم عن رأي مصيب

عاشر إبدنياك صاحب ذي ثقه إو كامل أديب

حيث لن الطبع شانه يكتسب من كل صحيب

صاحب العالم تعلَّم صاحب الفاسد فسد

\* \* \*

لو ردت حر نفسك إتعيش إو بالك مستريح

الناقصات العقل ليكون لعد سرك تبيح

إو لعد غيرك لتحفر بير گبل منه تطيح

چم وچم گبلك حفر بير نزلها إو ما صعد

\* \* \*

إعمل إلدنياك معناها ضمن هاي ألأبيات

لو درست إبهالمعاني إبطيب عيشك بالحياة

لو ردت تعمل إلآخرتك عمل بيه النجاة

ترشح إبمعناه سورة (قل هو ألله أحد)

\* \* \*

ما تمس النار گلب إلبيه إيمان الجليل

ثابت إو لو ردت مني إبهاي برهان إو دليل

إلك أستشهد إبنيران إبراهيم الخليل

إشلون برد إو سلم صارت إله إو لاهبها خمد

\* \* \*

والذي يعتصم بألله يعصمه إمن الخطر

إو لو ردت برهان أستشهد لك أبنص الخبر

موسى بن عمران لمن راد يعبر عالبحر

إشلون جاري الماي لجله إبقدرة الباري جمد

\* \* \*

والذي يجعل الباري حسبه إو نعم الوكيل

لو إبگيد إيگيدونه ينفصم گيد الثگيل

لو ردت برهان أستشهد لك إبگيد العليل

يوم الچان بالسلسله إمگيدينه

إگبال إيزيد بالمجلس إموجفينه

الراس حسين عالطشت شابح عينه

يصد نوب إعله ألأرامل نوبه لأطفاله يصد

\* \* \*

لو أريد أبدي المصايب كلهن إيطول المقام

لاچن أرد أختمها كلها إبفگد طفله من ألأيتام

ساهره إو متعوبه لاچن شافته إبرؤيا المنام

لن إتشوف يمها حضر واليها

آنه حسين يا مهجتي إيناديها

الصدره إتشوف گلَّطها ويشم بيها

گلها باچر يا عزيزة روحي بالجنه الوعد

\* \* \*

فزَّت إمن النوم(1)تبچي إو تصك راحٍ فوگ راح

إو ثگل من الفاطميات نحبهن والنياح

رجن الشام إبّچاهن والخبر ليزيد راح

صاح إيزيد شوفو اليساره إشبيها

وألأطفال شنهو الذي ماذيها

تنحب ليش منهو الذي إمبچيها

جاوبو لحسين طفله تبچي چي منها إنفگد

\* \* \*

گال أظن ما درت مذبوح إو راسه إعله السنان

لاچن إخذوا لليتيمه راس أبوها يغلمان

خل تشوف إبثغر أبوها أثر عود الخيزران

خلها إتشوف شيبه إبدماه إمخضّب

خلها إتشوف بالترب خده إمترب

وإتصد ليه إو تنظر جبينه إمصوب

أو بعد لتظن يرد ليها ذاك عزها والسعد

\* \* \*

آه لمن للفواطم جابو الراس العبيد

إتگلطت ليهم الطفله باچيه إو مدت ألإيد

ما تناشدني بيا حال خذت راس الشهيد

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة (اليوم).

إتجلب بيه وإمن الوريد إتشمه

وألأيتام عالطفله صارت لـمّه

وإتناديه لحد يعود اليمه

يتيمه إو ذاك عزنه ما يرد لينه بعد

\* \* \*

(تمت)

(7)

التنبيه للغافلين عن موقف يوم الدين

«هجري»

يامن إبدنياك غافل عن حديث الغاشيه

أظن ما قاري القرآن وتعلم ما هيه

\* \* \*

يها الجابع بالمعاصي ونايم إبوادي الظلال

ومتخذ هزوه حديث الغاشيه ويوم الأهوال

إالوعد وياك يوم البيه يعرضون ألأعمال

الغاشيه تلگاها حدّام إبنارٍ حاميه

\* \* \*

لو كلام الحگ تچذبه إتحرِّفه عن موضعه

تنتمي العاد وثمود الچذِّبو بالقارعه

وبالقيامه إيصير وجهك من وجوه الخاشعه

عامله ناصبه(1) تسقي (ماءَعينٍ آنيه)(2)

\* \* \*

إو لو چنت عن المحارم تنهه نفس اللايمه

وتعتبر محكم كتاب ألله حجّه قائمه

بالمعاد إيصير وجهك من وجوه الناعمه

النزلت ألآيه إبذكرها السعيها راضيه

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) سورة الغاشيه آية رقم (3).

(2) نفس السورة آية رقم(5) ونصّها« تسقى من عين آنية»ذكرتها للإطلاع.

فازو إلإلهم عقيده ثابته إبعلم اليقين

تدخل الجنه إبسعيها بسرم آمنين

ولإبصريح ألآيه مذكور جزاء العالمين

( سلسبيلٍ ورحيقٍ وقطوفٍ دانيه)(1)

\* \* \*

إهنا يهل مالك عقيده ثابته إبيوم المعاد

إو مرح فوگ ألأرض ممشاك إو سعيك بالفساد

إنتبه ليهلكك الريح مثل مل هلك عاد

گبلك وتذكر ألآيه (هل لهم من باقيه)(2)

\* \* \*

طيع للمتولي أمرك وإبأمورك راجعه

لا تخالف عن كلامه إو تصم إذن السامعه

إو تدعي إبدعوة الگلبك بيها فرعون إدّعه

هم يصحلك موسى وتصير دعوتك واهيه

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) يريد بها الشاعر هنا ألآية (14) من سورة ألإنسان« ودانيةً عليهم ظِلالُها وَذلِّلَتْ قُطُوفُها تَذْليلا» وآية (33) من سورة الحاقة «قُطوفها دانية».

(2) يريد بها الشاعر هنا ألآية (8) من سورة الحاقة «فهل ترى لهم من باقيةٍ».

(3) ألآية (5) من سورة الحاقة« فأمّا ثمودُ فأُهلكوا بالطاغيةِ».

لو چنت تكتال للناس إو بيك أمأمِّنه

أبد لا تنقص الميزان إو تعصي بيّنه

إتنذرك ألآيه الشريفه عصت گبلك (مدينَ)

لا چن أخذتهم الصيحه إبليل أخذه رابيه

\* \* \*

إصلح إبدنياك أمرك تنتمي للصالحين

إحسن وإشكر النعمه تنتسب للشاكرين

إتبشرك ألآيه على أللهِ جزاء المحسنين

جنة الفردوس ( لا تسمع فيها لاغيه)(1)

\* \* \*

إبحالة ألإحضار دونك من يحضرون البنين

إلهم بأول وصيتك وصّي إبنصرة الدين

مثل ما وصّه الحسن أولاده أبنصرة حسين

للمظلوم جاسم فداله أوجوده

ويّ حسين سار إبوصية عوده

باح إدماه دونه إو بذل مجهوده

من حمه سوگ المنايه بذل سوم الغاليه

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) يريد بها الشاعر هنا ألآية 35 من سورة النبأ «لا يسمعون فيها لغواً ولا كِذّابا»أو ألآية (11) من سورة الغاشيه «لا تسمع فيها لاغية».

من سگط من ظهر مهره وراسه بالطبره إنجسم

وعرف چتاله إصوابه إو شبح عينه إعله الخيم

وبضعيف الصوت ناده دحضر إدركني يعم

عالتربان جاسم يجود إبروحه

والعدوان حربه إعله حربه إتلوحه

ومن الزان كثرت إبجسمه إجروحه

هلّه هلّه إو بالحوافر ترض جسمه العاديه

\* \* \*

وإنمرد گلب أبو اليمه من سمع جاسم يصيح

آه لمن حضر يمه إو شافه عالغبره طريح

إيلوج من شدة إصوابه إو عالترب دمه يسيح

طاح حسين عالقاسم إو جَرْ ونّه

ويناديه يالبالعرس متهنه

يا عريس گبلك إبدمه إتحنه

يا إبن أخوي الخلف بألله إو هاي دنيه فانيه

\* \* \*

وزينب العرس إبن أخوها زينتله حوفته

( والحرم ملتمه يمها بلهفه تنطر جيّته)(1)

ساعه لن حسين مجبل عالمخيم شافته

بين إيديه جاسم نجيع إبدمه

عالمصيوب صارت النسوه لـمّه

\_\_\_\_\_\_\_\_\_\_\_\_\_\_\_\_\_\_\_\_

(1) هذا البيت كان ناقصا (والحرم يمها تنطر جيته) والصحيح هو المثبت أعلاه.

تمسح هاي دمه وألأخرى إتشمه

وإعله إبنها إتحوم رمله والظهرها حانيه

\* \* \*

شبگته ونادت ذخرتك يا وليدي العازتي

يولِدي ردتك وصيِّ إو تمشي خلف إجنازتي

( ما دريت)(1)إتضيع مني إبكربله يا ضيعتي

يا جسّام لعمي عليك إعيوني

لن حسين ينده يرمله هوني

جاسم راح وأحمد تضحَّه دوني

ودي إبنچ يم أخيّه أو ظلي عدهم باچيه

\* \* \*

والمصيبه التجرح الروح إو تچمن بالدليل

من سگط من ظهر مهره حسين ساجد للجليل

عاف عبدألله أخوته وإعتنه إبدمعه يسيل

للميدان يصرخ يعمي يحسين

والمظلوم شافه وهمل دمع العين

ناده حسين رايد يعبدألله وين

ليَّه ليَّه يابن أخويه لا تصيبك داهيه

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) الطبعة القديمة (ما دريب).

والطفل طاح إعله عمه إيودعه إو يبدي الحنين

ولن من الجيمان سياف إو هوه سبط ألأمين

خاف عبدالله إعله عمه إو شگف عنه باليمين

ما تدرون گطعت يمينه الطبره

مد حسين إيده إو ضمه الصدره

گام إيفيض دمَّه إو تدارك أمره

وإعله صدر حسين ذبحوه الگوم الباغيه

\* \* \*

(تمت)

(8)

الوعظ المفيد الكافي عن الترديد

«هجري»

لايغرك هوى الدنيا تره الدنيا غاويه

اتمسك ابعروة الوثقه لا تگع بالهاويه

\* \* \*

لايشغفك هوى الدنيا اوياخذك بيها الغرام

عبرة للحي مثلوها ولا تظن الها دوام

خاف تفرش لك ردنها لاتدانيها اوتنام

صيرصاحي واجفي عنها لوشفتها زاهيه

\* \* \*

لاتشم وردة الدنيا لو شفتها زاهره

حلوه بالظاهر تجدها والهرش دفله تره

لاچن انشغ ورد رشح المصطفى سيد الوره

تجد رايحته زچيه اوفرع شجرة زاچيه

\* \* \*

لا تسالم يد الدنيا وابّحر غيها تفوج

چم وچم سابوح گبلك لايمه املاطم الروج

اتجنب الدنيا او حاذروگفة البيها تلوج

طالع التاريخ واتصفح حديث الغاشيه

\* \* \*

انذرك بالغاشيه الباري وانت مشغول الفكر

ملتهي ابزينة الدنيا وبحسنها مستقر

لوردت بينك وبين الناس تجعل لك ستر

كل وكت راقب الساعه التدري بيها آتيه

\* \* \*

راقب الآتيه الساعه واصغي النفخة الصور

او ميِّزابعقلك اشيجره ابحالتك يوم النشور

من لهيب الحاطمه او حر الشمس مخك يفور

امنين متفر الجهنم تسمع الها داويه

\* \* \*

واحذر الظن بالتراق ولفت الساق بالساق

وبصريح الآية ذاك اليوم للباري المساق

ينجه ذاك اليوم كلمن جعل بالعروة الوثاق

والذي عنها تخلف هوه ابنارٍ حاميه

\* \* \*

عروة الوثقه اتعرفها وبعد ما يحوج بيان

ساعة التفزع الوادم گلب صاحبها بأمان

والذي ينفصل عنها خله يتبوء مكان

بالسعير او من يطبها يختصر له ابزاويه

\* \* \*

حيدر الوثقه او تخبرك عنه سورة ( هل أتى )

وآية التبليغ تشهد والغدير ابيعته

التگف بالميعاد عريه اگلوبها من اولايته

بالسلاسل يسلكوها وبجهنم جاثيه

\* \* \*

ابتهج واشرح دليلك يامن الحيدر لزيم

امضه من البرق تمضي اعله الصراط المستقيم

وبأثر نورابو اليمه تطب جنات النعيم

يبشرك التنزيل بيها اتعيش عيشه راضيه

\* \* \*

يالتموت اعله الولايه اتوثق او صير ابيقين

اتفوز باثمار النعيم اوتشرب ابماي المعين

لو رويت احشاك اريدك تذكر اطفال الحسين

والعباس راعي الوفه لا تنساه

دون الماي گطعوا يساره او يمناه

والعامود طرهامته اوسال ادماه

انصاب جوده او فاض مايه او بگت سكنه ضاميه

\* \* \*

طاح ابو فاضل ولاچن سور العيال انهدم

وابو اليمه ايلوج گلبه او واجف ابحد الخيم

لعد عباس ايتربه وساعه لن طاح العلم

والمظلوم احنى العضيده اضلوعه

عالوجنات سالت لخوه ادموعه

صاح ابصوت من چبدته إلمفجوعه

ابمهجتي يانور عيني اسهام فگدك ماضيه

\* \* \*

ضعف حال حسين ياوسفتي وگلَّت حيلته

للمعاره انعطف محني ومن توسط صحبته

واحد واحد دعاها ولا مجيب الدعوته

آنه حسين ياصحبتي وتنسوني

مفرد بين سبعين الف عفتوني

اندب وين صحبتي وما تحيوني

ياكرام الحگ معاكم عارضتكم داهيه

\* \* \*

وانعطف لجسوم هاشم صاح والعبره اتهلي

يخوتي ويولاد عمي ويابنيني وياهلي

ياعزيز الحسن جاسم ياوليدي ياعلي

ياشبان فوگ الثره اشها لنومه

اجسوم اشبول هاشم عمامه وگومه

عالتربان ماجت اتريد الگومه

ناده يصحابي تهنَّوا بالجنان العاليه

\* \* \*

ودع أصحابه ضحايه وسدّر الشاطي الفرات

ناده ياعباس عگبك بعد شتفيد الحياة

اعيون أُميه اليوم نامت والفواطم ساهرات

حال حسين ريتك يشيعي اتشوفه

لمن طاح دون الگطيعه اچفوفه

للمعبود يبديله جور الكوفه

ويشم عباس ابوريده والمدامع جاريه

\* \* \*

ماتناشدني اشيگله چان ودموعه تسيل

يعباس اشلون بصرك بالحرم واگرب الليل

من يحامي خدر زينب وانت عالغبره چتيل

وآنه حسين ساعه وتجدني مذبوح

وعالتربان مثلك يخويه مطروح

ومثل ادماك دمي من جروحي ايفوح

الخلف بالله ياعضيدي وهاي دنيا فانيه

\* \* \*

(تمت)

(9)

النداء إلى السباق وتهذيب ألأخلاق

«هجري»

يا من إبدنياك شاغل نفسك إبطول ألأمل

أظن غافل ما دريت الگبر صندوگ العمل

\* \* \*

يامن إبدرب المعاصي تهت وأنفقت العمر

منشغف بهواك سكران وجاثم بالسُكر

إنتبه لا ينبطش بيك وينحط ألأمر

إتصير للمخلوگ عبره وينضرب بيك المثل

\* \* \*

لو حضرت الشر تجنب لا تنبشه الشر يمس

أبد لا تطغه إعله جنسك إو عله راسك تِنِّكس

لا تجر نار الگرصتك وإكتسب عزّة نفس

ولو تصير إبمال غيرك حاتم إيصيبك خجل

\* \* \*

إكرم المتولي أمرك تصبح إنته إعليه أمير

وإسأل إللي أدنه منك تبگه بين إيديه أسير

إستغني عن (من ما تشاء) إتصير إله إبعصره نظير

هالمعاني حكم قدره إبترجمة مير النحل

\* \* \*

بعد أوصيك إبوصيه دوك إخذ حچيي سند

إبليس لو جاك إبمواعيده تره إيخون العهد(1)

گلّه فوگ وحدر شفتك وإشبعت من الوعد

عاهدت من گبلي آدم ليش عهدك ما كمل

\* \* \*

يندم الجسمه صحيح إو والف الجَربه وگرب

يبتلي أبّلواها لا شك يكتسب منها جرب

مثل عند أهل الفصاحه إيمثلونه بالحطب

چم وچم أخضر بسعر اليابس إبنار إشتعل

\* \* \*

لا تعض زندك أبنابك يوگف إبريجك دماك

وبيك من يمضي إصوابك حاير إتظل إبدواك

إتصير مثل إللي عليها المثل يتعبَّر شجاك

عله أحداجه الجمل لو صد ينفصخ جيد الجمل

\* \* \*

والطبع لو چان مغروس بأعصاب البدن

لا تظن بيه إيتغير إلّه ميلفَّه الچفن

والظرف ينضح إشما بيه وبجوفه إنشحن

وحنظل إيأثر الحنظل لو يعجنوه إبعسل

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في الطبعة القديمة (إبمواعيد) والصحيح (إبمواعيده) مراعةً للوزن.

يالتبدل الزين بالشين والغالي إبرخيص

وإنته تدري إبهاي مالك من عذاب ألله محيص

لاچن ألإنسان علّي يمتنع عنه حريص

هالخبر واضح بيانه وبكتاب ألله نزل

\* \* \*

لو چنت تعرف وتحرف تنصح وما تنِّصح

تصير مثل اليمثلوهم والمثل بيهم يصح

إيشيدون إقصور ضخمه ساسهن ماي وملح

هاي من قلة ألإدراك ومن كثر الجهل

\* \* \*

لو ردت منهج يوصلك ذروة العز والعله

إنهج إبمنهاج سبط المصطفه خير المله

إشلون نهضه نهض للدين إلحسين إبكربله

يحسين يالماضي بيك إصوابك

يحسين وألله إن ذكرت إمصابك

گلبي إبنار يحترگ مثل أطنابك

مثل مجره دم رضيعك دمعي عالوجنه همل

\* \* \*

لو صبح يوم القيامه إو وگفت الوادم إصفوف

يطب للمحشر حسين إمگطع إبحد السيوف

جثته إبلا راس عاري البدن مگطوع الچفوف

آنه حسين وآنه عزيز الهادي

للمعبود يشچي الهظم وينادي

يارب شوف جمر العطش بفادي

وأنظر الجمّال بيّه إشصنع وبحالي إشعمل

\* \* \*

بين إيديه يشيل راسه ويبدي صوته إمن النحر

يا إلهي أنظر جبيني إنفلع بصواب الحجر

يا إلهي الخيزرانه خلّت إبشفتي أثر

يا معبود وأنظر الشيبي إمخضب

يا معبود وأنظر الخدي إمترب

يا معبود أنظر دليلي إمصوب

إمگطع إبسهم المثلث چامنه بيه العلل

\* \* \*

يا إلهي أنظر الجثتي بالمواضي إمخذمه

يا إلهي إبحافر الخيل إضلوعي إمهشمه

يا إلهي وهذا ثوبي ناجع إبفيض الدمه

يا علام وإنته إلبصير إبحالي

وإللي صاب گلبي ومرد دلالي

يوم البيه راحت سبايه إعيالي

والجره إعليها ضهدني والجره إبحالي سهل

\* \* \*

يا إلهي والفرضته علّي بالطف بي گمت

عله الغبره إلك ساجد من عله غوجي طحت

عهدك وياي الشفاعه وإعله عهدك واعدت

آنه حسين والوعد هذا يومه

يا رب وين حگ شيعتي المظلومه

چانت دوم تبچي علَيْ مهظومه

إتريد حگها اليوم مني وچيف أخليها إبوجل

\* \* \*

يرد من ألله جوابه يبن سيد المرسلين

شافع إمشفع ومسموع كلامك يا حسين

إبدمك إشريت الشفاعه وبين إيديك العالمين

هاي النار بيدك وهاي الجنه

يا مظلوم إطلب إشما تتمنه

وإللي إعفيت عنه تره إنعف عنه

والعليهم شمل غيظك غيظي من گبلك شمل

\* \* \*

(تمت)

(10)

الشاعر يخاطب الحسين عليه‌السلام

يا حسين أدريك گلبك عله المذنب ينچسر

رادتي لو شلت راسك بيدك إبيوم الحشر

بأُمك الزهره (أحلفك) (1) لتتشفع للشمر

چي يحسين تشفعله ويحز نحرك

شذنبك چان يرضخ ركبته الصدرك

حتى إضلوع جنبك رضخها إبظهرك

يا حسين الگص وريدك هم إله بفضلك أمل

\* \* \*

(تمت)

(11)

في المواعظ والحِكَمْ

«ميمر»

دنياك يا صاحب لتامن بيها ساعه ويصير السافل إبعاليها

\* \* \*

يالمنغفل لو تشم وردة دنياك تنطيك منها إشما تريد إعله هواك

إتوهدنك ومحارف تظل تمشي وياك تماشيك خطوه وعشره ترجع ليها

\* \* \*

إمشي إعله هونك والهوه ليغرك مادمت حي عالناس ليعم شرك

إبسن الضحك مبدأ الدنيه يسرك (يبچيك ويكدرك أهو تاليها)(1)

\* \* \*

لتغرك الدنيه إبهواها وتغتر سمّحت للمصعاد گبلك جعفر

غايتها بالنزله يگع يتكسر يشهد لك التاريخ عن ماضيها

\* \* \*

سمّح إدروبك وإجتهد بعمالك وإسأل من المعبود يحسن حالك

ما دام هادم لذتك يبرالك شمعة حياتك ساعه ويطفيها

\* \* \*

لتشاور الدنيه ولا تأمنها ولو شاورت فكرك لتسمع منها

إتجنب الظاهر وإكتشف باطنها ميّت وجه متبطّنه تلگيها

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في الطبعة القديمة يوجد خلل في الوزن (ويكدرك ويبچيك تالها) ووضعنا محله أعلاه.

إبنهج البلاغه لو چنت تتصفح دنياك إلك مثل الشمس تتوضح

لتخوض غيها وبأرضها تمرح أمثال مثلك تاهت إبواديها

\* \* \*

لو چنت هالأخبار ما تقبلها الباري إبكتابه ألآيته إمفصلها

دنياك إلك لهو ولعب مثلها عبرة وكت بالجهل لتگضّيها

\* \* \*

لو گلت هالآيات ما هن عن ساس ولا تمشي بالمشروع ما بين الناس

وتظل عله جهلك إمحافظ لا باس (الشيطان كثره مثلك الغاويها)(1)

\* \* \*

لو ردت منهج بي يهون إحسابك إنهج بقرآن المجيد إكتابك

ما دمت حي حافظ عله آدابك ولو عاهدت لعهودك إتوفيها

\* \* \*

ما ظنتي يوفي العهد بالكونين واحد مثل عباس من وافه حسين

إبروحه صِخه وبچفوفه وصبي العين والرايه ظلت تنحب الراعيها

\* \* \*

عالمشرعه من ظهر غوجه إتكور وحسين واجف بالخيم يتنطر

من شاف طاح العلم لونه إتغير والحره زينب ناشدت واليها

\* \* \*

يا بن أُمي مالك شو تغير لونك؟ إتصد للشريعه وتهل دمع عيونك

إبظنتي إنچتل نعم العضيد وعونك گلها الفواطم بالخيم لمّيها

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في الطبعة القديمة (مثلك چثيره الشيطان غاويها) وهو خلل في الوزن وإرتأينا أن يكون أعلاه.

|  |  |  |
| --- | --- | --- |
| ريتك يشيعي حسين حاله إتشوفه |  | يوم الوگف دون الگطيعه إچفوفه |
| ناداه مثلك يا أخو إللي أوفه |  | إيحگ لي عليك إضلوعي من أحنيها |

\* \* \*

(تمت)

(12)

أمثال ومواعظ وحكم(1)

«ميمر»

يا صاح خوض إبوديان عصرك وإخذ صافيها

\* \* \*

رج ماي عصرك وإخذ صافي الوديان

ما دمت حي للخرس لتصير إلسان

نام إبرغد والكون كل ساعه إبشان

|  |  |  |
| --- | --- | --- |
| ناس اليضحچها وناس |  | مچدرها ومبچيها |

\* \* \*

من الطمع لا تفتح إبوجهك باب

توگع بأيراد ومصارف وحساب

وللدنيه من (تجفيك)(2)لتوجه إعتاب

|  |  |  |
| --- | --- | --- |
| يعجز إلسانك دنياك |  | ميفيد عتبك بيها |

\* \* \*

إنتبه لو غافل چنت عن هالراي

إرگه إبعلو من ينحدر سيل الماي

وأهل المثل بينولك العدله إبهاي

|  |  |  |
| --- | --- | --- |
| من ألأرض سيل الماي |  | يتدردغ إبناصيها |

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيدة مقلوبة ستجدها في القصيدة التي تليها (لا يُدرك الحق إلا بالجد).

(2) في النسخة القديمة جزء (2) (تچفيك).

واجد لتصعد لو شفت صافي إهواك

وعألأرض لا مرح تمشي إبممشاك

لا تنغفل وتدوس جمرة دنياك

|  |  |  |
| --- | --- | --- |
| ما سامع إبجمر النار |  | يحرج رجل واطيها |

\* \* \*

لتبيح سرك تظل للسر مكتوم

ما يحصل اليكتم السر إبهاليوم

وحمل الرها عن قوتك بي لتگوم

|  |  |  |
| --- | --- | --- |
| لو ردت يهناك العيش |  | گدّرها لتغص بيها |

\* \* \*

عد المهالك لا تهيم إبشرها

جنَّب حِجرها وإنفطم من دُرها

وإيد الذي ما تگدر إتناحرها

|  |  |  |
| --- | --- | --- |
| لا تمد إيدك تلويك |  | من گبل ما تلويها |

\* \* \*

روضة حياتك من تطبها مسرور

إخذ الثمر وإترك حياة الناطور

لا تذب حبلك عالدرب يالمغرور

|  |  |  |
| --- | --- | --- |
| هم تعثر إجدامك بيه |  | والنعمتك تچفيها |

\* \* \*

بالدنيه لتظل تجر حبل آمالك

ينگطع خوفي وتعثر بآجالك

مالك ثمر من غير حسن آجالك

|  |  |  |
| --- | --- | --- |
| إحسن أمورك يا صاح |  | والنيّتك صفيها |

\* \* \*

بسيف الحلم سدّر جبيلة أمرك

وإشگف مواضيها إبتجلد صبرك

إقره إب «ألم نشرح»توسع صدرك

|  |  |  |
| --- | --- | --- |
| يسر العسر للميسور |  | يظهرلك إبتاليها |

\* \* \*

إبمنهج الباطل ميحَصًل مگصودك

وبمنهج الحگ من تذب مجهودك

ميضيع أجرك لو فديت أوجودك

|  |  |  |
| --- | --- | --- |
| من گبلك أنصار حسين |  | لرواحهم فاديها |

\* \* \*

من سگط مسلم منصرع عالغبره

إتچنه إبضعيف الصوت يابن الزهره

ما شاف لن واجف حبيب إبكتره

|  |  |  |
| --- | --- | --- |
| ومتخوصر إعليه حسين |  | والگامته محنيها |

\* \* \*

تگلط حبيب إو رفع راسه إبحجره

يطبج الطبره ويشم گام إبنحره

ويگله شوف حسين حاني ظهره

|  |  |  |
| --- | --- | --- |
| متخوصر وعينه إعليك |  | من مصرعك جاريها |

\* \* \*

مصرعك مارِد چبدتي أو ماذيني

ومن عيني أهجس طايح إصبي عيني

شنهي يمسلم رادتك وصيني

|  |  |  |
| --- | --- | --- |
| بالجنه يالسابج فوز |  | والجنتي تانيها |

\* \* \*

صد (لبن)(1) ظاهر مسلم إو يتناحب

وبضامره نار العطش يتلاهب

(هلّة إنهلّه)(2) يا حبيب إبزينب

|  |  |  |
| --- | --- | --- |
| ولتگصر إبحگ حسين |  | والغربته راعيها |

\* \* \*

إبشر يمسلم جاوبه عد عيناك

ثابت تجدني عالعهد من بعداك

من بعد ساعه بالخلد وعدي إوياك

|  |  |  |
| --- | --- | --- |
| روحي تجدها لحسين |  | والزينب إمضحيها |

\* \* \*

(تمت)

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة الجزء 2 (لبو).

(2) في النسخة القديمة الجزء 2 (هلة هله).

(13)

لا يُدرك الحق إلا بالجد

«ميمر مذيل»

|  |  |  |
| --- | --- | --- |
| سمِّح إدروبك |  | يالتريد الراحه |
| دنياك رجها |  | وإغتنم |
| صافيها |  | يالتريد الراحه |

\* \* \*

|  |  |  |
| --- | --- | --- |
| رج ماي عصرك وإخذ صافي الوديان |  | إو لا تصير إبمحنه |
| ما دمت حي للخرس لتصير إلسان |  | إو لا تخوض الفتنه |
| نام إبرغد والكون كل ساعه إبشان |  | والصبر نعمتنه |
| جاري زمانك |  | يالتريد الراحه |
| والدهر شانه التضحك إيبچيها |  | يالتريد الراحه |

\* \* \*

|  |  |  |
| --- | --- | --- |
| من الطمع لا تفتح إبوجهك باب |  | وإجتنب وإتكتّر |
| توگع بأيراد ومصارف وحساب |  | والمشاچل تكثر |
| وللدنيه من تجفيك لتوجه إعتاب |  | إو منها لا تتكدر |
| طلگ الدنيه |  | يالتريد الراحه |
| إشما عاتبت ميفيد عتبك بيها |  | يالتريد الراحه |

\* \* \*

|  |  |  |
| --- | --- | --- |
| إنتبه لو غافل چنت عن الراي |  | وأطرد إبميدانه |
| إرگه إعلو من ينحدر سيل الماي |  | إو وفّي الطوفانه |
| وأهل المثل بينو لك العدله إبهاي |  | هاك إخذ عنوانه |
| سيل التحدر |  | يالتريد الراحه |
| من الأرض يتدردغ إبناصيها |  | يالتريد الراحه |

\* \* \*

|  |  |  |
| --- | --- | --- |
| واجد لتصعد لو شفت صافي إهواك |  | ينخبط كل صافي |
| وعألأرض لا مرح تمشي إبممشاك |  | بالشريعه إينافي |
| لا تنغفل وتدوس جمرة دنياك |  | إو بالمثل سر كافي |
| إو بالمثل تلگه |  | يالتريد الراحه |
| والنار تحرج رجل اليواطيها |  | يالتريد الراحه |

\* \* \*

|  |  |  |
| --- | --- | --- |
| لتبيح سرك تظل للسر مكتوم |  | لا تروم الذله |
| ما يحصل اليكتم السر إبهاليوم |  | واليسد الخلّه |
| وحمل الرها عن قوتك بي لتگوم |  | خلّه عنك خلّه |
| لو ردت عيشك |  | يالتريد الراحه |
| طعمه إيهنه گدرها لتغص بيها |  | يالتريد اراحه |

\* \* \*

|  |  |  |
| --- | --- | --- |
| عيذ المهالك لا تهيم إبشرها |  | وإچفي عنك شرها |
| جنَّب حِجرها وإنفطم من دُرها |  | والمهاوي درها |
| وإيد الذي ما تگدر إتناحرها |  | رد و لا إتناحرها |
| لا تمد إيدك |  | يالتريد الراحه |
| تلوي يمينك گبل ما تلويها |  | يالتريد الراحه |

\* \* \*

|  |  |  |
| --- | --- | --- |
| روضة حياتك من تطبها مسرور |  | إنتعش وإتبهلل |
| إخذ الثمر وإترك حياة الناطور |  | وإكتفي إو لا تسئل |
| لا تذب حبلك عالدرب يالمغرور |  | أمّن المستقبل |
| وإخذ النصيحه |  | يالتريد الراحه |
| خوفي إتعثر والنعمتك تچفيها |  | يالتريد الراحه |

\* \* \*

|  |  |  |
| --- | --- | --- |
| بالدنيه لتظل تجر حبل آمالك |  | ما تنول آمالك |
| ينگطع خوفي وتعثر بآجالك |  | بين إيدك آجالك |
| مالك ثمر من غير حسن آجالك |  | والثمر بعمالك |
| إحسن أمورك |  | يالتريد الراحه |
| والنيه بفروض العمل صفيها |  | يالتريد الراحه |

\* \* \*

|  |  |  |
| --- | --- | --- |
| بسيف الحلم سدّر جبيلة دهرك |  | وأكتفي عن دهرك |
| وإشگف مواضيها إبتجلد صبرك |  | والنجاح إبصبرك |
| إقره إب «ألم نشرح»توسع صدرك |  | رحب يبگه صدرك |
| طالع ألآيه |  | يالتريد الراحه |
| يسر العسر يظهرلك إبتاليها |  | يالتريد الراحه |

\* \* \*

|  |  |  |
| --- | --- | --- |
| إبمنهج الباطل ميحَصًل مگصودك |  | لو ردت مگصودك |
| وبمنهج الحگ من تذب مجهودك |  | يحصل إبمجهودك |
| ميضيع أجرك لو فديت أوجودك |  | لليزكي إوجودك |
| إتبع الصفوه |  | يالتريد الراحه |
| دون الحسين أرواحها فاديها |  | يالتريد الراحه |

\* \* \*

من سگط مسلم منصرع عالغبره

إتچنه إبضعيف الصوت يابن الزهره

ما شاف لن واجف حبيب إبكتره

|  |  |  |
| --- | --- | --- |
| ومتخوصر إعليه حسين |  | والگامته محنيها |

\* \* \*

تگلط حبيب إو رفع راسه إبحجره

يطبج الطبره ويشم گام إبنحره

ويگله شوف حسين حاني ظهره

|  |  |  |
| --- | --- | --- |
| متخوصر وعينه إتفيض |  | من مصرعك جاريها |

\* \* \*

مصرعك مارِد چبدتي أو ماذيني

ومن عيني أهجس طايح إصبي عيني

شنهي يمسلم رادتك وصيني

|  |  |  |
| --- | --- | --- |
| بالجنه يالسابج فوز |  | والجنتي تانيها |

\* \* \*

صد ( لبن)(1) ظاهر مسلم إو يتناحب

وبضامره نار العطش يتلاهب

(هلّة إنهلّه)(2) يا حبيب إبزينب

|  |  |  |
| --- | --- | --- |
| ولتگصر إبحگ حسين |  | والغربته راعيها |

\* \* \*

إبشر يمسلم جاوبه عد عيناك

ثابت تجدني عالعهد من بعداك

من بعد ساعه بالخلد وعدي إوياك

|  |  |  |
| --- | --- | --- |
| روحي تجدها لحسين |  | والزينب إمضحيها |

\* \* \*

(تمت)

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة (لبو) ج 3.

(2) في النسخة القديمة (هله) ج 3.

(14)

ساعات الفرج

«ميمر مذيل»

|  |  |  |
| --- | --- | --- |
| ساعاته ساعاته |  | والفرج ساعاته |
| بسم الحسين اموقته |  | والفرج ساعاته |

\* \* \*

|  |  |  |
| --- | --- | --- |
| ياصاح اخذ فكرة يقينك وارتاح |  | شملك يلمّه |
| واهتدي ابمصباح الهدى والمصباح |  | والد اليمه |
| والبحر جوده البالمچارم طفاح |  | اقصد ابهمه |
| عبراته عبراته |  | والكرم عبراته |
| تجري ابأنامل راحته |  | والفرج ساعاته |

\* \* \*

|  |  |  |
| --- | --- | --- |
| ياصاح لوشفت الدهر مايرعاك |  | ادرع ابصبرك |
| للفرج وجه وجهك اومد يمناك |  | واستلم يسرك |
| والباري بسم حسين يقبل دعواك |  | وايسهل أمرك |
| شداته شداته |  | والداعي شداته |
| حلهن ابذروة گبته |  | والفرج ساعاته |

\* \* \*

|  |  |  |
| --- | --- | --- |
| لوطحت باشراك العسر وانيابه |  | مالك قواها |
| اودينك ثجيل اوكثرت الطلابه |  | اورايد وفاها |
| امن الناس غير حسين لتدگ بابه |  | اوتطلب رجاها |
| جوداته جوداته |  | وحسين جوداته |
| من خزنة الله اورحمته |  | والفرج ساعاته |

\* \* \*

|  |  |  |
| --- | --- | --- |
| يالروحك ابهم المرض مهتمه |  | اوحاير ابأمره |
| إگصد طبيب الحيه الدين ابدمه |  | والجبر كسره |
| واقسم على حسين ابكسر ضلع أمه |  | وامه الزهره |
| وصفاته وصفاته |  | روحيه وصفاته |
| اوروح الشفاء ابتربته |  | والفرج ساعاته |

\* \* \*

|  |  |  |
| --- | --- | --- |
| ياصاح لوشفت الفزع عم الكون |  | حافظ كيانك |
| ليكون تستقطع يصاحب ليكون |  | أطلب أمانك |
| لوذ إبضريح حسين حراو مأمون |  | عيش ابزمانك |
| ساحاته ساحاته |  | هالحرم ساحاته |
| تضمن أمان الطبته |  | والفرج ساعاته |

\* \* \*

(تمت)

# الفصل ألثاني

المنظورات ألأحمديه

ويشتمل على القصائد التالية:

1 - الرسول الخالد صلى‌الله‌عليه‌وآله «تمهيد ألأكوان بالهادي ومعانيه» (گعدة) 87

2 - عصمة النبي وآله صلى‌الله‌عليه‌وآله «خمسه المحمد والعلي المعبود منطيها» (گعدة) 92

3 - مصباح ألإمامه «نور النبوة بمصابيح ألإمامه» (گعدة) 98

4 - الثقلان «يا صاح لو دارس إعلوم القياسه» (گعدة) 103

5 - أهل البيت عليهم‌السلام «يا صاح دونك تواريخ المچارم» (گعدة) 109

6 - يا خاتم الرسل «يا حبيب الباري يامن ختم بيك المرسلين» (گعدة) 114

7 - أصحاب الكساء عليهم‌السلام «وجدان هذا العالم وتكوينه للخمسه والخمسه وجود العالم» (لطم) 117

8 - ألآيات الواضحات «يهل تعرض من ألآيه إتگول سحرٍ مستمر» (لطم) 123

9 - فتح مكة «تأيد بأنا فتحنا من فتح مكه الرسول» (لطم) 128

10 - يا طالب الجود«يا طالب الجودات خذها إمن أهلها» (لطم) 132

محمد صلى‌الله‌عليه‌وآله مصدر النور «مظهر النور النور من براهينه» (لطم) 135

12 - أسماء من نور«إقره إبجزو عمّه تجد أبجد إحروف إمقطعّه» (لطم) 139

(1)

الرسول الخالد صلى‌الله‌عليه‌وآله

«هجري»

|  |  |  |
| --- | --- | --- |
| تمهيد الأكوان |  | بالهادي ومعانيه |
| اورحمة الباري الواسعه وأسرار الأحكام |  | بالهادي ومعانيه |

\* \* \*

خاض عقلي ابلجج فكري ايريد منجي المذنبين

شاهدت آية الكبرى ابفضل سيد المرسلين

(وما أرسلناك إلا رحمة للعالمين)

|  |  |  |
| --- | --- | --- |
| أيه وعمت عين الحسد |  | نورت مصباح السعد |
| فاز التشاهد والشهد |  | وانكتب بالشاهدين |
| شوف السعد شوف |  | بالهادي ومعانيه |
| وآية الرحمه الساطعه وأسرار الأحكام |  | بالهادي ومعانيه |

\* \* \*

ابناظر اللي شفت باري الكون طالعت الكتاب

ابحثت عن آية العصمه وعگلي أبدالي الجواب

گلي العصمه ارادة اصدرت من رب الأرباب

|  |  |  |
| --- | --- | --- |
| يالجاحد اعدل وانعدل |  | واتمسك بسيد الرسل |
| اتمثل كتابك وامتثل |  | واحسب النفسك حساب |

|  |  |  |
| --- | --- | --- |
| والعصمه وجدان |  | بالهادي ومعانيه |
| عالبيت واهله اموزعه وأسرار الأحكام |  | بالهادي ومعانيه |

\* \* \*

عگلي وفكري تحاكم والحواس امحكمين

مستشار الهم دليلي المهتدي ابنور اليقين

قررت لي هالمحاكم معنه قرآن المبين

|  |  |  |
| --- | --- | --- |
| قرآن دستور العمل |  | آيات عالهادي نزل |
| والهادي بانواره شعل |  | للبشر مشعل الدين |
| حكمت القرآن |  | بالهادي ومعانيه |
| روح ومواعظ جامعه وأسرار الأحكام |  | بالهادي ومعانيه |

\* \* \*

عگلي ناشدني اعله فكري ايحوم شنهورادته

گتله رايد اسم الأعظم شنهو سره وعلته

گال هذا الاسم مختص بالإله وقدرته

|  |  |  |
| --- | --- | --- |
| او سراسم الأعظم موضعه |  | بالنبي ويزهي ابطالعه |
| والصدر حيدر مرجعه |  | سر مظاهر آيته |
| وعلوم الأسماء |  | بالهادي ومعانيه |
| عند الأمير امودعه وأسرار الأحكام |  | بالهادي ومعانيه |

صرت أفكر بالولايه وخضت بحر الاجتهاد

عگلي صاح اشبيك تايه آنه أدليك الرشاد

الباري ابعقد الولايه طوگ ارگاب العباد

|  |  |  |
| --- | --- | --- |
| ابطوگ الولايه امجمله |  | واتحلت أشراف المعاد |
| او حب الولايه منهله |  | كوثر ابيوم المعاد |
| امر الموالين |  | بالهادي ومعانيه |
| لاچن الحيدر مرجعه وأسرار الأحكام |  | بالهادي ومعانيه |

\* \* \*

فكري وعگلي تحاكم بحث عن الأوصياء

فكري ابآدم تبصر فضله إعلى الأنبياء

عگلي ناده فضل آدم ارض والهادي سماء

|  |  |  |
| --- | --- | --- |
| آدم توسل والتجه |  | بالهادي والعتره نجه |
| واسم الرسول اومنهجه |  | فتح بيبان الرجاء |
| آدم نجه وفاز |  | بالهادي ومعانيه |
| وانقبل من عنده الدعه وأسرار الأحكام |  | بالهادي ومعانيه |

\* \* \*

فضل إبراهيم فكري مستدل ابهل الدليل

قال هذا النجه من النار اوبنه بيت الجليل

جاوبه عگلي ابمحمد صار تأييد الخليل

|  |  |  |
| --- | --- | --- |
| إبراهيم على الباري قسم |  | باسم التشرف عالأمم |

|  |  |  |
| --- | --- | --- |
| واتنعم إبّرد أو سلم |  | وادركه حامي (الدخيل)(1) |
| والكعبه تنزار |  | بالهادي ومعانيه |
| وثبت حجرها ابموضعه وأسرار الأحكام |  | بالهادي ومعانيه |

\* \* \*

نوّر المعبود گلبي وانكشف عني الستار

استكشفت برج المعاني الغامضه وحجب الأنوار

دورت نور التجله او موسى من ضيه استنار

|  |  |  |
| --- | --- | --- |
| نور التجله اعله الجبل |  | مصباح قدسي امن الأزل |
| الظامن رسول الله انتقل |  | ودار بالكون المدار |
| والنور مصباح |  | بالهادي ومعانيه |
| چوچب (يلوح)(2) ابطالع وأسرار الأحكام |  | بالهادي اومعانيه |

\* \* \*

للمسيح اندار فكري (واستحج)(3) ابحجته

يبرأ الاكمه والأبرص يحي ميت ابحكمته

جاوبه عگلي ابمحمد عيسى صارت آيته

|  |  |  |
| --- | --- | --- |
| اوآية الحكمه الواضحه |  | سرها محمد وضحه |
| اوسورة الشمس والضحى |  | للرسول او عترته |

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة ( الدليل) ج6.

(2) في النسخة القديمة (بلوح) ج6.

(3) في النسخة القديمة (وإستجج) ج6.

|  |  |  |
| --- | --- | --- |
| عيسى التجه اولاذ |  | بالهادي ومعانيه |
| الرابع سمه الباري ارفعه وأسرار الأحكام |  | بالهادي ومعانيه |

\* \* \*

الباري انطه الهادي خمسه وخمسه منطيها العلي

غيرهم ماملك منهن لا نبي أولا وصي

ونحل حيدر بأربع أشياء ومعناهن خفي

|  |  |  |
| --- | --- | --- |
| هاي المعاني بالدهر |  | مخفيه ظلت عالبشر |
| من البحار إخذ الخبر |  | واعرف الحگ واكتفي |
| حيدر علم صار |  | بالهادي ومعانيه |
| اوفضل الأشياء الأربعه وأسرار الأحكام |  | بالهادي أو معانيه |

\* \* \*

خلفوا بالمله عتره وصه بيها المصطفى

ومن عگب عيناه وافوا عترته ابسوء الوفه

والحسن من جرع سمهم بالطشت چبده اقذفه

|  |  |  |
| --- | --- | --- |
| ما رعوا لحسين |  | أُمة الهادي |
| من بگه ابلا عون |  | ظامى وينادي |
| امن العطش نيران |  | وجّر افادي |

\* \* \*

(تمت)

(2)

عصمة النبي وآله صلى‌الله‌عليه‌وآله

«هجري»

خمسه المحمد والعلي المعبود منطيها

علمه او قدرته اوحكمته او رضوانه

\* \* \*

الباري إنطه الهادي خمسه او خمسه منطيها العلي

غيرهم ما ملك منهن لانبي ولا وصي

ونحل حيدر بربع أشياء اومعناهن خفي

|  |  |  |
| --- | --- | --- |
| وهاالأربعه ابنص الخبر |  | باللوح سرهن ما ظهر |
| عالملك والجن والبشر |  | حيدر ابها المعنه افتخر |
| بفتخر حيدر بالنبي |  | وللأمه بكفيها |
| وفضل الأشياء الأربعه |  | ابحيدراو عنوانه |

\* \* \*

غاص عگلي ابلجج فكري ايريد منجه المذنبين

شاهدت آية الكبره ابفضل سيد المرسلين

« وما أرسلناك إلا رحمة للعالمين »

|  |  |  |
| --- | --- | --- |
| وها الآيه من نص الوحي |  | تشهد ابتفضيل النبي |
| معناها ظاهر موخفي |  | وامة محمد تكتفي |
| آية الكبره بالنبي |  | تزهر معانيها |
| نور او تجلت ساطعه |  | بالنبي او برهانه |

\* \* \*

ابناظر البي شفت باري الكون طالعت الكتاب

ابحثت عن آية العصمه او عگلي ابدالي الجواب

گلي العصمه إرادة اصدرت من رب الأرباب

|  |  |  |
| --- | --- | --- |
| من فم القدره صادره |  | اختصت لهل سيد الوره |
| العصمه بإراده امصوره |  | من التقدس جوهره |
| والعصمه جوهر بالنبي |  | صورها باريها |
| وعالبيت واهله اموزعه |  | ابتأويل قرآنه |

\* \* \*

عگلي او فكري تحاكم والحواس امحكمين

ومستشار الهم دليلي المهتدي ابنور اليقين

قررت لي هالمحاكم معنه قرآن المبين

|  |  |  |
| --- | --- | --- |
| القرآن للعالم رشد |  | بمنهج محمد منفرد |
| ناداني عگلي من تصد |  | ابناظر الإيمان اوتجد |
| القرآن روح او بالنبي |  | للخلگ يهديها |
| حكمه او مواعظ جامعه |  | للثبت إيمانه |

\* \* \*

صرت أفكر ( بالولايه ) وخضت بحر الاجتهاد

عگلي ناده اشبيك تايه آنه أدليك الرشاد

الباري ابعقد الولايه طوگ ارگاب العباد

|  |  |  |
| --- | --- | --- |
| معنه الولايه من الأزل |  | ونص الوحي بيها نزل |
| الدين ابمعانيها كمل |  | (حي على خير العمل) |
| معنه الديانه بالنبي |  | والنص شهد بيها |
| وسر الولايه او مرجعه |  | ( الحيدر ) اوبرهانه |

\* \* \*

عگلي ناشدني اعلى فكري ايحوم شنهي رادته

گتله رايد اسم الأعظم شنهو سره او علته

گال هذا الاسم مختص بالإله او قدرته

|  |  |  |
| --- | --- | --- |
| من القدره هل سر مظهره |  | وبيه الأمور امدبره |
| اختص ابمحمد مصدره |  | والباري خصه ( الحيدره ) |
| سر اسم الأعظم بالنبي |  | كل حاجه يگضيها |
| وعند الأمير امودعه |  | سيطرة سلطانه |

\* \* \*

فكري اوعگلي تحاكم عن معاني الأصفياء

فكري بآدم تبصر فضله اعله الأنبياء

عگلي ناده فضل آدم أرض والهادي سماه

|  |  |  |
| --- | --- | --- |
| آدم انقبلت توبته |  | ابسر الرسول او عترته |
| لمن خرج من جنته |  | للباري وجه دعوته |
| آدم توسل بالنبي |  | او عترته او طاريها |
| الباري قبل منه الدعه |  | ابشاملة احسانه |

\* \* \*

فضل إبراهيم فكري مستدل ابها الدليل

گال هذا النجه من النار اوبنه بيت الجليل

جاوبه عگلي ابمحمد صار تأييد الخليل

|  |  |  |
| --- | --- | --- |
| إبراهيم بالهادي اقتده |  | والولد أيد والده |
| إبراهيم حصل مگصده |  | بالبيت لمن شيده |
| والكعبه گامت بالنبي |  | او شادت مبانيها |
| واثبت حجرها ابموضعه |  | والبيت واركانه |

\* \* \*

نوّر المعبود گلبي وانكشف عني الستار

استكشفت برج المعاني الغامضه او برج الأنوار

دورت نور التجله او موسى ظن بالنور نار

|  |  |  |
| --- | --- | --- |
| للنور لمن دورت |  | بإيمان گلبي اتبصرت |
| ابسراعتقادي حصلت |  | غايتي اوبالغايه انجحت |
| والنور شفته بالنبي |  | كل حكمه يحويها |
| والحكمه آيه ابطالعه |  | او أيدت ثعبانه |

\* \* \*

للمسيح اندار فكري واستحج ابحجته

يبرئ الأكمه والأبرص يحيي ميت ابحكمته

جاوبه عگلي ابمحمد عيسى صار او آيته

|  |  |  |
| --- | --- | --- |
| عيسى ابمحمد مبدأه |  | تأيد وثبت منشأه |
| عيّن العيسى بارئه |  | يصير المحمد ملجئه |
| من راد عيسى بالنبي |  | النفسه ينجيها |
| الرابع سمه الباري ارفعه |  | او شبه العدوانه |

\* \* \*

كل نبي ولك وصي اتأيد منهجه المصطفى

ومن عگب عيناه وافوا عترته ابسوء الوفه

والحسن من جرح سمهم بالطشت جبده اقذفه

|  |  |  |
| --- | --- | --- |
| وما رعوا لحسين |  | أمة الهادي |
| من بگه ابلا عون |  | ضامي وينادي |
| من العطش نيران |  | حمست افادي |
| بالنبي للگوم يحلف بالنبي |  | والگوم چن ماتسمعه |

\* \* \*

جاوبوه الگوم لاچن بالحجر دون الأفواه

صك جبهته او فاض جرحه وانصبغ شيبه ابدماه

رفع ثوبه اومسح دمه ولن سهم حامي إجاه

|  |  |  |
| --- | --- | --- |
| والسهم لحسين |  | مرد دلاله |
| رمل اعياله |  | او يتم اطفاله |
| وعين جده اعليه |  | بگت هماله |
| بالنبي والسهم جرحه بالنبي |  | ومن ظهر سبطه مطلعه |

\* \* \*

والتوه من اصواب گلبه او طاح ساجد للمجيد

من حدر راسه وساده يجمع اتراب الصعيد

ينادي ياربي ابسبيلك راح محبوبك شهيد

|  |  |  |
| --- | --- | --- |
| ضعف حيل حسين |  | شدة اصوابه |
| ومنصرع وجروح |  | جسمه سچابه |
| ماسوه الباري |  | حن على امصابه |
| بالنبي والحزن عجج بالنبي |  | والعرش ماج ابمصرعه |

\* \* \*

مغشي اعلى احسين والگوم بأمره اتحيرت

منها گالت بيه روح او منهم إلگالوا گضت

ابن سعد ناده الحرايب عالمخيم هاجمت

|  |  |  |
| --- | --- | --- |
| شاهد اعياله |  | حسين منهوبه |
| صاح هالنسوان |  | بيش مطلوبه |
| اترملت خل عاد |  | تظل محجوبه |
| بالنبي راعوها بالله او بالنبي |  | خلوا الفواطم هاجعه |

\* \* \*

اشلون گومه الگام بيها حسين من وجه الثره

ايگوم ويطيح اوجبينه أمن التراب امعفره

استند بالسيف او توجه للمخيم ناظره

|  |  |  |
| --- | --- | --- |
| للفواطم صاح |  | لاتروعوها |
| نار فوگ النار |  | لا تزيدوها |
| عالمتن بالسوط |  | لا تضربوها |
| بالنبي هالسوط أثر بالنبي |  | والمتن زينب لوعه |

\* \* \*

ساعد الله حسين چم نار البگلبه مضرمه

ابكتر نار السهم تسعر وابكتر نار الظمه

وغدت بموسط دليله تشب نار امخيمه

|  |  |  |
| --- | --- | --- |
| منصرع والخيل |  | هشمت صدره |
| رضت اضلوعه |  | واسحنت ظهره |
| والسهام البيه |  | چنها بالزهره |
| بالنبي او كل هالمواضي بالنبي |  | والجسمه چنها اتگطعه |

\* \* \*

(تمت)

(3)

مصباح ألإمامه

« شيعتي»

نور النبوه بمصابيح الإمامه

|  |  |  |
| --- | --- | --- |
| يزهر ابمشكاة |  | قدسية الذات |

اوذات القدس ذات الإمامه العبقريه

\*\*\*

|  |  |  |
| --- | --- | --- |
| انفتنت ابها النور روحي |  | وانشغف گلبي ابوداده |
| فكري ماحلل المعنه |  | اشما بذل بيها اجتهاد |
| واكتشف هالنور عگلي |  | اوعلى الإيمان اعتقاده |

إيماني نور ناظري

|  |  |  |
| --- | --- | --- |
| ابتأويل آيات الوحي |  | يبتدي النور او ينتهي |

إوهالنور بيه الدجه استشكف ظلامه

|  |  |  |
| --- | --- | --- |
| إو بالعالم ينور |  | نور على نور |

مبدئه الهادي او ينتهي با ( المهدي ) ضيه

\*\*\*

سار بالإيمان عگلي اوطلب هالنور او ضياءه

ابّرج كل مشرق او مغرب ما لگه زهرة بهاءه

لچن شاف النور ساطع من سنه القدره سناءه

لا يأفل او لا ينخسف

|  |  |  |
| --- | --- | --- |
| ليغرّب او لا ينكسف |  | ابضيّه الضلاله تنكشف |

هالنور بيه الهده اتأيد قوامه

|  |  |  |
| --- | --- | --- |
| ابأفق الشرف لاح |  | هالنور مصباح |

سرمدي او يزهر بالأنوار السرمديه

\*\*\*

|  |  |  |
| --- | --- | --- |
| لعد هذا النور گلبي |  | شاهده ابناظر يقينه |
| ابكل نبي هالنور چوچب |  | سعد واينور ابجبينه |
| اوبيه برهانه او دليله |  | اوآيته اوسلطان دينه |

هالنور تصديق الرسل

|  |  |  |
| --- | --- | --- |
| هالنور مرآة العقل |  | هالنور منهاج العدل |

هالنور بهجة گلب روح الكرامه

|  |  |  |
| --- | --- | --- |
| هالنور قنديل |  | هالنورإكليل |

هالنور زينه منظر اخلاق البهيه

\*\*\*

|  |  |  |
| --- | --- | --- |
| لعد هذا النور لمن |  | تنظر ابناظر يقينك |
| ينكشف ياصاح منك |  | كل حجب واتنور عينك |
| يصير إلك مرآة بيها |  | اتشوف أصل او فرع دينك |

هالنور مرآة الورع

|  |  |  |
| --- | --- | --- |
| هالنور بالحكمه سطع |  | هالنور بالرحمه انطبع |

هالنور وابجبهة المؤمن علامه

|  |  |  |
| --- | --- | --- |
| هالنور إيمان |  | هالنور برهان |

هالنور وجدان الأفلاك العالميه

\*\*\*

|  |  |  |
| --- | --- | --- |
| هذا النور اللي تجلت |  | بيه آيات الهدايه |
| هذ نور البيه سارت |  | على التوفيق البرايه |
| هذا نور البيه تشوف |  | العين (ديجور)(1) المنايه |

هالنور للدارس بصر

|  |  |  |
| --- | --- | --- |
| هالنور للضامر نظر |  | هالنور نبراس الظفر |

هالنور سايق العالم للسلامه

|  |  |  |
| --- | --- | --- |
| هالنور تهليل |  | هالنور (تنزيل)(2) |

هالنور شفره او تگص عود الجاهليه

\*\*\*

|  |  |  |
| --- | --- | --- |
| شطر من نوره الباري |  | نور لرباب السياده |
| اوزين اربوطعش چوچب |  | بيه بسرار الإراده |
| ما برج لم هالچوا چب |  | ما عدا برج الشهاده |

هاي الشهاده انصاغت امن التكوين

الله گوس الدهر حكم اسهامه

|  |  |  |
| --- | --- | --- |
| بگلب الموالين |  | الفگد الميامين |

اوظل اليواليهم يجرونه خفيه

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة ج3 (مجمور).

(2) في النخة القديمةج3 (تكبير ) ولتوحيد القافية وضعنا أعلاه.

|  |  |  |
| --- | --- | --- |
| اشلون عين المحب تنشف |  | والگلب يهفت لهيبه |
| والدهر كل يوم يرمي |  | الفاطميين ابمصيبه |
| او ينفجد منهم عجيد |  | اويثگل العالم نحيبه |

منهم ( الهادي ) الما يهون امصابه

منهم اللي ساجد هوه ابمحرابه

منهم الطاح امن الضلع واصوابه

احا يكسر الضلع وجر ضرامه

|  |  |  |
| --- | --- | --- |
| بالگلب چانون |  | والزلزل الكون |

سَگط الحمل مرد اگلوب الفاطميه

\*\*\*

|  |  |  |
| --- | --- | --- |
| يالمحب لو تخم گلبك |  | تلگه بي چم جرح دامي |
| او تنسه شرب الماي حتى |  | تموت مثل حسين ظامي |
| او على امصاب أهل الرساله |  | الهدف صاروا للمرامي |

منهم البالسم هرش چبده اتگطع

منهم الجسمه بالسيوف اتوزع

احا يمتن البالسياط اتلوع

أحا يحال العليل او باليتامه

|  |  |  |
| --- | --- | --- |
| متگلي اشلون |  | تغمضلك اعيون |

يالمحب من تذكر امصاب الغاضريه

\*\*\*

|  |  |  |
| --- | --- | --- |
| يالمحب فتش دليلك |  | شوف بيه اجروح كثره |
| امبضعه ابحربة البيها |  | حزوا امن الطفل نحره |
| او سهم المثلث ابگلبك |  | خلفت نيرانه جمره |

أحا يصدر السحگته الخياله

أحا على الظلت غريبه اعياله

احاعلى الأمست يتامه أطفاله

أحا على الغسلته ادموم الشهامه

|  |  |  |
| --- | --- | --- |
| والچفنه الريح |  | حن يالمحب صيح |

أحا على المتوسد أتراب الوطيه

\*\*\*

|  |  |  |
| --- | --- | --- |
| أصواب البگلب الموالي |  | ايضهده وايهيج ونينه |
| اثر امن اصواب سهم |  | الصاب ابو فاضل ابعينه |
| واگطعت آمال زينب |  | شفره الگطعت يمينه |

الله يصواب المضه امن العامود

الله ياسهم النفذ صاب الجود

الله ياعز العيال المفگود

الله ياطيحة الحرگوا اخيامه

|  |  |  |
| --- | --- | --- |
| اللّـه اللّـه |  | عالخدر وحماه |

الله لو نشبت مخالبها المنيه

\*\*\*

(تمت)

(4)

الثقلان

«شيعتي»

ياصاح لو دارس اعلوم القياسه

|  |  |  |
| --- | --- | --- |
| طالع التنزيل |  | قايس التأويل |

شوف شيو صفلك الأسره الأحمديه

\*\*\*

|  |  |  |
| --- | --- | --- |
| من بنه الأرض اوسماها |  | الباري بسرار الجلاله |
| او جعل سبع افلاك بيها |  | اتدور بيمين العداله |
| او راد للأفلاك زينه |  | اوزانها ابزينة جماله |

او زينة جماله ابحكمته

|  |  |  |
| --- | --- | --- |
| خصها ابمصادر رادته |  | ابمعنى الرسول او عترته |

من نور ذاته الجميله بالمحاسن

|  |  |  |
| --- | --- | --- |
| للحسن شگ نور |  | و تجلّه عالطور |

للجبل دكه اوموسى خر اعله الوطيه

\*\*\*

|  |  |  |
| --- | --- | --- |
| لو إلك ايمان ثابت |  | وإلك ناظر بالحقيقه |
| واعتصامك بالكتاب او |  | سير مسراك ابطريقه |
| ( بهل أتى ) زكي وجودك |  | وخذ من عمه الوثيقه |

يكفيك من ( عمّه ) الوصف

|  |  |  |
| --- | --- | --- |
| ثابت تظل ما تنحرف |  | بس ( بالنبأ ) لا تختلف |
| ياللي تريد |  | المعاني العبقريه |

|  |  |  |
| --- | --- | --- |
| إنشد كتابك |  | واسمع جوابك |

تلگه ابّني الزهره معادن جوهريه

\*\*\*

|  |  |  |
| --- | --- | --- |
| واحسب اربو طعش آية |  | ابسورة (الجن ) ابوراعه |
| بآيته الخامسه الباري |  | شوف شمو صف جماعه |
| منهم اتمنه البرائه |  | انچانك صافي الرضاعه |

من تجتنب هاي الصفه

|  |  |  |
| --- | --- | --- |
| واتحلق ابجنح الوفه |  | الدينك بجو العاطفه |

او لا تنسى سورة ( عبس) وأخذ البشاره

|  |  |  |
| --- | --- | --- |
| ابآخر سطر شوف |  | ابيا حال موصوف |

حال الكفر بالله او جحد عترة نبيه

\*\*\*

|  |  |  |
| --- | --- | --- |
| انچان متدبر كتابك |  | لا تظل حاير اشتصنع |
| ابسورة ( النجم ) الكفايه |  | وانشد التأويل واسمع |
| اتهاوت إلمن هالنجوم |  | او يا مجد بيهن ترفّع |

ترفع مجد حامي الحمه

|  |  |  |
| --- | --- | --- |
| إمْنِ تهاوت انجوم السمه |  | ابدار الزچيه فاطمه |

وأخذ المجد واكتفي من سورة النور

|  |  |  |
| --- | --- | --- |
| واسمع اشمذكور |  | نورٌ على نور |

نور الأيمه يبتدر مصباح ضيه

\*\*\*

|  |  |  |
| --- | --- | --- |
| واخذ من سورة ( الفجر ) |  | الشفع والوتر او تعرّف |
| واعرف المعبود بيمن |  | يقسم او بيمن تلطف |
| تلطف ابسبطين رحمه |  | او بيهم العالم تشرف |

وابسورة ( الفتح ) افتكر

|  |  |  |
| --- | --- | --- |
| نصرٍ عزيز منذكر |  | بياسيف خو تدري النصر |

اوللقسم و( التين والزيتون ) سوره

|  |  |  |
| --- | --- | --- |
| باري الكونين |  | بالحسن وحسين |

قسم او معنى السوره خو ما هي خفيه

\*\*\*

|  |  |  |
| --- | --- | --- |
| (إتدبر)(1) ابآية (العصمه ) |  | وآية التطهير أمرك |
| اولو قريت ( ابألم نشرح ) |  | يشرح المعبود صدرك |
| والنعيم الينشدونك |  | عنها متگلي اشعذرك ؟ |

لو ما لك ابسرها دره

|  |  |  |
| --- | --- | --- |
| الآية الشريفه اتفسره |  | الها السر ولايه حيدره |

او بحرين من حكمه مسراها الشفاعه

|  |  |  |
| --- | --- | --- |
| بسورة ( الرحمن ) |  | لحسين مرجان |

اوللحسن ليلو إموصُّفه رب البريه

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة ج3 (دبر)

|  |  |  |
| --- | --- | --- |
| صفوه من عالم العلوي |  | اوروح قدسيه اصطفتها |
| او نصَّت آيات الشريفه |  | او بالمحاسن وصفتها |
| لاچن ارتدت الملّه |  | عگب جدها او ضيعتها |

بس ما غفت عين الرسول ابگبره

محسن سگط وانكسر ضلع الزهره

وانجسم هام الدين من الطبره

ابمحرابه بس ما سگط ركن الديانه

|  |  |  |
| --- | --- | --- |
| ابغدر الأمانه |  | ايد الخيانه |

انمدت اولعبت بالشريعه الأحمديه

\*\*\*

|  |  |  |
| --- | --- | --- |
| آه من سهم المطامع |  | بي گلب زينب تبضع |
| شاهدت كل هالمصايب |  | لاچن الأعظم وافجع |
| حين شافت گلب أخوها |  | الحسن بالسم تگطع |

شاهدت من الدهر زينب طشتين

بأول طشت چبد الحسن نور العين

اوثاني طشت بي شاهدت راس حسين

يالمحب انشد اعله الطشتين زينب

|  |  |  |
| --- | --- | --- |
| ياهو الفجعها |  | اوفجر دمعها |

اويا طشت ظلت بالگلب ناره سريه ؟

\*\*\*

|  |  |  |
| --- | --- | --- |
| چني ابزينب تگلك |  | طشت راس حسين أعظم |
| يخوتي من عگب عين |  | الحسن صيواني أظلم |
| او عگب عين حسين خدري |  | او سور صيواني تهدم |

اوعگب الحسن ما وجت اخدور ابنار

اولا حرم يسره راحت الدار الدار

يالمحب عگب حسين ما تدري اشصار

لا ظلت امخدره او لا ظلت اخدور

|  |  |  |
| --- | --- | --- |
| اولا بگت وليان |  | وانصار واعوان |

او لا ظل حمه البي تستچن الفاطميه

\*\*\*

|  |  |  |
| --- | --- | --- |
| يالمحب وأطفال اخويه |  | الحسن خوّانه رعتها |
| لاچن اطفال الحسين |  | الخيل عالغبره اسحگتها |
| والسلم منهم اضلوعه |  | الخيزرانه رضرضتها |

الله واكبر من هوت رايتنه

عالمشرعه واتذبحت سادتنه

والخيل آه الخيل من غارتنه

وامصاب الأعظم دهانه امن الشماته

|  |  |  |
| --- | --- | --- |
| بالكوفه شفناه |  | يالمحب والله |

إمصيبة الشام اعظم امن الكوفه عليّه

\*\*\*

|  |  |  |
| --- | --- | --- |
| چني ابزينب ابهذا |  | الماتم او تسچب العبره |
| اوتنعه الحسين واتناشد |  | يالموالي او تجر حسره |
| ما تگلّولي لخويه |  | الحسن من هدمه الگبره ؟ |

چاليش مظلم گبراخويه اتخلوه ؟

سراج الموده بالحرم متعلگوه ؟

محروم اخويه وابحفرته ايظلموه ؟

شلهم على ابن أمي گوم الرفضوا الدين

|  |  |  |
| --- | --- | --- |
| مسموم چتلوه |  | والگبر هدموه |

او ظلت الونه لليواليهم خفيه

\*\*\*

(تمت)

(5)

أهل البيت عليهم‌السلام

«شيعتي»

(يا صاح دونك تواريخ المچارم)(1)

|  |  |  |
| --- | --- | --- |
| والكرم والجود |  | بالعصمه موجود |

العصمه لهل البيت من رب البريه

\*\*\*

غرس باري الكون عود الكرم بإرياض المچارم

وأثمر الجود برياض الغانمه والثمر هاشم

ومن ثمر هاشم محمد وإجتنت منّه العوالم

والجود من تتمثله بس البني هاشم حله

والجود يتحلّه إبهله

يا صاح لو تنظر إبعين الحقيقه

|  |  |  |
| --- | --- | --- |
| ولو إلك مقياس |  | وتقايس الناس |

تلگاها مثل الثره وهالبيت الثريه

\*\*\*

هاشم إبفيض المچارم والشرف تاريخه يشهد

ومن ثمر هاشم إبروض الغانمات الطيب ورّد

وعطرت عالم العلوي وألأرض وردة محمد

والطيب بالهادي إنجمع

|  |  |  |
| --- | --- | --- |
| وثلثطعش منهل فرع |  | من طيبه والعالم رتع |

\_\_\_\_\_\_\_\_\_\_\_\_\_\_\_\_\_\_\_\_

(1) بعض مقاصير هذه القصيدة مقتبسة من قصيدة (يا طالب الجود).

والطيب جوهر محاسن عبقريه

|  |  |  |
| --- | --- | --- |
| والطيب من طيب |  | يقتبس ويطيب |

وإختصّت إبهالبيت هاي المعنويه

\*\*\*

يالجفيت البيت ردله لا تگول آمالي خابت

ولا تگول إشلون أردله وآنه عنّه إجدامي زلأّت

مثل هذا البيت خيمه وبعمد إحسان گامت

لو تجفي دنياك وترد

|  |  |  |
| --- | --- | --- |
| للبيت وتوَجْهِ القصد |  | بألله أمن وإعتقد |

هالبيت للمعبد ومجرّب تچيه

|  |  |  |
| --- | --- | --- |
| مو بس للإسلام |  | للخاص والعام |

صيوان هذا البيت خيمه عالميه

\*\*\*

إهنا يهل شفرات دهرك گطعت سباح گلبك

وتهت بفجوج المرامي وعثّرت بلواك دربك

إخذ مرآة الولايه وبيها شاهد وجه ربك

يكون إلك توفيق وتصل

|  |  |  |
| --- | --- | --- |
| وتواصل إحبال الوصل |  | بالبيت وأهله تتصل |

وإعتقد لو تچهب الكل الشرايع

|  |  |  |
| --- | --- | --- |
| مالك إمن النار |  | للجنّه معبار |

إلا من أهل هالبيت تاخذ دعوتيه

\*\*\*

إهنا يهل مكسور إرشد لا تظل حاير بأمرك

وإتّصل بالبيت وأهله ينجبر بألله كسرك

لون مخّ إللي براسك ماع من حر شمس دهرك

ولو ضامرك رايه إنطوه

|  |  |  |
| --- | --- | --- |
| يطلب لعد دائك دوه |  | إنشغ من الجنّه الهوه |

للجنه يامن تود تنشغ هواها

|  |  |  |
| --- | --- | --- |
| لا تتبع الغي |  | ألفي دونك الفي |

والكاسر إبهالبيت دوك إكسر إبفيّه

\*\*\*

إهنا يهل رايد إبعصرك چهف يحميك ويلِّمك

للذي ميعرف گصدك لا تگصده وتشچي همّك

ولا تمد يا صاح إيدك لعد إيد الما تلزمك

لا تچهب المـَبْهُم حمه

|  |  |  |
| --- | --- | --- |
| ولو ردت نعمه دايمه |  | إخذ من أهلها الغانمه |

لو ردت تتمتع إبوافر النعمه

|  |  |  |
| --- | --- | --- |
| إدعي اليلبّوك |  | بلا منّه ينطوك |

لشراف هذا البيت مد إيد العطيه

\*\*\*

يالمحب لو حزت من هالبيت توفيق السعاده

إذكر البلغاضريه نامو إبحجر الشهاده

وإذكر السجّاد وإذكر علِّته وإذكر إگياده

سهم الشماته يگطع إبدلاله

وثگّل ونين المرض سبي إعياله

والشام آه الشام مرمر حاله

للشام من طبت إضعون اليساره

|  |  |  |
| --- | --- | --- |
| وتگص الحبال |  | بمتون الأطفال |

ولن سهل مجبل يجذب الونّه خفيه

\*\*\*

گصد للسجاد سلم سهل ويحن الحنينه

صدإله السجاد ناده إمنين هالسلم علينه

گله خادمكم وفاضت مثل جرح الساگ عينه

يا سهل شوف الجامعه ضهدتني

وشوف الحبل من متن عمتي المتني

يا سهل وإسهام اليسر صابتني

يا سهل لا تنحب إبوجه اليتامه

|  |  |  |
| --- | --- | --- |
| يا سهل والنوب |  | إعطف عَلَي ثوب |

أتوگه بيه الجامعه الجارت عليّه

\*\*\*

سهل صاح وجذب ونّه وما گدر يخفي نحيبه

سيدي بعيوني نزلت ماي ألأسود هالمصيبه

وما أوچد بعد دربي من شفت زينب غريبه

ألله يا زينب ويا غربتها

وين الخدر وأهل الخدر وأخوتها

وين الكفلها والحده إبناگتها

يا سهل تنشدني عن حامي الضعينه

|  |  |  |
| --- | --- | --- |
| ما تم إله شوف |  | ولا عنده إچفوف |

يا سهل خليته عله الشاطي رميه

\*\*\*

يا سهل گطعت گلبي إبنشدتك عن الهواشم

طبرتني إبفگد ألأكبر وإطعنتني إبفگد جاسم

وذكرني إبگلب أبويه الما هرش ظل بيه سالم

وسهم المثل صاب گلبي مصابه

وبگصتي طاح الحجر وإصوابه

وگبالي نحر الطفل والنشابه

يا سهل وإعله الخيم من هجمت الخيل

|  |  |  |
| --- | --- | --- |
| ما تدري إشصار |  | من شبّو النار |

ما ظل حمه البي تستچن الفاطميه

\*\*\*

(تمت)

(6)

يا خاتم الرسل

«هجري»

ياحبيب الباري يامن ختم بيك المرسلين(1)

بيك وبسيف ابن عمك ثبت للإسلام دين

\*\*\*

دوحة الدين اغرستها وافرعت منها الأحكام

ابمهجتك ساقتها او شيدت من عدها القوام

وابذلت جهدك او همتك واجمعت شمل الإسلام

ملة اللي بيها اتعبت

وآلفت بيها او حدت

من يارسول الله غبت

اتفرقت وحدة المله وشتت صاب المسلمين

\*\*\*

تشتت من عگب عينك يبوالقاسم امتك

ابعكس ما وصيت عملوا يالرسول ابعترتك

هجموا او كسروا ضلع من الزچيه بضعتك

وجّواعلى الباب الحطب

تعلم ابياحق انعصب

ويامتن بالوسط انضرب

وثدي البسمار صابه اوسگط بالعصره الجنين

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة ج4 ( يا حبيب الباري يامن ختم بيك بيك المرسلين).

يارسول الله او حامل راية الدين الضرب

بين ايديك ابصارمه المحني خراطيم العرب

چان مچتوف ابو صيتك عگبك وحگه انغصب

لوله الوصيه من يصل

دارك وابوالحمله عدل

ما سگط للزهره حمل

وچان ما( بنبود)(1) سيفه انگاد أمير المؤمنين

\*\*\*

ودعت عدهم وديعه الحسن عگبك لوعوه

وما رعوا ليك الوديعه إبسم دليله گطعوه

وبالچفن سبعين زانه يارسول الله رموه

وذبحوا حسين بكربلا

ويسروا عگبه العايله

وگيدوا عليله بسلسله

واضمحل الدين لاچنه إحتيه بدم الحسين

\*\*\*

من بنيت الدين ساسه او شلت صيوانه ابعمد

ابعكس گوم أهل الضلاله المكر سنوه والحسد

والفتن ثارت وصارت ورث والد للولد

وظلت تشب وتنطفي

ويظهر حقدها ويختفي

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة (بنود).

رادتها للدين النفي

وكل زمان اتشوف ثاير ثار من الناكثين

\*\*\*

وكل زمان ايثور ثاير منها ويجمع جمع

غايته يمحي الدين ويطفي أنواره التشع

اشما يشاغب بالديانه الدين شانه يرتفع

والثاير يرد منكسر

وينهتك حجبه وينشهر

يالعالم اعلم واختبر

لوظهر صاحب الغيبه يمحي نسل القاسطين

\*\*\*

لوظهر صاحب الغيبه وبالغري ينصب سرير

والخضريلفيه وعيسى من السمه ينزل وزير

والثلث مايه وثلاثه او عشر وتحف بالأمير

ويطلب ابضلع ام الحسن

ويأخذ ابثارات المضن

ويطفي نيران الفتن

إبنوره وبشفرة الصارم يمحي نسل المارقين

\*\*\*

(تمت)

(7)

ما نزل في القرآن من الثناء في مدح (أصحاب الكساء)

«هجري»

|  |  |  |
| --- | --- | --- |
| وجدان هذا العالم وتكوينه |  | للخمسه والخمسه وجود العالم |

والعالم إلها وبيها

\*\*\*

هاي منظومه ومعاني الخمسه بيها إتوصفت

أبجد الحرفي وحسابي وبالرموز إتنظمت

إهنا يهالمستمع إصغي إلهالمعاني لو بدت

|  |  |  |
| --- | --- | --- |
| وحروف أبجد لو ردت تحسبها |  | إبضمن ألأبيات ألآتيه تسمعها |

بس فكرتك صفيها

\*\*\*

(الميم) منه بدت رحمه وعله المخلوگ إشملت

(الح) حياة إنتجت منه وروح ألإسلام أنشأت

إبثاني(ميم) إمياه قدره (الدال) دوحتها روت

|  |  |  |
| --- | --- | --- |
| هاي الحروف ألأربعه المذكوره |  | الميم ح والميم دال إخبطها |

وإنته إتعرف صافيها

\*\*\*

أل(ع) عالكفار صارت سيف بالروس إحصدت

أل(ل) للباب إقلعتها وأفنت الما وحدّت

أل(ي) يد ألله وعله يدّ المشركين إمن إعتلت

|  |  |  |
| --- | --- | --- |
| بالقلم يا راعي القلم من تجمع |  | حروف الثلاثه وتفتح وتكسرها |

يظهر إسم راعيها

\*\*\*

(الفاء) فاطم من تمسك بالولايه من النار

(الط) طريق الجنه واضح سمح للإسلام صار

(الميم) منها إهدعش چوچب زهت بالعالم أنوار

|  |  |  |
| --- | --- | --- |
| بهاي الحروف العبقريه تظهر |  | صدّيقة الطاهره ومن التكوين |

رب العلى إمسميها

\*\*\*

(الح) حلم وإحسان صار ومنه الكون إنشحن

(السين) سن الكرم سنّه وشعّت إبعين السنن

(النون) نعمه وفاز بيها إللي تمسّك بالحسن

|  |  |  |
| --- | --- | --- |
| هاي الحروف الحسنه من تحسنها |  | إبفن القراءه وبفضل راعيها |

نور الحسن جاليها

\*\*\*

أل (ح) وحّد فروع ألأحكام وشيّد أركان ألأصول

أل (س) سد خلة املّه اللي بدت عگب الرسول

أل (ي) يقين (النون) نور الهده الساطع ما يزول

|  |  |  |
| --- | --- | --- |
| بأربع حروف إتركبّت هالمعنه |  | أولها (ح) و(السين) و (اليا) تتبع |

و (بالنون) إخذ تاليها

\*\*\*

أنشأ المعبود خمسه وجعل بيهن هالصفات

(ميم ح) و (الميم دال) أنشأ محمد للنجاة

و(ع ل ) و (ي) جمعها علي وللمشرچ ممات

|  |  |  |
| --- | --- | --- |
| بحساب أبجد لو ردت تحسبها |  | ميتين وإثنين الثنين إتساوي |

والفاكره إتساويها

\*\*\*

وأنشأ الدوحه النور النبع من عدها النمه

وفازت الشيعه إبثمرها وأزهت ألأرض وسمه

(فاء) (ط) و (الميم) (ه) بالاجمع صارت فاطمه

|  |  |  |
| --- | --- | --- |
| بالخمسه وثلاثين ضيف الميّه |  | وهاي ألأعداد إرموز إسم الزهره |

إبفنّ العلم تلگيها

\*\*\*

وأنشأ ألأنشأ الجود وفيّض الكون إبكرم

ورضع من ثدي ألإحسان ومن ثدي العصمه إنفطم

(ح) و (س) و (ن) إسم الحسن بالعالم علم

|  |  |  |
| --- | --- | --- |
| عالميّه ضيف إثمنطعش وإجمعها |  | إسم الحسن ينحصي إبهاي ألأعداد |

والمطّلع يحصيها

\*\*\*

وأنشأ (العلملك)(1) فضله شمل والجن والبشر

وأحيه دوحة دين جدّه المصطفه إبدم النحر

(ح) و(س) و(ي) و(ن) توضّحه مثل الگمر

|  |  |  |
| --- | --- | --- |
| وثمانيه وعشرين فوگ الميّه |  | حروف إسم الحسين إبقلم كسّرها |

والقلم ما يخفيها

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في الطبعة القديمة(العالملك).

من خمسه ميه وثلاثه والثمانين أكملت

وحدر ألإثينن وثمانين البهاليل إدخلت

من السمه الميتين والسبع وأربعين أنزلت

|  |  |  |
| --- | --- | --- |
| جبريل هذا السادس وي الخمسه |  | وإثينن وثمانين إخذ معناها |

هذا الكسه الچاسيها

\*\*\*

يوم حدر الكسه إنجمعت وألأنوار إمهلهله

ويوم عد جسم الحسين إنجمعت إبطف كربله

مد رسول الله يمينه الراس سبطه إتناوله

|  |  |  |
| --- | --- | --- |
| ركّب الراس الجثته |  | ويجري الدمع لمصابه(1) |
| جده وشبگ ريحانته |  | ويهجس إبگلبه إصوابه |
| وگام إيتفگد حالته |  | ونار الحزن لهابه |
| وصد أبو اليمه لعد جده ينادي |  | والحالته يبديها |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) وزن المجرشة: وزن من أوزان الشعر الشعبي العراقي المعروفة إنتشر في بداية القرن العشرين للميلاد عرف بهذا ألإسم حيث قالته إمرأة عراقية من عرب الفرات ألأوسط ونطقت به وكانت تجرش الشلب أي (الرز) وكانت متعبة جدا حيث قالت:

|  |  |  |
| --- | --- | --- |
| ذبيت روحي إعله الجرش |  | وأدري الجرش ياذيها |
| ساعه وأكسر المجرشه |  | وألعن أبو راعيها |

تفعيلته الصوتية:

|  |  |  |
| --- | --- | --- |
| (مستفعلن مستفعلن |  | مستفعلن مفعولن) |

صدر المجرشة من وزن الحدي والعجز من وزن الچلمه ونص.

يجد ردتك گبل ساعه إتشدلي إصواب الحجر

وتجر سهم الگطع گلبي ومنه دلالي إنفطر

يجد ما ظل بعد بيّه عظم سالم ما إنكسر

|  |  |  |
| --- | --- | --- |
| هاي إخوتي فوگ الثره |  | إبحر الشمس مرهونه |
| إبحد المواضي إموذره |  | وضلوعها مسحونه |
| وأخذو حرمنه إميسره |  | هالگوم شيطلبونه |
| ياجدي وإضلوعي إنحنت عالشاطي |  | وراعي العلم حانيها |

\*\*\*

يجد ردتك گبل ساعه تشاهد إمصاب الرضيع

بحضني إملولح رگبته وبالسهم گلبه گطيع

ويابس من العطش گلبه وجسمه من دمّه نجيع

|  |  |  |
| --- | --- | --- |
| يا جدي من فيض الدمه |  | كلما تسيل العبره |
| متأثر إبحر الظمه |  | ولا تنطفي هالجمره |
| والعطش باشط صارمه |  | واهجس إبگلبي الشفره |
| يا جدي والشفره إگطعت دلالي |  | وأتجرح إبماضيها |

\*\*\*

إنخشع گلب الهادي لإبنه ودمعة إعيونه تسيل

ومهجته بالدمع سالت من ثمر چبده المسيل

وغدت شفرات المصايب تگطع إهروش الدليل

|  |  |  |
| --- | --- | --- |
| وفاطمه إتوارت بالترب |  | ولحسينها تتواره |
| والعين دمعتها تصب |  | ومثل النحر يتجاره |
| صاح وثگب حن الگلب |  | والحزن تسعر ناره |
| ونار العطش تسعر إبچبد الزهره |  | جمرتها شيطفّيها |

\*\*\*

فاطمه إتنوح وتنادي إبگلب مدمي ومنفجع

ذوبت يحسين چبدي والچمت كسر الضلع

ومثل مجره جروح إبنها إعيونها تجري الدمع

|  |  |  |
| --- | --- | --- |
| إلحالة حسين وفاطمه |  | ماج العرش وأركانه |
| الحزن عجج بالسمه |  | وتضايگت سكانه |
| وإنفجع حماي الحمه |  | وگلبه أسعرت نيرانه |
| وعين الحسن تجري مثل دم حسين |  | وما ينگطع جاريها |

\*\*\*

(تمت)

(8)

ألآيات الواضحات فيما جاء به سيد الكائنات

«هجري»

يهل تعرض عن الآية اتگول سحرٍ مستمر

والگمرآية ( محمد ) تظن ينشق بالسحر

\*\*\*

اعني ابهل معنه گوم الكذبوا سيد البشر

بانشقاق الگمر گالوا سحر برهان الظهر

(اقتربت ) نزلت السوره الساعه وانشگ الگمر

وآية الانذار تذكر (كُلُ أمرٍ مستقر)

\*\*\*

يخبر الباري بكتابه الكذبو طه الأمين

ابّطشه ينذرهم وبالقدر عليهم غابرين

والذي أخذتهم الصيحه (واضحوا جاثمين)

او بالذي (اضحوا كأعجاز نخل منقعر)(1)

\*\*\*

الچذبو سيد البريه إلهم الباري نذر

بآيته او مثل هلاك ( الفتعاطي) فعقر

ويخبر التنزيل عن امره (كلمح بالبصر)

وافتح أبواب السماوات (بماءٍ منهمر)

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1)\* يريد بها الشاعر ألآية (7) من سورة الحاقة «كأنّهم أعجاز نخل خاوية»

التعصي المعبود طوفانٍ يمر بيها ويروح

وينجد إللي يعتصم بي مثل ما نجد نوح

والدليل ابهاي آيات نزل بيهن الروح

(وحملناه على ذات ألواح ودسر )

\*\*\*

الباري بالآيات ينبي الطغت عنها ومعرضه

وينذر الغافل ابغيظه وعلى الطاعه ايحرضه

والكتب جاعلها للناس بيان وموعظه

انزل القرآن للذكر (فهل من مُدَّكِر )

\*\*\*

بالحلال احساب باچر والحرام إعليه عقاب

يذكر ابنهج البلاغه (في الشبهات) عتاب

واللي تنكرهالمعاني أضحوا ابصوت العذاب

مثل ما تذكر الآيه (كهشيمٍ محتضر )

\*\*\*

من يدّك الباري سبعه او يطوي السبعه الشداد

(خُشَّعاً لله) ذاك اليوم ابصار العباد

( يخرجون من الأجداث غداً يوم المعاد)

مثل ما تذكر الآية( كجراد منتشر )

\*\*\*

لتتبطر على النعمه يجفي النعمه البطر

اقرأ القرآن ينبيك جزاء من كفر

ظل يحموم أو حميم الورد والمسكن سقر

ويومهم تبديه الآيات عبوساً وعسر

\*\*\*

اتقي واشكر النعمه واخذ من جهلك حذر

اتبشرك الآية على الله جزاء من شكر

(ظلٍ ممدودٍ وطلح وأعنابٍ ونهر)

(غدا في مقعد صدق عند مليك مقتدر )

\*\*\*

لوشفت دهرك عليك ابهجمة السطوات زاد

اصبر واقرأ بسورة ( كهيعص )

اتشوف صبر حسين منه اتميد وتمور الأوتاد

صبر حسين هسا أخبرك عنه

لاوالله ما صبر أعظم منه

يوم الطاح عالأكبر ايجرونه

واليشوف ابنه مقطع چيف گلبه يصطبر

\*\*\*

ايعارك الأكبر او جمر العطش حامس چبدته

ضامي اوثگل الحديد اظهده وضعف مهجته

وحال بي « مره بن منقذ » جسم راسه ابطبرته

گام ايفيض دمها وثجيله الطبره

راد ايطيح من المهر عالغبره

مد ايديه ياويلي واشبگ مهره

للخيم راده يوديه اويسلمه امن الغدر

\*\*\*

من سگط من ظهر مهره اوصار مكور للسهام

يلوج من شدة اصوابه أوشبح عينه اعله الخيام

يصيح بويه امودع الله والك من عندي السلام

عالتربان ظل جسم الأكبر مطروح

بنفسه ايجود وحده اويعالج بالروح

وبالصيوان تنتحب ليله واتنوح

اعيونها اربيه أعلى ابنها او لعد جيته تنتظر

\*\*\*

وأبو اليمه للمعاره يصد ليساره ويمين

وليلى من لوجة گلبها تنظرالوجه الحسين

ساعه لن اتشوف لونه اتغير اوفاضت العين

صاحت خاف چتلواالگوم او ليدي

دونه الروح افديها لو طاح بيدي

عگبه اشلون أگضي الحياة أوحيدي

منهو اليسلي دليلي او گلبي بيمن يبتشر

\*\*\*

آه من شاهد عزيزه حسين سابح بالدمه

اوعظم ما ظل بيه سالم والضلوع امهشمه

ضمه الصدره يشمه ويلثمه من مبسمه

حط حسين خده على خد اوليده

يطبج گام طبرةٍ طبره بيده

وناده شبول هاشم تشيله بهيده

للخيم جابوه اوليله اطلعت ولها امن الخدر

\*\*\*

شگت الزيج اعلى ابنها اتصيح والعين اتهلي

ضيعتني اوضعت مني ياوليدي ياعلي

يالچنت شمعة الصيوان شجاك أو تنطفي

مظلم صار يبني على صيوابي

ابدمع العين م اتنطفي نيراني

چيف انساك وانت اعلى طرف لساني

لهجتي او سلواي ذچرك وانت ودي والذچر

\*\*\*

يولدي وياعمد بيتي الأمل بالله اوبيك چان

ردتك اتحضر زهابي يبني وتفصل اچفان

ابكربلا ما چان ظني بيك يفجعني الزمان

مني اتروح يبني واظل مكسوره

روحي ابنار فگدك تظل مجموره

آه أه من الدهر واگصوره

الدهر بصابك كسرتي اوبيش اجبر هالكسر

\*\*\*

(تمت)

(9)

فتح مكه

«هجري»

تأيد بأنا فتحنا من فتح مكه الرسول

وإنتصر (نصرٍ) عزيز المصطفى بزوج البتول

\*\*\*

أكرمه الباري المحمد بالنبوة وبالإسلام

وآمره يدعي ودعوته للهدى يهدي ألأنام

بحكمه إو علمه وعزمه ومهجته الدين إستقام

وبدت من عنده الفروع العشره والخمسه ألأصول

\*\*\*

خاتم ألأديان دين البي ختام المرسلين

گامت أركانه إبثلاثه وإنبرم حبل المتين

بالنبي وسيف إبن عمه إو ثروة أُم المؤمنين

أعني الكبره خديجه الحيّرت أهل العقول

\*\*\*

حين راد الباري بيته إيطهّره إمن المشركين

أفتح بأنا فتحتنا للنبي (إبفتح ) مبين

بهيبته القهّار رشح علم عزّ المسلمين

والتوشح بالجلاله يظل ثابت ما يزول

\*\*\*

خفضت إجناح المذلّه لنبي وذعنت قريش

حين شافت عله الكعبه قدم للإسلام جيش

يل تريد إتشوف ناظم هالخبر مستند بيش

إتصفح بأنا فتحنا شوف معناها إشتگول

\*\*\*

دخل بيت ألله رسوله وناده يا مير النحل

يا علي هشِّم أصنام أهل الضلاله والجهل

فوگ متن النبي إتعله حيدر وتدري إشعمل

إضلوع أبو سفيان رضها مثل ما رض الهبول

\*\*\*

وبالضماير آل سفيان إكتمت نار الأوثان

وبگت تسعر وأظهروها عگب مده إمن الزمان

يوم من حسين راحت كل إخوته وألأعوان

چتل برض الغاضريه إو بت صرعه إعله الرمول

\*\*\*

وظل وحيد حسين وتوسط الجيمان وندب

إنچان متعرفوني أخبركم إبحسبي والنسب

آنه إبن فاطمه إو ريحانة الهادي المنتجب

آنه إبن مير اليجحده للشفاعه ما ينول

\*\*\*

من عذل بيهم إنشدني إشردّو عليه الجواب

إنحاربك يحسين بغضا لعد عودك بو تراب

اليوم يوم الثار قصر يبو السجاد الخطاب

عند أبوك إديون إلنه ومنك إنريد الحصول

\*\*\*

ومن عله بالإستجاره صوت أبو اليمه الأسد

لا عمام إللي تجيره ولا عضيد ولا ولد

ومن سمع صوته رضيعه گطف روحه إمن المهد

والطفل للفواطم فجعها

صاحت وعالوجن هل دمعها

حسين ردّ إلها لمن سمعها

شاف من المهد مرمي طفله عاغبره يجول

\*\*\*

مد يمينه وشال طفله إحضنه إو شمه من الوريد

النصرتي إمن المهد يبني إگطفت روحك لصعيد

إساع أسلمك للمنيه وتنكتب يبني شهيد

لاچن إمن الضمه طفله يفغر

يبس ثغره ودليله تفطّر

صاح لمن توسط العسكر

يا شرع حرم علينه ماي المفيض السهول

\*\*\*

الگوم دون الماي أروت چبدته إبسم السهم

يا رضيع الگبل منه سهم يا ناس إنفطم

والطفل من هجس حرّه إبوجه أبوه صد وإبتسم

وسال دم الطفل من وريده

رگبته إتلولحت وأسبل إيده

وأبو اليمه يخاطب فجيده

يبني ضحيتك الوجه ألله وأترجه القبول

\*\*\*

(تمت)

(10)

يا طالب الجود

«دارمي»

|  |  |  |
| --- | --- | --- |
| يا طالب الجودات |  | خذها إمن أهلها |

وإگصد محلها

|  |  |  |
| --- | --- | --- |
| منهل إبحور الجود |  | بالغاضريه |

\*\*\*

|  |  |  |
| --- | --- | --- |
| يالتنشد إعله الجود |  | من غرس عوده |
| وإبيا نمير إرواه |  | وأثمر وجوه |
| الباري بلطف ساقاه |  | من بحر جوده |
| من عالم الذر |  | من جوده يزهر |
| أمنح (إلهذا)(1) البيت |  | رب البريه |

\*\*\*

|  |  |  |
| --- | --- | --- |
| من غرس باري الكون |  | عود المچارم |
| وأثمر بروضه العود |  | والثمر هاشم |
| وإحتيت من هالعود |  | جود العوالم |
| للغانمه روح |  | مرسومه باللوح |
| بس لهل هذا البيت |  | هالجوهريه |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في الجزء الرابع النسخة القديمة (أمنح لهل البيت).

|  |  |  |
| --- | --- | --- |
| هاشم أصل للجود |  | وفروعه زادت |
| منه وعلى المخلوق |  | بالكرم سادت |
| بيت إو عله الجودات |  | أركانه شادت |
| يالرايد إتجود |  | وتتعلم الجود |
| من اهل هذا البيت |  | إخذ السجيه |

\*\*\*

|  |  |  |
| --- | --- | --- |
| هاشم إبفيض الجود |  | تاريخه يشهد |
| وهرش الكرم برياض |  | إحسانه ورّد |
| وفاحت من ألأوراد |  | نفحة محمد |
| يالرايد الطيب |  | بي تحظه متخيب |
| تلگه بهل هالبيت |  | هالعبقريه |

\*\*\*

|  |  |  |
| --- | --- | --- |
| أربوطعش مصباح |  | قدسيه تزهر |
| جود إو كرم عالناس |  | ضيها إيتبادر |
| ثلثطعش منه إفروع |  | والهادي مصدر |
| نورٍ على نور |  | بالعالم إينور |
| من برج هذا البيت |  | منتشر ضيه |

\*\*\*

يالذبتك دنياك لا ترجه دنياك

أجبل عله أهل البيت لو دهرك إجفاك

إمن اليسر يالمعسور لا تگطع إرجاك

(والصبر محمود واليسر موجود)(1)

من أهل هذا البيت يسرك هديه

\*\*\*

لا تظل يالمكسور حاير إبأمرك

إركن لهل هالبيت ينجبر كسرك

مخ البراسك ماع من شمس دهرك

لا تتبع الغي ألفي دونك الفي

والكاسر إبهالبيت إكسر إبفيه

\*\*\*

يالرايد إبيمناك چهف اليلمّك

للميعرف منواك لا تشچي همك

لا لا تمد يمناك للما يلزمك

إدعي اليلبوك بلا منه ينطوك

مد لهل هذا البيت إيد العطيه

\*\*\*

(تمت)

\_\_\_\_\_\_\_\_\_\_\_\_\_\_\_\_\_\_\_\_

(1) هذا البيت غير موجود وهو من نظمنا.

(11)

محمد مصدر النور

|  |  |  |
| --- | --- | --- |
| مظهر النور النور |  | من براهينه |
| من محمد مصدره |  | واصبح الكون اينور |

من براهينه

\*\*\*

|  |  |  |
| --- | --- | --- |
| نور والباري اصنعه |  | ابمصنع الإنسان |
| برز عنوانه إوبالرسول امودعه |  | إومحفظ الإيمان |
| حفظ وجدانه وعلى العتره اموزعه |  | سيد الأكوان |
| ونشر ايمانه والأمير ابها النور |  | من مضامينه |
| فرع من لب الأصل |  | اوبالرساله متصل |
| وانعلن بالدستور |  | من براهينه |

\*\*\*

|  |  |  |
| --- | --- | --- |
| من مصانع عالمه |  | انصنع هالنبراس |
| بالخبر وارد والرسول اتسلمه |  | من إله الناس |
| والوحي شاهد وعلى العترة امجسمه |  | ابفطنه وبإحساس |
| وبعلم |  | راشد |

ونور ابو حسين الصار للنبي عينه

وعالجبل من شاهده موسه وابضيه اهتده

او سگط مغشي اعله( النور)(1) من براهينه

\*\*\*

نور تسمع بالخبر تعلم ابها لنور

شنهي قدسيته او شله ابها العالم أثر بالصحف مذكور

اثر روحيته او عالنبي الهادي انتشر من سمه المعمور

وازهر ابيته وبكتاب المسطور الوصي يعينه

نور عصمة فاطمه نورالأرض اوسمه

او زهه ابيت المعمور من براهينه

\*\*\*

نور من واحد أحد بالنبي او معناه

لاحت ارسومه ابطالع العتره انرصد وانحفظ مبداه

اونفذ مرسومه والأمير ابمعتقد ضامره اتولاه

اودرس بعلومه اوجوهرة هالآيات لطف بارينه

\_\_\_\_\_\_\_\_\_\_\_\_\_\_\_\_\_\_\_\_

(1) أعتقد أنها (الطور).

|  |  |  |
| --- | --- | --- |
| وابطن حوت البحر |  | يونس ابضيه انتشر |
| اوجبر گلبه المكسور |  | من براهينه |

\*\*\*

|  |  |  |
| --- | --- | --- |
| هذا نور البي نجه |  | نوح بالطوفان |
| والفلك ساري او نور بي عيسى التجه |  | وأخمد النيران |
| ابحكمة الباري اوبيه جبريل ارتجه |  | اورد اله الجنحان |
| والأمر جاري انشد امن التنزيل |  | واخذ تبيينه |
| نور يوسف آنسه |  | بالسجن وايوانسه |
| نور حكمة اومأثور |  | من براهينه |

\*\*\*

|  |  |  |
| --- | --- | --- |
| المانطق عن الهوه |  | ابحكمة العلام |
| بالخبر ذاكر نور بالعترة ضوه |  | انشاهده مادام |
| ينعم الناظر نور للعلّه دوه |  | يكشف الأوهام |
| يشفي الخاطر ابوالد حسين اتشوف |  | نور هادينه |

\_\_\_\_\_\_\_\_\_\_\_\_\_\_\_\_\_\_\_\_

(1) ألأصح (فطرس).

|  |  |  |
| --- | --- | --- |
| نور من نور ابتدر |  | اوبيه دين الله انتصر |
| وعلم عزنه المنشور |  | من براهينه |

\*\*\*

|  |  |  |
| --- | --- | --- |
| نور نبراس الأمل |  | اوبي أملنه ايصيب |
| واتحصل جاره نور ميزان للعمل |  | اوبي عملنه ايطيب |
| تزهر أثماره نور وايوافي السأل |  | وللسأل ميخيب |
| عدل جباره ياإلهي ابهالنور |  | ما تراعينه |
| او تفني عايلنه ابفنه |  | وتوفي دين الدائنه |
| يمن فضلك مشكور |  | من براهينه |

\*\*\*

(تمت)

(12)

أسماء من نور

«الحدي»(1)

|  |  |  |
| --- | --- | --- |
| إقره إبجزو(عمه) تجد |  | أبجد إحروف إمقطعه |
| من إدرست إنته إختمت |  | بيهن قوانين الشرع |

\*\*\*

|  |  |  |
| --- | --- | --- |
| (ألألف) آدم من خطه |  | من خطوته نادم صبح |
| و(ألب)بالحسين إلتجه |  | و(الجيم) جاها إو بي نجح |
| و(الدال) دنّاله الفرج |  | بسم أبو السجاد وفرح |
| يالمستمع دوك إنتفع |  | من الكتاب وطالعه |
| وإجمع حروف ألأربعه |  | «أبجد»يصيرن بالجمع |

بيهن قوانين الشرع

\*\*\*

|  |  |  |
| --- | --- | --- |
| و(ألها) هو يونس وجل |  | وإبطن حوت من البحر |
| و(الواو) ودع دعوته |  | بحسين لاذ من الخطر |
| و(الز) زهرله مسكنه |  | يالمحب وبهذا الخبر |
| گر ناظرك وإتنورك |  | هاي المعاني الساطعه |

\_\_\_\_\_\_\_\_\_\_\_\_\_\_\_\_\_\_\_\_

(1) الحدي : هو أيضا وزن من أوزان الشعر الشعبي العراقي القديم وهو معروف بين ألأوساط الشعرية وقد إستعمل من قبل رعاة الإبل.والغالب في الظن إنه مأخوذ من سير (الجمل) ولشدة الموافقة بين تقطيعه وخطواته ويزعم العرب ألأوائل إن أول من قاله ( مضر بن نزار حين سقط عن جمله الذي كان راكبا عليه فإنكسرت يده وعندما حملوه وهو يقول ( ويداه ويداه).

وسمي بالرجز وسمي بهذا ألإسم لأنه يقرأ على طريقة الحداء وهو وزن مستقل وتفعيلته الصوتيه هي : ( مستفعلن ، مستفعلن).

|  |  |  |
| --- | --- | --- |
| (والها إو واو إو زيه جمع) |  | هوّز تره يالمستمع |

بيهن قونين الشرع

\*\*\*

|  |  |  |
| --- | --- | --- |
| و(الح) حيه دين النبي |  | إبدم النحر ريحانته |
| و(الطا) طبع باري السمه |  | حُبه إبضماير شيعته |
| و(اليي) يزاير من تشد |  | رحلك تريد إزيارته |
| إبيوم الحشر أجرك ذخر |  | عند الزچيه الشافعه |
| حروف الثلاثه تنجمع |  | «حطي »يصيرن بالطبع |

بيهن قوانين الشرع

\*\*\*

|  |  |  |
| --- | --- | --- |
| و(الكاف) كوّن للفلك |  | نوح إصنعه إبعين الصمد |
| و(اللام) للخمسه إلتجه |  | والفلك بالخمسه إنرصد |
| و(الميم) من بحره سلم |  | و(النون) نال إشما گصد |
| من الفزع سالم طلع |  | بإسم أبو اليمه مطلعه |
| رابع كلام«إبكَلَمن» |  | والنصف من اصل الجمع |

بيهن قوانين الشرع

\*\*\*

|  |  |  |
| --- | --- | --- |
| و(السين) سده مانعه |  | إسكندر بناها عن علم |
| و(العين) عد خمسه إو رصد |  | والسده صارت طلّسم |
| و(الف)فتن و(الصاد) صد |  | ياجوج عنها منهزم |
| بالطلسم خامس إسم |  | إسم أبو اليمه موضعه |
| إطبع إحروف ألأربعه |  | وإقراها «سعفص»بالطبع |

بيهن قوانين الشرع

\*\*\*

|  |  |  |
| --- | --- | --- |
| و(القاف) قرة ناظرك |  | لحسين يالتثني المدح |
| و(الر) ربح نعم الربح |  | وإبأيد غيرك ما يصح |
| و(الشين) شارع للخلد |  | باچر إبوجهك ينفتح |
| و(الت) تره عالگنطره |  | ما ترد وجهك مانعه |
| أربع حروف ( إبقرشت) |  | معناها عند المطّلع |

بيهن قوانين الشرع

\*\*\*

|  |  |  |
| --- | --- | --- |
| و(الث) ثمر من خدمتك |  | لحسين أطيب كل ثمر |
| و(الخ) خبر قدسي ورد |  | عن هالمعاني وإنذكر |
| و(الذال) ذنبك يالمحب |  | إعتقد بألله انغفر |
| عن المحب أمحه الذنب |  | سبط الرسول إبمصرعه |
| إجمع (الث والخ طبگ) |  | و(الذال ثخذ) تنصنع |

بيهن قوانين الشرع

\*\*\*

|  |  |  |
| --- | --- | --- |
| و(الضاد) ضحه إبمهجته |  | للدين سبط المصطفه |
| و(الظ) ظهر نور الهده |  | والشرك مصباحه إنطفه |
| و(الغين) غاب إمن الوفه |  | بدر الوفه إبّرج الوفه |
| وفّه العهد چبده إنمرد |  | بالسهم والگلبه إگطعه |
| ثلاثه من الخمسه (ضظغ) |  | و(اللام ألف لا ) ترتفع |

بيهن قوانين الشرع

\*\*\*

(تمت)

# الفصل ألثالث

المنظورات العلوية

ويشتمل على القصائد التالية:

1 - مناقب ألإمام علي عليه‌السلام «هاك إخذ من معجزاته حيدر وجوهر صفاته» (گعدة) 147

2 - يا علي نحبك ولا نبالي «يفاروق الديانه إلك عدنه أمانه» (گعدة) 150

3 - قيادة ألإسلام «يقانون العداله علي نص الرساله» (گعدة) 154

4 - عهد الولاء الصادق «هاك إخذ يا بالحسن هاك عهدي» (گعدة) 158

5 - تضحيات ألإمام علي عليه‌السلام«روح التضحيات العالميه يا سيف النبي إو قائد نبيّه» (گعدة) 162

6 - شخصية ألإمام علي عليه‌السلام«شيگول الگلب دسمع يحيدر بإسم ألله ورسوله» (گعدة) 166

7 - واقعة خيبر «منهو الفتح من خيبر حصنها والدعوة رسول ألله علنها» (گعدة) 169

8 - يا أبا الحسن «صفينه يا بالحسن صفينه» (گعدة) 172

9 - الفتح العظيم في غزوة الخندق «صار يوم الفتح صار» (گعدة) 176

10 - نور الولاء «هاك يا بالحسن هاك» (گعدة) 180

11 - ألإمام علي عليه‌السلام كما تصوره الشاعر«كتمان ألأسرار جوهر للشيم» (گعدة) 185

12 - علي عليه‌السلام ومعركة خيبر«هاك إخذ تاريخ خيبر وإدخل ميادين حيدر» (گعدة) 189

13 - علي عليه‌السلاممركز ألإيمان«تمهيد ألأكوان مركز ألإيمان» (گعدة) 192

14 - فضل زيارة النجف «خل گلبك إيزور ويشاهد النور» (گعدة) 196

15 - جهاد علي عليه‌السلام «هبّت عاصفات أهل الرساله من ثورة محمد» (گعدة) 202

16 - أُصول الدين وفروعه «دستور دين ألإسلام بألله ورسوله إتأيد» (گعدة) 206

17 - الدين دستور الحياة «إمشي إعله دستور دينك وإتجنس إبنور دينك» (گعدة) 211

18 - راية النصر والخلود «يا حيدر إمن التكوين سجلو بإسمك رايه» (گعدة) 214

19 - ألإيمان الناصع «يالمقتدي إبإيمانك إيمانك» (گعدة) 219

20 - غزوة أُحد «هاك إخذ تاريخ من غزوة أحد» (گعدة) 223

21 - فضائل علي (ع) «قدسية الدين وأسراره ومعانيه» (گعدة) 226

22 - علي أمير الحرب والسيف «روح القدس صاح للملّه مصباح» (گعدة) 232

23 - تاج أمير المؤمنين (ع) «جوهرة تاك الدين نص الولايه» (گعدة) 237

24 - أسأل من المعبود لا عذب أُمي» (گعدة) 242

25 - السلطنة الدينية «دينيه بالسلطنه الدينيه» (گعدة) 246

26 - من نشأة الروح «من نشأة الروح بيك إلتزمنه» (گعدة) 249

27 - مفروض عالناس «مفروض عالناس حبك يا علي» (گعدة) 250

28 - غزوة الخندق « چتال مرحب بالحرب لو ردت برهانه عمرو بن ود العامري إيخبرك إبعنوانه » (گعدة) 254

29 – علي والرايه «راية علي إبماضيها ماضيها» (گعدة) 261

30 - عبقرية ألإمام علي(ع)«أظهرت للإسلام آية وجوده من أسس إبراهيم قبلة الرسمية» (گعدة)265

31 - حافظ نظام ألإسلام « يا حيدر إتودع ألإسلام عندك هل صار عندك مرجعه يا حجة ألباري » (گعدة)270

32 - لوعة الهاشميين «دارت أفلاك النايبه وتزلزل الكون» (گعدة) 275

33 - صريع المحراب «اليوم أضحه الدين فاجد هيبته إو سور الحمه» (گعدة) 280

34 - نثر العبير في يوم الغدير «حتمي تبليغ الرساله نزلت ألآيه الشريفه» ( لطم) 283

35 -الكلام الوافي في مدح ألإمام علي(ع)«ياعلي نفسك إنصاغت من لطف رب البريه» (لطم) 286

36 - الدليل ألأكبر في قلع باب خيبر «يا علي لو ما يمينك باب من خيبر من دحاها» ( لطم) 29

37 - الحث إلى السعادة بنيل الشهادة «يالتايه بحب الولايه إتجنس وإخذ الشهاده من علي وإتشرف» (لطم) 297

38 - طيب النفس بحديث رد الشمس «يا علي معناك صارت گطب والعالم رحاها» ( لطم) 300

39 - علي ومكانته في ألإسلام «نزل قانون العداله للرسول إمن السمه» ( لطم) 305

40 - لك نفسٌ من معدن اللطف صيغت «ما سوه حيدر إبطن الكعبه مولود إنولد » ( لطم) 310

41 - عِظَه وإحتجاج وإرشاد «حيدر البناس مثَّل صفة معبود الصمد» ( لطم) 315

42 - ولاية ألإمام علي (ع) «أنزل القرآن حجه عالخلگ رب السمه» ( لطم) 320

43 - قبول ألأعمال بحب علي وألآل«خير ألأعمال الولايه وبيها دين ألله كمل» ( لطم) 325

44 - نور أرجاء البيت «نوّر الكعبه الجليل إبنور صهر المصطفه» ( لطم) 331

45-أحسن ألله لمن هداني«لاعذب ألله أُمي والرضعوها حب الوصي إو من هاللبن رضعتني» (لطم) 337

46 - ديننا القويم «تأييد دين المسلم وإسلامه بإيمان گلبه واللب إيمانه» ( لطم) 341

47 - التاج العلوي «ألله ورسوله يا علي إمتوجينك بتاج الولايه وبالولايه الباري» (لطم) 346

48 -ماحصل من الشرف لأرض النجف«بالغري خزنة الباري بالغري والذهب حماي الحمه» (لطم)349

49 - من فضل بارينه «من فضل بارينه حيدر وتعيينه» (لطم) 354

50 - حبك يحيدر «حبك يحيدر حيدر حبك يحيدر» (لطم) 357

51 - في مقتل ألإمام علي (ع) «روح القدس القدس وألله إشمصيبه (لطم) 359

52 - فاق الشجعان «حيدر شعل نار الوغه إو طفّاها يا هله إبحيدر» (لطم) 363

53 - الراية المنصورة «منصوره منصوره رايتنه منصوره» (لطم) 366

54 - الحكم ألإسلام «دينيه دينيه سلطنه إو دينيه» (لطم) 369

55 - مناقب ألإمام علي (ع) «ناجح إبكل صوره حيدر إو دستوره» (لطم) 372

56 - فضل ألإمام علي (ع) «ما كمل دين ألإسلام إلا إبولاية حيدر» (لطم) 375

57 - مناقب ألإمام علي (ع) «إقره إبأخبار قدسيه إقره إبأخبار» (لطم) 379

58 - حامل لواء ألإسلام «رفرف لوانه إو ثابت ولانه» (لطم) 382

59 - ولاية علي عليه‌السلام «من بنه البيت إبراهيم والقبلة الرسميه» (لطم) 385

60 - صاحب بيعة يوم الغدير «سبع الحصن حامي الجار كف زودها إو رواها» (لطم) 388

61 - تاج السعادة «تاج السعاده لليوالي حيدر » (لطم) 393

62 - مع الرسل وألأنبياء «شرع الديانه مبداه من حيدر» (لطم) 396

63 - مناقب تهدي الضال «حيدر تكون من نور هادينه» (لطم) 401

64 - علي وفتح خيبر «تاريخ راية حيدر للدين والحگ مظهر » (لطم) 404

65 - حب الولاية فرض «حب الولايه مفروض عالخلگ من باريها» (لطم) 407

66 - في ذكر فضائل ألأمير «بألله ومحمد وبولاية حيدر أدي الشهاده» (لطم) 410

67 - في مدح لواء أمير المؤمنين «راية علي سر إسم الأعظم بيها وثقل النبوة» (لطم) 413

68 - في مدح ألأمير (ع) «فارض الباري من عگب توحيده حبك يحيدر» (لطم) 416

69 - ولاية أمير المؤمنين (ع) «إكسير لذنوب الخلگ يمحيها حب الولايه» (لطم) 420

70 - راية ألإسلام «رايتنه آيه رايتنه آيه» (لطم) 423

71 - مصرع ألإمام علي (ع) «آه إعليك يالمرتضه» (لطم) 428

72 - راية النصر والخلود«من آيات بارينه راية علينه» (لطم) 430

73 - صريع المحراب «دين الرسول إنصاب وإنهدم صيوانه» (لطم) 433

74 - وليد الكعبة «الكعبه أم القرى إوبيها تولد چوچب ألإيمان» (لطم) 436

75 - فضل ألإمام علي (ع) «أمست إركان الدين متهدمه» (لطم) 439

76 - مناقب أمير المؤمنين (ع)«يا حياة الدين يا بدرالسعد وندبة ألإسلام لو صكها الزرد» (لطم)441

77 - صريع المحراب «طاح بالمحراب داحي بوبها إو صبح دم دمع الخل مسچوبها» (لطم) 443

78 - تهدمت وألله أركان الهدى «اليوم من هاشم سگط شنيارها» (لطم) 446

79 - علي والرسول (ص) «يا أصول الدين يا نور الهده لوله ما سيفك الدين إشأيده» (لطم) 449

80 مصرع أبي ألأبطال «طاحت أركان الدين وإرتجت الكونين» (لطم) 452

81 - لولاك يا علي«يا بالحسن لولاك ما دارت ألأفلاك» (لطم) 455

82 زينب تنعى أباها «ياللي عشت بحماك للگبر خذني إوياك (لطم) 458

83 - قدسية الولاء للإمام علي (ع) «بالحاضر إو ماضينه يا بالحسن صفينه» (لطم) 460

84 - ما يگصر جهاده «ما يگصر جهاده فاروق القياده» (لطم) 464

85 - مناقب ألإمام علي (ع) «شيعتك تدرينه من فضل بارينه» (لطم) 466

86 – الهوسات 469

87 – مستهلات 472

88 - ألأبوذيه في ولاء وحبة ألأمير عليه‌السلام 473

89 - الموال في مدح ألأمير عليه‌السلام 474

(1)

مناقب ألإمام علي عليه‌السلام

«شيعتي»

|  |  |  |
| --- | --- | --- |
| هاك أخذ من معجزاته |  | حيدر او جوهر صفاته |
| شمس الكونين |  | ردت مرتين |
| حتى لايقضي صلاته |  | هاك اخذ من معجزاته |

\*\*\*

انشد التاريخ واسمع فضل قدسية علينه

اشلون من حان الغروب الشمس ردت بالمدينة

او عالرسول انغشه او حيدر سنده الصدره او يعينه

|  |  |  |
| --- | --- | --- |
| هاك اخذ تفصيل الخبر |  | القرآن آيات او سور |
| ينزل على سيد البشر |  | او من كمل واجب نبينه |
| والشمس وصلت الحدها |  | سأل من الله ابمردها |
| ردت له اردود |  | بمر المعبود |
| والفرض تمت اوقاته |  | هاك اخذ من معجزاته |

\*\*\*

هاك اخذ هاي البشاره البشّر الباري عباده

گال ياعبدي اطعني اتصير إلك بأمري اراده

او حيدر ابنور الاطاعه ثبت بالله اعتقاده

|  |  |  |
| --- | --- | --- |
| من قدرة الله يقتبس |  | قدرته او تزكية النفس |
| بمر الله ردتله الشمس |  | او هذا منتوج العباده |
| أنشد اعلى الشمس بابل |  | وانتبه لا تظل غافل |

|  |  |  |
| --- | --- | --- |
| منظر مشهود |  | مروي او مسنود |
| تشهد الحيدر رواته |  | هاك اخذ من معجزاته |

\*\*\*

هاك أخذ من المصادر والعقول الجوهريه

عن مرد الشمس آيات او حوادث واقعيه

او شوف ابو الحسنين فضله اشكثر عند الله ونبيه

|  |  |  |
| --- | --- | --- |
| حيدر الباري مكنه |  | واتسيطر ابها لسلطنه |
| اوسيف المحمد عينه |  | او حز وريد الجاهليه |
| حيدر الجاهد دينه |  | حيدر الأمة نبينه |
| سيف او مسلول |  | قائد مسئول |
| والفتح من غانماته |  | هاك اخذ من معجزاته |

\*\*\*

ملة ابراهيم دين او كمل دستوره أبمحمد

وانبنه عرش الديانه وابعزم حيدر تأيد

او من رجال الدين اول رجل والاسلام يشهد

|  |  |  |
| --- | --- | --- |
| اول يمين السالمه |  | عقد الوله اوحامي الحمه |
| او ما ظل صنم ماهشمه |  | والهبل شمله تبدد |
| او للهبل ما سجد حيدر |  | أو لا عن المله تغير |
| بس للرحمن |  | يتخضع چان |
| حيدر ابمدة حياته |  | هاك اخذ من معجزاته |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في ج 8 (دينه).

اول الإسلام حيدر سالم اوگام إبلواها

اوعاصمة دين الرسول أبساعده او سيفه بناها

من ذبح عمر بن ود وباب خيبر من دحاها

|  |  |  |
| --- | --- | --- |
| وجدان حيدر طلسم |  | من سر الأعظم بي اسم |
| حارس محمد بالعزم |  | او عين كل حاسد عماها |
| حيدر ابكل علم ضارب |  | غالب او ما إله غالب |
| مجمع توحيد |  | مصدر تأييد |
| او ذوات الحكم ذاته |  | هاك اخذ من معجزاته |

\*\*\*

حيدر اثمانين غزوه ابدعوة الهادي غزاها

والحروب الجاهليه ابساعده دارت رحاها

او شمعة الملّه علگها او شمعة الفتنه طفاها

|  |  |  |
| --- | --- | --- |
| وهام ميصيبه الوهم |  | ساعات إله ابذات العلم |
| ما گدر يحصيها القلم |  | قاضيه او مبرم قضاها |
| حيدر امخرس الدواهي |  | حيدر السر الإلهي |
| صارم حسام |  | وامشرج الهام |
| ماتنّكر ماضياته |  | هاك أخذ من معجزاته |

\*\*\*

(تمت)

(2)

يا علي نحبك ولا نبالي

«شيعتي»

|  |  |  |
| --- | --- | --- |
| يفاروق الديانه |  | إلك عدنه أمانه |
| عهد من عالم الذر هذا مضمونه |  | نحبك لو عله حبك يگطعونه |

يفاروق الديانه

\*\*\*

يا علي من ثمر حبك طابت إنفوس البرايه

إو من تطيب النفس تشعر جاذبة حبك هدايه

إو جوهر ألإكسير فضلك ما ترك للمحب سايه

|  |  |  |
| --- | --- | --- |
| من عالم الذر إنعرض |  | حبك إو عالناس إنفرض |
| والجاثم إبگلبه المرض |  | ما يقر لك بالولايه |
| عله عهدك ترانه |  | إو نقدملك ولانه |
| وسام إبجبهة المؤمن تعرفونه |  | نحبك لو عله حبك يگطعونه |

يفاروق الديانه

\*\*\*

يا علي صارم ودادك گطع گلب الجاهليه

والملك حبك دليله ملك حب ألله إو نبيّه

تأفل إنجوم الموده إو تطلع الشمس المضيه

|  |  |  |
| --- | --- | --- |
| وإحنه عله عهدك نزف |  | بالحب عقايد تنوصف |
| إو منضيّع إبحبك عرف |  | نحمل إبحبك هويه |
| هوية حب إمامه |  | إو مكاسبها الكرامه |

|  |  |  |
| --- | --- | --- |
| يبو حسين إو أهل بيتك يكرمونه |  | نحبك لو عله حبك يگطعونه |
| يفاروق |  | الديانه |

\*\*\*

يا علي المرآة حبك جوهرة فضلك (تسجل)

صورة تعكس للرساله والجلال ألله مشعل

والصور تعكس معاجز والشدايد بيها تنحل

|  |  |  |
| --- | --- | --- |
| إوگلب الموالي يبتشر |  | إبنورك ينبراس الفكر |
| إورددت حبك بالشعر |  | إو حبك إمن الشعر أجمل |
| إو عله إبيوت ألأماجد |  | مشينه إعله المقاصد |
| وصلنه إو سادة العالم يحبونه |  | نحبك لو عله حبك يگطعونه |
| يفاروق |  | الديانه |

\*\*\*

يا علي عشاگك إحنه إو يرعه كل عاش رقيبه

إو كامرات الحب تصور صور للعاشگ غريبه

إو ذكريات الطيب تجمع بين محبوب إو حبيبه

|  |  |  |
| --- | --- | --- |
| وإحنه إبولائك نتصل |  | إو ما نگطع إحبال الوصل |
| والفرع يرجع للأصل |  | والفته إيجيبه حليبه |
| إبثدايه الحب رضعنه |  | إو عله الفطره نشأنه |
| وأهلنه چانو إبحبك يغذونه |  | نحبك لو عله حبك يگطعونه |
| يفاروق |  | الديانه |

\*\*\*

يا علي گلب الموالي ورع ما يسمع ملامه

مدرع إبحبك إو حبك للعذل يشگف إسهامه

والعگل هايم إبشوگك مغرم إو مشتد غرامه

|  |  |  |
| --- | --- | --- |
| والعگل لو هام إبرشد |  | يتسنم إبذروة مجد |
| إو عن ثمر حبك ما يصد |  | إو لا يهد حبل التزامه |
| إلتزمنه إبحب علينه |  | إو عله سنة نبينه |
| ننادي والملك بسمك ينادونه |  | نحبك لو عله حبك يگطعونه |
| يفاروق |  | الديانه |

\*\*\*

خل يعاذل روحي خلها إبروضة الحب مستراحه

لو گلت مجنون حگك لاچن إجنوني فصاحه

ما تگلي يا فصيح إلما يشم ورد الملاحه

|  |  |  |
| --- | --- | --- |
| زهرة مصابيح ألأمل |  | حيَّ على خير العمل |
| لا حيه إبديني إو لا خجل |  | والمحب يحچي إبصراحه |
| يبو حسين إقتدينه |  | إو عله حبك بنينه |
| عهدنه والعواذل خل يعذلونه |  | نحبك لو عله حبك يگطعونه |
| يفاروق |  | الديانه |

\*\*\*

يا علي إو ساعة البيها تشخص أبصار البريه

ناس تدركها الشفاعه إو ناس بجهنم رميه

وإحنه نعبر عالصراط إبلا عريضه إو دعوتيه

|  |  |  |
| --- | --- | --- |
| نمشي إبشفاعة فاطمه |  | إو صك العبر نتسلمه |
| منك يحماي الحمه |  | إو ندخل الجنه الزهيه |
| إو لا مانع يصدنه |  | إو لاحارس يردنه |
| إنتقابل عالسُرُر والسرر موضونه |  | نحبك لو عله حبك يگطعونه |
| يفاروق |  | الديانه |

\*\*\*

يا علي شيصير گلب البيك متعلگ وداده

لو سمع شيبك تخضب إو خضبته إدموم الشهاده

وإنجسم راسك إبطبره ما ثبت بألله إعتقاده

|  |  |  |
| --- | --- | --- |
| سيف إبن ملجم صوبك |  | وإبفيض دمك خضبك |
| ياعلي إو ربك قربك |  | إله إبمحراب العباده |
| يبو حسين إنفجعنه |  | ولا ينشف دمعنه |
| إو عله إمصابك محبك تهمل إعيونه |  | نحبك لو عله حبك يگطعونه |
| يفاروق |  | الديانه |

\*\*\*

(تمت)

(3)

قيادة ألإسلام

«شيعتي»

|  |  |  |
| --- | --- | --- |
| يقانون العداله |  | علي نصر الرساله |
| محمد سلم إبچفك قيادتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

يا علي التوحيد أصل الدين وإفروع الديانه

إو حبك إبگلب الموالي إمأمنه الباري أمانه

والقلم من عالم الذر سجل إبإسمك لوانه

|  |  |  |
| --- | --- | --- |
| والقلم رب الصوّره |  | باللوح إكتب آمره |
| فاز اليوالي حيدره |  | نحمد إو نشكر بيانه |
| من أشياعك كتبنه |  | إو عله إحسابك حسبنه |
| إو علگنه إمن ألأزل شمعة ولايتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

يا علي هاك ألأرواح الصدقت دعوة محمد

إولبّت إبعالم العلوي الباري والتنزيل يشهد

أو نشأت إبروح الولايه البيها دين ألله تأيد

|  |  |  |
| --- | --- | --- |
| وإحنه عله ذاك العهد |  | والوالد إيوصي الولد |
| إبحبك يمن حبك شهد |  | وإبضمايرنه تخلد |
| وعقيدتنه السليمه |  | عله حبك مقيمه |

|  |  |  |
| --- | --- | --- |
| بنينه إو عالعدل صعدت بنايتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

يا علي كل المعادن والصناعه إستكشفتها

إشما يصير إو صار منها إبقلم علمك دونتها

والصناعات الحديثه عالمنابر وضحتها

|  |  |  |
| --- | --- | --- |
| والجاثم إبگلبه الجهل |  | مثل الضرب عگله الخلل |
| إو سعد بن وقاص إشسأل |  | إبراسي چم شعره إحسبتها |
| حرمنه إو منحرمنه |  | إبعقيدتنه إلتزمنه |
| إو ربطنه إبعروة الوثقه عقيدتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

يا علي الصانع ألأكبر سيف صاغك لبن عمك

وأغرس إبگلبك شجاعه إو بالشجاعه إنمزج دمك

إو طرت بجناح الفراسه إو فضه العالم ما يلمّك

|  |  |  |
| --- | --- | --- |
| إو خيمت عالجن والبشر |  | إو متهاب موت إو لا خطر |
| وإشما ثگل حمل الدهر |  | تزم حمله إو ما يهمك |
| يالمحافظ نبينه |  | شمل فضلك علينه |
| إو صبح فلك النصر يسري إبمسيرتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

يا علي إيمان گلبك عالجوارح من توزعه

كل عضو من أعضاء جسمك حصن خيبر ما يمنعه

إيمدله إبإيمان قوه إيهدم أركانه إو يقلعه

|  |  |  |
| --- | --- | --- |
| إو لو تعلم الناس السبب |  | ما چان ياخذها العجب |
| ألإيمان باللوح إنكتب |  | وإنمزج طبعك إو طبعه |
| يبو حسين إعتقدنه |  | إو عله الفطره شهدنه |
| إو قلم إيمانك إيصدّق شهادتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

يا علي بألله إعتقادك ثابت إو ثبّت جهادك

وإذبحت عمرو بن ود اتلعامري إبسيف إعتقادك

صبرك إو حلمك إو علمك بالحقايق وإجتهادك

قدمك للحق قدمك إبسر إسم ألأعظم علمك

|  |  |  |
| --- | --- | --- |
| أو آمر محمد سلمك |  | راية ألله إبيمينك |
| علت راية مجدنه |  | ترف إبجو سعدنه |
| وإينور العالم إبمشعل سعادتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

يا علي إبكل الموارد غالب إو إلك غالب

إو طاعتك لله ظهرت بالمشارق والمغارب

إو تعلم إبكاتب الحكمه إشان إلك باللوح كاتب

|  |  |  |
| --- | --- | --- |
| إبسيف إبن ملجم تنضرب |  | إو شيبك إبدمك ينخضب |

|  |  |  |
| --- | --- | --- |
| إو عالطاعه چتلك ينحسب |  | وإنته للطاعات راغب |
| طعت ألله إو نبيّه |  | ومشيت إعله الوصيه |
| إنصبت وإمصابك العظّم مصيبتنه |  | شهدنه إو تشهد إبفضلك رسالتنه |
| يقانون |  | العداله |

\*\*\*

(تمت)

(4)

عهد الولاء الصادق

«شيعتي»

|  |  |  |
| --- | --- | --- |
| هاك إخذ يابالحسن هاك عهدي بالولايه معتصم |  | بالرساله ملتزم |

هاك إخذ يابالحسن هاك عهدي

\*\*\*

يا علي عهد الولايه إمن العهود السرمديه

إتصدق إبعالم الذر إو فرض صار إعله البريه

حجر تأسيس العقايد بألأفلاك العالميه

|  |  |  |
| --- | --- | --- |
| وإعله العهد دار الفلك |  | عالبشر والجن والملك |
| إبمجره الدمه حبك سلك |  | بالنفوس العبقريه |

(وإحنه يوم التلبيه إهناك صحنه) (1)

|  |  |  |
| --- | --- | --- |
| يا علي حبك شهد |  | من مراسيم العهد |

هاك إخذ يابالحسن هاك عهدي

\*\*\*

يا علي جوهر ولائك بالدرر سامي مقامه

العدل والتوحيد أصله إو فرعه قدسية ألإمامه

نور مصباحه تجله إبطن مشكاة الكرامه

|  |  |  |
| --- | --- | --- |
| والنور بالعالم سطع |  | وإبسمه ألإسلام إرتفع |
| وإبمطبعة حكمه إنطبع |  | إبجبهة المؤمن علامه |

\_\_\_\_\_\_\_\_\_\_\_\_\_\_\_\_\_\_\_\_

(1) في ج 10 ( هذا الشطر غير موجود ) وهو من نظمنا.

والموالي إنشغف بهواك گلبه

|  |  |  |
| --- | --- | --- |
| ما يمض بيه العذل |  | ثابت إو ما ينفصل |

هاك إخذ يابالحسن هاك عهدي

\*\*\*

يا علي إگلوب الموده إتصلت إو ما إلها فارز

مستميتين إعله حبك ما تهزهزنه الهزاهز

وإحنه عاهدنه إو عهدنه بالدهر عنوانه بارز

|  |  |  |
| --- | --- | --- |
| قدمك ربك قدمك |  | إبأسرار علمه علمك |
| إسليمان آيه إبخاتمك |  | بالمظاهر والمعاجز |

للمعاجز روح معناك مظهر

|  |  |  |
| --- | --- | --- |
| بالرساله مستند |  | بالعقايد معتقد |

هاك إخذ يابالحسن هاك عهدي

\*\*\*

يا علي إو حبك تجله من ضوه ألإيمان لاله

يسمح إدروب الموالي إو يمشي بدروب العداله

إو للگلب عين البصيره إلما تصد إعله الضلاله

|  |  |  |
| --- | --- | --- |
| دلانه حبك عالعدل |  | إو سيرنه بفجوج الرسل |
| ثابت جدمنه إو ما يزل |  | يالصرت گطب الرساله |

يا علي إو دوران ألأفلاك آيه

|  |  |  |
| --- | --- | --- |
| الباري خصها إبصورتك |  | إو من محمد آيتك |

هاك إخذ يابالحسن هاك عهدي

\*\*\*

يا علي إو مصدر عهدنه من صميم الحكمه صادر

إيكون نتمسك إبحبك بالمظاهر والسراير

إو يكتسب علم الشريعه من بحر علمك إلزاخر

|  |  |  |
| --- | --- | --- |
| وألإكتساب الغانمه |  | والگلبه عن فضلك عمه |
| خل يكتسب بالحاطمه |  | الما رضع من لبن طاهر |

والرضع من طيب برضاك مغرم

|  |  |  |
| --- | --- | --- |
| والغرام إمن الوفه |  | وآنه بي حظي إكتفه |

هاك إخذ يابالحسن هاك عهدي

\*\*\*

ياعلي والباري غذه إگلوبنه إبنور الهدايه

إو أخذ من عدنه العهود إبنشأة أرواح البرايه

وإلتزمنه إبعهد حبك من المبدأ للنهايه

|  |  |  |
| --- | --- | --- |
| لا نحرف ولا ننحرف |  | لا نضيع إو لا نختلف |
| فاضل الطينه ننوصف |  | والترشحنه الهدايه |

يا علي وإبأثر مبداك نبدي

|  |  |  |
| --- | --- | --- |
| إو ننتهي إبأمر النهي |  | وإبصَوَابك نقتدي |

هاك إخذ يابالحسن هاك عهدي

\*\*\*

يا إله الكون نسأل إبشرف معهود التريده

إنريد تلميذ الولايه بالحشر لا يلوي جيده

إو دورنه إو دور الرساله لا تخليها بعيده

|  |  |  |
| --- | --- | --- |
| يا ربي تنفيذ الگصد |  | يفگس إعيون إللي تضد |

|  |  |  |
| --- | --- | --- |
| وإبحب وليّك بالخلد |  | تجعل الراحه سعيده |

والخلگ كلها إبعطاياك يا رب

|  |  |  |
| --- | --- | --- |
| إنفوز دنيه إو آخره |  | من عهدنه إو مصدره |

هاك إخذ يابالحسن هاك عهدي

\*\*\*

(تمت)

(5)

تضحيات ألإمام علي عليه‌السلام في سبيل المبدأ والعقيدة

«شيعتي»

|  |  |  |
| --- | --- | --- |
| روح التضحيات العالميه |  | يا سيف النبي إو قائد نبيّه |
| يمصفي الميامين |  | تضحيتك يبو حسين(1) |

( روح التضحيات العالميه)(2)

\*\*\*

التضحيات إعله العقيده والمكاسب والكرامه

منها تضحية الهواها إو منها للعز والزعامه

وإنته تضحيتك الدين المصطفه إو شرعه إو نظامه

|  |  |  |
| --- | --- | --- |
| للتضحيه رايه إنشرت |  | دستور حربي دونت |
| (عد من) (3) يبو حسين إدرست |  | مبدأ الدين إو ختامه |
| إو درسك من فم القدره درسته |  | وإبإيمانك إبصدرك طبعته |
| وين الخاصمك وين |  | تضحيتك يبو حسين |

روح التضحيات العالميه

\*\*\*

يا علي علمك جميل إو جوهرة معناك أجمل

المعجزاتك والمعاني صار ظهر الكون محمل

وين اليضاهيك وينه ليش عن فضلك تجاهل

|  |  |  |
| --- | --- | --- |
| للتضحيات إتعرضت |  | إو بفراش إبن عمك نمت |

\_\_\_\_\_\_\_\_\_\_\_\_\_\_\_\_\_\_\_\_

(1) في ج 11 ( تضحيتك يبو حسين يمصفي الميامين ) وهي معكوسة.

(2) في ج 11 كانت ( يا سيف الوحي وقائد نبيّه ).

(3) في ج 11 (ممن)

|  |  |  |
| --- | --- | --- |
| وإبكل خطر ما حسبت |  | صمد گلبك ما تزلزل |
| إيمانك لعد گلبك عقيده |  | إو عينك غمضت إبجفن العقيده |
| وإتوسدت عالدين |  | تضحيتك يبو حسين |

روح التضحيات العالميه

\*\*\*

يا علي إو إيد الرساله إمن الطفوله سالمتها

إو روحك إبزهرة شبابك لبن عمك أوقفتها

إو بألأشعاب إشچم وسادة خطر دونه وسدتها

|  |  |  |
| --- | --- | --- |
| چان أبو طالب والدك |  | بفراش أخوك إيوسدك |
| إو عالتضحيات إمعودك |  | إو عشگتك وإتعشگتها |
| إورباك إبحجر سيد البريه |  | إو غذاك العلم والعبقريه |
| وإحفظت القوانين |  | تضحيتك يبو حسين |

روح التضحيات العالميه

\*\*\*

يا علي والهجره تمت إو برح من مكه نبينه

إو راسلك جيب الفواطم گبل ميطب المدينه

وأرغمت سادة قريش إو مشت بحماك الضعينه

|  |  |  |
| --- | --- | --- |
| إو خلفك يبو حسين الطلب |  | عالبعد يزبد ما گرب |
| إتقدم جناح إعله الغضب |  | إو غربت عالموت عينه |
| هذا أول چتيل إبصارمك طاح |  | وإتعلم السيف إبخطف ألأرواح |
| وإيضحي الفراعين |  | تضحيتك يبو حسين |

روح التضحيات العالميه

\*\*\*

يا علي صورة ولاءك فرح للمخلوق أجمع

أنبياء إو رسل بيها إو عالم العلوي تمتع

من الحوت إنجدت يونس والسفينة نوح مصنع

|  |  |  |
| --- | --- | --- |
| قدّرك ربك قدّرك |  | إبشمعة محمد نورك |
| وإبأمر دينك بصرك |  | وإنته عگب الهادي مرجع |
| گبال العدل والتوحيد صوره |  | حبك والگلب يزهر إبنوره |
| يالتطعن إبرمحين |  | تضحيتك يبو حسين |

روح التضحيات العالميه

\*\*\*

يا علي إنا فتحنا من فتح مكه محمد

إو آية النصر العزيز البيه دين ألله توحد

والفتح والنصر بيك إو منطق التبيين يشهد

|  |  |  |
| --- | --- | --- |
| إبموضع يد القدره إوضعت |  | جدمك إو تعلم شصعدت |
| الدينك صحايف بيضت |  | والهبل تاريخه أسود |
| يمكسر أصنام الجاهليه |  | يمصدق الدعوه ألأحمديه |
| يمشرع التبيين |  | تضحيتك يبو حسين |

روح التضحيات العالميه

\*\*\*

(إستدراك) (1) يا علي والكعبه مسگط راسك وغذاك ذرها

وهيه منك وإنته منها إو سيف إيمانك نصرها

إو عادة ألأُم إبولدها تفتخر وإنته فخرها

|  |  |  |
| --- | --- | --- |
| يكفيك يا حيدر فخر |  | أمنك عله الكعبه إنتشر |
| عگب الهُبل عرس الظفر |  | صبح منصوب إبظهرها |
| ميطهر الكعبه إمن الهُبل چان |  | إله إلما سجد مثلك للأوثان |
| إو تكريمك براهين |  | تضحيتك يبو حسين |

روح التضحيات العالميه

\*\*\*

يا علي عگب الرسول الباري خصك من عباده

إو من أسرار البيت بيها القلم سجلّك ولاده

إو من أُجور التضحيات إرزقك بالبيت الشهاده

|  |  |  |
| --- | --- | --- |
| ساجد إبمحرابك طحت |  | وإبرحمة الباري فزت |
| ويّه الرسول إتخلدت |  | أشهد إبربي شهاده |
| وإحنه يا علي إنحبك چسبنه |  | وإبدفتر رسول ألله إنكتبنه |
| أشياع إو موالين |  | تضحيتك يبو حسين |

روح التضحيات العالميه

\*\*\*

(تمت)

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيدة ناقصة وإلى هنا موجودة في الدواوين القديمة وحصلنا علي بقية ألأبيات (7 و 8 ).

(6)

شخصية ألإمام علي عليه‌السلام

«شعيتي»

|  |  |  |
| --- | --- | --- |
| شيگول الگلب دسمع يحيدر |  | باسم الله او رسوله |
| هاك اخذ العهد هاك |  | دنيا او آخرة اوياك |

باسم الله او رسوله

\*\*\*

الباري من كونه الآدم واجعله إبها لكون آيه

اخذ جبرائيل قبضة امن التراب ابضي هدايه

واعجنه ابماي الولاية اوبيك مختصة الولايه

|  |  |  |
| --- | --- | --- |
| آدم امن الحكمةانولد |  | واحنه على ذاك العهد |
| نمشي ابعقيده او معتقد |  | من المبدأ للنهايه |
| حبك ياعلي ايزكي عملنه |  | بالدارين وايحقق أملنه |
| او حلينه ابثناياك |  | باسم الله او رسوله |

\*\*\*

ياعلي حكمة ولائك فرج للمخلوق أجمع

أنبياء اورسل بيها او عالم العلوي تمتع

من الحوت انجدت يونس والسفينة نوح مصنع

|  |  |  |
| --- | --- | --- |
| ياعلي اوربّك قدرك |  | إبشمعة محمد نورك |
| وبأمردينه بصرك |  | وانت مبدأ وانت مرجع |
| وابمسراك ياحيدر سرينه |  | خل يشهد رسول الله علينه |
| نحيي انموت بحماك |  | باسم الله او رسوله |

\*\*\*

ياعلي صورة ولائك نورك امعلي ضحاها

وين اليضاهيك وينه والحسد عينه عماها

ارد انشده اوخل يگلي نار نمرود اشطفاها

|  |  |  |
| --- | --- | --- |
| نورك يطفي المسعره |  | وفاضل الطينه الطاهره |
| بحماك دنيه إو آخره |  | وانت ما تگطع رجاها |
| واحنه ياعلي فاضل الطينه |  | وانحبك على سنة نبينه |
| مشغوفين بهواك |  | باسم الله او رسوله |

\*\*\*

ياعلي اكسر حبك بيه تصفية الضماير

اوضامر البيه ايتركز حبك امن الدنس طاهر

وجاعل الباري وجودك تنكشف بيه السراير

|  |  |  |
| --- | --- | --- |
| يالحبك الباري اصنعه |  | قبلة الصافي مرضعه |
| هاك اخذ گلبي او طالعه |  | او شوف من حبك اشذاخر |
| اگبال العدل والتوحيد صوره |  | حبك والگلب يزهر ابنوره |
| وايتمتع ابمعناك |  | باسم الله اورسوله |

\*\*\*

ثلثتقسام العوالم ياعلي بهواك صارت

فرقة عبدت إلك سجدت فرقه بالتحليل حارت

فرقه دركتها الرسالة وابمصادرها إستنارت

|  |  |  |
| --- | --- | --- |
| واحنه العرفنه ياعلي |  | بيك الحقايق تنجلي |
| وبمقتداكم نقتدي |  | إشما ليالي الدهر جارت |
| گلبنه الطرايق ما وجدنه |  | درب البيه يتأكد رشدنه |
| بس دربك او مبداك |  | باسم الله او رسوله |

\*\*\*

إلك يا بالحسن مشهد بالغدير اشلون مشهد

او سدر مرسوم الإلهي او شدْلك المرسوم مسند

ما حمل بالبشر مثله لاوحگ رب التوحد

|  |  |  |
| --- | --- | --- |
| تبيين ربك بينك |  | تعيين رسمي عينك |
| والراد گلبه ايوازنك |  | ليش ما مثلك تأيد |
| بيك انعلگ مصباح الإمامه |  | بيك اتكمل الدين اونظامه |
| واتسلم ابيمناك |  | باسم الله اورسوله |

\*\*\*

ياإلهي ابناظر السهران عالدين اوحياته

ايريد تكبيرة ( علينه ) او سيفه تنزل صاعقاته

عاليهود الخيبريه او هاي أسهل معجزاته

|  |  |  |
| --- | --- | --- |
| اگلوب اليهود امروعه |  | من يوم خيبر فازعه |
| والقدس أصله او مرجعه |  | للإسلام او عاصفاته |
| باسمك ياعلي خصمك نچيده |  | ونبني مجد امتنه المجيده |
| وانعيد الفتح ذاك |  | باسم الله او رسوله |

\*\*\*

(تمت)

(7)

واقعة خيبر

«شيعتي»

|  |  |  |
| --- | --- | --- |
| منهو الفتح من خيبر حصنها |  | والدعوة رسول الله علنها |
| او ركز راية الدين |  | فاروق الديانه |

\*\*\*

راية الإسلام بيمن علت واتوسع مداها

ابقوة الساعد البيها خضها للباب اودحاها

ماهي قوة بشرلا شك لون يتكشف غطاها

|  |  |  |
| --- | --- | --- |
| صد ابصيره وابصر |  | ابتاريخك او عيد النظر |
| يالتاليه ابغبة بحر |  | اطلب النفسك نجاها |
| دنيه او آخره لا تظل ضايع |  | وابدرب العدل سمحه الشرايع |
| وانهج نهج أبو حسين |  | فاروق الديانه |

\*\*\*

واعتبر يوم الأحزاب أو شوف شوس الكون راغت

من عبر (عمربن ود ) الخندگ الأبصار زاعت

والگلوب إمن الحناجر دنت والأفكار تاهت

|  |  |  |
| --- | --- | --- |
| العمر بن ود منهو النزل |  | واصرعه ابميدان الأجل |
| حي على خير العمل |  | الملك والإسلام صاحت |
| اوجاب الراس للهادي ايتبختر |  | حيدر والنعم لوگلت حيدر |
| جزار الفراعين |  | فاروق الديانه |

\*\*\*

وابخطر غزوة الدار إظهرت للكرار آيه

من عكب طلحة تصدق تسعه تتلاگف الرايه

ويه ما ياخذ الرايه من علي إتصكه المنايه

|  |  |  |
| --- | --- | --- |
| وخله الرجال إمطرحه |  | والخيل شاة إو ممرحه |
| راواهم إنجوم الضحه |  | حيدر اوبيه الكفايه |
| حيدر گطع إمتون الفراسه |  | حيدر شيد الدينك أساسه |
| والطاعن إبرمحين |  | فاروق الديانه |

\*\*\*

وعلى أركان الكعبه لمن صار للأصنام مشهد

إنسدت أبواب العباده او مابگه لله معبد

إتأيد ابنصر العزيز اومن فتح مكه محمد

|  |  |  |
| --- | --- | --- |
| إتسنم على امتون النبي |  | حيدر ابمرسوم الوحي |
| والهبل إلمن يلتجي |  | لو شمل گومه تبدد |
| الكعبه إتطهرت بوجود ابنها |  | من الجاهلية ومن وثنها |
| اوشد عزم المسلمين |  | فاروق الديانه |

\*\*\*

وبأحد ظهرت معاجز حيدر وصدقت جهده

من ضعف جيش الإسلام أوخلو المختار وحده

وصاح يابا الغوث أغثني ولن علي سياف عنده

|  |  |  |
| --- | --- | --- |
| جبريل أعلن بالسمه |  | نعم الفتى حامي الحمه |
| ولا صارم إلا صارمه |  | او فگّس اعيون التضده |
| حيدر ماگصر عزمه وجهاده |  | يطلب دون ابن عمه الشهاده |
| والجاهد إبسيفين |  | فاروق الديانه |

\*\*\*

حيدر الهالدين ركز رايته إبشدة الساعد

او من سماء الغضب ينزل ثاقب او يحرج المارد

هاك اخذ حرب السلاسل لو ردت ياصاح شاهد

|  |  |  |
| --- | --- | --- |
| وين اليضاهي حيدره |  | خله ايتبصر ناظره |
| بأمره ويحاسب ضامره |  | إوينصف ابكل الموارد |
| لوچان إلضمير ايحاسبونه |  | چا نوا للأمير إيشاهدونه |
| فارس بدر وحنين |  | فاروق الديانه |

\*\*\*

من مثل حيدر ابهذا الدين متكرس جهوده

او بات بفراش الرسول وللخطر عارض وجوده

للرساله سيف حاسم وللجهل دمر جنوده

|  |  |  |
| --- | --- | --- |
| من حكمة الباري إقتضت |  | شيبته ابدمه اتخضبت |
| وعروة الوثقى اتفصمت |  | والحزن جاوز احدوده |
| وگلب الدين مايخمد لهيبه |  | وكل ساعه إبسهم دهره يصيبه |
| ويعز على الگونين |  | فاروق الديانه |

\*\*\*

(تمت)

(8)

يا أبا الحسن

«شيعتي»

|  |  |  |
| --- | --- | --- |
| صفينه |  | يابا الحسن صفينه |
| بالآخره إو دنيا إحساب |  | ما إلنه غيرك طلاب |

يا بالحسن صفينه

\*\*\*

ياعلي نشئتك حكمه واحنه بالحكمة اهتدينه

واشرعت نهج الإمامه واحنه عالمنهج مشينه

انفرشت احجور الولايه أوبيها عالفطره ربينه

|  |  |  |
| --- | --- | --- |
| من ساعة الگالوا بله |  | امواليك ياعقد الوله |
| واللي يضدك ضد إله |  | والأملنه امحققينه |
| تدرينه |  | ما نختلف تدرينه |
| منك إلك مو أجناب |  | بالآخره اودنيا احساب |

يا با الحسن صفينه

\*\*\*

نفذت بينه العقيدة أمر مرسوم الرساله

او نعترف محكم كتاب الباري قانون العداله

اونور هادينه هدانا إو ماركنّه للضلاله

|  |  |  |
| --- | --- | --- |
| او لا نمشي بدروب الجهل |  | ثابت جد منه إمن الأزل |
| حيَّ على خير العمل |  | ياعلي بيك إتصاله |
| صافينه |  | ماينخبط صافينه |

|  |  |  |
| --- | --- | --- |
| صفانه رب الوهاب |  | بالآخره اودنيا حساب |

ياابا الحسن صفينه

\*\*\*

واحنه من فاضل الطينه الزكيه طينتكم خلقنه

السابقون انتوا ابرحمته واحنه بالرحمة التحقنه

او من مواهيبه وهبنه الكم اوبيكم عتقنه

وانتوا الفرع وانتوا الأصل واحنه ابولاكم نتصل

|  |  |  |
| --- | --- | --- |
| ياعلي اوبيكم نبتهل |  | او عاليحاججنه سبقنه |
| ايحچّينه |  | منطقكم ايحچّينه |
| اولا نختشي اولا نرتاب |  | بالآخره او دنيا احساب |

يا باالحسن صفينه

\*\*\*

ساعة التصفيه الوادم للحساب ايقدموهوم

اوتذكر الآيه ينادي هاتف القدره قفوهم

او عن مراسيم الولاية للخلگ من يسألوهم

|  |  |  |
| --- | --- | --- |
| إحنه ابولاكم نعترف |  | ابسيماء حبكم ننعرف |
| ولعن ولاكم تنحرف |  | بالسلاسل يسلكوهم |
| اينجّينه |  | يالحبك اينجينه |
| من السعير اللهاب |  | بالآخره او دنيا احساب |

يا ابا الحسن صفينه

\*\*\*

إثلث معاني جوهريه الباري للهادي ذخرها

إلكوثر وفاطمه اوروحه إبسر لواء الحمد سرها

ياعلي وانت الحظيت ابفاطمه او منك ثمرها

|  |  |  |
| --- | --- | --- |
| وانت الذي ابيوم الكلف |  | ترفع لوه الحمد إويرف |
| واعله التودك تنعطف |  | وانت تتسلم أمرها |
| تسجينه |  | من كوثرك تسجينه |
| إبچاس الموده الجذاب |  | بالآخره اودنيا احساب |

يابا الحسن صفينه

\*\*\*

إلك يابا الحسن وگفه عالصراط إبنَص محمد

راية الإسلام بيدك والها بالميعاد مشهد

إتقرب القره الباري والبعد عنه ايتبعد

|  |  |  |
| --- | --- | --- |
| إوصك للعبور إتسلمه |  | للخدم عترة فاطمه |
| وانشا الله ابها الغانمه |  | اسم كل مسلم تقيد |
| طبينه |  | ابدار الخلد طبينه |
| لا مانع ولا حُجّاب |  | بالآخره ودنيا احساب |

يا با الحسن صفينه

\*\*\*

ياعلي ما مثل مجدك مجد بالعالم ترفع

إختارك الباري الحبيبه خيره من الكون أجمع

او صار ميلادك أبيته اوصار إلك بالبيت مصرع

|  |  |  |
| --- | --- | --- |
| سيف ابن ملجم من طبر |  | راسك صبغ شيبك حمر |

|  |  |  |
| --- | --- | --- |
| الله من سهم الگدر |  | گلوبنه بيه إتگطّع |
| مض بينه |  | سهم الگدر مض بينه |
| والصوبك بي ننصاب |  | بالآخره او دنيا احساب |

يابا الحسن صفينه

\*\*\*

(تمت)

(9)

الفتح العظيم في غزوة الخندق الحاسمة

«شيعتي»

|  |  |  |
| --- | --- | --- |
| صار |  | يوم الفتح صار |
| بالكعبه حيدر سجله |  | واتأيد الدين اوهله |

يوم الفتح صار

\*\*\*

ابسورة الأحزاب طالع واكتفي عن المصادر

او شاهد اگلوب الرجال إشلون بلغت للحناجر

او زاغت الأبصار ذاك اليوم من ريب المخاطر

|  |  |  |
| --- | --- | --- |
| بس المأيد بالورع |  | ما رجف گلبه ولا جزع |
| ثابت يقينه او لافزع |  | محتسب بالله صابر |
| الكون |  | من شد على الكون |
| والعمر بن ود من جندله |  | واتأيد الدين اوهله |

يوم الفتح صار

\*\*\*

هاك اخذ ياصاح خيبر شوف منهو اللي دحرها

والنحور الخيبريه منهو بالصارم نحرها

من دحه الباب ابيمين القدره والخلفه شمرها

|  |  |  |
| --- | --- | --- |
| واجدامه على الماي اثبتت |  | واجيوش امتنه مشت |
| عالباب واذراعه اعبرت |  | او آية الكبره ابعبرها |

باب وابقلعة الباب

|  |  |  |
| --- | --- | --- |
| ظل الملك يتمثله |  | واتأيد الدين اوهله |

يوم الفتح صار

\*\*\*

حيدر ابتعميم دين المصطفى كرس جهوده

اومن طغات الجاهليه حفظ بالصارم احدوده

وابظلام الخطر يعلگ للنبي شمعة وجوده

|  |  |  |
| --- | --- | --- |
| ودستور دينه نظمه |  | والقلم شفرة صارمه |
| والحبر من فيض الدمه |  | اوغرس للإسلام عوده |
| الدين |  | وابمنهج الدين |
| مثل محمد مثله |  | واتأيد الدين اوهله |

يوم الفتح صار

\*\*\*

سيف للإسلام حاسم حيدر ابچف العداله

او نشر للملّه لواها او دمر اجيوش الضلاله

گطب وابدعوة محمد داير افلاك الرساله

|  |  |  |
| --- | --- | --- |
| نوّر مصابيح السنن |  | خمد مشاهيب الفتن |
| حيدر امين المؤتمن |  | محفظ إلكتب الجلاله |
| روح |  | والعلَّم الروح |
| جامع صفات الكامله |  | واتأيد الدين اوهله |

يوم الفتح صار

\*\*\*

لوچنت ياصاح ديني مستميت اعله الديانه

انهج ابمنهاج حيدر وارفع الدينك كيانه

واصغي المحكم كتاب الباري واتصور بيانه

|  |  |  |
| --- | --- | --- |
| من تعتبر وحي النزل |  | واتهشم اوثان الجهل |
| تستأثر ابخير العمل |  | تحفظ الدينك أمانه |
| شوف |  | واتبصر واشوف |
| من غانمة عقد الوله |  | واتأيد الدين اوهله |

يوم الفتح صار

\*\*\*

مرشد او مصلح علينه بالافلاك العالميه

او درس روح القدس منه معرفة رب البريه

انچانك ياصاح تجهل هالمعاني الجوهريه

|  |  |  |
| --- | --- | --- |
| نهج البلاغه طالعه |  | تسمع الكتب الأربعه |
| تحچي بمناطق لامعه |  | بالصفات الحيدريه |
| نور |  | من مصحف النور |
| نهج البلاغه امسجله |  | واتأيد الدين اوهله |

يوم الفتح صار

\*\*\*

الخايف امن النار راكع ساجد ايگضي حياته

والمساجد لليعادي علي ما تضمن نجاته

واليصلي ابلا ولايه اتسوگه لجهنم صلاته

|  |  |  |
| --- | --- | --- |
| واعتصم ياصاح اعتصم |  | وابعروة الوثقى التزم |

|  |  |  |
| --- | --- | --- |
| يكفيك من حيدر عزم |  | من مظاهر معجزاته |
| گال |  | سيد البشر گال |
| حيدر الباري امجمله |  | واتأيد الدين اوهله |

يوم الفتح صار

\*\*\*

(تمت)

(10)

نور الولاء

«شيعتي»

|  |  |  |
| --- | --- | --- |
| هاك |  | يا با الحسن هاك |
| جوهر ضماير شيعتك |  | نور او يشع بولايتك |

يا ابا الحسن هاك

\*\*\*

للبشر جاعل الباري گلب محفظ للسراير

والعقل مرشد الاكبر للحواس الخمسه صاير

أتميز الحق من الباطل تنتبه بيها الضماير

|  |  |  |
| --- | --- | --- |
| والبشر لو عقله كمل |  | مايمشي بدروب الجهل |
| واليعتصم من الزلل |  | راضع ابمرضع الطاهر |
| ايكون |  | والمرضع أيكون |
| يحمل نمير محبتك |  | نور او يشع بولا يتك |

يا أبا الحسن هاك

\*\*\*

ياعلي صورك ربك من حسن ذات الجلاله

واجعلك كوكب محاسن تزهر ابأفق الرساله

نورك ابعين الهدايه او نارك ابگلب الضلاله

عالخلگ من رب البشر مرسوم حبك من صدر

|  |  |  |
| --- | --- | --- |
| عشگتك عشاگ الظفر |  | اوهذا منتوج العداله |
| اهواك |  | مشغوفه بهواك |

|  |  |  |
| --- | --- | --- |
| هاك إلارواح العشگتك |  | نور او يشع بولا يتك |

يا أبا الحسن هاك

\*\*\*

ياعلي انشغفت ابحبك بس نفوس البشريه

لاوحق من بالمحبه جعل محبوبه نبيه

انشغفت ارواح الديانه والمعاني العبقريه

|  |  |  |
| --- | --- | --- |
| حببك ربك حببك |  | عند الرسول اوقربك |
| او مأدب محمد ادبك |  | وانته ادبت الرعيه |
| او ياك |  | والحق مشه وياك |
| والحق جذبته ابصحبتك |  | نور او يشع بولايتك |

ياأبا الحسن هاك

\*\*\*

ياعلي ماي الموده من ينابيعك تفجر

مشرب الاسلام صار ابآخره او دنيا يحيدر

اليوم من حبك وردنه او بالحشر نشرب الكوثر

|  |  |  |
| --- | --- | --- |
| ممدوح حبك ياعلي |  | دلانه بدروب الوحي |
| حب الشهد بيه النبي |  | بي اگلوب المله تستر |
| اعيون |  | وتگر العيون |
| طلعة محمد طلعتك |  | نور او يشع بولا يتك |

يا أبا الحسن هاك

\*\*\*

اتعلگت بيك الفراسه او ذللت واتخيلتها

او عشگتك روح الشجاعه او بالحروب اتعشگتها

والمعاجزوالمغانم بالمواقف عانقتها

|  |  |  |
| --- | --- | --- |
| او كل فعل محمود او حسن |  | ابحبك يبو حسين انفتن |
| او راية محمد بالمحن |  | ادركت حبك وادركتها |
| الدين |  | وابقاعة الدين |
| مرصد بنيت ابنصرتك |  | نور او يشع بولايتك |

ياأبا الحسن هاك

\*\*\*

من ملك مثلك يحيدر نفس جوهر لطف ربه

ابگلب كل مؤمن غرسلك غصن واثمار المحبه

وحبك إبعين الموالي نور بيه ايشوف دربه

|  |  |  |
| --- | --- | --- |
| يالحبك افضل منزله |  | والينشد إحنه انرد إله |
| احنه النحب عقد الوله |  | چى رسول الله يحبه |
| إحماك |  | طبينه بحماك |
| آخره او دنيا ابذمتك |  | نور او يشع بولايتك |

ياأبا الحسن هاك

\*\*\*

ياعلي ابحبك الباري جعل للعالم سروره

او للافلاك ابسمه الرابع صور ابصورتك صوره

والملك صاعد او نازل لعد تمثالك يزوره

|  |  |  |
| --- | --- | --- |
| اوحبك الباري شرفه |  | ابمحكم كتابه وصفه |
| او خاواك ويه المصطفى |  | وانمزج نورك ابنوره |
| انطاك |  | والمصطفى انطاك |
| ذريته او ذريتك |  | نور او يشع بولايتك |

يا أبا الحسن هاك

\*\*\*

يا علي قربك عند الباري منتوج إلعباده

واصبحت قائد الدين اوثبت هالدين القياده

جعل ميلادك ابيته وارزقك بيه الشهاده

|  |  |  |
| --- | --- | --- |
| ابسيفالضلاله إتصوبت |  | ساجد إبمحرابك طحت |
| ابدم الشهاده اتخضبت |  | او هاي للباري اراده |
| ادماك |  | واتفايض ادماك |
| اودمك يقدس سجدتك |  | نور او يشع بولا يتك |

يا أبا الحسن هاك

\*\*\*

مؤتمن عشت ابحياتك حتى اديت الامانه

طيرة الهزت اعضائك هزت اعضاء الديانه

او صارم الصابك يحيدر ناجع ابسم الخيانه

|  |  |  |
| --- | --- | --- |
| الله من سم البده |  | بعضاك يتجادح غده |

|  |  |  |
| --- | --- | --- |
| گطع دليلك وامرده |  | او هاج بالعالم احزانه |

احشاك والصوب احشاك

|  |  |  |
| --- | --- | --- |
| صبرك المرد چبدتك |  | نور او يشع بولايتك |

يا ابا الحسن هاك

\*\*\*

(تمت)

(11)

ألإمام علي عليه‌السلام كما تصوّره عقيدة الشاعر

«شيعتي»

|  |  |  |
| --- | --- | --- |
| كتمان الأسرار |  | جوهر للشيم |
| اوسر المحبه الحيدريه |  | شمس المضيه |

\*\*\*

يالتحاججني او تگلي امنين هالمعنه اعرفتها

احروف تاريخ المعاني لمن ابعگلي اسبرتها

جوهرة ذات الرفيعه ابمحفظ أسراره شفتها

|  |  |  |
| --- | --- | --- |
| شاهدت كل حراو وفي |  | ابهاي المحاسن مكتفي |
| ابگلبه السراير تختفي |  | وانجحت من صدقتها |
| او بصدور الأحرار |  | كل سر انكتم |
| او سر هالولايه العبقريه |  | شمس المضيه |

\*\*\*

تنخفي كل الأسرار او لعد هذا السر كرامه

اشلون نور الشمس يزهر ماتغطيه الغمامه

نور سر حب الولايه انتشر بالعالم نظامه

|  |  |  |
| --- | --- | --- |
| او صد ابصيره وابّصر |  | تلگه لعد هالسرأثر |
| وابوجه كل مؤمن زهر |  | واكتفه بهاي العلامه |
| وابطي الگلوب |  | كل سر انعدم |
| او سر هالموده الجوهريه |  | شمس المضيه |

\*\*\*

نور هذا السر تجسم روح بجسوم الفصاحه

او بالگلب لو ثبت اصله تفرع اورود الملاحه

ينسجي امن السلسبيل البيه للظامي ارتياحه

|  |  |  |
| --- | --- | --- |
| هالسر من اسرار القدس |  | ما ينخفي ابرج النفس |
| او لا بالضغاين ينحبس |  | بارز او مطلق سراحه |
| زاخر اوطفاح |  | چالبحر الخضم |
| مجره المياه الكوثريه |  | شمس المضيه |

\*\*\*

گصر السان الجدال ابهالمعاني لا تجادل

لوردت مني يجاحد بعد برهان او دلائل

چالگمر حب الولايه قدره الباري منازل

|  |  |  |
| --- | --- | --- |
| اوهالسر مثل سر الگمر |  | قسمه المعبود ابقدر |
| وانفرض فرض اعلى البشر |  | عمل بي ينجح العامل |
| وابعين الإسلام |  | هالسرانرسم |
| تصوير دين ابمعنويه |  | شمس المضيه |

\*\*\*

حب علي نور او تجله من مصابيح الجلاله

تظن تطفيه الأفواه الماتصدگ بالرساله

يتم نوره الباري رغماً على اخشوم اهل الضلاله

|  |  |  |
| --- | --- | --- |
| صدگ يجاحد واقتدي |  | ابتأويل آيات الوحي |
| وانظر ابناظر مهتدي |  | وامشي بدروب العداله |
| باللوح وتشوف |  | خط بيه القلم |
| سرهالإراده السرمديه |  | شمس المضيه |

\*\*\*

خلي التأويل عنك خوفي الگلبك يهمه

واقتدي ابحر الرياحي الماگدر للسر يضمه

اتجلت ابو جهه الولايه اوباح للإسلام دمه

|  |  |  |
| --- | --- | --- |
| حر الرياحي من سگط عالغبره |  | اتچنه ابضعيف الصوت يبن الزهره |
| مسرع حضر له حسين ضمه الصدره |  | او من اصواب النحر شمه |
| ون اعله فرگاه |  | والمدمع سجم |
| اوسر ونة حسين الخفيه |  | شمس المضيه |

\*\*\*

أرد أناشد كل موالي او خل تجاوبني ادموعه

للحرب اسلم الحر او سگط بموسط اجموعه

الخيل للحرليش مثل حسين ما رضّت إضلوعه ؟

|  |  |  |
| --- | --- | --- |
| للحر عمامه سدروله او شالوه |  | وحسين ماتدرون منهو الحضروه |
| خيالة العشره ابحوافر سحگوه |  | ها الله ها الله اشلون روعه |
| ما ظل من حسين |  | مفصل ما انهشم |
| او خلد شرف بالغاضريه |  | شمس المضيه |

\*\*\*

أرد أناشد كل موالي خل يجاوبني حنينه

مثل جثة حسين للحر هل بگت جثة رهينه ؟

او خنجر اللي گص يمين حسين چى ماگص يمينه

|  |  |  |
| --- | --- | --- |
| الحر عمامه شالته امن الحرمه |  | چاوين ابو اليمه عمامه او گومه |
| وين اليهز ابرايته الملزومه |  | وين راعي الجود وينه |
| عا لشاطي وياه |  | مطروح العلم |
| وارتفع زوده للثريه |  | شمس المضيه |

\*\*\*

ارد اناشد كل موالي خل يجاوبني نحيبه

ليش م اللحر تفرهد بيت واعياله ابريبه

لچن بعد حسين زينب اصبحت بالطف غريبه

|  |  |  |
| --- | --- | --- |
| الله من هجمت عالخيام الخيل |  | الله من صرخت بتاماها الويل |
| الله من چلچل على اعياله الليل |  | او صابت اسهام المصيبه |
| سجل التاريخ |  | موقف للحرم |
| او سجل صبر للفاطميه |  | شمس المضيه |

\*\*\*

انصبت مثلك يالموالي إبنايبه او ما شوف دربي

چني ابمجلس يزيد او عيني اعلى الطشت تربي

اوهذا عود الخيزران ايگطع ابسبّاح گلبي

|  |  |  |
| --- | --- | --- |
| ثغر الحسين ابخيزرانه اتلوع |  | واهجس ابسباح الگلب يتگطع |
| گطعة وريد المنگطع بالمصرع |  | اصبرت والمعبود حسبي |
| وابسر هالمصاب |  | ما واحد علم |
| تصوير دين ابمعنويه |  | شمس المضيه |

\*\*\*

(تمت)

(12)

علي ومعركة خيبر

«شيعتي»

|  |  |  |
| --- | --- | --- |
| هاك أخذ تاريخ خيبر |  | وأدخل ميادين حيدر |
| او هسا تشوف أمصارع الفرسان |  | واتعين العينه |

\*\*\*

طالع بتاريخ خيبر واعتبر ساعة أهواله

او شوف منهو اللي يدك الحرب وايزلزل إجباله

أو منهو يتراجف أبارح وأيتجفل من إخياله

|  |  |  |
| --- | --- | --- |
| واتشوف مرحب من برز |  | إو بلسان طغيانه ارتجز |
| واشلون وافاه العجز |  | او هرب عن وجه العداله |
| وابوجهه من صاح حيدر |  | شوف الذي چان مفتر |
| اورد على گومه شارد او مرعوب |  | من صوت حامينه |

\*\*\*

مرحب ابلامات حربه اتغطرس اوطاگ اعلى راسه

او جبل اصبح من حديد او رسخ بالميدان باسه

گبل ميشاهد علينه گطع أمتون الفراسه

|  |  |  |
| --- | --- | --- |
| وايصيح يوم الزمجره |  | مرحب تراني أو قصوره |
| اومن سمع صرخة حيدره |  | انگلب عاليه اعله ساسه |
| گطعت المشلوش گطّع |  | شلعت الوذّاح شلّع |
| او صاحت يهوده لا يمرحب لا |  | تشرد إتخزينه |

\*\*\*

شارد ولن ابو مره عارضه ابصورة الكاهل

تدري بالشيطان ساحر والسحر يغوي الغافل

صاح يامرحب اشمالك ترجف ابجسمك مفاصل

|  |  |  |
| --- | --- | --- |
| چم الف حيدر بالمله |  | عنوانه وامسميه هله |
| هاها يمرحب رد إله |  | وانزل اجهنم منازل |
| رد مرحب أيعيد حربه |  | خايف أو مرعوب گلبه |
| وايشاهد السيف اعله راسه ايحوم |  | والموت هاوينه |

\*\*\*

زاغت الأبصار من يوم الأحزاب جهجر

اوبلغت اگلوب الرجال أمن الحناجر بالمخاطر

او من هذاك اليوم أمضه او اشد يوم ايهود خيبر

|  |  |  |
| --- | --- | --- |
| صوب الإسلام الفزع |  | والضعف إيمانه جزع |
| والزاد إيمانه ورع |  | يذكر التاريخ حيدر |
| تشكر الإسلام جهده |  | بالمعركه إيجول وحده |
| او مرحب حفظ دمه او شرد |  | وا ردود ردوه شياطينه |

\*\*\*

رد نزل للحومه مرحب منذهل حاير ابأمره

عالبعد يزبد او يرعد ضايگ امن الخوف صدره

اشما يذب گلبه أعله صدره يرد گلبه اوما ينحره

|  |  |  |
| --- | --- | --- |
| ماينطي لزمه القبلته |  | اشما يهم تگصر همته |
| او صرخة علينه الدهشته |  | او صفت احسابه الطبره |
| وانشطر شطرين جسمه |  | واشتد للاسلام عزمه |
| ابصارم علينه الماضي ابتصديق |  | دستوره بارينه |

\*\*\*

كبر او تكبيره يدوي صار بالأرض او سماها

اوگُبل عالباب أباراده او حكم والباري اقتضاها

أو لزم ملزمها ابيمينه او هزها للباب او دحاها

|  |  |  |
| --- | --- | --- |
| وايهود خيبر اذعنت |  | بسم الرسول اواسلمت |
| او منهم حريم اتيسرت |  | او حيدر اتكفل حماها |
| والأسره ماسلبوها |  | بحبال ما چتفوها |
| او من يسرت اعيال ابو اليمه الگوم |  | مارعوا هادينه |

\*\*\*

(تمت)

(13)

علي مركز ألإيمان

«شيعتي»

|  |  |  |
| --- | --- | --- |
| تمهيد الأكوان |  | مركز الإيمان |
| من الوحي صوره |  | حيدر أو دستوره |
| تمهيد |  | الأكوان |

\*\*\*

لاتظل ياصاح واهم واهتدي ابضي النصاحه

أخذ إرشادات حيدر وأخذ بالدارين راحه

حيدر بارشاده ناجح من رسول الله نجاحه

|  |  |  |
| --- | --- | --- |
| ماتحصي معناه القلم |  | مرشد الأكبر للامم |
| حيدر او ارشاد العلم |  | يرفل ابجو الفصاحه |
| هاك أخذ برهان |  | من ضوه القرآن |
| وأنشاهد ابنوره |  | حيدر أو دستوره |
| تمهيد |  | الأكوان |

\*\*\*

منهو ماخذ من محمد ترجمة كتب الجلاله

او حمل بالإسلام مسند حادق ابنص الرساله

او انفذ النصين بسم الساعد اوسيف العداله

|  |  |  |
| --- | --- | --- |
| ومنهو الچتل عمر بن ود |  | او من ظل محمد منفرد |
| من عاضده ابغزوة أحد |  | اوهدم ابيوت الضلاله |

|  |  |  |
| --- | --- | --- |
| وابدر واحنين |  | من ركز الدين |
| خو ماهي منكوره |  | حيدر او دستوره |
| تمهيد |  | الأكوان |

\*\*\*

واعتبر غزوة تبوك او حكِّم الانصاف واشهد

من طوه الرايات بيها او من نشر راية محمد

غير فاروق الديانه البنه ابحد الدين مرصد

|  |  |  |
| --- | --- | --- |
| واكتشف جو الملحلمه |  | ناطوره شفرة صارمه |
| او بالحومه ينصب محكمه |  | او يعدم العالحگ تمرد |
| وايقدم السيف |  | شاهد التعريف |
| صادق ابكل صوره |  | حيدر او دستوره |
| تمهيد |  | الأكوان |

\*\*\*

وانشد الدار اعلى اهلها منهو خلاها ضحايه

من نشر رايتها طلحه او سبعه طاحت على الرايه

من علي ياخذ اصوابه گبل ما ياخذ الرايه

|  |  |  |
| --- | --- | --- |
| جيش المشرچين اندحر |  | والبذل مجهوده انتصر |
| والجهد منتوجه الظفر |  | والظفر للسيف آيه |
| مجهود أبو حسين |  | همه وابراهين |
| والهمه مشكوره |  | حيدر أو دستوره |
| تمهيد |  | الأكوان |

\*\*\*

امن السمه ابدعوة محمد نزل قانون الأساسي

نهجه روحاني او بشير او منذر او حربي او سياسي

لو چنت ياصاح فني او فلسفي او علمي او دارسي

|  |  |  |
| --- | --- | --- |
| من الوحي وجمع الكلم |  | اغتنم ياصاح اغتنم |
| نهج البلاغه ابكل علم |  | ماخذ الرقم القياسي |
| منهل تعاليم |  | قاعدة تنظيم |
| نظم المعموره |  | حيدر او دستوره |
| تمهيد |  | الأكوان |

\*\*\*

وبضوه التاريخ شاهد خيبر اوعيِّن العينه

من رجال الدين منهو الباح دمه او نصر دينه

وانشد الرايه او تخبرك المن انطاها نبينه

|  |  |  |
| --- | --- | --- |
| ابتأييد من رب السمه |  | واتكلف ابها لموزمه |
| والعرش خيبر هدمه |  | والشطر مرحب علينه |
| وبقلعة الباب |  | تصفية الاحساب |
| خلاها مذكوره |  | حيدر او دستوره |
| تمهيد |  | الأكوان |

\*\*\*

وصل حيدر بالفراسه احدود ما واحد وصلها

او طاعته لله طاعه ما بها العالم مثلها

اوصدر الباري اراده او والد حسين امتثلها

|  |  |  |
| --- | --- | --- |
| يصبر او تتگيد امتونه |  | أو ببنود سيفه يسحبونه |
| او جالس ابداره يخلونه |  | او نايبة دهره حملها |

|  |  |  |
| --- | --- | --- |
| وابسمه التاريخ |  | للصبر مريخ |
| آثاره مأثوره |  | حيدر او دستوره |
| تمهيد |  | الأكوان |

\*\*\*

او ظهرت امن الصبر آيه او خلت العالم ابريبه

مثل ابن ملجم تجسر يالعلي والله اشمصيبه

طبر راس الدين سيفه وأنصبغ بدماه شيبه

|  |  |  |
| --- | --- | --- |
| وأنصرع حيدر ابمحرابه |  | وايلوج من شدة اصوابه |
| الله واشاثر امصابه |  | جمر مايخمد لهيبه |
| هامر محتوم |  | بالحكمه مرسوم |
| آياته مسطوره |  | حيدر او دستوره |
| تمهيد |  | الأكوان |

\*\*\*

(تمت)

(14)

فضل زيارة النجف

«شيعتي»

|  |  |  |
| --- | --- | --- |
| خل گلبك ايزور |  | ويشاهد النور |
| نور الجلاله ابوادي الطور |  | خل گلبك ايزور |

\*\*\*

ويه سير الفكر سير گلبك ابجو الموده

ومن تصل دار العليها واضع الرحمان يده

اهناك تلگله الگصد عند الما يخيب اللي يگصده

|  |  |  |
| --- | --- | --- |
| والگاصد ابنوره ابتهج |  | وهناك ترتاح المهج |
| لو شاهدت بوب الفرج |  | وسعه للطايح ابشده |
| اهناك الهنه ايطيب |  | والمظن ميخيب |
| وهناك يتجبر المكسور |  | خل گلبك ايزور |

\*\*\*

اهنا يهل طايح ابشده لو ردت چهف اليجيرك

شاور افكار العقيدة وخل تدليك ابمجيرك

التزم عروة الوثقى واعترف حيدر اميرك

|  |  |  |
| --- | --- | --- |
| وانته ابدارك مستچن |  | أمن ابحيدر وائتمن |
| يعطف عليك شماتظن |  | من توجهله ضميرك |
| توجيه الگلوب |  | بالرحمه مكتوب |
| والرحمة بيها الفرج ميسور |  | خل گلبك ايزور |

\*\*\*

حسن اعمال العقيدة لو چنت للدين ناصر

كوكب النيات يزهر من مصابيح الضماير

انوي الحيدر تزوره تنكتب (يالعبد)(1) زاير

|  |  |  |
| --- | --- | --- |
| وارسل ابجو الفاكره |  | حبك صحيفه امنوره |
| والعلم توفيقك تره |  | يكتب آيات السراير |
| والضامر الحاز |  | حب الوصي فاز |
| يالإسمك ابها لفوز مذكور |  | خل گلبك ايزور |

\*\*\*

زور من دارك اميرك لو منع جدمك زمانك

وابَّريد النيه ارسل لايحه التضمن امانك

واستلم صك الآماني وانته مرتاح ابمچانك

ارسل عريضه ابنيتك وادعي اليلبي دعوتك

|  |  |  |
| --- | --- | --- |
| واعتقد تاخذ حاجتك |  | گبل ما ينطق السانك |
| من سهم الأخطار |  | لوذ ابحمه الجار |
| ماتظل من الدهر محظور |  | خل گلبك إيزور |

\*\*\*

ابذاكرة حبك تذكر حيدر وحيدر يذكرك

لونويت اتزور گبره يعتني ويزور گبرك

وجه اعلى الحرم گلبك بالحرم گلبك يخبرك

|  |  |  |
| --- | --- | --- |
| مفتوحة (جبهات)(2) النصر |  | وهناك تيسير الأمر |

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة الجزء 6 (عالغبد).

(2) النسخة القديمة ج 6 (جهات).

|  |  |  |
| --- | --- | --- |
| والعسر يتبدل يسر |  | ابشر وحيدر يبشرك |
| بالحرم فردوس |  | كل طيب مغروس |
| وطوبه وثمرها اهناك منثور |  | خل گلبك ايزور |

\*\*\*

احضر ابمأتم أميرك واغتنم أجر الزياره

وانظر ابعين العقيده وشوف قدسية مزاره

تلگه نوره الله وجلاله بالحرم ماخذ قراره

|  |  |  |
| --- | --- | --- |
| (والحرم)(1) قدسية ملك |  | خدام زواره الملك |
| گطب الهده يدير الفلك |  | واهتدي ابطلعة انواره |
| واتشاهد اهناك |  | تقديس الأملاك |
| وروح القدس صيوان معمور |  | خل گلبك ايزور |

\*\*\*

لا تگول اشلون اشاهد عالبعد دار المچارم

اخذ تلفزيون عگلك شوف بي كل العوالم

ولاتگول اشلون بالنيات احصل هالمغانم

|  |  |  |
| --- | --- | --- |
| مقبول بالنيه العمل |  | ينبيك وحي الله النزل |
| والعگل( لومابي)(2) خلل |  | صاحبه من الخطر سالم |
| حارس الإيمان |  | وبرياض الجنان |
| يستخدم الولدان والحور |  | خل گلبك ايزور |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) النسخة القديمة ج 6 كلمة غير واضحة (وارم) وجعلتها (والحرم).

(2) النسخة القديمة ج6 ( وما بي ) مراعاة للوزن والمعنى وضعنا أعلاه.

لو شفت ياصاح گلبك مهتدي ابنور الإمامه

طاير ابجوالموده وبالولايه اشتد غرامه

هذا دستور الأساسي من التكوين انتظامه

|  |  |  |
| --- | --- | --- |
| حافظ على هالجوهره |  | كون الك قوه وناكره |
| تلتزم منهج حيدره |  | كاس تاخذ بالتزامه |
| هالشرف يكفيك |  | والمحب يوصيك |
| إمشي ابورع واحفظ الدستور |  | خل گلبك ايزور |

\*\*\*

يالمحب خل جنح گلبك يخفج ابجو ابتهاله

واحرم ابثوب الولايه وادخل ابيوت الرساله

وشوف برهان الإمامه وشوف عنوان الجلاله

|  |  |  |
| --- | --- | --- |
| واتشاهد الناظر ورع |  | بالحرم نور الله يشع |
| وتقدس أملاك السبع |  | حرم فاروق العداله |
| ويه الملك طوف |  | خل عينك اتشوف |
| شمعة القدره ابحضرته تنور |  | خل گلبك ايزور |

\*\*\*

خلي مرآة العقيده اگبالك وشوف المعاني

تزهر ابروضة أميرك درر من سبع المثاني

لوردت برهان مني حبك ايصدق بياني

|  |  |  |
| --- | --- | --- |
| حبك يحققلك أمل |  | ياصاح لاتبگه ابوجل |
| حيدر يحضرك بالأجل |  | واستلم صك الأماني |
| لا تظل محتار |  | ساعة المعبار |
| ينطيك صك ابمهر ممهور |  | خل گلبك ايزور |

\*\*\*

حيدر الرف ابيمينه الملّة الهادي علم

ابحملته يشهد الخندق وتعترف ذات العلم

اشلون بالمحراب طاح وراسه نصين انجسم

زلزل سماوات العله

فگد الشهم عقد الوله

خل المدامع هامله

وعلى امصاب الدين اصبح منفجع منه الدليل

\*\*\*

والطبيب الذبح شاة وسل عرگ من ريته

وحطه بصواب الأمير وگصده ينظر حالته

ومن عگب ساعه اظهره وناده يمعنه هل أته

أدنت يحيدر ساعتك

حالت امفارج حالتك

ابدي يعزنه اوصيتك

السم لعد مخ البراسك وصل يالمالك مثيل

\*\*\*

ودع اسراره الإمامه للحسن عقدالوله

وگام يبديله الوصيه والمدامع هامله

وثگب حن الفاطميين اونحيب العائله

وگلب ابو السجاد انفجع

ابهذا الخبر لمن سمع

گام وعلى عوده وگع

ولاحت اعلوم المفارج يبن محبوب وخليل

\*\*\*

(تمت)

\_\_\_\_\_\_\_\_\_\_\_\_\_\_\_\_\_\_\_\_

(1) ألأبيات الثلاثة ألأخيرة من وزن الهجري.

(15)

جهاد علي عليه‌السلام مستمد من ثورة محمد صلى‌الله‌عليه‌وآله‌وسلم

«شيعتي»

|  |  |  |
| --- | --- | --- |
| هبت عاصفات أهل الرساله |  | من ثورة محمد |
| باسمك ياحمى الجار |  | ميقات الفتح صار |

من ثورة محمد

\*\*\*

فترة من الرسل مرت لامتحان البشريه

لا رسول إو لا رساله إتنور أفكار البريه

إتسمم الوادم فكرها وأركنت للجاهليه

|  |  |  |
| --- | --- | --- |
| والباري ابعلمه سبق |  | ينجد التقتات الورق |
| إو يدرك الموردها إلطرق |  | بالرساله الأحمديه |
| وانت ياعلي اسبقت الصحابه |  | للإسلام واعلومه اوكتابه |

من ثورة محمد

|  |  |  |
| --- | --- | --- |
| اودار النه الفلك دار |  | ميقات الفتح صار |

من ثورة محمد

\*\*\*

يا علي اودين الحنيف الأسسه إبراهيم مصدر

للمعابد والعباده والجلال الله منظر

لون ما ينطوي ازمامه ابچفك او سيفك يحيدر

|  |  |  |
| --- | --- | --- |
| ماثبت بالكعبه الحجر |  | إولا عابد ابمعبد حضر |

|  |  |  |
| --- | --- | --- |
| چان انطوه ابطي الدهر |  | وماظهر للدين مظهر |
| لاچن صدر الباري إراده |  | إبنور المصطفى اينور عباده |
| من ثورة محمد وبمعناك الأنوار |  | ميقات الفتح صار |

من ثورة محمد

\*\*\*

ياعلي راية محمد عشگتك واتعشگتها

اوخضت بيها احروب جمه او عالحرايب دربتها

والها يو ابفتح مكه من على الكعبه انشرتها

|  |  |  |
| --- | --- | --- |
| جدك ابراهيم اهتده |  | وبكسر الأوثان ابتده |
| او آلهة گوم المارده |  | مثل جدك كسرتها |
| ومكه ذخرتك وانت ذخرها |  | مسقط راسك اووافت أجرها |
| من ثورة محمد وبيها مولدك صار |  | ميقات الفتح صار |

من ثورة محمد

\*\*\*

ياعلي ابروح الفراسه جسمك الحربي ترعرع

باشط إبضربة الصارم ماهر ابفن المصارع

سجلت تاريخ بسمك لعد ( عمر بن ود ) مصرع

|  |  |  |
| --- | --- | --- |
| من الگلوب اتراجفت |  | ويه النحور اتواصلت |
| وعن الرسول اتراجعت |  | وصوب الإسلام مفزع |
| ما غيرك حفظ عزّة نبينه |  | يالگلبك ثبت بالله يقينه |

من ثورة محمد

|  |  |  |
| --- | --- | --- |
| من زاغت الأبصار |  | ميقات الفتح صار |

من ثورة محمد

\*\*\*

ياعلي ومن شطر مرحب سيفك الماضيه اشفاره

نفذت دعوة محمد وأخذ هالدين انتصاره

إنهار عرش الخيبرية وقلعة الباب انهياره

|  |  |  |
| --- | --- | --- |
| بالسيف يافارس مضر |  | دونت دستور الظفر |
| وبيه درست أحرار البشر |  | وامرك اتنفذ قراره |
| هاي اجيوشنه ابصدر المدافع |  | عن الدين والمله تدافع |
| من ثورة محمد اوصبت عالخصم نار |  | ميقات الفتح صار |

من ثورة محمد

\*\*\*

مبدأ الإسلام بيك انتصر واترتب نظامه

ومثل مانفذت حكمه جنودك اتنفذ احكامه

واعلى خط النار حتى النصر ناوين الإقامه

|  |  |  |
| --- | --- | --- |
| إلنه الحرايب ثابته |  | وللحرب ندخل ساحته |
| اوكل اليموت ابساعته |  | ومانهيد اعلى الملامه |
| باسمك ياعلي انحرر وطنه |  | ولا نتخلف ولا نصد عنه |
| من ثورة محمد وبالدم نغسل العار |  | ميقات الفتح صار |

من ثورة محمد

\*\*\*

ياعلي واشرعت منهج حربي واتقدس مقامه

وقادة الإسلام درست نهجك إو نشرت أعلامه

واخذ چاس النصر جيش اعراگنا او حامل وسامه

|  |  |  |
| --- | --- | --- |
| وبيه المناعه الكافيه |  | ايخوض ابمعارك داميه |
| وما يجفل امن التضحيه |  | وبمصادرها التزامه |
| وابروحه انطوت روح الفراسه |  | او گلبه اتلذع ابجمر الحماسه |
| من ثورة محمد اودمه اعله الحرب فار |  | ميقات الفتح صار |

من ثورة محمد

\*\*\*

(تمت)

(16)

أُصول الدين وفروعه وختاما بالحسين عليه‌السلام

«شيعتي»

|  |  |  |
| --- | --- | --- |
| دستور دين ألإسلام |  | بألله ورسوله إتأيد |
| يالتنشد إعله التأييد |  | حيدر علم تأييده |

\*\*\*

فرض عالمسلم يوحّد ربه ويقدّس جلاله

ويعترف بألله عادل وإيتمسك بالعداله

يهتدي إبنور الولايه وبيها تتحسن إعماله

|  |  |  |
| --- | --- | --- |
| ويحفظ من الخمسه ألأصل |  | وبفروع دينه يتصل |
| ومن حيدره ياخذ وصل |  | من يصدق بالرساله |
| أول فريضه التوحيد |  | من ألأصول الخمسه |
| وإيمان گلب اليعترف بالتوحيد |  | حيدر علم توحيده |

\*\*\*

والعدل ثاني فريضه ومن صفات الباري آيه

إعترف بألله عادل بألأحكام إعله البرايه

وإعترافك بالعداله ما يفيد إبلا ولايه

|  |  |  |
| --- | --- | --- |
| ثبت يقينك بالعدل |  | وصدگ إبإرشاد الرسل |
| ولأمر النبوه إمتثل |  | وفوز بثمار الهدايه |
| وثالث فرض برض الدين |  | هرش النبوه ورّد |
| وهرش النبوه لو زهر بالتوريد |  | حيدر علم توريده |

\*\*\*

ومن أُصول الخمسه رابع فرض بالدين ونظامه

فرض باري الكون عالمخلوق دستور ألإمامه

مبدأ الدستور عقد الوله وبالمهدي ختامه

|  |  |  |
| --- | --- | --- |
| وهدعش چوچب مزهره |  | من نور عصمة حيدره |
| وصارت أنوار الزاهره |  | إبجبهة المؤمن علامه |
| وشرع الديانه إبتنظيم |  | علم ألإمام إتحدد |
| ثبت يقينك وإعترف بالتحديد |  | حيدر علم تحديده |

\*\*\*

ومن أُصول الدين خامس فرض ميعاد القيامه

صدگ إبيوم المعاد وبالعمل إحمل وسامه

وألأعمال إبلا ولايه صفر عند أهل الكرامه

|  |  |  |
| --- | --- | --- |
| إبحب الولايه النص نزل |  | من ألله والهادي حمل |
| حي على خير العمل |  | وفاز من بيه إلتزامه |
| تصديق يوم الميعاد |  | يتقدس ويتمجد |
| وأسرار دينك تشهد إبهالتمجيد |  | حيدر علم تمجيده |

\*\*\*

وبالصلا والصوم إفلح خمِّس وأدّي زكاتك

وإخذ هالأربع فروع من الأصول إبواجباتك

ونورهن حب الولايه وبالولايه إمنوراتك

|  |  |  |
| --- | --- | --- |
| وهاي المعاني أللامعه |  | حكمه ومحاسن جامعه |
| وإخذ الفروع ألأربعه |  | وبيها تتنظم حياتك |
| وبفروع دينك يا صاح |  | لو طير سعدك غرد |
| وطير السعاده اليبتهج بالتغريد |  | حيدر علم تغريده |

\*\*\*

وصا رحج البيت خامس فرع بشراف ألإطاعه

والجهاد إيصير سادس فرع بي عزه إو مناعه

وأمر بالمعروف سابع بيه للمصلح بضاعه

|  |  |  |
| --- | --- | --- |
| وينها عن المنكر فرع |  | ثامن وبسراره إطّلع |
| ومن منطقك نوره يسع |  | لو چنت تنها إبوراعه |
| إمشي إبورع وإبإيمان |  | وإمن الضلاله إتبعد |
| من الضلاله إللي يريد التبعيد |  | حيدر علم تبعيده |

\*\*\*

والولايه فرع تاسع طوگ وبجيدك قبوله

وبالولايه الدين يكمل وجمعت إفروعه وأصوله

والبراءه فرع عاشر صار بامر ألله ورسوله

|  |  |  |
| --- | --- | --- |
| وإللي يوالي واليود |  | حيدر وأخذ منّه الگصد |
| ومن الولايه إخذ الورد |  | بالضمه الكوثر تنوله |
| ساس الهده وركن الدين |  | بسم الولايه إتشيّد |
| يشهد الدين ويعترف بالتشييد |  | حيدر علم تشييده |

\*\*\*

هاي أصول الخمسه عندك وإحفظ الدينك أمانه

ومن الخمسه إفروع عشره إتولدت لهل الديانه

إمحصنه إبحصن الولايه وبيها للخايف أمانه

|  |  |  |
| --- | --- | --- |
| بيها ألأمان إمن الخطر |  | مصلح ألأكبر للبشر |
| ومن الوحي إخذ الخبر |  | وشوف شيگلك بيانه |
| إخمسطعش حكمه إو إرشاد |  | والكون بيها إتمهد |
| ويشهد الكون ويعترف بالتمهيد |  | حيدر علم تمهيده |

\*\*\*

هاي أصول الدين وفروع اليلازمها تريده

يقتدي إبوالد اليمّه المالوه عالضيم جيده

ومن توجه عله القبله ومعرض الحزت وريده

|  |  |  |
| --- | --- | --- |
| للقبله راشد نيّته |  | وبحده وگفت صحبته |
| وبذلت مهجها المهجته |  | وتشگف إسهام التچيده |
| لو گلت ليش ألأنصار |  | دون الحسين إتفادت |
| إنشد ألإيمان ويخبرك شتريد |  | عز الديانه إتريده |

\*\*\*

إشلون حاله الوگف بيها حسين لايج بالمعاره

إيشوف كلسا چبد منّه إيطيح والدم إيتجاره

يعتني ويشيل جسمه والگلب تلتهب ناره

|  |  |  |
| --- | --- | --- |
| ضلعه إنحنه وظهره إنكسر |  | وإنگطع گلبه إعله النهر |
| وشاهد لعد هاشم گمر |  | إمگطعه إيمينه ويساره |
| مصرع گمر هاشم صاب |  | گلبه ومرد دلاله |
| چبد الحسين تگطع من التمريد |  | عالمنصرع تمريده |

\*\*\*

ما بگه لحسين ناصر غير طفل الچان يفغر

إمن العطش يبسن إشفافه وإنچبد لونه وتغير

وإذبلت وردة حياته وذاب دلاله وتفطر

|  |  |  |
| --- | --- | --- |
| لن زينب إبدمع اليهل |  | نادت يبن سيد الرسل |
| هاك إخذ يبن أُمي الطفل |  | وبدليله النار تسعر |

|  |  |  |
| --- | --- | --- |
| والطفل مشرف عالموت |  | ظامي ويبس ثدي أُمه |
| لو ما حليب إمن الثدي إيصح بألإيد |  | لهو الثدي شيفيده |

\*\*\*

إتگابلت زينب وأخوها للرضيع إتريد چاره

والگلوب إتهيج نار وجمر يتجادح شراره

والطفل دمعه إيتفايض من دليله ومن أثماره

|  |  |  |
| --- | --- | --- |
| وصاحت وديعة فاطمه |  | مات الرضيع إمن الضمه |
| ونار العطش بي مضرمه |  | والشهاده بإنتظاره |
| وسهم المنايه المسموم |  | عد حرمله يتنطر |
| والسهم كون الطفلك إيطوّگ جيد |  | هاك إخذه طوّگ جيده |

\*\*\*

(تمت)

(17)

الدين دستور الحياة

«شيعتي»

|  |  |  |
| --- | --- | --- |
| إمشي إعله دستور دينك |  | وإتجنس إبنور دينك |
| وإخذ الشهاده من علي |  | وبحسين صدق الجنسيه |

\*\*\*

يالذي إتريد السعاده ومن عذاب ألله كفاله

إخذ من حيدر شهاده إبضمن قانون العداله

إوبيها رسمك يطبعونه إبمطبعة ذات الجلاله

|  |  |  |
| --- | --- | --- |
| وإلتزم من بيك إلتزم |  | والشيد الدينك علم |
| بالسيف حيدر والقلم |  | دوَّن إحروف الرساله |
| منهج بلاغة علينه |  | وضح رسالة نبينه |
| علميه روحيه إجتماعيه |  | جاذبه وديّه |

\*\*\*

إتجنس بحب الولايه وإخذ من حيدر شهاده

وإعتقد بألله ورسوله وإعترفله بالقياده

وإنهج إبنهج البلاغه العله القرآن إستناده

|  |  |  |
| --- | --- | --- |
| صد إبورع شوف إبورع |  | حيدر إبهالكون إشصنع |
| وإشچم علم صدره جمع |  | وإنطه للعالم رشاده |
| معهد تعاليم حيدر |  | حكمه ومراسيم صدَّر |
| دينيه حربيه سياسيه |  | وأحكام شرعيه |

\*\*\*

أخذت الوادم أصول الدين وإفروع الديانه

من أميرك يالأميرك ركز الدينك كيانه

فلسفي وعلمي وإداري للوحي ترجم بيانه

|  |  |  |
| --- | --- | --- |
| حيدر محمد درسه |  | ودار النبوه المدرسه |
| حاذق إبعلم الهندسه |  | والهدى شاهد عيانه |
| تصميم دار الهدايه |  | خططها راعي الولايه |
| مبنيه خلديه إعتماديه |  | بالكره ألأرضيه |

\*\*\*

والنجاح إبهالشهاده لو علي إبمهره ختمها

إمصدقه إبحبك وحبك صورته إبگلبك رسمها

إنچان رادو رسم منك تدري شتأدي رسمها

|  |  |  |
| --- | --- | --- |
| حب الولايه قدمه |  | بإيمان گلبك سلمه |
| إبنور ألإمامه وسّمه |  | وألإمامه إيرف علمها |
| والبشر زينة نظامه |  | من عبقرية ألإمامه |
| بدريه زهريه سمائيه |  | كوكب إبفجريه |

\*\*\*

والحمل هاي الشهاده كون إله فكره قويه

يهتدي إبنور الولايه للأمور السرمديه

ويكشف آثار حيدر بالصناعه العالميه

|  |  |  |
| --- | --- | --- |
| حيدر صناعي وجوهري |  | فني ومدرس عبقري |
| فكر العوالم يعتري |  | بنور ذاته العبقريه |
| تطوير علم الصناعه |  | حيدر وجود إختراعه |
| نشأه صناعيه إكتشافيه |  | فكرته العقليه |

\*\*\*

حيدر بأفق الفصاحه گمر يتشعشع أنواره

إنشد ألإيمان عنه وإكتشف غامض أسراره

هيكله قدسي إو وجوده نور من نور إبتداره

|  |  |  |
| --- | --- | --- |
| نوّر العالم نوّره |  | وفكر العوالم سيّره |
| ونبه حواس الفاكره |  | عالتقدم والحضاره |
| جامعة علم الدراسي |  | ثبّت حجرها ألأساسي |
| بنظره إجتهاديه إكتسابيه |  | من روح قدسيه |

\*\*\*

حزت من حيدر شهاده إو بيها عنوانك تمجد

وإحملت جنسيه تزهي إبنور ريحانة محمد

إو سجلو إسمك حسيني إو خدمتك لحسين تشهد

|  |  |  |
| --- | --- | --- |
| وإبخدمة حسين إچسبت |  | دار الخلد وإتخلدت |
| ببيوت ألأكرام إخدمت |  | توّجوك إبتاج عسجد |
| إو رصّعو تاج الخدامه |  | بعقود جوهر كرامه |
| وعند ألله هالخدمه الحسينيه |  | راضيه ومرضيه |

\*\*\*

(تمت)

(18)

راية النصر والخلود

«شيعتي»

ياحيدر إمن التكوين سجلوا بسمك رايه

وبسمك سرت بالإسلام عالقبلة الرسميه

\*\*\*

والقلم باللوح سجل حكمه وللباري اقتضاها

واغرس ابگلبك شجاعة زلزل العالم صداها

وراية الملّ ابيمينك تنشر من مبتداها

|  |  |  |
| --- | --- | --- |
| والرايه آيه نازله |  | بصورتك ياعقد الوله |
| وللكون من تتمثله |  | ماتجد غيرك فتاها |

وما تعله رايه اعله الناس الا ابيمين القوه

ماغير يمناك الملك بالإيمان قوة اللاهوتيه

\*\*\*

ياعلي بسمك الرايه علت للذروه العليه

نسخت آيات الزمان او طوت رايات البريه

وسالمت چف التهدم بيه عرش الجاهليه

|  |  |  |
| --- | --- | --- |
| مرسوم للرايه سدر |  | بيها الأمان من الخطر |
| وتفرست گلب الدهر |  | بالفراسه الحيدريه |

رايه ولوت جيد الكون عالذل بسم حاملها

ورفت بجو اليعترف بالتوحيد بالسلطنه الدينيه

\*\*\*

شلون رايه اتسلمتها ايدك من ايد الرساله

ونور ايمانك چساها بنور عنوان الجلاله

والفت سيفك وسيفك عمد ميزان العداله

|  |  |  |
| --- | --- | --- |
| ومن ترف يرجف كل گلب |  | ومهدت للدين الدرب |
| ولو ركزت بگلب الحرب |  | تفگس اعيون الضلاله |

والرايه رغماً على الكون بيه تفتح وتتقدم

لو چانت ابچف الحمل ثگل الكون من اوله وتاليه

\*\*\*

خضت بالتاريخ أدور رايه ما تعلاها رايه

شاهدت راية محمد بيد فاروق الولايه

تصعد اجبال الحياة وتنزل ابحور المنايه

|  |  |  |
| --- | --- | --- |
| وتعود للحگ سالمه |  | وباسم الأمير امطلسمه |
| وچف الحملها بصارمه |  | آيه ماتنسخها آيه |

والرايه لو بالميدان تتمركز ابخطتها

حاملها رب الهندسه والتخطيط بالقاعده الحربيه

\*\*\*

اجمعت فاكرتي وحواسي الخمس واتطلّب معاني

شاهدت هالرايه بيها ايلوح سر سبع المثاني

شهد بالرايه شعوري واعترف گلبي ولساني

|  |  |  |
| --- | --- | --- |
| رايه وعلى گبة الفلك |  | تعله ويقدسها الملك |
| بوجود راعيها الملك |  | شرف ماجد ماله ثاني |

والرايه لو بالكونين تتشرف وتتقدس

حاملها يچسيها المجد والتقديس من ذاته القدسيه

\*\*\*

طرت بجناح العقيده وجلت بالأكوان جوله

شاهدت رايه وعليها هيبة الباري ورسوله

حامله الدين ونظامه وتنشر افروعه واصوله

|  |  |  |
| --- | --- | --- |
| والناس بيها تقتدي |  | وتامر وتعلن بالنهي |
| لنها بوجودك ياعلي |  | فرقد السامي تنوله |

رايتك ربع المسكون لو عجز عن گبلتها

سيفك يخبط الها الحرب ويصفيه والرايتك صافيه

\*\*\*

قدمت ايمان گلبي وفكرتي واسع مداها

شفت للإسلام رايه ونايمه الأمه بذراها

ساعد القدرة حملها وعين كل حاسد عماها

|  |  |  |
| --- | --- | --- |
| يرجف العالم من ترف |  | برواح قبلتها اتخطف |
| ومن تغضب بيوم الكلف |  | تطلب الوادم رضاها |

والرايه لو چان السيف والساعد ايساندها

تحمل نياشين النصر والتاريخ يتمجد ابماضيه

\*\*\*

هاك اخذ گرة اعيونك يالمحب واسمع اخباره

زود رايتنه ابعلينه وللحرب دارت مداره

رايته تشهد ابفضله ثاني شاهد ذو الفقاره

|  |  |  |
| --- | --- | --- |
| گبع الرايه بغانمه |  | وللسيف ساعات الظمه |

|  |  |  |
| --- | --- | --- |
| يرويه من فيض الدمه |  | وهاي للفارس مهاره |

لوشفت گلبك مرتاح اشكر حليب الصافي

والصافي دره ينشرح صدره النور من حيدر وطاريه

\*\*\*

يوم شفت الرايه منها النور بالكون ايتبادر

ويوم شفت الرايه تربي اعيونها المحراب حيدر

صابها سيف ابن ملجم والدمه من اصوابه فجر

|  |  |  |
| --- | --- | --- |
| مثل الأمير امصوبه |  | ابدم الشهاده امخضبه |
| ومدهوشه من النابيه |  | وبس تصيح الله واكبر |

واتنادي ياحامي الجار صوبني سيف الصابك

ومن عگب عينك ياعلي بيوم الضيج منهو ايتوزم بيه

\*\*\*

ومثل هاي الرايه رايه شاهدت بالغاضريه

اتصيح ياعباس مثلك رايتك ظلت رميه

صابني سهم البعينك والعمود الگطع بيه

|  |  |  |
| --- | --- | --- |
| مثلك تراني اتوزعت |  | ومثل الچفوف اتگطعت |
| وياك عالشاطي طحت |  | ونايمه ابحجر المنيه |

وشبت ابگلبي النيران من وجرت بخيامك

وچني عگب عينك رحت للشامات ويه الحرم مسبيه

\*\*\*

چني بالعباس دون المشرعه جسمه ايتگلب

ايصيح بالرايه إعله هونچ لاتكثرين المعاتب

ومن عگب عيناي حالچ خل يواسي حال زينب

|  |  |  |
| --- | --- | --- |
| خليني اموت ابراحتي |  | واگربت مني ساعتي |
| عندچ علم يارايتي |  | ماعله المحتوم معتب |

يالرايه وابدال الماي ودي دماي الزينب

وخلها تخضب بالوفه والمعروف تحزن على راعيه

\*\*\*

(تمت)

(19)

ألإيمان الناصع

«شيعتي»

|  |  |  |
| --- | --- | --- |
| يالمقتدي إبإيمانك |  | إيمانك |
| بألله ورسوله إيعلمك |  | بإسم ألأمير إيقدمك |
| بالعالم |  | ألإنساني |

\*\*\*

لو ردت يا صاح تعرف دينك ومعنه الديانه

إنهج إبمنهج أميرك وإلتزم عروة بيانه

وحافظ إبإيمان گلبك مثل حفظك بألأمانه

|  |  |  |
| --- | --- | --- |
| إو إيمان البگلبك تره |  | جوهر ولاية حيدره |
| حافظ عله هالجوهره |  | وإبني لوجودك كيانه |
| روح إبجسم وجدانك |  | إيمانك |
| لا تفتح إبوجهك طمع |  | عيش إبورع موت إبورع |
| بالعالم |  | ألإنساني |

\*\*\*

كوكب ألإيمان نوره إبجبهة المؤمن علامه

إو مالك ألإيمان أول مالك إبعرش ألإمامه

حيدر إو رشّحه الباري إو شد رسول ألله وسامه

|  |  |  |
| --- | --- | --- |
| يالبلوسام إتوسمت |  | بألله ورسوله إتشاهدت |
| بإسم الولايه وآمنت |  | تنجح إبيوم القيامه |
| وإعلم ثگل ميزانك |  | إيمانك |

صدگ أميرك وإعترف لتخلي ميزانك تخف

بالعالم ألإنساني

\*\*\*

نور إيمانك إبصدرك مشعل أنوار الوراعه

بالورع تكتسب روح الفلسفه وعلم الصناعه

طالع إبنهج البلاغه وإصغي سمعك لإستماعه

|  |  |  |
| --- | --- | --- |
| يفتحلك أبواب العلم |  | من الوحي إو جمع الكلم |
| إيمانك إبگلبك رسم |  | حيدر وحبك شعاعه |
| يتشعشع إبگلبك رسم |  | إيمانك |
| لو چنت علمي وفلسفي |  | إبنهج البلاغه تكتفي |

بالعالم ألإنساني

\*\*\*

إبناظر ألإيمان شخّص علي وعلوية كماله

گبل تكوين العوالم صاغت القدره جماله

حادق إبعرش الجليل ويزهر إبنور الجلاله

وإنته إبولاءَ إتقدمت وإبمدرسة حبّه إختمت

قرآنك وبيه إعرفت دينك وشرع الرساله

|  |  |  |
| --- | --- | --- |
| والعلّمك قرآنك |  | إيمانك |
| خلاك تفحص بالأمر |  | تعرف النافع واليضر |

بالعالم ألإنساني

\*\*\*

مركز ألإمان حيدر بي شهد سيد البريه

ومن لطف حيدر توزع نور للمؤمن هديه

إهنا يهل گلبك تنور بألأشعه العبقريه

|  |  |  |
| --- | --- | --- |
| إيمان گلبك واصله |  | إبحب ألأمير وجمّله |
| وحافظ عله هالمنزله |  | وإحسن إبهالجوهريه |
| درّ إبصدف إحسانك |  | إيمانك |
| سد عنك أبواب الجهل |  | خلاك تحسن كل عمل |

بالعالم ألإنساني

\*\*\*

نور إسلامك تجله ونور ألإسلام عينك

وصرت بعمالك بصير ونور إيمانك يعينك

وغارست حب الولايه غرست إبگلبك يقينك

|  |  |  |
| --- | --- | --- |
| يالبليقين إتبصرت |  | سالمت حيدر وإسلمت |
| وإبناظر الحق شخّصت |  | دينك وديّان دينك |
| والعرفك ديّانك |  | إيمانك |
| وإتسجلت بالقائمه |  | تلميذ حماي الحمه |

بالعالم ألإنساني

\*\*\*

روح للإيمان نشات حيث دين ألله ورسوله

إبكربله أنصار أبو اليمه نشرت إفروعه وأصوله

هذا إيمان الحقيقي إو ذاك من ذاك الينوله

|  |  |  |
| --- | --- | --- |
| راحو أبوادي الطف چتل |  | يالصابك إمصاب الطفل |
| وناره إبدليلك تشتعل |  | جُول بالإيمان جوله |

|  |  |  |
| --- | --- | --- |
| يطفي جمر نيرانك |  | إيمانك |
| إبدم الشهاده إتخضبو |  | تاريخ ماجد خلدو |

بالعالم ألإنساني

\*\*\*

شوف إيمان ألاعيال للنصر دين ألله وحبيبه

إشلون إيمان التصده وشگف طعنات المصيبه

لا حمه ولا دار عدها حرم مسبيه وغريبه

|  |  |  |
| --- | --- | --- |
| للكوفه والشام إنسبت |  | والبلسياط إتلوعت |
| يالنارها إبگلبك دوت |  | والحزن وجر لهيبه |
| يطفي لهيب أحزانك |  | إيمانك |
| يالماشفت طول الدهر |  | هيچي مصيبه إعله البشر |

بالعالم ألإنساني

\*\*\*

(تمت)

(20)

غزوة أُحد

«شيعتي»

|  |  |  |
| --- | --- | --- |
| هاك اخذ تاريخ |  | من غزوة أحد |
| يكفيك عن حيدر وبرهان |  | ذات الفقاره |

\*\*\*

بيوم غزوة احد حيَّت راية المله فتاها

ياعلي انت حمايه وحيدر تكفل حماها

والمشرچين بقيادة طلحه ويهز ابلواها

يرتجز طلحه ويفتخر

|  |  |  |
| --- | --- | --- |
| وبسيف عزمه مستغر |  | ولن الفتح بوب النصر |
| حيدر يناديه |  | على الموت استعد |
| والموت يتحادر من اركان |  | ذات الفقاره |

\*\*\*

يرتجز طلحه وينادي مني گلب الكون يفزع

وصاح بيه الأسد آنه ( علي ) المايفزع ويجزع

هاك اخذ كاس المنايه من بطل غالب الأنزع

هز بيمينه رايته

|  |  |  |
| --- | --- | --- |
| ويركع الكون الهيبته |  | واذهل الكون بصيحته |
| بصيحة ( علي ) تاه |  | من طلحه الرشد |
| ولضلوع طلحه اسعرت نيران |  | ذات الفقاره |

انشرت راية طلحه عگبه سبعه من عينة اصحابه

ويه ما ياخذ الرايه من علي ياخذ اصوابه

انشد التاريخ واسمع عنه شيگلك جوابه

اعدل يجاحد وانعدل

|  |  |  |
| --- | --- | --- |
| ولاتزل عن درب العدل |  | ولتظن مثل حيدر نفل |
| وبسبع الأفلاك |  | فلا مثله تجد |
| ولا بالوجود ايحصل وجدان |  | ذات الفقاره |

\*\*\*

رفرفت راية المله بأيد راعيها بعزيمه

وما سلم من سيف حيدر إله من وافه الهزيمه

وصاحت الإسلام دوكم بالمشرچين الغنيمه

وتغنم الجيش الظفر

|  |  |  |
| --- | --- | --- |
| بساعد السياف الشطر |  | مرحب والإسلام انتصر |
| وانشد على السيف |  | من عمر ابن ود |
| وانت تعرف حيدر وعنوان |  | ذات الفقاره |

\*\*\*

وفرقة العالجبل چانت للطمع عافت الملزم

وظفر بالإسلام خالد وعالرسول الجيش هاجم

رفضت الوادم عهدها وگالت الهادي ميسلم

شردت ومنها تشاردت

|  |  |  |
| --- | --- | --- |
| لاچن الهمه الأظهرت |  | من الامير وشيدت |

|  |  |  |
| --- | --- | --- |
| للدين صيوان |  | على هام المجد |
| والحارس الينطر الصيوان |  | ذات الفقاره |

\*\*\*

وعجب الاملاك موقف حيدر وباسه وثباته

بعكس جيش العاف دينه وعالنبي عز ابحياته

المنهزم واللي تهازم لو ردت تعرف صفاته

طالع الغزوه واكتفي

|  |  |  |
| --- | --- | --- |
| واعرف الخاين والوفي |  | والخبر ظاهر موخفي |
| والخبر ينبيك |  | بالله اعتقد |
| سيطرة حيدر حيت سلطان |  | ذات الفقاره |

\*\*\*

(تمت)

(21)

فضائل علي عليه‌السلام

«شيعتي»

|  |  |  |
| --- | --- | --- |
| قدسية الدين |  | واسراره ومعانيه |

سجلها حماي الحمه بحروف الأنوار

|  |  |  |
| --- | --- | --- |
| وأسراره |  | ومعانيه |

\*\*\*

گبل تكوين العوالم كوِّنت حيدر الحكمه

تاج صيغ له الباري او رصعه ابجوهر العصمه

شبح بنوار الجلاله وانطبع بالعرش رسمه

|  |  |  |
| --- | --- | --- |
| والشبح بالرحمه سلك |  | كوكب تقدس للملك |
| يمشي على ضيه الفلك |  | هذا نوره وشوف علمه |
| من حار جبريل |  | بسماء الإلهيه |

جبريل علمه اتعلمه من حامي الجار

|  |  |  |
| --- | --- | --- |
| وأسراره |  | ومعانيه |

\*\*\*

حيدر ابجو القياده نشر الإسلام رايه

ومشه ابتأسيس الديانه من المبدأ للنهايه

قلم للتوحيد سيفه يملي آيات الهدايه

|  |  |  |
| --- | --- | --- |
| للدين حيدر أسسه |  | وانشدني من يا مدرسه |
| حامل شهادة هندسه |  | من الفارض له الولايه |
| حيدر الهالدين |  | بالهندسه الفنيه |

بالسيف شيد عاصمه والرمح معمار

|  |  |  |
| --- | --- | --- |
| وأسراره |  | ومعانيه |

\*\*\*

لاتگول السيف ماضي السيف للفارس يعينه

سيف حامي الجار آيه نازله ابسورة يمينه

اشما ثبت عالسيف چفه ثبت الإسلام دينه

|  |  |  |
| --- | --- | --- |
| وين اليضاهي المرتضى |  | بالحرب لو ضاگ الفضه |
| درب الهزيمه حافظه |  | وفارس ايعدوه علينه |
| وشما گوى السيف |  | يگوه ابعزم راعيه |

فن الضرب يتعلمه ويخلد آثار

|  |  |  |
| --- | --- | --- |
| وأسراره |  | ومعانيه |

\*\*\*

ساعة الشده شديد وسمح ساعات السماحه

حيدر ومصباح علمه نوّر اعيون الفصاحه

وزهت من نهج البلاغه بكل علم وردة ملاحه

|  |  |  |
| --- | --- | --- |
| بيها الأملاك اتجملت |  | وزلة الناس اتعدلت |
| والكره الأرضيه مشت |  | عالهده ابضي الفصاحه |
| واغرس بالإسلام |  | حيدر روح وديه |

وروح الموده املازمه وجدان الأحرار

|  |  |  |
| --- | --- | --- |
| وأسراره |  | ومعانيه |

\*\*\*

لو طلگ بالحرب رمحه گطع گلب الجاهليه

ومن يصيح الله واكبر صعد صاروخ المنيه

زلزل أفلاك العوالم دكدك اوتاد الوطيه

|  |  |  |
| --- | --- | --- |
| هاي الفراسه الساميه |  | هاي النعيم الزاهيه |
| هاي القطوف الدانيه |  | على الملّه الأحمديه |
| وصيوان الإسلام |  | تنظيمه ومبانيه |

علم الرسول امنطمه وحيدر المعمار

|  |  |  |
| --- | --- | --- |
| وأسراره |  | ومعانيه |

\*\*\*

من بدر وحنين إنشد عن جلاله وجه حيدر

امبرگع ابرگع القدره وبجلال الله يزهر

صورته من الملك أهيب والمَلَك بيها تصور

|  |  |  |
| --- | --- | --- |
| بالحرب كل ساعه او جفل |  | يتحلم ابخير العمل |
| ماظله بالدنيا |  | أمل والمناياه ايتنظر |
| وجه الذي بيه |  | يظهر نور باريه |

بي تظهر أملاك السمه والعگل يحتار

|  |  |  |
| --- | --- | --- |
| وأسراره |  | ومعانيه |

\*\*\*

لوردت رب الفراسه من أُحد إسمع اخباره

وبالسمه جبريل ناده يهل الإسلام البشاره

لافتى إلا علي ولا سيف إلا ذو الفقاره

|  |  |  |
| --- | --- | --- |
| سيف انصنع من زلزله |  | وثوب القياده امفصله |
| الباري وعلى حيدر حله |  | هله ابحيدر واقتداره |

|  |  |  |
| --- | --- | --- |
| ثبت بالأكوان |  | مثل القطب خطيه |

وافلاك يوم الملحمه عالرمح تندار

|  |  |  |
| --- | --- | --- |
| وأسراره |  | ومعانيه |

\*\*\*

علت بالكعبه الأصنام وسدّت أبواب العباده

وحگ من الگعبه إعله حيدر صار من يوم الولاده

وراد ينطي الگعبه حگها من ترشح بالقياده

|  |  |  |
| --- | --- | --- |
| اتعله أعلى متن المؤتمن |  | خله الوثن يهشم وثن |
| والهبل ظل طول الزمن |  | وجه راعيه ابسواده |
| وتقدس البيت |  | بالجوهره القدسيه |

للوثن حيدر هشمه وبسمه الفتح صار

|  |  |  |
| --- | --- | --- |
| وأسراره |  | ومعانيه |

\*\*\*

واعتبر يوم الأحزاب وحكِّم الوجدان وانصف

من برز عمر بن ود وخله شوس الكون ترجف

زاغت الأبصار ذاك اليوم والدلال يخذف

|  |  |  |
| --- | --- | --- |
| منهو البرزله وصدره |  | واصرعه وحزه المنحره |
| صارم امامك حيدره |  | وساعده ايسهل التكلف |

واللي يريد الغانمه ميهاب الأخطار

|  |  |  |
| --- | --- | --- |
| وأسراره |  | ومعانيه |

\*\*\*

وانشد الرايه اعله خيبر شوف شيگلك مردها

چم عجيد اللي نشرها ومثل ما ودّاها ردها

والفتح لليزم رايه الرايه ما تفتح وحدها

|  |  |  |
| --- | --- | --- |
| عنهم الرايه اتجنبت |  | من غانمتهم أيّست |
| وبظل فتاها اتعلگت |  | نالت ابحيدر گصدها |

عرش اليهود اشبدده ايگلك الكرار

|  |  |  |
| --- | --- | --- |
| وأسراره |  | ومعانيه |

\*\*\*

اتحيرت واندهش فكري وعگلي بالدهشه تصوب

اشلون ببنود المهند ينچتف چتال مرحب

وشيبته التقديس والتسبيح بالدم اتخضب

|  |  |  |
| --- | --- | --- |
| حيف بن ملجم طبرته |  | رب المساجد صابته |
| طاح الأمير ابسجدته |  | حتى الأفلاك التگلب |

واسهرت عين النايمه والگلب شب نار

|  |  |  |
| --- | --- | --- |
| وأسراره |  | ومعانيه |

\*\*\*

چني ابحيدر رميه واهل بيته ايودعونه

يجود وينازع ابروحه وعالوساده ايجلبونه

اشما يفيض الجرح دمه بالچيود اينشفونه

|  |  |  |
| --- | --- | --- |
| والحسن طاح اعلى اخوته |  | ادنت لبوكم ساعته |
| خل يگضي عاد ابراحته |  | للجرح لا تلچمونه |

صوب ودايع فاطمه والدهر فجار

|  |  |  |
| --- | --- | --- |
| وأسراره |  | ومعانيه |

\*\*\*

چني ابحيدر وشاهد حالته وحالة وداعه

ينتبه ساعه ويغط ابغيبة المحتوم ساعه

اشما ثگل أمره وتدارك فتح للسبطين باعه

|  |  |  |
| --- | --- | --- |
| حالة امفارج حالته |  | للحسن شمه ابشفته |
| ولحسين شمه ابرگبته |  | وزاد لحسين انخشاعه |
| أحا يالفراگ |  | والعايله المسبيه |

أحا ينار المضرمه بگلوب الأطهار

|  |  |  |
| --- | --- | --- |
| وأسراره |  | ومعانيه |

\*\*\*

(تمت)

(22)

(علي) أمير الحرب والسيف

«شيعتي»

|  |  |  |
| --- | --- | --- |
| روح القدس صاح |  | للملّه مصباح |
| حيدر أمير الحرب والسيف |  | ذات الفقاره |

\*\*\*

گلي تنكر يافضيله يالتجادلني ابعَلينه

يعلن ابتفضيل حيدر آمر الباري نبينه

وفضل سيف الذو الفقار ابساعد السله ابيمينه

|  |  |  |
| --- | --- | --- |
| يالباسط السان الحسد |  | السياف والسيف انحمد |
| بآيات من فرد الصمد |  | وبمعانيها اهتدينه |
| واليهتدي ايكون |  | يعرف المضمون |
| من شرف حيدر صار تشريف |  | ذات الفقاره |

\*\*\*

انچان للآيات فكرك يها لجاحد ميحملها

للحرب تاريخ دونك والمعانيه اعتبرها

كل صحيفة موت تلگه سيف حيدر مستملها

|  |  |  |
| --- | --- | --- |
| ابگلب الحرب رمحه رتع |  | صيوان لضيوفه رفع |
| والزاد للضيف انوضع |  | والضيوف اتلم شملها |
| والزاد الجسوم |  | والماي الدموم |
| والوحش ضيف ومشبع الضيف |  | ذات الفقاره |

\*\*\*

خلي التاريخ عنك واحچي بلسان السريره

وخلي مرآت الأنصاف اگبالك وشوف ابصيره

وفلك يوم الكون شوف الچان بالساعد يديره

|  |  |  |
| --- | --- | --- |
| ماتلگه غير اللي شطر |  | مرحب وبن ود بالأثر |
| وطوگ بالإسلام الخطر |  | واعترف حيدر اميره |
| وبدم النحور |  | سجل الدستور |
| ألف أصول الدين تأليف |  | ذات الفقاره |

\*\*\*

لو لبس ثوب العقاب وحاكم ابعدله الملازم

وساحة الميدان صارت ساحة لرباب المحاكم

سمرى التحقيق حبره ادموم واقلامه الصوارم

|  |  |  |
| --- | --- | --- |
| تنفيذ قانون العدل |  | بفروع دينه والأصل |
| بالسيف حيدر يبتهل |  | وابتهال السيف حاسم |
| بتصديق الإسلام |  | عد شرع الأحكام |
| يتقدم الشاهد التعريف |  | ذات الفقاره |

\*\*\*

ها يجاهل فضل حيدر صد لعند الجاهليه

وانشد الأصنام من اللي بطش بيها الوطيه

وشوف منهو المزج روح الدين بجسوم البريه

|  |  |  |
| --- | --- | --- |
| ولوچان إله السان الهبل |  | چا گال تباً للجهل |
| حي على خير العمل |  | وياخذ الحيدر تحيه |
| تصوير طاعات |  | بحروف آيات |
| وكلف الناس الطاعه تكليف |  | ذات الفقاره |

\*\*\*

ثلث آيات بفراسة حيدر اتجلّت ابحكمه

ثبت إلدعوة محمد ساعده وصارمه وعزمه

من سماء الغضب حيدر نزل على الأصنام نقمه

|  |  |  |
| --- | --- | --- |
| والكعبه تشهد له اشصنع |  | كسر الأصنام ابورع |
| بموضع يد القدره انوضع |  | والد السبطين جدمه |
| ياصاح يكفيك |  | لو بعد انبيك |
| نظف اركان الكعبه تنظيف |  | ذات الفقاره |

\*\*\*

لو عبس جو الحرايب من سنان النار يلهب

اعتقد رب الفراسه من عزم حيدر تهرب

وإبسيفك الخيل التعگر ملها بالميدان ملعب

|  |  |  |
| --- | --- | --- |
| وبوجه حيدر من يكر |  | تنفتح جبهات النصر |
| وبالسيف إله آية طبر |  | منها الأملاك اتعجب |
| والسيف عنوان |  | بارز بالأكوان |
| نشف انحور الزلم تنشيف |  | ذات الفقاره |

\*\*\*

چني ابحل المشاچل من يمين الفتح خيبر

وچنى ابحيدر وشوف اشما يندبه المحب يحضر

اشلون ما يحضر الزينب من خدرها ابنار وجر

|  |  |  |
| --- | --- | --- |
| من اطلعت من الخدر مذهوله |  | مهجتها من حرگ الخيم مشعوله |

|  |  |  |
| --- | --- | --- |
| صدت لعد وادي الغري المدلوله |  | صاحت ومدمعها فجّر |
| بمخيمك نار |  | وجت يكرار |
| وين اليطفى النار بوحيف |  | ذات الفقاره |

\*\*\*

هاي صيحه وبعد صيحه ساحت او فجر دمعها

الخيل هاي الخيل أجتنه وين اليسدر فزعها

واعتنت مصرع حسين وحنت لبن امها ضلعها

|  |  |  |
| --- | --- | --- |
| ماشافت من حسين تحصل چاره |  | ولابيه روح اللي ترد الغاره |
| وصدت لبوها الميتجفل جاره |  | واليلازمها ورعها |
| وتنادي چاوين |  | نجدت الدارين |
| وين اليريب الكون ويخيف |  | ذات الفقاره |

\*\*\*

اتگوم من يم جسم تگعد يم جسم معلن نداها

والأجساد إعله الوطيه اتموج گامت من بچاها

ومالگت چهف اليلمها ولاحمه اليحمي حماها

|  |  |  |
| --- | --- | --- |
| الله يازينب اويا غربتها |  | ماحره ضاعت بالدهر ضيعتها |
| صدت لبوها وتشتچي حالتها |  | وبچت الأرض وسماها |
| تنتهض وتطيح |  | مذعوره وتصيح |
| وين الينصف الزلم تنصيف |  | ذات الفقاره |

\*\*\*

وعالنهر موقف الزينب ماگلب يحمل ونينه

لگت للعامود ضربه براس ابوفاضل العينه

نست گطع أچفوف اخوها ونست سهم الصاب عينه

|  |  |  |
| --- | --- | --- |
| صاحت هنيه يبن ابويه النومه |  | وصدت لعد وادي الغري المهضومه |
| وتصيح وين الماضيات اعلومه |  | والفلك دار ابيمينه |
| بالطبر لو جاد |  | من أصل الأجساد |
| وين اليجرف الروس تجريف |  | ذات الفقاره |

\*\*\*

(تمت)

(23)

تاج أمير المؤمنين

«شيعتي»

|  |  |  |
| --- | --- | --- |
| جوهرة تاج الدين |  | نص الولايه |
| وحيدر زعيم التاج |  | والباري اختاره |

\*\*\*

لو ردت ياصاح تعرف حيدر او إكسير ذاته

انصاغ من جوهر الحكمه او روح للحكمه حياته

طالع القرآن عنه وشوف تأويله ابصفاته

|  |  |  |
| --- | --- | --- |
| سيفه نقمه او چفه رحمه |  | او نصر عزمه اولفظه حكمه |
| او بحر حلمه اودرس علمه |  | والعلم روضة رباته |
| ابمدرسة باري الكون |  | حيدر تعلم |
| من علمه المكنون |  | ومن غامض اسراره |

\*\*\*

لاتجادلني يجاحد واكتفي ابهاي الفضيله

الباري من راد المثال العزته او ذاته الجليله

صاغ من جوهر القدرة حيدر اونفسه الجميله

|  |  |  |
| --- | --- | --- |
| للإزاله عن مثاله |  | بالعداله اومن كماله |
| او من جماله اومن جلاله |  | صيره الحيدر مثيله |
| مثلت باري الناس |  | حيدر صفاته |
| اوللرسل شدة باس |  | هيبته القهاره |

\*\*\*

الكون من كونه الباري ابقدرته وشاءت حكمته

يخلق امن الطين ( آدم ) بشر ويرفِّع درجته

او أنعم اعليه ابولاية حيدر او تمت نعمته

|  |  |  |
| --- | --- | --- |
| من قبلها او ركن الها |  | اوظل جعلها وبعملها |
| اوفَي شملها اوحدر ظلها |  | رفع صيوان النبوته |
| ابصيوان آدم لاح |  | مصباح يزهر |
| او يقتبس هالمصباح |  | من حيدر انواره |

\*\*\*

عالبشر ما ساد « آدم » لون ماينعجن طينه

ابماي من عين الولايه او يثبت ابنصها يقينه

اومن سجد له الملك شاهد نور ابو حسين ابجبينه

|  |  |  |
| --- | --- | --- |
| لايجاهل تظل غافل |  | منته واصل لاتجادل |
| بالفضايل والرسايل |  | ظاهر اوباطن « علينه» |
| والحسد لايعميك |  | وچد الشريعه |
| اوبالجهل لاتغويك |  | نفسك الاماره |

اونوح لمن صنع فلكه سيره ابسير الولايه

اوخاتم اسليمان آيه وسرعلي باطن الآيه

مرشد الأسرار حيدر والخليل ابكل قضايه

|  |  |  |
| --- | --- | --- |
| منه يدرس نجد فطرس |  | علي او مونس لعد ( يونس ) |
| والمؤسس والمدرس |  | منهج الحق للبرايه |
| هاي المعاني اتفيض |  | غيظك يجاحد |
| لوبعد ازيدك غيظ |  | واشرح لك اخباره |

\*\*\*

شرع منهاج النبوه او وضح أسرار الديانه

درس ( داوود ) ابزبوره او ( حيدر ) ايترجم بيانه

و( موسى ) بالتوراة يشهد ( علي ) افصح من لسانه

|  |  |  |
| --- | --- | --- |
| عيسى يشهد حيدر أمجد |  | منه وأسعد رايه ارشد |
| بي تأيد والمحمد |  | مهد الكون ابزمانه |
| وبفضل ابوالحسنين |  | يشهد محمد |
| ويشهد شعار الدين |  | والبيت واستاره |

\*\*\*

يشهد الدين او شعاره او يشهد الباري ونبيه

ابفضل من طهر الكعبه من اصنام الجاهليه

حيدر الواضع اجدامه ابموضع اليد العليله

|  |  |  |
| --- | --- | --- |
| بالمغانم والمچارم |  | سيف حاسم على الظالم |
| بالمحاكم خطه راسم |  | للشريعه الأحمديه |
| ابهالخطه والتنظيم |  | الله العباده |
| بالحق جعل تقسيم |  | من جنته اوناره |

\*\*\*

هذا تقسيم العداله والعرف معناه غالب

ينجح ابحسن السلوك او يفلح ابحسن العواقب

أقسم الباري ابجلاله ابحيدر ايثيب اويعاقب

|  |  |  |
| --- | --- | --- |
| اتصالي ابعلي العالي |  | بالمعالي والموالي |
| لايغالي او لا يبالي |  | لومدح راعي المناقب |
| ممدوح بالقرآن |  | عندك اعلومه |
| ابذات العلم للجان |  | طيعها بتاره |

\*\*\*

اهتدي ياصاح واچسب بالهده علم القياسه

او قايس اركان الديانه كل ركن حيدر أساسه

وشوف ضرب السيف إلمن وإلمن افنون الفراسه

|  |  |  |
| --- | --- | --- |
| ملها مصدر غير حيدر |  | من تسدر وثن كسر |
| حزب طشر فتح خيبر |  | وشطر مرحب جسم راسه |
| وللعامري اتعناه |  | سيفه ابيمينه |
| الچاس الگدر خلاه |  | يتهنه باثماره |

\*\*\*

وحد المعبود سيف المرتضى او أيد حبيبه

يحضر الشده او يحلها ولعد كل داعي مجيبه

ماسمع زينب تنادي ياعلي زينب غريبه

|  |  |  |
| --- | --- | --- |
| ياكرار ما تحضر تحامينه |  | عگب حسين بالطف حرم ظلينه |
| وهذا الليل |  | چلچل يبويه اعلينه |
| او ما ظل بعد صيوان |  | ما وجت اكتاره |

\*\*\*

وانتخه الزينب ابوها الكربلا ابليل اعتناها

شافها اتلم باليتامه وللغري اتوجه نداها

صدت اوشافت سواده صاحت او كبر بچاها

|  |  |  |
| --- | --- | --- |
| اتنام الليل هاي الحرم خليها |  | گبل ابساع منهوبه ومسلبيها |
| سمعت صوت |  | جاها الولي ايحاميها |
| الخدرچ گصد حماي |  | الما ينهظم جاره |

\*\*\*

سمعته او رفرف گلبها او صاحت اوحنت اوونت

ردتك اتشاهد بناتك من عليها الخيل هجمت

والصواوين اعلى روس الحرم بالنيران وجت

|  |  |  |
| --- | --- | --- |
| وهاي النار چنها احرگت دلالك |  | وشفت الخيل رضت اضلوع اطفالك |

بويه اوجيت للطف تحامي اعيالك

اوجبت لها شربة ماي تطفي الگلب ناره

\*\*\*

بويه ردتك گبل ساعه اتحضر بموسط العسكر

تشل جرح الضهد جاسم تشد طبرات البالاكبر

اتعين الحسين اعلى أخيه عالنهر مثله اتخوصر

|  |  |  |
| --- | --- | --- |
| للعباس بيدك تشد اصوابه |  | والعامود طرهامته من صابه |
| ويّه حسين |  | تجري الدمع لمصابه |
| وتدور اعله الواه |  | ويمينه ويساره |

\*\*\*

(تمت)

(24)

أسأل من المعبود

«هجري»

|  |  |  |
| --- | --- | --- |
| (أسأل من المعبود |  | لا عذب أُمي)(1) |
| رضعتني من حب الوصي |  | حب الوصي غذاني |

\*\*\*

إبشارع ألإسلام والد يهوى حيدر چان إلي

وأمي من ثدي الموده رضعت إبحب الولي

إو صرت من أمي وأبويه إو صار ورثي حب علي

|  |  |  |
| --- | --- | --- |
| روحي إبوداده إتولعت |  | إو خمس الحواس إتنبهت |
| إبنور المحبه وأزهرت |  | إو هاي المحبه أثمرت |
| حب الولايه البيه |  | ثالث سهاده |
| ناغتني وآنه بالمهد |  | وإنطلگ بيها إلساني |

\*\*\*

شعر جسمي إبهالشهاده إو مني كل مفصل شهد

من هلي تغذيت بيها إو صارت إبريجي شهد

گبل ما تولدني أمي إو گبل ما صير إبمهد

|  |  |  |
| --- | --- | --- |
| شاءت الباري حكمته |  | ينشر عليه رحمته |
| حظي يفوز إبنعمته |  | والنعمه صاحب هل أتى |
| إبهالسعد والتوفيق |  | ولدتني أمي |
| إو ذبت إبمحبة حيدره |  | إبجسمي إو نشأ وجداني |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيده غير موجودة في الدواوين القديمة ، أبياتها نفس أبيات قصيدة (أحسن ألله لمن هداني).

أحمد الباري الجعل لي (إبحب علي) قسمه ونصيب

إو لعد داعي الحق دعاني إو صرت أنه إلصوته مجيب

گبل ما تنمزج روحي إبجسمي وأتغذه إبحليب

|  |  |  |
| --- | --- | --- |
| من عالم الذر إنطبع |  | حب الوصي إبگلبي إو رتع |
| وإبجبهتي نوره سطع |  | إو شاني تمجد وإرتفع |
| إبمدرسة حامي الجار |  | درّسو روحي |
| ونجحت إبهاي المدرسه |  | وبيها إختمت قرآني |

\*\*\*

إبجسمي من ثبتت قواي إو بالحياة إترعرعت

إلزمت أصل إوفرع ديني إو بالكتاب إتوثقت

وإعرفت حيدر (أميري) حين بالرب آمنت

|  |  |  |
| --- | --- | --- |
| إبنور الولايه إتنورت |  | وإبرحمة الباري فزت |
| بالله إورسوله إتشاهدت |  | وإبحيدر إو حبه إنجحت |
| طبعو إبلب إحشاي |  | صورة حبيبي |
| إو حيدر حبيبي إو صورته |  | إو بيها ثبت إيماني |

\*\*\*

إو من ثبت إيمان گلبي إو رسَّخ إبذهني اليقين

إشهدت بالمعبود ربي إو صدقت طاها ألأمين

إو سجلو إسمي وصفاتي العله إمتوني كاتبين

|  |  |  |
| --- | --- | --- |
| إبنور الشفاعه إتجملت |  | إبرضوان معبودي إدخلت |
| وإبمنهج الحق إنهجت |  | إبدفتر أميري إتسجلت |
| أتشكر الكتاب |  | وأحمد الباري |
| چي كتبو إبدفتر علي |  | سر منهجي إو عنواني |

\*\*\*

إو من دبه إعله الگاع جدمي إو عدل سرت إعله الصعيد

إو كمل إرشادي وعرفت إللي يضرني إمن إليفيد

شاهدت آية التبليغ إبقرآن المجيد

|  |  |  |
| --- | --- | --- |
| إبعين الحقيقه إو فكرتي |  | إمن ألآيه حصلت غايتي |
| والغايه عدلت زلتي |  | وإرشدت للحگ نيتي |
| والحگ شفت معناه |  | باطن ألآيه |
| إو بالحگ شفت درب العدل |  | درب العدل دلاني |

\*\*\*

من صفه العيش إبحياتي إبحب علي سالم عشت

إو من رماني الدهر مكسور إو بالشده طحت

صحت ( يا بالغوث أغثني) يا علي أدركني إنجحت

|  |  |  |
| --- | --- | --- |
| وآنه إبمخاليب الدهر |  | إبحيدر لذت من الخطر |
| وإنتخه النخوايه إو حضر |  | عندي إو لعد كسري جبر |
| من صحت يا أبا الغوث |  | وإسمعت هاتف |
| من حب علي إو هِمَّت علي |  | عيناك يالتنخاني |

\*\*\*

إو من تدانتني المنايه إو للرحيل إتهيأت

چني ميت عالولايه إو بالثلاثه إتشاهدت

إو عالمناكب چني محمول إو بالحفره إنزلت

|  |  |  |
| --- | --- | --- |
| إو من نزلوني إبحفرتي |  | إو مدو إبگبري إجنازتي |
| إو عاللحد وسدو جثتي |  | إو من إطلعو دفانتي |
| هالو عليه إتراب |  | گبري وجفوني |
| بس ما جفو جنّاوتي |  | عقد الوله إتلگاني |

\*\*\*

شاهدت ليلة الوحده إو من سنه الفكره فقت

صرت أحسّب بالمعاد إو چني بالمحشر صرت

إو چني إبسلسله سبعين إذراع إتگيدت

|  |  |  |
| --- | --- | --- |
| إو محكمه كبرى إتشكلت |  | إو مني الشهود إتحققت |
| واعضاي بذنوبي إشهدت |  | إبسجني المحاكم قررت |
| والمحكمه إبتأييد |  | ذنبي إحكمتني |
| إو ميّزت حكم المحكمه |  | إو حب الوصي برّاني |

\*\*\*

(تمت)

(25)

السلطنة الدينية(1)

«شيعتي»

|  |  |  |
| --- | --- | --- |
| دينيه |  | بالسلطنه الدينيه |
| يمركز أعلام الدين |  | بيكم حسبنه الدارين |

بالسلطنه الدينيه

\*\*\*

يا علي ورب البريه إختاركم من عالم الذر

إو جعل هذا الكون بيكم كائنه وإلكم تصور

وإنتو أقطاب ألأفلاك السبعه وألأفلاك تفتر

|  |  |  |
| --- | --- | --- |
| إو سر ألأحكام ومرجعه |  | إلكم الباري ودّعه |
| وإنتم الرحمه الواسعه |  | والعسر بيكم تيسر |
| أرضيه |  | وإبهالكره ألأرضيه |
| وين اليضاهيكم وين |  | يمركز أعلام الدين |

بالسلطنه الدينيه

\*\*\*

يا علي إلكم الباري صاغ تيجان السياده

من سنائه ومن بهائه نوركم نور بلاده

(وإصطفاكم وإبولاكم طوّگ الباري عباده)(2)

|  |  |  |
| --- | --- | --- |
| إو هالطوگ يا عقد |  | الوله شيعتك بيه إمجمله |

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيدة غير موجوده في الدواوين السابقة (القديمة) وهي غير كامله.

(2) وصلتنا ( وإصطفاكم وإرتضاكم وإبولاكم طوّگ الباري عباده) وحذفنا (وإرتضاكم ) لأنها زائد على الوزن.

|  |  |  |
| --- | --- | --- |
| وإبريج كل مسلم حله |  | حبكم إبنص ألإراده |
| الوديّه |  | إبهالجاذبه الوديه |
| الدرب العدل مجذوبين |  | يمركز أعلام الدين |

بالسلطنه الدينيه

\*\*\*

أو سلطنت هالدين بيها إعترفت أديان العوالم

الملوكيه المحمد وإنته بالأسرار عالم

وإنبنه عرش الديانه إبعزمك إو شفرة الصارم

|  |  |  |
| --- | --- | --- |
| إزمام ألأمر ليك إنطوه |  | والما نطق عن الهوه |
| سلم إبيمناك اللوه |  | وإحنه فزنه إبهالمغانم |
| إبهالنيه |  | شيعتكم إبهالنيه |
| آخره ودنيه إمحبين |  | يمركز أعلام الدين |

بالسلطنه الدينيه

\*\*\*

يا علي المعبود فضل حبكم إو سدر قراره

لليواليكم منازل جنته وتحريم ناره

وإحنه من روضة ولاكم هالفضل نچسب أثماره

|  |  |  |
| --- | --- | --- |
| تمت الباري نعمته |  | بيكم وفزنه إبرحمته |
| سابق إبعلمه وحكمته |  | بيكم الدين إنتصاره |
| مرضيه |  | إبطاعتكم المرضيه |
| شرّفكم إعله الكونين |  | يمركز أعلام الدين |

بالسلطنه الدينيه

\*\*\*

منح باري الكون خلقه من المبدأ للنهايه

أنبياء وأُل ألعزم وعيّن أرباب الوصايه

إشما سدر مرسوم منها إمرشح إبنور الولايه

|  |  |  |
| --- | --- | --- |
| إبنور الولايه تهتدي |  | الوادم وبالحق تقتدي |
| إو سر الهدايه يا علي |  | إظهرت من معناك آيه |
| علميه |  | بالصادره العلميه |
| إتظمنو نهج التكوين |  | يمركز أعلام الدين |

بالسلطنه الدينيه

\*\*\*

يلي للتوحيد صارم حاسم إبچف العداله

وإنشرت دعوة محمد رغما إعله أهل الضلاله

إو ترجمة محكم كتاب الباري بلفاظ الرساله

|  |  |  |
| --- | --- | --- |
| إو دونت دستور الشرع |  | إو مهدت للدين الوضع |
| إبكل علم غامض مطلع |  | من مواهيب الجلاله |
| روحيه |  | يالنشأتك روحيه |
| و نورت بيها التبيين |  | يمركز أعلام الدين |

بالسلطنه الدينيه

\*\*\*

(تمت)

(26)

من نشأة الروح(1)

«شيعتي»

|  |  |  |
| --- | --- | --- |
| من نشأة الروح |  | بيك إلتزمنه |
| والقلم باللوح |  | سجل إسمنه |
| يا سيف دين المصطفه |  | إو قائد زمانه |
| ديني وسياسي |  | حربي وأساسي |

\*\*\*

|  |  |  |
| --- | --- | --- |
| يا علي آخره ودنيه |  | عله إحسابك يحسبونه |
| وإعله تقدير الولايه |  | إو بالولايه إيقدرونه |
| وإبقلم إيمان راسخ |  | بالشفاعه إيسجلونه |
| وإنعيش عيشه راضيه |  | لو صُبح يوم التصفيه |
| محتجب عن الحاميه |  | إو للحساب إيقدمونه |
| مستند حبك |  | للشرف عينه |
| إو گلب إليحبك |  | ثابت يقينه |
| يا باب علم المصطفه |  | إو حكمة بيانه |
| ديني وسياسي |  | حربي وأساسي |

\*\*\*

(تمت)

(27)

مفروض عالناس(1)

«شيعتي»

|  |  |  |
| --- | --- | --- |
| مفروض عالناس |  | حبك ياعلي |
| علاك رب العرش علاك |  | غصبا عله إعداك |

\*\*\*

يا علي إختارك الباري إبعلمه وإبغامض أسراره

إوصورك من نور ذاته إو بهجتك بهجة أنواره

إو صاغ إلك من لطف ذاته نفس بأحكام إقتداره

|  |  |  |
| --- | --- | --- |
| الباري مثيله مثلك |  | إو أمّرك حته إعله الملك |
| إو سلمك دوران الفلك |  | إو درت للعالم مداره |
| وجدان ألأفلاك |  | وجودك يا علي |
| وإزمامها إتسلم إبيمناك |  | غصبا عله إعداك |

\*\*\*

يا علي إستصفاك ربك صفوه من عطفه إو وداده

وإنته قنديل ألأحكام اليزهر إبأفق السعاده

وإنته بالسته الجهات إموكل إبنص الإراده

|  |  |  |
| --- | --- | --- |
| قدرك ربك قدرك |  | تصوير قدسي صورك |
| لاهوتي جوهر مصدرك |  | إو قدس إبحبك عباده |
| يكفيك تقدير |  | من رب السمه |
| من إسمه شگ إسمك وسمّاك |  | غصبا عله إعداك |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيدة غير موجودة في الدواوين القديمة.

يا علي هيكلك قدسي إو جوهرة تقديس ذاتك

إمن الخلگ غير إبن عمك ما تسلم درجاتك

وإبمغيب الشمس لمّن ردت لا تقضي صلاتك

|  |  |  |
| --- | --- | --- |
| والفلك دورانه وگف |  | إو قرص الشمس رد وإنعطف |
| لأمرك وبالطاعه إعترف |  | إو هاي أسهل معجزاتك |
| ما نعتجب بيك |  | إو ندري إبقدرتك |
| من قدرت ألله إتسير ألأفلاك |  | غصبا عله إعداك |

\*\*\*

يا علي إبمصباح مدحك نور فاكرتي وشعوري

لو سره إبفضلك لساني علي تتساهل أموري

وآنه أقرلك بالولايه گبل ما قر إبنشوري

|  |  |  |
| --- | --- | --- |
| يالحبك إبريجي حله |  | والگلبي منه إتمثله |
| سطرين أشوف إمسجله |  | وإبمعانيهن سروري |
| أول التوحيد |  | وإبثاني شطر |
| حبك وحبك حمه الوالاك |  | غصبا عله إعداك |

\*\*\*

يا علي نشأتك حجه إعله الخلگ من مبتداها

والتخوض إبّحر علمك روج طوفانك علاها

إو ظافرت علم اليضدك غيض ألإبگلبه عماها

|  |  |  |
| --- | --- | --- |
| غالب عله علمه الجهل |  | إو ضارب عله عقله الخلل |
| إو حي على خير العمل |  | للتحبك مقتداها |
| ميعيجنه اللوم |  | عن إولايتك |
| وياك دنيه إو آخره إوياك |  | غصبا عله إعداك |

\*\*\*

يا علي ألإيمان سيفك بالضماير غرز عوده

إو زهت للإسلام روضه وأثمرت روضة سعوده

والثمر يوم الغدير إنعقدت إبإسمك عهوده

|  |  |  |
| --- | --- | --- |
| إشما كتب باللوح القلم |  | ترجمه الهادي للأمم |
| وإنصبك عالعالم علم |  | إو ثبت هالدين إبوجوده |
| وين اليضاهيك |  | والعالم صبح |
| منشغف يا بالحسن بهواك |  | غصبا عله إعداك |

\*\*\*

يا علي إثلثميت آيه إتصرح إبفضلك وتشهد

إو آية التبليغ نزلت بيها إنذار المحمد

وأعلن إبخطبته الهادي إو صار إلك بالخطبه مشهد

|  |  |  |
| --- | --- | --- |
| ما حملته إعيون الحسد |  | من شافت الحگ إنرصد |
| بالتاج والتاج إنعقد |  | بإسمك إو بالله تأيّد |

|  |  |  |
| --- | --- | --- |
| وإبراسك التاج |  | معانيّه حلت |
| وإنصاغ من جوهرة معناك |  | غصبا عله إعداك |

\*\*\*

يمن هذا الفضل فضلك نكرته أنذال العرب

مثل ما للبضعه نكرو فدك والحگ إنغصب

يوم هجمو عله الباب إو وجّرو نار الحطب

|  |  |  |
| --- | --- | --- |
| والوديعه تكسر ضلعها |  | إبعصرة الباب تفجر دمعها |

\*\*\*

(تمت)

(28)

غزوة الخندق

«هجري»

|  |  |  |
| --- | --- | --- |
| چتال مرحب بالحرب لو ردت برهانه |  | عمرو بن ود العامري ايخبرك ابعنوانه |

\*\*\*

يالثبت عندك الإيمان علي زوج البتول

الساع أبين لك الغزوه إصغي وسمعني اشأقول

بث ابوسفيان دعوة باطلة ضد الرسول

|  |  |  |
| --- | --- | --- |
| إوگوم الضلاله اتحزبت |  | الحرب الرسول اتأهبت |
| وابذمهم الآية نصت |  | لابارك الله ابدعوته او لا نجح داعيها |

واللي يحيي دعوته غاويه شيطانه

\*\*\*

والكتايب عالمدينه من غدت متكاثره

اتحاصرت واعيون أهلها من الفزع متطايره

او كل فرد تذكر الآيه بلغ گلبه الحنجره

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) وزن هذا الشطر هو (المنسجم) وهو من أوزان الشعر الشعبي العراقي إنتشر في الثلث الاول من القرن العشرين للميلاد.سمي بالمنسجم لأن إنسجام تفاعيله جاءت منسجمة مع وجود إختلاف الصدر والعجز للشطر الواحد منه ، لأن الصدر من وزن (الحدي) وتفعيلته ( مستفعلن ، مستفعلن) والعجز يتبين لنا من وزن ( النايل) وتفعيلته ( مستفعلن ، فعلُ) وتفعيلة المنسجم الصوتية المتكاملة هي : ( مستفعلن ، مستفعلن \* مستفعلن ، فعلُ).

|  |  |  |
| --- | --- | --- |
| او راعت الشوس امن الحرب |  | تاهت او لتوچد الدرب |
| يخذف غده منها الگلب |  | او راعي العقيده الثابته الما يفزع او يجزع |

حيدر ثبت جدمه مثل ما ثبت إيمانه

\*\*\*

العامري طفح المهلوب اوللخندق عبر

راغت الشجعان عنه او گلطت سيد البشر

يرتجز عمرو او يجول او ظنه بالهادي ظفر

|  |  |  |
| --- | --- | --- |
| مغرور عمرو العامري |  | بالحرب ما ضايگ شري |
| او لا نحر ساعد حيدري |  | يفتخر فارس يليل او يرتجز حق بيده |

چى بعده ما شايف (علي) واصراح ميدانه

\*\*\*

والنبي ناده منو العمرو او عله الباري جزاه

مانهض من غير حامي الدين گال آنه كفاه

حتى ناداها ابثلاثه او بس ( علي ) حيا نداه

|  |  |  |
| --- | --- | --- |
| گال آنه أحل الموزمه |  | وابچفه جرد صارمه |
| واشفاره تتگاطر دمه |  | او باجي الزلم لاتشعر او لا تنطگ او تسمع |

بس حيدر الذل يَليَل او سطوات فرسانه

\*\*\*

والنبي ناده يحيدر اخذ من هذا الحذر

هذا ( عمرو بن ود ) إلفارس او حربه خطر

گله وآنه ( علي الكرار ) وابن سيد مضر

|  |  |  |
| --- | --- | --- |
| وآنه المأيد بالورع |  | إ و لا أفزع ابيوم الفزع |
| وابصارمي الموت انطبع |  | وآنه الذي بالكون غالب لعد كل غالب |

وآنه الشهاب اليحرج المارد ابنيرانه

\*\*\*

العامري من شافه ناده منهو للحرمه انتدب

ناده ابن سيد الأبطاح او صهر المنتخب

صاح بخ بخ يكفيك يحيدر هالنسب

|  |  |  |
| --- | --- | --- |
| والشرف بيكم ينتهي |  | الكون ابمجدكم يكتفي |
| لاچن أخبرك ياعلي |  | من والدك روح الموده ابگلبي محروزه |

أرعاك چى لن والدك طوگني بحسانه

\*\*\*

ابن عمك ما رعاك او ليه دزك تنچتل

ابهذا رمحي لو خطفتك لنته ميت اولا عدل

جاوبه كف هالمحاچي انچانك گول اوفعل

|  |  |  |
| --- | --- | --- |
| اوثلث معاني راشده |  | أبديلك ابلفظ الهده |
| واختار منهن واحده |  | اوبيناتنه فصل الخطاب الصارم الماضي |

والجهل مالك بي نجاح او گصر السانه

\*\*\*

للإسلام اخفض اجناحك گله ابدي ثاني راي

گله إخد جيشك او سدر صاح أتعير ابهاي

انت فارس وآنه راجل حوِّل اتصارع اوياي

|  |  |  |
| --- | --- | --- |
| شوف العزم شوف الهمم |  | شوف الحتم شوف النقم |
| شوف الحسم يوم الصدم |  | من الغرور البيه حول واخذ تدباره |

من الغمد جرد السيف او عگر احصانه

\*\*\*

اتشابچوا واتضغبر الكون او صار إلهم رعيد

وگفت الصوبين تتفرج او للغايه تريد

ساعه لن اتشوف ( ابو الحسنين ) مجبل من بعيد

|  |  |  |
| --- | --- | --- |
| واكليل سعده امكلله |  | ياهله ابحيدر ياهله |
| يتبختر ايدّك للفله |  | وابإيده راس العامري وابإيد بتاره |

يحمد الباري ايرتل ابآيات قرآنه

\*\*\*

يا ولد عم ابن عمه مثل صاحب ( هل أتى )

لو گلت مسلم للحسين فداله ابرگبته

گابل الكوفه واهلها اغدرت بيه او خانته

|  |  |  |
| --- | --- | --- |
| وجّو نار |  | والمسلم ايحرگونه |
| بالنشاب |  | من كل كتر يرمونه |
| وابكل هاي |  | ماحالوا ايكتلونه |
| وابدربه حفروا بير بيها |  | اتگنظر او حالت عليه عدوانه |

\*\*\*

من سگط بالبير حال العسكر اعليه او ولاه

بچت عينه اولبو اليمه حسين ابن عمه بچاه

اضربه الأشعث عالمحاسن طبره والثغره براه

|  |  |  |
| --- | --- | --- |
| مثل حسين |  | شيبه ابدماه اتخضب |
| ابفيض ادماه |  | إمعفر او خده امترب |
| ميچتفون |  | شفنه اليطيح امصوب |
| مسلم اجروحه |  | اتفايضت واتراگد حيله او ضعف سلطانه |

\*\*\*

من دخل گصر الإماره والعطش ذوب احشاه

راد شربة ماي مسلم يطفي گلبه من ضماه

إسگطت بالكاس الثنايه يحرم الماي ابدماه

|  |  |  |
| --- | --- | --- |
| مسلم ريت |  | عين الحسين اتشوفه |
| لبن ازياد |  | من ودته اهل الكوفه |
| اشلون ابنود |  | بمتونه المچتوفه |

لايالعلي ما حضر ذاك المحضر مسلم المسلم عانه

\*\*\*

فوگ عالي الگصر صعدوه او جلاده معاه

ناده دمهلني يجلاد ركعتين الصلاه

ما تمهل ضرب راسه ابسيف لاچن من گفاه

|  |  |  |
| --- | --- | --- |
| طاح الراس |  | ساجد لعد معبوده |
| او بالتربان |  | ترب يويلي اخدوده |
| وابن ازياد |  | منه حصل مقصوده |

اومن عالگصر للدرب گطفوا جسمه واتعفر ابتربانه

\*\*\*

ماهظمني چتل مسلم مثل هظمة غربته

صدگ هاني انچتل وياه اوسحبوا جثته

طلعت الهاني عشيره خذت جسمه او دفنته

|  |  |  |
| --- | --- | --- |
| مسلم وين |  | راحت عمامه او قومه |
| وين اشبول |  | هاشم اليوث الحومه |
| مسلم چيف |  | جسمه تعفره ادمومه |

ابديرة غرب واجناب غسلت اولفت اعليه اچفانه

\*\*\*

اوظلت المسلم يتيمه امودعه عند الحسين

اومن دره ابچتله حضنها او هاج گلبه بالحنين

واليتيمه ابچتل ابوها حست او فاضت العين

|  |  |  |
| --- | --- | --- |
| ناده حسين |  | عمچ عدل لا تبچين |
| كوني ابريف |  | وامدلله او لتهمين |
| عگبي انچان |  | وابكربلا تتيتمين |

وحسين صاح امن الفواطم زينب او هاجت اعليه احزانه

\*\*\*

سلم الطفله بديها والمدامع هامله

يختي هاي أول يتيمه من يتامه كربله

او هاي بت أول شهيد او وصي بيها العايله

|  |  |  |
| --- | --- | --- |
| او عگب حسين |  | ظلت يتيمة اسكينه |
| ريت حسين |  | حي او تشاهد عينه |
| ايشوف اعداه |  | حجب النسه امسلبينه |

او سبي العيال ايشاهده ابأي حاله راح النغل مرجانه

\*\*\*

(تمت)

(29)

علي والراية

«هجري»

|  |  |  |
| --- | --- | --- |
| راية علي ابماضيها |  | ماضيها |
| عربها حماي الحمه |  | واعله النصر متعلمه |

والنصر منها او بيها

\*\*\*

مثل نوح الصنع فلكه ابعين من رب البشر

اوسار بالطوفان فلكه او نجه امته امن الخطر

المصطفى ابناظر الباري رايه للمله نشر

|  |  |  |
| --- | --- | --- |
| او بالرايه سارت أمته |  | او للشرف نزلت ساحته |
| والرايه سر من آيته |  | (خالده إوتمحي الدهر)(1) |
| والحيدر امعينيها |  | يكفيها |
| باسم الأمير امسجله |  | من ساعة الگالو بله |

والنصر منها او بيها

\*\*\*

او آية إبراهيم تطفي النار بسرار الجليل

والنبي آيته الرايه او بيها تأييد الخليل

والحفظ آية محمد حيدر اليحمي الدخيل

|  |  |  |
| --- | --- | --- |
| ياللي تجادلني اعتبر |  | ابهالرايه وابسرها اختبر |
| سيف القلم والدم حبر |  | او شرح معناها الكفيل |

\_\_\_\_\_\_\_\_\_\_\_\_\_\_\_\_\_\_\_\_

(1) في ج 7 ( ما تنمحي أو تمحي الدهر) وهذا الوزن ( حدي) والمراد به عجز الهجري ووضعنا أعلاه لإستقامة الوزن.

|  |  |  |
| --- | --- | --- |
| او همت علي الترضيها |  | يكفيها |
| ركزها بعيون الحسد |  | واترفرف ابجو السعد |

والنصر منها او بيها

\*\*\*

او آية الظهرت الموسى امن العصا اتشوش الفكر

امأيدة ابآية الهادي او سجدت الها أهل السحر

او آية الهادي حفظها الفتح جبهات النصر

|  |  |  |
| --- | --- | --- |
| حيدر ابحد امهنده |  | او سطوته اوشدة ساعده |
| ظلت الرايه امأيده |  | وترفل اليوم الحشر |
| واميشده ابراعيها |  | يكفيها |
| واتگطع اگلوب الجهل |  | حي على خير العمل |

والنصر منها او بيها

\*\*\*

نشر هاي الرايه ساعد فتح من خيبر البوب

او سجدت الها الرايه بالسيف جماجم بالحروب

اومن ترف هالرايه تكشف عن الإسلام الكروب

|  |  |  |
| --- | --- | --- |
| وابها النصر مستبشره |  | وامتازت اببين الوره |
| للرايه حكمه ظاهره |  | تبتشر بيها الگلوب |
| او حيدر فرح چا سيها |  | يكفيها |
| رايه او تهلهل بالفرح |  | والظفر عن حاله برح |

والنصر منها اوبيها

\*\*\*

جوهرة زينة العالم بالإراده امصوره

تزهر ابتاج الولايه او بالولايه امنوره

يالتريد اتشاهد التاج او ذيچ الجوهره

|  |  |  |
| --- | --- | --- |
| الگبة أميرك ماتصد |  | واتشوف جوهرة الرشد |
| راية او على راس المجد |  | (تزهي إبضيّ حيدره)(1) |
| ابأرض الغري امعليها |  | يكفيها |
| مايصعب اعليها الأمر |  | تتشعشع ابنور النصر |

والنصر منها او بيها

\*\*\*

يالشفت زينة العالم واعرفت بيمن ينور

ابناظر الإيمان بالكون تبصر بالأمور

تشوف سبع أفلاك باري الكون جاعلها تدور

|  |  |  |
| --- | --- | --- |
| اوهاي الأفلاك امدبره |  | ابآية محمد دائره |
| ابچف الأمير امسيره |  | او حده ابمسراها السرور |
| او نص الرسول اعليها |  | يكفيها |
| يالجاحد اشهد واعترف |  | بالرايه لتضيع العرف |

والنصر منها او بيها

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) نفس الملاحظة السابقة في ج 7 ( تزهي إبمحاسن حيدره) وهذا من وزن الحدي وجعلنا أهلاه إستقامةً للوزن.

لو گلت بيمن تسامه الغري او شامخ بالصفات

والغري زوده ابأميره الدار رحه الكائنات

من قبل ذات الجلاله اموكل ابست الجهات

|  |  |  |
| --- | --- | --- |
| ابفتح قريب امأيده |  | ابنصر عزيز ايساعده |
| وابرايته نور الهده |  | او سرمعاني الغامضات |
| اوسر اسم الأعظم بيها |  | يكفيها |
| والفت سيف الزلزله |  | اومتنومسه ابعقد الوله |

والنصر منها او بيها

\*\*\*

(تمت)

(30)

عبقرية ألإمام علي عليه‌السلام

«هجري»

|  |  |  |
| --- | --- | --- |
| أظهرت للإسلام آية وجوده |  | من أسس إبراهيم قبلة الرسميه |

\*\*\*

اتحير ابهالدين فكري اوهمت بفچوج الأهوال

وانظمت شعر الخيالي اشما يوسع لي المجال

لا تعارضني او تجادل قصر إلسان الجدال

|  |  |  |
| --- | --- | --- |
| خله عني وامتحني |  | واخذ مني ابحسب ظني |

علم فني بالنظم نظم الخيال

|  |  |  |
| --- | --- | --- |
| فن الشعر معناه نظم الخيالي |  | وابحب علي اكمال فكرة العقليه |

\*\*\*

أسس إبراهيم دينه من بنه بيت الجليل

وارصده ابسر الولايه اوصار إله حيدر دليل

او من هذاك اليوم لليوم ثبت دين الخليل

|  |  |  |
| --- | --- | --- |
| يشع نوره ابضي سروره |  | او مبني سوره او كل أموره |

او سر ظهوره ابسيف حماي الدخيل

|  |  |  |
| --- | --- | --- |
| او منرصد هذا السيف بسرار حيدر |  | او حيدر رصد هالدين بسرار قدسيه |

\*\*\*

فكري من عگب الخليل اكتشف غايات الفنون

شاهدت موسى او عصاته ( تلتقف ما يأفكون )

او من غصت بحر الحقيقه شفت كل شده تهون

|  |  |  |
| --- | --- | --- |
| بالسجيه الجوهريه |  | العبقريه الحيدريه |

للبريه اوجعل من صور الكون

|  |  |  |
| --- | --- | --- |
| ابسر حيدر اومعناه حل الشدايد |  | او راسم لبن عمران خطة الفنيه |

\*\*\*

اومن عگب موسى لعد هالدين زم (عيسى ) لواه

يخلق امن الطين طير او لو نده ميت حياه

استكشفت برج الحقايق شفت تأييده اوحماه

|  |  |  |
| --- | --- | --- |
| او ثمر ذاته ابطي حياته |  | او زي صفاته اوحد ثباته |

او سر نجاته سر من اسرار الإله

|  |  |  |
| --- | --- | --- |
| او سر غامض او مكنون سر الإلهي |  | إو حيدر حفظ معناه ابحكمه إلهيه |

\*\*\*

كل نبي اختصت له آيه او أيده ابماضي الزمان

لون ياجاهل تردني ابجهلك او صفق اللسان

دوك جبرائيل إنشده اوشوف حيدر وين چان

|  |  |  |
| --- | --- | --- |
| من يخبرك شنهو عذرك |  | لو ينذرك راجع أمرك |

صفي فكرك وخذ من عنده البيان

|  |  |  |
| --- | --- | --- |
| واصنت له بالإيمان واسمع جوابه |  | وانته اتعرف ياصاح علته المخفيه |

\*\*\*

الباري من كونه الجبريل عرض له ابها الخطاب

منهو آنه او منهو انته ؟ او نورمن خلف الحجاب؟

اتلجلج إلسان الأمين او ماعرف رب الأرباب

|  |  |  |
| --- | --- | --- |
| من تحير منهو أظهر |  | غير حيدر سر الأكبر |

إله اونوَّر فكرته ابرد الجواب

|  |  |  |
| --- | --- | --- |
| لوما ( علي ) الجبريل يدرك نجاته |  | من علمه الأسرار وأسماء باريه |

\*\*\*

يالتحاجج لو تگلي هذا برهانك بعيد

وين جبرائيل أشوفه او من دليلك أستفيد

ثبت ابگلبك الإيمان تشوف اشما تريد

|  |  |  |
| --- | --- | --- |
| بالهدايه اچسب الغايه |  | او بالولايه للبرايه نصت آيه |

إبعلي كتاب ألله المجيد

|  |  |  |
| --- | --- | --- |
| واعلم تره الإيمان حب الولايه |  | او حب الولايه بيه جاذبه العلميه |

\*\*\*

من سطع نور الولايه ابگلبي واكشف لي الستار

عگب عيسى الدين شفته لبس تاج الانتصار

ابساعده سيف الجلاله او مدرع ابدرع الوقار

|  |  |  |
| --- | --- | --- |
| ابسر وقاره علت داره |  | او سر عماره واقتداره |

وانتصاره ابسيف واسمه ذو الفقار

|  |  |  |
| --- | --- | --- |
| والدين أخذ بالسيف زوده او تأيد |  | والسيف زود البيه من زود راعيه |

\*\*\*

گام هذا السيف ينهي او يأمر ابشفرة السيف

او ينتقم امن الأديان الخارجه او ياخذ الحيف

گتله هذا الدين بيمن شامخ او بيمن يخيف ؟

|  |  |  |
| --- | --- | --- |
| گال زودي او سر وجودي |  | او حمه احدودي اوبحر جودي |

او غرز عودي بالشرف نعم الشريف

|  |  |  |
| --- | --- | --- |
| او مرتفع راسي ابزود حامل لوايه |  | ساعد علي الكرار واشفار ماضيه |

\*\*\*

نجح هذا الدين وارتاح ببو الزهره البتول

اوگامت اخيول الفراسه دون صيوانه تجول

او حدر اكليل الجلاله المالگاها ابكل رسول

|  |  |  |
| --- | --- | --- |
| بنه اطنابه بالمهابه |  | او حمه اربابه الحسد صابه |

او مضه اصوابه او ضعف فرعه والأصول

|  |  |  |
| --- | --- | --- |
| ابفگد الرسول انصاب وامصاب حيدر |  | اوضعفت قوات الدين وانهدم عاليه |

\*\*\*

عهدي او بالدين مصيوب او يتطلب دواه

ساعه لن الدين شفته بالنصر واسع مداه

گتله ياهالدين منهو اصواب البگلبك براه ؟

|  |  |  |
| --- | --- | --- |
| گال ابو السجاد طيب اصوابي |  | يالتناشدني اسمع اجوابي |
| اوشوف دم حسين صاير اخضابي |  | او آثار الأكبر هاي طبراته هالبيه |

\*\*\*

گتله ياهالدين أشوفك تنفجع من الأخضاب

لوشفت عريس تبچي أظن فاجد لك شباب

صاح ماتدري ابيتيم الحسن حط بيه اصواب

|  |  |  |
| --- | --- | --- |
| هالشباب اشلون ينسه امصابه |  | گطعت چدي شفرة اصوابه |
| معرس اومن فيض رگبته اخضابه |  | إوصيوانه ضل مغلوگ واشموعه مطفيه |

\*\*\*

گتله ياهالدين أشوف ابرگبتك نابت سهم

صاح هذا السهم بي طفل أبو السجاد انفطم

اوماتشوف اشعملوا الگوم الماعدهم رحم

|  |  |  |
| --- | --- | --- |
| والطفل عالماي عينه تتربه |  | او جمرة اصوابه يبست گلبه |
| اونار فوگ النار شعلت الحربه |  | وآنه السجتني اسموم حربة المسجيه |

\*\*\*

گتله ياهالدين أشوف ابهامتك ضربة عمود

گال هذا اصواب اجاني من سگط حامل الجود

اوبگت روحي مثل عباس على الشاطي تجود

|  |  |  |
| --- | --- | --- |
| والعمود إلصاب هامة العباس |  | أثر اصوابه او فضخ مني الراس |
| يالعلي والله انغدر راعي الباس |  | عيني انعمه او لا شوف النهر شاطيه |

\*\*\*

صحت بالدين أشوف ابگصتك صاير أثر

گال هذا صواب الحسين الصابوه ابحجر

اوهذا سهم الصاب گلبه اوصار مطلاعه الظهر

|  |  |  |
| --- | --- | --- |
| وانسحگ صدري مثل صدر حسين |  | او مثل دم نحره ابفيض دمع العين |
| اشما جره بحسين جره ابحال الدين |  | والدمع من عيناه ما نشف جاريه |

\*\*\*

(تمت)

(31)

حافظ نظام ألإسلام

«هجري»

|  |  |  |
| --- | --- | --- |
| ياحيدر تودع الإسلام عندك |  | هل صار عندك مرجعه ياحجة الباري |

\*\*\*

تبصر بايمانه گلبي واكتشف سر الإسلام

ظاهر او باطن ابيمناك شفت هذا النظام

وانته مظهر للديانه اوبيك دين الله استقام

|  |  |  |
| --- | --- | --- |
| وانته نوره اوسر ظهوره وانته سوره |  | اوضي سروره اوكل اموره بيك ياسد الأحكام |
| ياحيدر اوتاج البراس الديانه |  | جوهروجودك رصعه ياحجة الباري |

\*\*\*

من شفت شمس الديانه مشرقه اوملها مغيب

شعرت بجسمي الحواس الخمس هالمنظر عجيب

ياعلي او نورك هداني اوصار إلي ابمدحك نصيب

|  |  |  |
| --- | --- | --- |
| انشرح صدري إبتهج فكري سهل أمري |  | وانته ذخري الله يدري ما إلي غيرك حبيب |
| ياحيدر او بالغري شمس الديانه |  | شاهدت گبتك ساطعه ياحجة الباري |

\*\*\*

اومن شفت بدر الديانه فلك بالعالم يدور

مزهر او ماله مغيب ابساگ عرش الله ينور

او غصت ببحور الحقيقه او دورت مظهر النور

|  |  |  |
| --- | --- | --- |
| باجتهادي واعتمادي ابسر ودادي |  | واستنادي باعتقادي بيك تندار الأمور |
| ياحيدر او هالبدر شاهدت نوره |  | من طي ضريحك مطلعه ياحجة الباري |

\*\*\*

من تصورت ابدليلي الدين رسمه مرتسم

اتبصر ابهالمعنه عگلي اوشاهد ابناظر علم

ابنور مطبعة الهدايه گلبي طبعت هالرسم

|  |  |  |
| --- | --- | --- |
| ياأميري يامجيري ياظهيري |  | يانصيري وابضميري رسم حبك طلسم |
| ياحيدر اوتقتبس من نور حبك |  | نور اوتطبعه المطبعه ياحجة الباري |

\*\*\*

يا علي التوحيد روح إو حيه الدين إو حجته

وإنته للتوحيد روح إو بيك نشأت چلمته

إو كل نبي ما چان تتدين إبدينه أُمته

|  |  |  |
| --- | --- | --- |
| إو يزم رايه بالبرايه إله بآيه |  | إمن الهدايه والولايه إللي تصدگ دعوته |
| يا حيدر إو كل نبي يهتدي إبنورك |  | إو نورك يلوح إبطالعه يا حجة الباري |

\*\*\*

واعله كل مركز الإيمان ترفع مركزه

مقسم اوكل ذات مؤمن حد قواها حايزه

اشما يحوز الخلگ إيمان بعدها عايزه

|  |  |  |
| --- | --- | --- |
| ابوحي النازل والرسايل هالفضايل |  | جزه العامل الله جاعل للمحب هالجايزه |
| ياحيدر او مركز الإيمان حبك |  | او عالمؤمنين اتوزعه ياحجة الباري |

\*\*\*

أخذت الوادم الإيمان ابثلاثه امن الأسرار

بالهدايه والإطاعه او منهم ابذات الفقار

لاچن البرهان حبك فطره ياحامي الجار

|  |  |  |
| --- | --- | --- |
| سرها واضح نجم لايح عمل صالح |  | وزنه راجح درسه ناجح حبك ابكل الأخبار |
| ياحيدر الطينته انعجنت ابحبك |  | نفسه الولاكم طابعه ياحجة الباري |

\*\*\*

طالب الإيمان شرطه ايكون إله بيك اتصال

ياعلي والجحد فضلك صار إيمانه ضلال

لاچن الينجح ابحبك ناجح ابكل الأعمال

|  |  |  |
| --- | --- | --- |
| اونوره ساطع گمر طالع ضيه لامع |  | ماهو فازع بالمفازع حبك ابيوم الأهوال |
| ياحيدر او يخسر الينفصل عنك |  | صوچه ابنطفته اومرضعه ياحجة الباري |

\*\*\*

ياعلي ذات الفقارك راوه الأملاك العجب

بالحروب اتطايرت بيها خراطيم العرب

اشلون ببنوده اتچتف وانته چشاف الكرب

|  |  |  |
| --- | --- | --- |
| لله صبرك يحامي الجار |  | تهجع ابفگد النبي المختار |

ياحيدر تظل جليس الدار

|  |  |  |
| --- | --- | --- |
| هاي حكمة اوسرها غامض |  | ياعلي اوللناس رحمه واسعه |

\*\*\*

حلمك الصبر دليلك من إجتك فاطمه

امكدره او ساقط حملها والضلوع امهشمه

نادتك آنه الوديعه وانته حماي الحمه

|  |  |  |
| --- | --- | --- |
| تصبر او ضلعي ايكسرونه |  | او بالسوط متني ايلوعونه |

الگوم او جنيني ايسگطونه

|  |  |  |
| --- | --- | --- |
| صابر اوعتب الوديعه |  | ياعلي السباح گلبك گطعه |

\*\*\*

ياعلي ابسطواك تتحلم فراعين الدهر

لون ما چان ابوصيته ايگيدك سيد البشر

چان ما سحبوك مچتوف اوعالزهره انجسر

|  |  |  |
| --- | --- | --- |
| اوماچان صاب الضلع بسمار |  | اولا؟ان وجت الباب بنار |

او هالنار إلها احتيت آثار

|  |  |  |
| --- | --- | --- |
| ابكربلا حرگو مخيم ياعلي |  | اوهاي المصيبه الفاجعه |

\*\*\*

لون ما يسگط يكرار امن الزهره الحمل

چان ما بالغاضريه سهم يرمون الطفل

اوسهم إبّدال الماي يسجوه ابحربه امن النبل

|  |  |  |
| --- | --- | --- |
| والطفل ظامي اويبس گلبه |  | اوعينه اعله ثدي أمه تتربه |

اومن حرمله وافت الحربه

|  |  |  |
| --- | --- | --- |
| هالله هالله اشلون حربه ياعلي |  | إمثلثه اوبالسم ناجعه |

\*\*\*

لون ما تهجم يكرار على الباب الجموع

او ينكسر ضلع الزچيه او تظل منكسره او تلوع

چان ما بالغاضريه ياعلي انرضّت اضلوع

|  |  |  |
| --- | --- | --- |
| وابنك حسين انكسر صدره |  | اودم طبره يتفايض ابطبره |

اوسوط الذي لوع الزهره

|  |  |  |
| --- | --- | --- |
| فرع ذاك السوط بالطف ياعلي |  | والمتن زينب لوعه |

\*\*\*

(تمت)

(32)

لوعة الهاشميين

في وداع الإمام علي عليه‌السلام

«هجري»

درات أفلاك النايبه وتزلزل الكون

وتفيض العيون

وتهاوت املاك السمه الحيدر يودعونه

\*\*\*

چني ابعالم العلوي او بي صرخ روح الأمين

ادموم راس الدين بيها اتخضبت شيبة الدين

اتفصمت عروة الوثقى وانگطع حبل المتين

|  |  |  |
| --- | --- | --- |
| چني ابملايكة السمه |  | تندب يحماي الحمه |
| بدموع تتفايض دمه |  | وابدماه امخضبين |

نيران الموادع مسعره ابگلب الأفلاك

واشراف الأملاك

گطعوا سباح الچيد جرحه يشدونه

\*\*\*

دارت افلاك النوايب والحزن بالكون لاح

والكدر عم الوسيعه وضاگ صدر الانشراح

وفار تنور المناحه او طفح طوفان النياح

|  |  |  |
| --- | --- | --- |
| دوى المصيبه الفاجعه |  | عالم العلوي روعه |
| فگد الأمير او مصرعه |  | سهم بالإسلام طاح |

گلب الصبر ذاب و تفسر من الوداع

ضاع الصبر ضاع

شيصبر اگلوب المثل حيدر يضيعونه

\*\*\*

من عگب ما صعد بيّه للفلك جنح الخيال

وشفت من عظم الوداع اشلون متغير الحال

وصبر ايماني كشف لي اشجره ابتوديع العيال

|  |  |  |
| --- | --- | --- |
| روع الكون او زلزله |  | وخله المدامع هامله |
| وكبر صريخ العايله |  | وانتبه خير الأعمال |

من صحه ابصحوة موت حيدر واليودعون

متگلي اشلون

فوگ الدمه ابفيض الدمع شيبه يخضبونه

\*\*\*

فاضت اجروح الگلب العالهالمصايب كاظمه

مثل دم اصواب راس الفاض محرابه ابدمه

وجرح من هاي الجروح ابگلبي ناره مضرمه

|  |  |  |
| --- | --- | --- |
| آحا ينار المسعره |  | من الوداع اموجره |
| جمرة اموادع حيدره |  | (إحرگت مهجة فاطمه)(1) |

عين الفواطم مسهره وما تقبل النوم

يالعندك اعلوم

گلب المفارج ما يهيد او تغمض اعيونه

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في ج 5 ( حرگت ودايع فاطمه ) وهذا الوزن (حدي) والمراد به عجز الهجري.

چني بعيون الرساله ابوجه حيدر تستدير

وچني بچفوف الإمامه اتغمض اعيون الأمير

وچني بالسبطين تصرخ وبمحمد تستجير

|  |  |  |
| --- | --- | --- |
| هذا الوداع اتمثله |  | وشوف اشجره ابعقد الوله |
| عاللي يودعونه هله |  | ليل الموادع گصير |

گلب الحلم من الوداع اتفسر اوذاب

|  |  |  |
| --- | --- | --- |
| وفراگ |  | الأحباب |

مثل السهم والله ابعين اللي يصيبونه

\*\*\*

وبضعيف الصوت ناده يالحسن كف دمعتك

اصواب البراسي ضهدني لا تلچمه ابونتك

يولدي وارحم شبابك لا تمرد چبدتك

|  |  |  |
| --- | --- | --- |
| خلي دليلك بالعبر يتولع |  | ومن عگبي ابسم العده يتجرع |
| بالطشت من چبدك تشوفه امگطع |  | بالصبر وصي اخوتك |

حافظ وصية والدك ياشمعة العين

|  |  |  |
| --- | --- | --- |
| وتسلم |  | الدين |

والدين اريد ابمحفظ العصمه تحفظونه

\*\*\*

چني ابحيدر ينادي يهل بيتي امودعين

وشبگ سبطين الرسول وبالنحرشم الحسين

انچان يبني افگدت عودك هاي اخوتك حاضرين

|  |  |  |
| --- | --- | --- |
| وبكربلا من تنصرع عالغبره |  | طبرات جسمك طبره تلچم طبره |
| منهو اليودعك ياعزيز الزهره |  | واخوتك متذبحين |

من تظل مرمي إعله الوطيه ابغير تچفين

والگوم يحسين

بسهام وبزان ونبل جسمك يدفنونه

\*\*\*

بحالة الإحضار حيدر دار عين الرايته

وشاف عين الرايه تجري مثل جرحه الفرگته

صاح يالرايه اعله هونچ ذاخر اليومچ فته

|  |  |  |
| --- | --- | --- |
| عباس يوم الي تزِّم الرايه |  | للعلگمي خوضه ولتشرب مايه |
| من تنصرع يبني عالمسنايه |  | شوف اخوك (وخوّته)(1) |

متخوصر ومحني الضلع والظهر مكسور

والگلب مجمور

وروح الموده اعله النهر وياك مرهونه

\*\*\*

شاهدت جمرة وداع ايذوب من عدها الدليل

تسعر ابزينب وعباس او حماي الدخيل

صاح اخذ زينب وديعة والدك وانته الچفيل

|  |  |  |
| --- | --- | --- |
| وبكربلا يبني تطيح اچفوفك |  | ومن تنطفي بالمهم شمعة شوفك |
| معذوره اختك ماتجي وتشوفك |  | وانته عالشاطي چتيل |

زينب تظل على البعد بالمعركه اتحوم

ما تنصف الگوم

جرح الأخت بوادع اخوها ما يخيطونه

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في ج 5 ( وخوتّك).

اشلون توديع العليه القلم واللوح انفجع

اشلون توديع العليه العرش والكرسي انصدع

اشلون توديع العليه الدين دلاله انگطع

|  |  |  |
| --- | --- | --- |
| آحا يتوديع الاحباب ويومه |  | آحا على الشيبه انصبغ بدمومه |
| آحا على گلوب البگت مألومه |  | واتعكز عالورع |

آحا على عيال الحنت لفراگه الضلوع

|  |  |  |
| --- | --- | --- |
| وادهشهم |  | الروع |

من رادوا الحيدرعلى القبله يمدونه

\*\*\*

(تمت)

(33)

صريع المحراب

«هجري»

اليوم أضحى الدين فاجد هيبته او سور الحمه

والحسن وحسين أضحت تسچب العبرة دمه

\*\*\*

حين بالمحراب طاح المرتضى محي السنن

لوما تختص الامامه ابضنوته شبله الحسن

أبطيحته چانت السبعه على السبعه اتكورن

|  |  |  |
| --- | --- | --- |
| نور المعالي والگمر |  | غاب أبطن حوت القدر |

وانگطعت آمال البشر

وگف دوران الافلاك أو هوت سكان السمه

\*\*\*

صارم الصاب الصميده او طر جبينه ابسجدته

صاب ضلع الزهره لاشك والرسول أبمهجته

اوطر دليل الحسن شبله مثل ما طر هامته

|  |  |  |
| --- | --- | --- |
| وأبكل گلب نار الغضه |  | وجرها يوم المرتضى |

او ضيگ عالاسلام الفضه

او فجع گلب حسين ريحانة الهادي او يتمه

\*\*\*

ارد أعزي ابهالمصيبه الساده وأنشد شيعته

من چتل چتال مرحب منهو يتم عترته

او من دمه اصواب الإبراسه منهو خضب شيبته

|  |  |  |
| --- | --- | --- |
| سور العالأسلام أنهدم |  | اومن ذروته طاح العلم |

فگد الوصي بحر الشيم

او خله العيون المسهره ابرغد امست نايمه

\*\*\*

من حضر يمه الطبيب اوشاف حالت حيدره

آمر أيذبحون شاة او عرگ من ريته اظهره

او حطه بصوابه او عگب ساعه أظهره اودمعه جره

|  |  |  |
| --- | --- | --- |
| إبدي الوصيه ياعلي |  | ناده او دمع عينه ايهلي |

ودع أهل بيت الوحي

حيث لن السم لعد مخ البراسك ولّمه

\*\*\*

من سمع والد اليمه حسين ألفاظ الطبيب

او عرف چتاله اصوابه او بعد عوده ما يطيب

اولاحت اعلوم المفارگ بين محبوب او حبيب

|  |  |  |
| --- | --- | --- |
| ذب العمامه ابرگبته |  | عالوجن سالت دمعته |

ناده يمعنى هل أتى

فتح حامي الجار باعه او شبگ مهجة فاطمه

\*\*\*

او گام يتزود من حسين او يشمه أمن الوريد

وصاح وينك يالذخرتك ذخر لحسين وعميد

لن أبو فاضل ينادي نعم يالبعز فريد

|  |  |  |
| --- | --- | --- |
| عباس يانعم الذخر |  | أمتثل لحسين الأمر |

وافدي له نفسك والعمر

وأسجي رضعانه العضيدك ماي لو مسها الضمه

\*\*\*

يعباس او هاي زينب رابيه ابعز ودلال

للغرب لساع أبداً ما بده منها الخيال

أبشيمتك ظلت وديعه يالموزّم بالعيال

|  |  |  |
| --- | --- | --- |
| ياضنوتي او نعم الولد |  | اوصيك يمشكر بعد |

بالطف أريدك يا أسد

تگف دون حسين درگه او سور دون امخيمه

\*\*\*

(تمت)

(34)

نثر العبير في يوم الغدير

«شيعتي»

حتمي تبليغ الرساله نزلت الآيه الشريفه

للنبي وعينه الحيدر بانتخاب الحق خليفه

\*\*\*

نزلت الآية الشريفه طبق قانون العداله

بيها اخطار المحمد من قبل ذات الجلاله

انچان متبلغ عبادي فما بلغت الرساله

وانته الباري يعصمك امن المله جنب الخيفه

\*\*\*

من عرف باطن الآيه امر الوادم الهادي

من احداج الابل منبر نصبوا ابساحة الوادي

ورفع حامي الجار بيده وگام بين المله اينادي

من چنت مولاه هذا (علي ) مولاه ويريفه

\*\*\*

بأمر رباني الحيدر ودعه أسرار النبوه

وگام يد عليه ودعوته يبدي اخلاص الأخوه

والي من والاه يارب ايده وعادي عدوه

وخذ حيدر هالأماره ابطاعته وساعده وسيفه

\*\*\*

انصبوا صيوان الاماره وجلس بي ذات الرفيعه

وگامت الاسلام تگصد ليه والأمره مطيعه

رغماً اعلى الجحد فضله اتسلمه وتعقد البيعه

بايعت منها ابگلب غش و منها بگلوب النظيفه

\*\*\*

اعقد الحيدر ولايه المصطفى ونزلت الآيه

اكملت الكم الدين اليوم بقرار الولايه

ونعمتي تمت عليكم اتنعموا بنور الهدايه

فازت الإسلام بيها مكرمه الهاذي الوظيفه

\*\*\*

والذي ابده يقينه ناده ياحامي الحميه

أصبحت مولاي انت اومولى إسلام البريه

اشلون صار الأمر عگب الهادي واختلفت النيه

اجتماع الناس ثابت ذاكرينه ابيا صحيفه ؟

\*\*\*

صارت الوادم ابگاله اختلفت بمعناة حيدر

والذي ثابت يقينه زاد ايمانه وتنور

والذي غيظه ابصدره امن الحسد گلبه تفسر

والحسد ما يخله منه إلّه من ذاته عفيفه

\*\*\*

للنبي الحارث تعنه امن الحسد گلبه تمرد

آمرتنه ابكل فريضه وطعنه امرك يامحمد

ما كفت طاعتنه حتى ينتهي امرك الهالحد

خلفت بينه ابن عمك يامر وينهى اعله كيفه

\*\*\*

هالأمر رباني گله المصطفى گصر خطابك

دعه الحارث يا آلهي هل خبر لو من كتابك

صاعقه نزِّل عليّه لو يحل بيّه عذابك

صاعقه امن السمه نزلت وجسمت الحارث نصيفه

\*\*\*

آية الانذار نزلت طرق معناها المسامع

سأل سائل ربه بعذاب صب واقع

على الكافر يحل حتمي وما إله امن الناس دافع

غفلت المخلوگ عنها وجعلت الآيه طفيفه

\*\*\*

(تمت)

(35)

الكلام الوفي في مدح ألإمام علي عليه‌السلام

«شيعتي»

|  |  |  |
| --- | --- | --- |
| يا علي نفسك انصاغت |  | من لطف رب البريه |
| واسم من اسمه الأعظم |  | شگلك ورادك سميه |

\*\*\*

|  |  |  |
| --- | --- | --- |
| نور شگلك من انواره |  | واجعله نور الهدايه |
| وذات من ذات الجلاله |  | خص الك دون البرايه |
| تولدت منها الإمامه |  | وعروة الوثقى الولايه |
| ومنها صرف ونحو اتولد |  | والفصاحه العربيه |

\*\*\*

|  |  |  |
| --- | --- | --- |
| ياعلي جملك ربك |  | من حسن ذاته الجميله |
| وراد غيرك ليتمثل |  | بيه واختارك مثيله |
| واصطفه من الناس صفوه |  | المصطفى وانت زميله |
| واجعلك اشرف عباده |  | من عگب طه نبيه |

\*\*\*

|  |  |  |
| --- | --- | --- |
| ياعلي ما زادك احد |  | بس محمد بالنبوه |
| وهوه منك وانت منه |  | او بينكم عقد الأخوّه |
| وانت شاركته المحمد |  | على الأمه بالأبوه |
| ملك وانت بحق وزيره |  | وباجي الوادم رعيه |

\*\*\*

|  |  |  |
| --- | --- | --- |
| آخره ودنيه محمد |  | ملك باريه اختاره |
| وسلم الهادي ابيمينك |  | ياعلي ازمام الإماره |
| وبأمر رباني توج |  | راسك ابتاج الوزاره |
| اتصاليه ودفاعي |  | وخارجيه وداخليه |

\*\*\*

|  |  |  |
| --- | --- | --- |
| ياعلي عينك ربك بهل |  | اداره شچم وظيفه |
| هم اماره وهم وزاره |  | وبأمر رسمي خليفه |
| وانت نعمه وانت نقمه |  | وانت رحمه وانت سيفه |
| وانت يده وعلى كل يد |  | ياعلي يدك عليه |

\*\*\*

|  |  |  |
| --- | --- | --- |
| الكل بشر تحضر ثلاثه |  | من عده مدة حياته |
| مره تحضر بالولاده |  | واتحضر دونه ابمماته |
| وتحضر ابيوم القيامه |  | ياعلي وتسعى ابنجاته |
| للي الكم والعليكم |  | تشفع وللأجنبيه |

\*\*\*

|  |  |  |
| --- | --- | --- |
| واليموت اعله الولايه |  | نجه من تقرير منكر |
| تلقنه ويقتبس منك |  | بالإفاده ميتعثر |
| واليحبك بالله ناجح |  | واليضدك حين يضطر |
| يلتجي ليك وتعينه |  | والعفو عدكم سجيه |

\*\*\*

|  |  |  |
| --- | --- | --- |
| للجهل معناك تحضر |  | ياعلي ابساعة حسابه |
| وتسأل الباري ابرحمته |  | اوجاهك يخفف عذابه |
| والمحب ياخذ تبريه |  | وانت التصدق كتابه |
| ويدخل الجنه ابصراحه |  | بلاعريضه او دعوتيه |

\*\*\*

|  |  |  |
| --- | --- | --- |
| ياعلي ابمدحك دليلي |  | فجرت عينه البصيره |
| والمحب لوراد يمدح |  | إله ابمعناكم سريره |
| والعدو من يبدي فضلك |  | يضهد ابمدحك اميره |
| والينشده اشلون تمدح |  | يعترف غصباً عليه |

\*\*\*

|  |  |  |
| --- | --- | --- |
| من عدى التوحيد حبك |  | ياعلي اول فريضه |
| واعتقادي الذنبي باچر |  | باتصالي بيك اميضه |
| وارضى ابمدحك الباري |  | لاچن الضدك اغيظه |
| لا اغالي ولا ابالي |  | ولا اتاقي ابكل تقيه |

\*\*\*

|  |  |  |
| --- | --- | --- |
| ياعلي وعلم المنايا |  | والبلايا الكل حفظته |
| وما چسب تلميذ درسك |  | من فم القدرة درسته |
| والدليل ابهاي چتلك |  | بيه ابن ملجم خبرته |
| وما خفاك الچان مخفي |  | حدر ثوب ابن الدعيه |

\*\*\*

|  |  |  |
| --- | --- | --- |
| چنت تطوي الأرض طي الـ |  | سجل بامر الله وقدرته |
| والدليل ابهاي لمن |  | شاءت الباري حكمته |
| من المدينه للمداين |  | اگصدت سلمان ودفنته |

وظل حسين فوگ الوطيه مطروح

بسهم الگوم منمرد چبده ومجروح

تصد علماي عينه وينازع بالروح

|  |  |  |
| --- | --- | --- |
| يصيح من يروي دليلي |  | من الضمه ابشربة اميه |

\*\*\*

|  |  |  |
| --- | --- | --- |
| ياعلي طبره اعلى طبره |  | ابجسمه او حربه اعله حربه |
| مهجته من اجروحه فاضت |  | والمثلث گطح گلبه |
| وروحه عد زينب رهينه |  | وعالخيم عينه اتربه |

حسين ايلوج والزينب ايباريها

نفسه اتهون واخته يخاف اعليها

الغيره ابنار تحمس چبد راعيها

|  |  |  |
| --- | --- | --- |
| ياعلي وحسين راسه |  | حوه الغيره الهاشميه |

\*\*\*

|  |  |  |
| --- | --- | --- |
| هذا حال حسين خله |  | وشوف حال مخدراتك |
| انهتك عگب حسين |  | خدر المنحجب چان ابحياتك |
| حرگوا بنار المخيم |  | ياعلي وفرن بناتك |

للميدان سكنه تعنت لحسين

وي ادماه منها انخبط دمع العين

بويه الماي يحرم عليك ابيادين ؟

|  |  |  |
| --- | --- | --- |
| يتمتني اوضيعتني |  | اوضعت بأرض الغاضريه |

\*\*\*

|  |  |  |
| --- | --- | --- |
| طاحت اسكينه اعله بوها |  | تجلب اجروحه او تشمه |
| بالترب تتواره نوبه |  | ونوب تتخضب ابدمه |
| تراكم الظيم اعله گلبي |  | وبعد إلمن يشچي همه |

بويه حسين آنه العزيزه اسكينه

دگعد شوف خدر الفواطم وينه

بروحه ايجود گام ويدير ابعينه

|  |  |  |
| --- | --- | --- |
| وشافته ايحرك اشفافه |  | الشيعته يبدي الوصيه |

\*\*\*

|  |  |  |
| --- | --- | --- |
| شراد أبو اليمه ابو صيته |  | ياخلگ ماتنشدوني |
| ( شيعتي مهما شربتم |  | عذب ماء فاذكروني ) |
| ( او سمعتم بشهيد |  | او غريب فاندبوني ) |

ماتنساك شيعتك ياواليها

بشرب الماي ذچرك يعم عليها

وانت ابفيض دم رگبتك شاريها

|  |  |  |
| --- | --- | --- |
| صواب البگلبك ابگلبي |  | ثابت وناره سريه |

\*\*\*

(تمت)

(36)

الدليل ألأكبر في قلع علي باب خيبر

«شيعتي»

|  |  |  |
| --- | --- | --- |
| ياعلي لوما يمينك |  | باب خيبر من دحاها |
| لون ماي يسراك ما رفـ |  | ملة الهادي لواها |

\*\*\*

|  |  |  |
| --- | --- | --- |
| ياعلي اثياب القياده |  | الباري لوجودك جعلها |
| لوترده بيها غيرك |  | لاحلت له ولا حله لها |
| والوغة ايريد الها ساعد |  | والقيادة اتريد أهلها |
| ولا جميع الحمل رايه |  | طلع من حگها ورضاها |

\*\*\*

|  |  |  |
| --- | --- | --- |
| ابيوم خيبر صاب عينك |  | رمد والرايه اهجرتها |
| وبگت من عگبك ذليله |  | وللنبي الحاله شجتها |
| وخطب بالمله محمد |  | وخطبته الناس اسمعتها |
| وگال هالرايه إمهضومه |  | اتريد راعيها وكفاها |

\*\*\*

|  |  |  |
| --- | --- | --- |
| باچر انطيها |  | الفتاها ويدّه عن كل يد عليّه |
| يحبه باريه ونبيه |  | ويحب باريه ونبيه |
| كل عجيد ابگبله گال |  | المصطفى أشر عليه |
| بالعكس حسب حسابه |  | هو للرايه فتاها |

\*\*\*

|  |  |  |
| --- | --- | --- |
| والذي چان بأملها |  | بگه ابذاك الليل ساهر |
| ايحسب وفكره ايتدكدك |  | ومن صبح مصباح باچر |
| صارت الوادم ابگاله |  | وللنبي تربي النواظر |
| ومن ترف الراية يرجف |  | گلب من بات ابرجاها |

\*\*\*

|  |  |  |
| --- | --- | --- |
| ياعلي ابصوت النبوه |  | ناده بالأمه محمد |
| علي صهري وابن عمي |  | البيه دين الله اتأيد |
| جاوبوه اللي تريده |  | يارسول الله ارمد |
| ومن حضرت النبي وعينك |  | من لُمه ثغره شفاها |

\*\*\*

|  |  |  |
| --- | --- | --- |
| ابعزمك الرايه احملتها |  | وفوگ عزمك عزم ربك |
| وعالدرع گلبك لبسته |  | وعالگلب إيمان گلبك |
| ياعلي ابهاي المعاني |  | اتوشحت شيشيل حربك |
| هاي معقوله وتنحرك |  | گوم مغلوله يداها |

\*\*\*

|  |  |  |
| --- | --- | --- |
| مرحب ابحملاته ناجح |  | بانكسار الجيش مغتر |
| يصيح انا السمتني مرحب |  | أمي وانا الموت الأحمر |
| ياعلي ومن سمع صوتك |  | صحت آنه الإسمي حيدر |
| اشلون صيحة الصار مرحب |  | أخرس أطرش من صداها |

\*\*\*

|  |  |  |
| --- | --- | --- |
| ومن شرد يرتعد مرحب |  | ابليس چالكاهن عرض له |
| هذا مو ذاك التخبره |  | وما ينحرك من ترد له |
| چم ألف من گبل هذا |  | حيدر امسمينه اهله |
| اشلون عين ابليس صلفه |  | حتى لصحابه غواها |

\*\*\*

|  |  |  |
| --- | --- | --- |
| من اليغويها ايتبَرَّه |  | وآية انكاره صريحه |
| وحالف ابمدة حياته |  | ميتكلم بالصحيحه |
| ابليس تكفر من تشكره |  | وهاي مومنه نصيحه |
| إبليس من كثر الشطاره |  | اجه ايكحلها عماها |

\*\*\*

|  |  |  |
| --- | --- | --- |
| اشلون ضربه حيدريه |  | لمرحب ابهمه اضربتها |
| اتبيض التاريخ بيها |  | وخلة المله استرتها |
| ياعلي وقوة البيها |  | للحصن بابه اقلعتها |
| ماهي قوة بشريه |  | لون يتكشف غطاها |

\*\*\*

|  |  |  |
| --- | --- | --- |
| ياعلي وعالماي جدمك |  | ثبت والباب ارفعتها |
| بيدك وعبره اصنعتها |  | للأصحاب وعبرتها |
| وشتگول اللي تچذب |  | هالخبر لو ناشدتها |
| جسر ثابت لو تگلي |  | گنطره اوبنَّه بناها |

\*\*\*

امن اليهود اخذوا مغانم حرم وبحالة يسرها

من لفو بيها مسفره الهادي بثيابه سترها

والبنات الهادي بالطف سلبوا منها يزرها

عگب عين حسين صارت إعياله

اتلوذ ناس ابناس من الخياله

الخيل بالحافر سحگت أطفاله

|  |  |  |
| --- | --- | --- |
| وعالحرم حگوا خيمها |  | وهاي ما واحد جراها |

\*\*\*

|  |  |  |
| --- | --- | --- |
| ابكل ملل شان اليساره |  | بالچتل ما يروعوها |
| ولو يتيمه من يتامى |  | حسين تبچي اتريد ابوها |
| من عوض ما يسلوها |  | بالسياط ايلوعوها |

ونامت اسكينه من التعب والجور

وبچبد عطشان وبگلب مكسور

اتحسب ابجدها ولن گصر من نور

|  |  |  |
| --- | --- | --- |
| وعالگصر جدها محمد |  | ابعالم الرؤيا أراها |

\*\*\*

|  |  |  |
| --- | --- | --- |
| اتگلطت واشبگت جدها |  | سكينه وتنادي ابعبره |
| الدهر يتمنى وكسرني |  | ابزغر سني اشلون كسره |
| ابكربلا ذبحوا ولينه |  | والرمگ هشِّمة صدره |

يجد ريت اتشوف سهم البگلبه

والرضيع انصاب بالنحر حربه

ضامي وعلى الماي عينه تتربه

|  |  |  |
| --- | --- | --- |
| ومن يتامه حسين كثره |  | يجد ماتت من ضماها |

\*\*\*

|  |  |  |
| --- | --- | --- |
| الأنبياء ابگلب صادي |  | صاحت وفجر المدمع |
| هلّه هلّه اشها لمصايب |  | مصاب من امصاب أفجع |
| أخفي يسكينه ونينچ |  | گلب سيدنا تگطع |

اشلون ابطل النوح صاحت اسكينه

من يحامينه وحرم ظلينه

سلّبو عزنه وإچتلو والينه

|  |  |  |
| --- | --- | --- |
| وآنه وحده من بناته |  | السلبو منها رداها |

\*\*\*

|  |  |  |
| --- | --- | --- |
| للگصر طب الوصيف |  | وسكنه مالومه اتلوّه |
| شافت أم موسى وخديجه |  | وآسيه ومريم وحوه |
| بينهن أم المصايب |  | والظهر منها ايتطوه |

حسين يوليدي تنذبح عطشان

صاحت البضعه والدمع غدران

تلطم اعله الراس تنسف التربان

|  |  |  |
| --- | --- | --- |
| گلها هاي امچ الزهره |  | والحزن ثوبه چساها |

\*\*\*

|  |  |  |
| --- | --- | --- |
| فاطمه ابوجه اليتيمه |  | شافت اصواب الضهدها |
| دموعها من العين فاضت |  | وگام يتگطع چبدها |
| حضنت الطفله وتشمها |  | وناشدت حالة ولدها |

والدي مذبوح يمّي يالزهره

ابكربلا مطروح ظل على الغبره

سهم البگلبه طلع من ظهره

|  |  |  |
| --- | --- | --- |
| والرزيه الشمر لبنچ |  | حز رگبته من گفاها |

\*\*\*

|  |  |  |
| --- | --- | --- |
| تحن وتون الزچيه |  | وناشدت من اليتيمه |
| من دفن جثة عزيزي |  | ومنهو متكفل حريمه |
| جاوبتها اسكينه يمّي |  | صرنه من عگبه غنيمه |

اتغسل ابدمه وچفنه الذاري

جسم ابويه حسين وانترك عاري

وبگت ترعانه هيبة الباري

|  |  |  |
| --- | --- | --- |
| ابهاي للمعبود حكمه |  | اقتضت وارضينه ابقضاها |

\*\*\*

(تمت)

(37)

الحث إلى السعادة بنيل الشهادة

«المستهل : ميمر + چلمه ونص»

«النص : شيعتي»

|  |  |  |
| --- | --- | --- |
| يالتايه بحب الولايه اتجنس |  | واخذ الشهاده من علي واتشرف |
| والشرف |  | بالجنسيه |

\*\*\*

|  |  |  |
| --- | --- | --- |
| يالذي اتريد السعاده |  | ومن عذاب الله كفاله |
| اخذ من حيدر شهاده |  | ابضمن قانون العداله |
| وبيها رسمك يطبعونه |  | ابمطبعة ذات الجلاله |
| واللي حمل هاي الشهاده اتگرب |  | للمصطفى وباچر ابوجه الأبيض |

يلاگي وجه باريه

\*\*\*

|  |  |  |
| --- | --- | --- |
| اتجنس ابحب الولايه |  | واخذ من حيدر شهاده |
| اتجند ابفرقة اميرك |  | واعترف له بالقياده |
| هالقيادة ابغير حيدر |  | ما نصت بيها اراده |
| واحمل شهادة حيدره واتنيّح |  | واحفظ درسها بامتحانك تنجح |
| بالمدرسه |  | الدينيه |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) الميمر : وزن من الأوزان القديمة ويقال أنه أقدم من ألأبوذية وكلمة ميمر كما تحدث البعض إنها كلمة ( آشورية) وجاءت هذه التسمية نسبة إلى هذه القصيدة المشهورة وهي :

عالميمر وعالميمر وعالميمر بيض النواهي عله إسميچه حدّر

إسميچه : إسم نهر يقع في مدينة الحويجه ( عشيرة عبيد) أحد مدن العراق.

تفعيلته : مستفعلن ، مستفعلن ، مستفعل.(ألأوزان الشعبيه إعداد السيد سعد الذبحاوي).

|  |  |  |
| --- | --- | --- |
| والنجاح ابها الشهاده |  | لو (علي) ابمهره ختمها |
| امصدقه من الله ورسوله |  | وبيها للجنه اغتنمها |
| انچان رادوا رسم منك |  | تدري شتأدي رسمها ؟ |
| رسم الشهاده حب أميرك حيدر |  | سلم وخذ من القلم جنسيتك |

متصدقه وممضيه

\*\*\*

|  |  |  |
| --- | --- | --- |
| ماحضه ابهاي الشهاده |  | إله من يصفي ضميره |
| ابعروة الوثقى ايتمسك |  | وإله ابمعناها سريره |
| ويامن بالله ورسوله |  | ويعترف حيدر أميره |
| يشهد محمد والوحي ابتصديقه |  | صدرت إراده ابها الإماره الحيدر |

نص نازل ورسميه

\*\*\*

|  |  |  |
| --- | --- | --- |
| قائد الإسلام حيدر |  | رشحه رب البريه |
| وصار قائد جيش رسمي |  | مو قياده باكثريه |
| وجعل سيفه بچفه آيه |  | ونزل وحي الله لنبيه |
| وبلغ محمد أُمته ابوحي الله |  | اوضح معاني خطبته وحكمتها |

وأسرارها الفنيه

\*\*\*

|  |  |  |
| --- | --- | --- |
| هاك اخذ مني بيان |  | وبيه كل مسلم توسم |
| لوشفت نفسك ابشده |  | وسور عاصمتك تهدم |
| صيح يا بالغوث اغثني |  | ياعلي ادركني تسلم |
| هذا الخبر من فم محمد وارد |  | يشهد احد لو ردت مني شاهد |

وامشي ابصفات النيه

\*\*\*

|  |  |  |
| --- | --- | --- |
| بعد ابين لك كرامه |  | خبر قدسي بيه وارد |
| لو چنت ياصاح قايم |  | ليلك او راكع وساجد |
| وتنصرف مدة حياتك |  | وانت عاكف بالمساجد |
| هاي العباده بلا ولايه تبطل |  | وتعب التعبته وجهدك من المصدر |

يطلع صفر تاليه

\*\*\*

|  |  |  |
| --- | --- | --- |
| كل نبي ومرسل تعين |  | حيدر ابعصره وزيره |
| سراً وبس المحمد |  | اظهر وكافح ظهيره |
| الكون من كونه الباري |  | رشحه لحيدر اميره |
| للكون حيدر من توله امره |  | للفلك داره بعزم ايد القدره |

والقدرة ربانيه

\*\*\*

|  |  |  |
| --- | --- | --- |
| (علي) عين الله البصيره |  | وحكمته ابغامض اسراره |
| الكون لوجوده تكون |  | ودار بوجوده مداره |
| انشد التاريخ بيمن |  | زاد جبريل افتخاره |
| عالملك ظل يتفاخر ويتباها |  | ويعترف باستاذه (علي) وتعليمه |

علّمه الوحدانيه

\*\*\*

(تمت)

(38)

طيب النفس بحديث ردّ الشمس

«شيعتي»

|  |  |  |
| --- | --- | --- |
| ياعلي معناك صارت |  | گطب والعالم رحاها |
| ومثل طي السجل بيدك |  | تنطوي الأرض وسماها |

\*\*\*

|  |  |  |
| --- | --- | --- |
| من لطف رب البريه |  | ياعلي صيّغت ذاتك |
| جملك من ضي جماله |  | ومن سنى القدره صفاتك |
| أشِّرت للشمس ردَّت |  | حتى لا تقضي صلاتك |
| گصدك اتأدي الفريضه |  | ابحينها وتكره قضاها |

\*\*\*

|  |  |  |
| --- | --- | --- |
| لعد مسكين ابصلاتك |  | خاتم انطيته ابهدايه |
| ابفضل تصديقك الآيه |  | نزلت السيد البرايه |
| والذي ابضدك تصدق |  | نزلت ابحقه الآيه |
| لاهو صدق لاهو صلى |  | كذب وتولى وتباها |

\*\*\*

|  |  |  |
| --- | --- | --- |
| ياعلي گلب اليضدك |  | اعمه لو كلما تنور |
| بالعلوم اودرس بيها |  | وبمعانيها تبصر |
| واشتفيد اعلوم گلبه |  | لون من حبك تنكر |
| من الحديث آلاف حافظ |  | من الذكر آيه نساها |

\*\*\*

|  |  |  |
| --- | --- | --- |
| وانت من « عمه» نبأها |  | والملَه بيك اختلافه |
| « ب» بهائك « س » سرك |  | « م » من معناك اضافه |
| « لام » من اسمك عطف له |  | ( بسمله ) تم بانعطافه |
| مبدأ القرآن صارت |  | نورت گلب القراها |

\*\*\*

|  |  |  |
| --- | --- | --- |
| ياعلي و ( انا فتحنا ) |  | بيها توضيح انتصارك |
| للنبي نصر عزيز |  | بيك وبذات الفقارك |
| ابفضلك الآيات سبعه |  | نزلت ابسورة ( تبارك ) |
| گمر وانت ابسورة ( الشمس) |  | وبيك متأيد (ضحاها ) |

\*\*\*

|  |  |  |
| --- | --- | --- |
| وضح القرآن فضلك |  | باستناد امفسرينه |
| الراسخه ابهالعلم تشهد |  | بالنبأ ومأيدينه |
| الشمس معناها محمد |  | والضحى توضيح دينه |
| والگمر آيه وجودك |  | أيد الشمس وتلاها |

\*\*\*

|  |  |  |
| --- | --- | --- |
| للنبي نزلت السوره |  | انا اعطيناك كوثر |
| بآية الثالثه امصرح |  | شانئك هوه الأبتر |
| الأبتر الخاصم محمد |  | لاچن الكوثر تفسر |
| فاطمه ونعم الهديه |  | للنبي الباري هداها |

\*\*\*

|  |  |  |
| --- | --- | --- |
| وانهدت لك هالهديه |  | ياعلي وانت كفو إلها |
| ( مرج البحرين ) آيه |  | ومنضرب بيكم مثلها |
| لون ما يجعل الباري |  | الفاطمه شخصك بعلها |
| چان ما بالبشر واحد |  | بعل صار الها وغشاها |

\*\*\*

|  |  |  |
| --- | --- | --- |
| اتنظمت بالناس فرقه |  | وحدت رب البريه |
| ابحكمته ومنزل كتابه |  | وبالسياسه الأحمديه |
| جعل باري النسم سيفك |  | آية الكبرى النبيه |
| اتأيدت من گبله بيها |  | آل عمران وعصاها |

\*\*\*

|  |  |  |
| --- | --- | --- |
| وكل نبي اختصتله آيه |  | وانت ظاهرها او بطنها |
| وكل براهين النبوه |  | هيه منك وانت منها |
| علمك وحلمك وعزمك |  | وجاهك السامي ابضمنها |
| والرسل من هالمعاني |  | ماهي بلغت مبتداها |

\*\*\*

|  |  |  |
| --- | --- | --- |
| للنبي الكوثر كرامه |  | وانت ساقي سلسبيله |
| وانت حامي الحمه وغيرك |  | منهو اليحامي دخيله |
| وللأرامل چهف عصمه |  | وكل يتيم انت چفيله |

وزينب غريبه ابكربلا اتخليها

كفلت بناتك من عگب واليها

اتلم ابيتاماها وتحن عليها

|  |  |  |
| --- | --- | --- |
| هالله هالله اشحال زينب |  | من امصاب اللي دهاها |

\*\*\*

|  |  |  |
| --- | --- | --- |
| ابكربلا ذبحوا عزيزك |  | ياعلي حسين وعمامه |
| ويوم عاشر من محرم |  | عالحرم چلچل ظلامه |
| يم علي السجاد گامت |  | زينب اتلم اليتامه |

فگدت يتيمه من يتامه المظلوم

تتطلب الطفله وبالفجوج اتحوم

نوبة اتعثر نوب تگع نوب اتگوم

|  |  |  |
| --- | --- | --- |
| اتنحلت من المصايب |  | زينب وضعفت گواها |

\*\*\*

|  |  |  |
| --- | --- | --- |
| زينب اتجد بالفيافي |  | إمحيره وتصفج بيديها |
| لن تنحرها ابدربها |  | فارس اموكل عليها |
| ابها البراري صاح شنهي |  | حاجتچ وتدوريها |

صاحت يتيمه من اليتامه امضيعين

ما ندري بيها ابها الفله صارت وين

مرت يتيمتكم علي گبل ابحين

|  |  |  |
| --- | --- | --- |
| ما لزمنه اثر الها |  | ولا تطلبنه وراها |

\*\*\*

|  |  |  |
| --- | --- | --- |
| للحرم عودت زينب |  | بعد ما گطعت البيده |
| صاحت ابوجه اليتامه |  | راحت الطفله شهيده |
| يختي يم چلثوم گومي |  | لا تخليني وحيده |

حرمه وغريبه وخطر ممشاها ابليل

وهاي الزلم تتخاطف وهاي الخيل

ينهض عليلچ بعد ما ظن بي حيل

|  |  |  |
| --- | --- | --- |
| وغدت تتباچه الفواطم |  | للعليل أكثر بچاها |

\*\*\*

|  |  |  |
| --- | --- | --- |
| چالگطه المرعوب گامن |  | واعتنن جسم ابو اليمه |
| شافن الطفله إعله صدر |  | حسين وبنحره تشمه |
| أمتربه ابذاري الوطيه |  | أمعفره أمخضبه أبدمه |

تصرخ الطفله وتهمل إبدمع العين

من زغر سني يتمتني يحسين

يابويه هذي جثتك راسك وين ؟

|  |  |  |
| --- | --- | --- |
| وچبدتك يحسين گبل |  | السهم ماذيها ضماها |

\*\*\*

|  |  |  |
| --- | --- | --- |
| بويه سيف الحز وريدك |  | ريت دونك حز وريدي |
| وخنجر اللي گطع ايدك |  | لون دونك گاطع ايدي |
| ولااظل عگبك ذليله |  | وعالهضم يتلوه جيدي |

ريت الگطع گلبك گطع دلالي

ولاچنت اظل ابكربلا بلا والي

ريتك عدل بويه وتشاهد حالي

|  |  |  |
| --- | --- | --- |
| خذن وياهن الطفله |  | وزينب اتكفلت رباها |

\*\*\*

(تمت)

(39)

علي ومكانته في ألإسلام

«هجري»

نزل قانون العداله للرسول امن السمه

او حيدر بصارم القدره للبريه ترجمه

\*\*\*

إلك ياراعي العقيده أشرح ابضمن الأبيات

واخبر الغافل ابجسم الدين من بث الحياة

والمن اثياب القياده اتفصلت بالغزوات

بلچن ابضمن المعاني اتفيق بعض النايمه

\*\*\*

رشح الباري حبيبه اوختم بيه المرسلين

او شاءت الحكمه العباده ترتضي الإسلام دين

اتنظمت بالناس فرقه للإله اموحدين

بالسياسه الأحمديه او سيف حماي الحمه

\*\*\*

نزل منهاج الديانه من الباري للأمين

والرسول اشرح الوادم او دعه الوادم لليقين

اوحدر كل أخطار سجل شرح أمير المؤمنين

حبره دم أهل الضلاله او قلم شفرة صارمه

\*\*\*

او يوم غزوة بدر من چانوا أذله المسلمين

نزلوا النصرتهم أملاك الجليل امسومين

اتوله أمر الموت حيدر والزمه ابچف اليمين

جسم حگ اعله الحرايب بالمهند جسمه

\*\*\*

اويوم غزوة أحد من صاب المسلمين الرهب

او تركت الهادي وحيد او شردت ارجال العرب

حيدر الحامه الرسول او كشف عن وجهه الكرب

حين شاف الناس عنه شارده اومتهازمه

\*\*\*

اتعجبت أملاك السمه اوگرت للإسلام الأبصار

بالشجاعه الحيدريه وابفضل حامي الجار

لافتى إلا علي لاسيف إلا ذو الفقار

صاح حبرائيل واحنه نكتفي ابهالغانمه

\*\*\*

او لعد عمرو ابن ود منهو اللي برز يوم الأحزاب

غير حيدر واچتله او حرر للإسلام الرگاب

او من چتل مرحب او منهو ابساعده أقلع الباب

او من فتح سبع الحصون او عرش خيبر هدمه

\*\*\*

ماتعرف أجدام من عالروح چانت ثابته

وارفع الباب الدحاها ابعزم قدره ابراحته

او عبر أصحاب الرسول اعليها صاحب هل أتى

هم تريد اشهود هذي او تحوج إلها محكمه

\*\*\*

اتباشر الدين ابقوات الأحمديه واستقام

او بالفراسه الحيدريه ارتفع من عنده القوام

لاچن اتعارض ابفگد المصطفى سيد الأنام

او مضه ابگلب الدين سقمه والدليله ألّمه

\*\*\*

من اصواب الدين ذابت مهجته او ضعفت قواه

والأطبه اعجزت عنه او مادرت شنهو دواه

او من عرض لحسين حاله عالجه ابدمه او حياه

|  |  |  |
| --- | --- | --- |
| ريت حسين عينك تشاهد حاله |  | لمن چان يسمع صريخ اطفاله |

تريد الماي حن الرضيعه اوشاله

او گصد بي للگوم گصده يروي چبده امن الظمه

\*\*\*

اتوسط حسين الحرايب والطفل بيده يلوج

ناده هذا النهر جاري او بيه يتلاطم الروج

او عالرضيع اشچان ذنبه ايموت ضامي ياعلوج

|  |  |  |
| --- | --- | --- |
| وابيادين ماي المباح اتمنعوه |  | انچان اسلام انتم الطفلي تسجوه |

اهنا يحسين اهل الخديعه نادوه

ندري ما يحرم الماي اعليك واحنه انحرمه

\*\*\*

بين ميخاطب الگوم حسين ابن سيد الرسل

حرمله سهم المثلث عينه ابنحر الطفل

آه من صد أبو اليمه او شاف طفله منچتل

|  |  |  |
| --- | --- | --- |
| بين ايديه شاله اونده يارحمان |  | ياعلام هذا الطفل ذنبه اشچان |

او يا معبود ذبحوا او ليدي عطشان

ياحكيم احكم اببيني اوبين گوم الظالمه

\*\*\*

ريت ذاك الحين لبن حسين تنظر حالته

گبل نار السهم نار العطش ذوب چبدته

آه سهم القدر لمن طوگ صار ابرگبته

|  |  |  |
| --- | --- | --- |
| دار العين وابوجه ابوه اتبسم |  | وابن حسين لمن هجس نار السم |

اودمع حسين يجري مثل مجره الدم

احتسب بالله او عالمخيم لوه اعنان امطهمه

\*\*\*

رد أبو السجاد لاچن طفله بين ايده ذبيح

او يرفس ابرجليه وايده اودمه من نحره يسيح

شافته زينب اوصاحت خويه والضامر جريح

|  |  |  |
| --- | --- | --- |
| اويه حسين طلعت تنادي اسكينه |  | الماي الماي جمر العطش ماذينه |

والمظلوم لاجت الدمعه ابعينه

من نظر دمعة اسكينه تجري عالخد ساجمه

\*\*\*

آه وام الطفل حن النيب حنت عالفصيل

أوچبت دون ابو اليمه اتگله مفجوعه الدليل

مدت ايديها الوليها اوخذت عبد الله چتيل

|  |  |  |
| --- | --- | --- |
| اتجلب بيه وامن الوريد اتشمه |  | والمحروم جسمه نجيع ابدمه |

ابذاك الحين در للطفل ثدي أمه

اوشيفيد الدر وابنها حرمله ابسهمه افطمه

\*\*\*

(تمت)

(40)

لك نفسٌ من معدن أللطف صيغت

«هجري»

ماسوه حيدر اببطن الكعبه مولود انولد

آيته ايكلم الوادم مثل ( عيسى بالمهد )

\*\*\*

من لطف رب البريه انصاعت الحيدر نفس

اومن سنا نور الجلاله نور ذاته تقتبس

والعلم من فم القدره ادرسه او حافظ عالدرس

والهبط محترج جنحه من درس منه صعد

\*\*\*

إسمع بتكوين آدم خبر راويه النبي

من تصور عطس اوحمد ربه اوجاه الوحي

لو مريد أجعل محمد منك او أنشأ ( علي )

إي وحق عزي او جلالي چان ما ذچرك وجد

\*\*\*

رفع بأمر الباري آدم راسه لمن آمره

لعد ساق العرش مكتوبه الأسماء او مزهره

إسم للباري او محمد او إسم ثالث ( حيدره )

او غير الأسماء ( الثلاثه )الخبر ما ذاكر بعد

\*\*\*

الباري لمن خاطبه الآدم تدري اشچان الخطاب

گله كلمن عرف حق المرتضى اتزكى او طاب

او لعد حقه اللي ينكره انلعن يا آدم او خاب

هالخبر مشهور والتخفيه ياخذها الحسد

\*\*\*

أقسم الباري ابجلاله الطاع حيدر ايدخله

بالنعيم او يعفي عن جرمه وان يعصي إله

او يدخل اجهنم جميع اللي عصه عقد الوله

حيث لو ما بالولايه العمل يتنور فسد

\*\*\*

اهنا يالمستمع لو گلبك يشك ابهالخبر

ابصفحة ( الرابعه امن الإرشاد) حقق بالنظر

تلگه بيه الخبر واضح ( والخوارزمي ) ذكر

عن ( ابن مسعود ) يروي او عن رسول الله استند

\*\*\*

لا يغافل تظل مغفول او مكفوف البصر

سمح ادروبك بالأعمال تره امواجه خطر

ساعه لن تسمع ينادوك تولم للسفر

انچان نور الوصي ايباريك تراك انته ابسعد

\*\*\*

لو چنت ياصاح عابد زاهد ابمد العمر

او مالك ابحيدر علاقه راح كل تعبك هدر

ايصير مثل ابليس شانك من تجبر عالأمر

او خرج من عدها رجيم اولا أقل منك عبد

\*\*\*

لاتظل تبحث بالأخبار او تتصفح كتب

خوفي ابوادي الأوهام تطيح واتيه الدرب

دوك اخذ مني نصيحه او صبر مأمون الگلب

لو يقينك بالولايه ثبت لاتبحث بعد

\*\*\*

الباري ابنور الولايه جعل ترشيح الأعمال

او گلب صاحبها ابأمان امن الخطر يوم الأهوال

ابحب (علي ) يدخل الجنه ابلا جواب اولا سؤال

او لايجد عالحوض مانع لومن الكوثر ورد

\*\*\*

بعد اوصيك ابوصيه يالموالي او يالمحب

من تكف عالحوض ظامي او تود من عنده الشرب

رادتي تذكر احسين او عطش چبده المنعطب

|  |  |  |
| --- | --- | --- |
| اشلون الماي |  | يالمحب تشرب منه |
| وسفه اعليك |  | لو بالورد تتهنه |
| او ظل حسين |  | يجذب عليه الونه |

او تواگد نار گلبه او هرش دلاله انمرد

اهنا ينهر العلگمي اتمنيت مايك لا جره

او لا اگلوب أطفال الحسين تظل اموجره

اولا ابكترك يگع مصيوب يضاري الگنطره

|  |  |  |
| --- | --- | --- |
| للعباس |  | دونك حنه اضلوعه حسين |
| لمن شاف |  | مگطوعه منه الچفين |
| اوصاح ابصوت |  | خويه اويهل دمع العين |

اشحاله من شاهد عضيده منفضخ راسه ابعمد

\*\*\*

يالتود حسين دومك صيح والعبره اتهمي

ريت مايك يجف وايغور ينهر العلگمي

امن العطش خليت مجمور گلب چم فاطمي

|  |  |  |
| --- | --- | --- |
| او طفل حسين |  | من الورد ظل محروم |
| ابشربة ماي |  | ماجادت اعليه القوم |
| حن اعليه |  | حرمله ابسهم مسموم |

اومن مضه إلسم بالمفاصل لون عبد الله انچبد

\*\*\*

اشلون عين اللي تشوف الماي جاري او ماعمت

من البچه اعله حسين وادموعه مثل دمه جرت

شربتك يالماي حسره ابگلب ابو اليمه بگت

|  |  |  |
| --- | --- | --- |
| ظل ايلوج |  | من الظمه اعله الغبره |
| چى يالماي |  | تحرم على ابن الزهره |
| عگب حسين |  | لاجرت منك عبره |

مثل ما جمَّدت چبده ريت جاريك جمد

\*\*\*

الباري ياماي الفرات اجعلك مهر الفاطمه

چى تخلي حسين ابنها ايلوج من حر الظمه

حتى منك غسل ما شافت تغسل بالدمه

|  |  |  |
| --- | --- | --- |
| آه يحسين |  | من دمك ايغسلونك |
| اترف عالماي |  | روحك وما يسجونك |
| يامظلوم |  | عطشان وايذبحونك |

آه واضلوعك يرضها الخيل آمر بن سعد

\*\*\*

(تمت)

(41)

عظة وإحتجاج وإرشاد

«هجري»

حيدر البنّاس مثَّل صفة معبود الصمد

والشرع بالسيف چلمة (قل هو ألله أحد)

\*\*\*

لو ما داحي باب خيبر ما علم رف للإسلام

إو لا ثبت ساس النبوه إو لا ركن دينه إستقام

وأشرع التوحيد حيدر لاچن إبحد الحسام

وإرتفع سورالمسلمين إبسر إسمه إنرصد

\*\*\*

إسم حيدر سر ألأعظم وإسم من ذيچ ألأسماء

من حفظهن آدم إو أنبأ ملائكة السماء

وإسجدت له إلهالكرامه وإمتثالا للنداء

إو عله إبليس الباري دمدم من تكبر ما سجد

\*\*\*

إو لعد آدم جعل نفسه إبليس من الناصحين

گله عن هالشجره ليش إمنعك رب العالمين

إنتو بالجنه موّقت لو أكلتو إمخلدين

إنغوه إو لاچن من الجنه الغوي والمغوي إنطرد

\*\*\*

حين آدم من الغفله إنتبه أقسم عالإله

بالأشباح إللي جعلها إبصلبه وبسرها إو نجاه

إشلون إبن إللي أبوه إتمسك إبعروة ولاه

توبة الوالد قبلها الباري إبجاه الولد

\*\*\*

إبليس خط للمكر خطه والخديعه إتأسست

من هذاك اليوم وأصحابه عله خطته مشت

روح فتنه إبليس بثها إو بيها خلگ ألله إبتلت

إو عالدناءه الناس يمنه إيسار تلعب منطرد

\*\*\*

منطرد تلعب الوادم فاجده عشر العقول

غالب إعليها طمعها إو ما تحافظ عالأصول

لو ما شان الناس هذا چان ما عگب الرسول

تبعت الدنيه إو هواها إو خالفت نص الوِرد

\*\*\*

إنچان يا نص ينشدونك حيث لن النص چثير

گلهم النص التأيد بي علي إبيوم الغدير

لون بي تعترف سحقا لعد أصحاب السعير

التعترف وإتعود تنكر ما عليها معتمد

\*\*\*

دوك يا راعي العقيده إتوثّق إو صير إبيقين

إبساعة إلما يغني المال إو لا تنفع بنين

ذاك يوم إلي تفوز البلولايه إموسمين

إو يندم إللي غير حيدر چان ذاخرله ضُمد

\*\*\*

يالتود إيخف سؤالك من كتابك بالحساب

إو بينك إو ما بين نار الحاميه إتحط لك حجاب

إتجنّد إبحب ألأمير إو بعد لا تخشه إو تهاب

وإعتقد لاهب جهنم من يشم ريحك خمد

\*\*\*

ما تمس النار جسمك وردك إبجنة الخلد

كوثر إو لو ردت تشرب بألله من گبل الوِرِد

إبگلب ظامي صيح يحسين يمعطوب الچبد

|  |  |  |
| --- | --- | --- |
| إو آه الماي |  | ناره إحرگت گلب حسين |
| حن وإسجيه |  | يالمحب من دمع العين |
| لا تنساه |  | والهج إبذچره كل حين |

يعز عالمله فجيد البذل للمِله الجهد

\*\*\*

آه يوم الرد ألأكبر عله حسين إمن الحرب

يگله بويه العطش فتني إو حمس چبدي والگلب

وأبو اليمه إنعطف لأبنه إو گامت إعيونه تصب

|  |  |  |
| --- | --- | --- |
| وإيناديه |  | يبني إحرگت لب إحشاي |
| يا محروم |  | وإمردت سبّاح إچلاي |

|  |  |  |
| --- | --- | --- |
| حسره إعليك |  | يبني يظل شرب الماي |

إبكثر ما معطوش گلبك عطش دلالي أشد

\*\*\*

حط أبو اليمه لسانه إبثغر ألأكبر مهجته

إنخشع لمن هجس چبد حسين أحر من چبدته

صاح يا مظلوم بيك العطش مسَّت جمرته

|  |  |  |
| --- | --- | --- |
| ناده حسين |  | يبني إو يجر الونّه |
| جاري الماي |  | ما بعد تشرب منه |
| يطفي النار |  | مهجتك ماي الجنه |

يوليدي يسجيك جدك چاس ما تظمه بعد

\*\*\*

رد ألأكبر وأبو اليمه بگه إربيه بالخيام

إو لن إجاه الصوت بويه إعليك من عندي السلام

وإنخمش چبد إبو اليمه إو وجّر إبگلبه الضرام

|  |  |  |
| --- | --- | --- |
| سار حسين |  | وإمن المهر ذب روحه |
| يرشف گام |  | بابنه إو يجلب إجروحه |

صاح إبصوت من چبدته المجروحه

عله الدنيه العفه إو عگبك حنظل إبريجي الشهد

\*\*\*

شبگ ريحانته حسين إو شم عزيزه إمن النحر

وإنصبغ شيب أبو اليمه من دمه ألأكبر حمر

گام لاچنه إمخوصر محني من عنده الظهر

|  |  |  |
| --- | --- | --- |
| إو كلسا لون |  | چان إيتغير لونه |

|  |  |  |
| --- | --- | --- |
| ناده إشبول |  | هاشم وتجري إعيونه |
| إمن التربان |  | شمعتهم إيشيلونه |

ما بگت بحسين مهجه إو طاح من بيتع العمد

\*\*\*

والمصيبه التشعب الروح إو تچمن بالدليل

ساعة البين الفواطم طرحو ألأكبر چتيل

من خدرها إطلعت زينب صارخه إبدمعٍ يسيل

|  |  |  |
| --- | --- | --- |
| إسم ألله إعليك |  | يالنايم إعله الغبره |
| طاحت فوگ |  | جسمه إو تشمه إبنحره |
| حارت بيه |  | منه تشد يا طبره |

وذر مسحون المفاصل ما عله إجروحه عدد

\*\*\*

(تمت)

(42)

ولاية ألإمام علي عليه‌السلام

«هجري»

أنزل القرآن حجه عالخلگ رب السمه

مصدره ايأيد محمد وابمحمد خاتمه

\*\*\*

نور أنزل على النور النور قرآن الرقيب

شاهد الفضل الرساله والحبيب الله حبيب

موعظه او فلسفه او حكمه او عن فم القدره خطيب

نص ( هدى لا ريب فيه) المتقين اتّرجمه

\*\*\*

ما بليغ امن البلاغه اكتشف معنه باهره

ميتعذرها الشعور او تنمزج بالفاكره

إله ما من سنا القرآن تجدها امنوره

او بعضاً اليختلس من طي بطن آيه محكمه

\*\*\*

لو ردت تنظر الوجه الله يا راعي اليقين

دوك مرآة الجلاله النسخ كتب المرسلين

ايكلمك تكليم موسى بيه رب العالمين

اليتلي آيات الشريفة ويجد ربه ايكلمه

\*\*\*

يالتود تعلم كرامة فضل قرآن المجيد

عن خبر مسند أخبرك إصغي سمعك واستعيد

شافع امشفع المحفوظ يجي يوم الوعيد

ابمنزله او جاه وجلاله اومجد سامي او عظمه

\*\*\*

من يدك الباري سبعه اويطوي السبع العظام

او تنبعث مافي القبور او تنحشر خاص اوعام

اصفوف تصطف البريه ابهندسة قدره اونظام

( ميه او عشرين ألف ) صف تگف بالمحكمه

\*\*\*

أمة الهادي جمعها يعد ( ثلثين ) النفوس

او ( ثلث ) باجي الأمم لاچن واجفه امهبطه الروس

او على الجاحد ذاك يوم اتوضحه للآيه ( عبوس )

او تأتي ابگلب سليم البالولايه اموسمه

\*\*\*

او مصحف الحگ للقيامه يطب والوادم قيام

اموشح ابنور الجلاله او مرتدي بالاحترام

للإسلام ابصفة مسلم يجي او يقرأها السلام

تنبهر بي وابجماله او حسن نطقه او مبسمه

\*\*\*

او يرد يتصور شهيد او يجدم اعله الشهداء

وابصفة مبعوث مرسل يجي الصف الأنبياء

او تحتفي بي وابجلاله او حسن خلقه والبهاء

او تجي السيد المرسلين الأنبياء امسلمه

\*\*\*

اتگله ياحكمة الباري الختم بيك المرسلين

يا( نبي ) هذا ؟ يگلهم ماتعرفونه الأمين

هذا قرآن الجليل أو حجته اعله العالمين

ايحبب الباري اليحبه اوخاصم اللي خاصمه

\*\*\*

يرد يتصور ابصورة ملك وامقرب جميل

تعتجب بيه الأملاك او تحمد الربها الجميل

يجزي اوينتهي العرش الله ويناديه الجليل

ياكلامي الصادق الناطق او حجتي القائمه

\*\*\*

يا كتابي هل وجدت الخلگ تشكر نعمتي ؟

ايجاوبه القرآن يارب منها حفظت عزتي

او منهم اللي ضيعوني واستخفوا حرمتي

اسهرت عين اللاحظتني والجفتني نايمه

\*\*\*

إي وحگ عزتي او جلالي يرد من الله الجواب

يا كتابي اليوم أثيب الواضبك أحسن ثواب

اعليك أعاقب خصمك اليوم أشد واعظم عقاب

والذي ابتطهير مسك ما تمسه الحاطمه

\*\*\*

او يشفع القرآن للچانت ترتل آيته

يشفِّعه او ينعم الباري على أصحابه ابنعمته

او حلل يچسيها او يتوجها او تفوز ابرحمته

بالنعيم اتعيش عيشه راضيه اومتنعمه

\*\*\*

هذا فضل الثقل الأكبر شامخ السبع الشداد

وابثقل ثاني أخبرك فضله ابيوم المعاد

من قبل ذات الجلاله ايهتف هاتف بالعباد

غضوا الأبصار طبت للقيامه ( فاطمه )

\*\*\*

تطب للمحشر ابگلبٍ منصدع تبدي الونين

تشچي للباري الظليمه امكدره اوباچيه العين

ياإلهي ابعصرة الباب سگط مني الجنين

|  |  |  |
| --- | --- | --- |
| يا معبود كسر |  | الضلع ما ذنبي |
| ما تخفاك |  | گوم الذي املوعيني |
| يا رب شوف |  | هاي العلامه ابعيني |

وانظر امتوني تجدها امن السياط اموسمه

\*\*\*

چني أتصور المحشر وأنظر الزهره البتول

امعلگه ابعرش العظيم او تبدي شكواها او تگول

شاهدت يارب عزيزي حسين رضّنه الخيول

|  |  |  |
| --- | --- | --- |
| والعباس |  | عينه ابسهم صابوها |
| دون الماي |  | والهامته فضخوها |
| حالو بيه |  | لچفوفه من گطعوها |

هذي اچفوفه اوثوب حسين ناجع بالدمه

\*\*\*

إصغي ابسمع الحقيقه واسمع الزهره اشتصيح

ياإلهي امصاب محسن خله دلالي جريح

او تجري عيني مثل مجره أوداج عبدالله الذبيح

|  |  |  |
| --- | --- | --- |
| بالمسموم |  | حرمله ابنحره صابه |
| بيد حسين |  | يرفس غده امن إصوابه |

او مثل الباب حرگو الگوم اطنابه

لاچن انطبگت النارين ابچبدي ومضرمه

\*\*\*

ياسميع اعرضت كل هاي المصايب رادتي

اوياك أصالحها ابدعوتي وانته منجز دعوتي

رحمتك تشمل او تنجد من جهنم شيعتي

|  |  |  |
| --- | --- | --- |
| والمعبود |  | يافاطمه ايناديها |
| هاي النار |  | شيعتچ ما تاذيها |

لو تردين كل المله إنَّجبها

الخاطرچ يابت محمد والمحمد مكرمه

\*\*\*

(تمت)

(43)

قبول ألأعمال بحب علي وألآل

«هجري»

خير الأعمال الولايه وبيها دين الله كمل

والذي عنها تخلف ما يفيده كل عمل

\*\*\*

ما يفيد العمل إلا ابنور عصمه اترشحه

التدرس بعلم الولايه بالمواقف ناجحه

والذي يحفظ درسها بامتحانه ايسامحه

حيدر اليمضي كتابه وبالخلد جاره نزل

\*\*\*

ابحالة الإحضار لمن على القبله يمددوك

وتتله عند راسك عديله وبالثلاثه ايشاهدوك

انچان بلسان الفصيح ابديتهن انت ابن أبوك

حيث لن ثالث شهاده مره وأحله من العسل

\*\*\*

أحله من الشهد للثابت يقينه ومعترف

ومره للي عرض عن حب الأمير ومنحرف

اشلون اوصف لك مماته وحالته ما تنوصف

ايگوم يرطن بالشهاده ويهجر ولفظه هزل

\*\*\*

ابليلة الوحده الحسابك منكر ايجيك ونكير

وينتصب كرسي النور ويجلس اعليه الأمير

انچان ميت عالولايه مطلق السانك يصير

ولو شغل ما إلك بيها السانك اخرس وانشجل

\*\*\*

ينشدونك منهو ربك تستقر رب العلى

وعن نبيك ينشدونك تعترف خير المله

وعن امامك ينشدونك لوگلت عقد الوله

يخفض اجناحه نكير لهيبته ومنكر جفل

\*\*\*

لون كتاب الأملاك اتصير والجن والبشر

والسبع تبحر مداد اتصير واقلام الشجر

ماحصت معنه الفضيله الواضحه ابنص الخبر

الما يموت اعلى الولايه نطفته بيها خلل

\*\*\*

انظر الگلبي وشوفه امنور بحب الولي

الساني بثالث شهاده ما يدور إلا « ابعلي »

انچان حب الوصي رفضاً آنه أول رافضي

وبيه ما تأخذني لومة لايم وشرح العذل

\*\*\*

ياإلهي اشهد عليه بالولايه معتقد

حب علي يرضيك عني لا چن ابغيض اليضد

لوچسبت ارضاك يارب شنهو تأثير العبد

خل يطگ راسه بجهنم كلمن اغتاظ وزعل

\*\*\*

تدرى شيشوف بجهنم من جحد حامي الجار

يگوم من طبگة طبگة ينتقل عگب المرار

من يصل طبگة السبعه مسكنه ودار القرار

ما تريد اتشرف وجهه يربض عليها ابتبل

\*\*\*

والذي ابعروة الوثقى اتمسك وحبل المتين

من الذنب عاري ابقافلة الحشر گلبه أمين

ليش متمر الجهنم ينشدونه المذنبين

يگلهم إلكم وآنه مالي بيها ناگه ولا جمل

\*\*\*

بالحشر للخلق ميزان وكتاب وحاسبين

والموالي لو عليه اذنوب كل العالمين

ايحطهن ابچفه وچفه حب أمير المؤمنين

تثگل بأمر الإله البيها حب خير العمل

\*\*\*

نشأة الكوثر كرامه من الباري للرسول

وعين الساقي وصيه المرتضى زوج البتول

من المعبود السقايه اختصبت الفحل الفحول

|  |  |  |
| --- | --- | --- |
| والعباس |  | من والده اتولاها |
| تتمناه |  | چانت ويتمناها |
| يوم البيه |  | للمشرعه اتعناها |

انطوت طي السجل رايات الحرايب من حمل

\*\*\*

نزل للشاطي ودليله من الظمه ناره تشب

غرف من الماي گصده يروي چبده المنعطب

وذكر چبد حسين ظامي وعالنفس گام ايخطب

|  |  |  |
| --- | --- | --- |
| شلون الماي |  | يامهجتي اتقبلينه |
| وظل حسين |  | للنهر تربي عينه |
| وتتهنين |  | گبل العزيزه اسكينه |

انخبط وي الماي دمعه المن جفن عينه همل

\*\*\*

يعذل ابنفسه ويگلها وانهمل دمعة العين

يا نفس هوني ابجاري الماي لا تتنعمين

چني انظر بالمخيم حالة أطفال الحسين

|  |  |  |
| --- | --- | --- |
| وين الماي |  | أسمعهم ينادوني |
| وجو نار |  | دلالي وفجعوني |
| ويتربون |  | للمشرعه ويتنوني |

حمل جوده وسدر ظامي چبد ابن مير النحل

\*\*\*

حافظ إعله الجود قصده يوصله ويسجي العيال

لچن مادون المخيم حاجب المحتوم حال

وبعمود افضخوا راسه وگطعوا اچفوفه الانذال

|  |  |  |
| --- | --- | --- |
| سال ادماه |  | من هامته أعلى خدوده |
| والعدوان |  | بالسهم صابوا جوده |
| أبسوگ الموت |  | لحسين باع اوجوده |

بذل جهده وبوصية عوده المشكرعمل

\*\*\*

طاح أبو فاضل ولاچن عمد بيت حسين طاح

من اجاه الصوت خويه ادركني صك راح براح

وشافته زينب ونادت يابن حي إعله الفلاح

|  |  |  |
| --- | --- | --- |
| خويه حسين |  | مالك تغير لونك |
| خويه وليش |  | عالشاطي تربي اعيونك |
| أبظنتي طاح |  | نعم العضيد وعونك |

يختي العيال احفظيها ولاتخليها ابوجل

\*\*\*

اشلون حاله الوقف بيها حسين عد راعي اللوه

محني مثل القوس ظهره وهرش دلاله التوه

ناده يا صارم يميني ويامن العيني ضوه

|  |  |  |
| --- | --- | --- |
| آنه حسين |  | يمك حنيت اضلوعي |
| ياعباس |  | دگعد ونشف ادموعي |
| وي الگوم |  | عگبك شنو مصنوعي |

ابطيحتك طمعت اعداي بچتلي صار الها أمل

\*\*\*

انحنى اعليه وجلس عنده وشال راسه من الثره

مسح عن وجهه دماه ودمعه لمصابه جره

وأبو فاضل يرد خده أعلى الترب وايعفره

|  |  |  |
| --- | --- | --- |
| ويناديه |  | للخيم لتوديني |
| بهذا الحال |  | عالعلگمي خليني |
| خويه حسين |  | صاحب عهد تدريني |

من تگلي الماي سكنه وينه ياخذني الخجل

\*\*\*

بين ادين حسين فاضت من ابو فاضل الروح

ودعه ورد للمخيم منفجع دمعه يفوح

وزينب ابچتل ابن أبوها علمت وگامت تنوح

|  |  |  |
| --- | --- | --- |
| وسكنه تصيح |  | يابويه عمي وينه |
| ماظن بيه |  | يتماهل وينسينه |
| واحنه انلوج |  | من الظمه وتانينه |

گلها من الماي آيسي الواعدچ بيه انچتل

\*\*\*

(تمت)

(44)

نور في أرجاء البيت

«هجري»

نوّر الكعبه الجليل ابنور صهر المصطفى

او للمله ابمحكم التنزيل الحيدر وصفه

\*\*\*

نطفة الكرار حين المن ظهر عوده انزلت

صاعقه نزلت ابمكه والجبال اتزلزلت

اركنت للأصنام أهلها والأصنام اتكورت

او بگت مكه اتمور وتميد بهلها راجفه

\*\*\*

او ببو طالب لاذت الگوم او ماخذها الوجل

او من صعد عالجبل ناده علَي منواكم سهل

يالعرب لو چان تردن ميندك الجبل

اساع ينفذ امر مني او يهلك اللي خالفه

\*\*\*

جاوبوه لمرك تجدنه يبو طالب طايعين

وبالتآمن بيه وياك ترانه امأمنين

ادركنه من هالرجفه لا ننجعل بيها هالكين

يا شريف الكعبه يا صاحب الرايه الرايفه

\*\*\*

گلهم الرحمن كون حجته اتمسكوا ابولاه

آمنوا بالوصي وعوده رفع للباري يداه

دعه المعبود ابثلاثه والجبل هاد ابدعاه

او أمنت من آمنت بيه اگلوب الخايفه

\*\*\*

او يوم بالكعبه الجعفر خاطبه حيدر جنين

او طاح مغشي اعليه والأصنام خرت ساجدين

وامه نادت هذا شانك يبني ياگرة العين

بالأرحام او خارج اشلون جلالك والصفه

\*\*\*

هوت « مريم تلد عيسى » بالقدس اوحي الجليل

هذا معبد ما هو مولد آوى الجذع النخيل

او فاطمه ولدت إبطن الكعبه حماي الدخيل

الباري ابميلاد حيدر راد بيته ايشرفه

\*\*\*

وانفتح ركن اليماني او فاطمه بيه ادخلت

حوه او آسيه أو مريم عدها وأم موسى احضرت

للعمل وضعت الحره او بيه مسروره اطلعت

اتشعشع الإيمان نوره والشرك ضيه انطفه

\*\*\*

والنبي خله لسانه ابثغره حين اللي انولد

انفجرت اثناعشر عين من اعلوم الصمد

چنه يوم « الترويه » البيه رسول الله شهد

والذي يشهد محمد بيه منهو ايحرفه

\*\*\*

او گام يتخاطب الهادي اويا ابن عمه ايكلمه

گله اقرا لي الحفظته امن الهده او متعلمه

من المبدأ قره القرآن على الصح واختمه

وقره كل كتب السماويه ابفصاحه ومعرفه

\*\*\*

او ثاني يوم امن الولاده بس نظر « طه » البشير

لبن عمه اعرفه الكرار او گام اعليه يشير

مد يمينه الهادي وتناول من الحره الأمير

او گبل ذاك اليوم سماه محمد ( عرفه )

\*\*\*

ابحضن ابو طالب الحيدر حين شافه ( أبو جهل )

گله ابنك أعمه ودواه ترب جدم الهبل

اتراب جاب ابعينه راد ايرشه او خير العمل

باليمين الطمه او لي غاد ( لبو جهل ) اگطفه

\*\*\*

امن المهد للحيّه حيدر من توجه ناظره

من عصرها ابچفه خله اضلوعها متكسره

افتخرت الأم ابولدها او خلت اسمه ( حيدره )

هم تريد اشهود هاي او يحوج الها عارفه

\*\*\*

شرد اوصفلك الموصوف بآيات الوحي

مالعد مرسل كتاب انقره او ميوصف علي

ما بلغ معناه حيدر لانبي او لا وصي

بس محمد وهوه منه او بيه وبفخره اكتفه

\*\*\*

لون جن إوإنس كتاب إو سكان الشداد

والأشجار اتصير أقلام والبحور المداد

لوتظل من مصدر الدنيا تبحث اليوم المعاد

( نبأ عمه ) ما تفسره او تظل بي مختلفه

\*\*\*

إوتنطويله الأرض طي السجل لوهم واعتنه

لو ردت من عندي ابهاي دليل او بينه

امن المدينه للمدائن سار السلمان ادفنه

|  |  |  |
| --- | --- | --- |
| او جسم حسين |  | من حگ يظل عالغبره |
| تفيض ادموم |  | طبره اوتكت ابطبره |

|  |  |  |
| --- | --- | --- |
| مثل حسين |  | يتغسل ابدم نحره |

هاي حكمه او سرها مكنون او محمد يعرفه

\*\*\*

نعم والهز المهد بيه نزل من السمه

او حضر دون حسين جده او عوده وامه فاطمه

شافته جثه بلا راس امعفر بالدمه

|  |  |  |
| --- | --- | --- |
| دون حسين |  | گامت تحوم الزهره |
| بالتربان |  | تتواره واتجر حسره |
| اوجدّه إعليه |  | انكسرت العبره ابصدره |

والعزيزه ابعينه اتلوج الدمعه اوناشفه

\*\*\*

مد رسول الله يمينه او عاده ابراس الحسين

او ركب الراس اعلى جسمه اودار ابو اليمه العين

ابوجه جده اوگام يشچي حالته ابون وحنين

|  |  |  |
| --- | --- | --- |
| ياجد شوف |  | هاي امتك ضيعوني |
| دون الماي |  | ضامي الگلب چتلوني |
| ياجد شوف |  | عاري البدن خلوني |

يجد چفَّني الذاري من هبوب العاصفه

\*\*\*

يجد عطشان اذبحوني او فطر دلالي الضمه

يجد شرب الماي منهو على الضامي امحرمه

يجد ما تنظر اضلوعي امن السحگ متهشمه

|  |  |  |
| --- | --- | --- |
| والمچتول |  | چى يگطعون اچفوفه |

|  |  |  |
| --- | --- | --- |
| إتحز الراس |  | منه اوجسمه اتعوفه |
| ياجد شوف |  | شعملوا گوم الكوفه |

يجد ريت تشوف زينب من خذوها امچتفه

\*\*\*

يجد هذا المرد گلبي او وسع جروح السنان

روسنا او سبي الفواطم مرت تودع الأبدان

وعلى متن الحره زينب يطگ عود الخيزران

|  |  |  |
| --- | --- | --- |
| يا جداه |  | تصرخ من يضربوها |
| اتحشم وين |  | هاشم ولا ايسمعوها |
| عني الگوم |  | ياجدي غصب نحّوها |

يجد گلي اشصار بختي والدهر بيها اشصفه

\*\*\*

(تمت)

(45)

أحسن ألله لمن هداني

«هجري»

|  |  |  |
| --- | --- | --- |
| ( لا عذب ألله أُمي والرضعوها |  | حب الوصي إو من هاللبن رضعتني)(1) |

إو حب الوصي غذاني

\*\*\*

إبشارع ألإسلام والد يهوه حيدر چان إلي

وأمي من ثدي الموده رضعت إبحب الولي

إو صرت أنه إمن إمي وأبوي إو صار ورثي «حب علي»

|  |  |  |
| --- | --- | --- |
| إبماي الولايه الطينتي عجنوها |  | إو ثالث شهاده بالمهد ناغتني |

وإنطلق بيها إلساني

\*\*\*

شعر جمي إبهالشهاده إو مني كل مفصل شهد

إومن هلي إتغذيت بيها إو صارت إبريجي شهد

گبل ما تولدني أمي وگبل ما أصير إبمهد

|  |  |  |
| --- | --- | --- |
| بطوگ الولايه الرگبتي طوگوها |  | وأمي إبمحبة حيدره ولدتني |

وبيها أنتشا وجداني

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في الطبعة القديمة جزء (2) هذه القصيدة مقلوبة فقط المستهلات منها متغيرة والقصيدة الأصلية عنوانها (أسأل من المعبود لا عذب أمي).

أحمد الباري الجعل لي (إبحب علي) قسمه ونصيب

إو لعد داعي الحق دعاني إو صرت أنه إلصوته مجيب

گبل مل تنمزج روحي إبجسمي وأتغذه إبحليب

|  |  |  |
| --- | --- | --- |
| روحي إبمدِرْسَةْ حيدره درسوها |  | أو هالمدرسه إبأصل وفرع علمتني |

وبيها إختمت قرآني

\*\*\*

إبجسمي من ثبتت قواي إو بالحياة إترعرعت

إلزمت أصل إوفرع ديني إو بالكتاب إتوثقت

وإعرفت حيدر (أميري) حين بالرب آمنت

|  |  |  |
| --- | --- | --- |
| وبگلبي صورة حب علي طبعوها |  | إو رحمة الباري إبهالطبع شملتني |

إو بيها ثبت إيماني

\*\*\*

( إو من ثبت إيمان گلبي إو رسَّخ إبذهني اليقين

إشهدت بالمعبود ربي إو صدقت طاها ألأمين

إو سجلو إسمي وصفاتي العله إمتوني كاتبين)(1)

|  |  |  |
| --- | --- | --- |
| أوصافي إبدفتر عي كتبوها |  | أستحمد ألله إو أشكر الكتبتني |

إبدفتر علي عنواني

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة الجزء (2) لا يوجد هذا البيت ، وإستخرجت هذا المقطع من القصيدة ألأصلية (أسأل من المعبود).

إو من دبه إعله الگاع جدمي إو عدل سرت إعله الصعيد

إو كمل إرشادي وإعرفت إللي يضرني واليفيد

شاهدت آية التبليغ إبقرآن المجيد

|  |  |  |
| --- | --- | --- |
| وهالآيه نص إبحق علي نزلوها |  | إوهيه الذي إبدرب العدل مشتني |

إو درب العدل دلاني

\*\*\*

من صفه العيش إبحياتي إبحب علي سالم عشت

إو من رماني الدهر مكسور إو بالشده طحت

صحت ( يا بالغوث أغثني) يا علي أدركني إنجحت

|  |  |  |
| --- | --- | --- |
| ألله إو رسوله الكسرتي جبروها |  | إو أسمع علي وهمة علي نادتني |

عيناك يالتنخاني

\*\*\*

إو من تدانتني المنايه إو للرحيل إتهيأت

چني ميت عالولايه إو بالثلاثه إتشاهدت

إو عالمناكب چني محمول إو بالحفره إنزلت

|  |  |  |
| --- | --- | --- |
| تربان گبري عليَّ من واروها |  | بس ما هلي إو جنّازتي عافوني |

عقد الوله إتلگاني

\*\*\*

شاهدت ليلة الوحدة إو من سنه الفكره فقت

صرت أحسّب بالمعاد إو چني بالمحشر صرت

إو چني إبسلسله سبعين إذراع إتگيدت

|  |  |  |
| --- | --- | --- |
| وإگبالي ميزان العمل نصبوها |  | والمحكمه إبثگل الذنب حكمتني |

إو حب الوصي برّاني

\*\*\*

(تمت)

(46)

ديننا القويم

«هجري»

|  |  |  |
| --- | --- | --- |
| تأييد دين المسلم وإسلامه |  | بإيمان گلبه والگلب إيمانه |

إبحب الوصي تأييده

\*\*\*

فرض عالمسلم ( التوحيد ) إو تصديق الرسل

إو يعتصم بفروع دينه وإبأصوله يتصل

إيصدقه إبحب الولايه إو من علي ياخذ وصل

|  |  |  |
| --- | --- | --- |
| التوحيد واحد من أصول الخمسه |  | وبلا ولايه اليعترف بالتوحيد |

ما ينقبل توحيده

\*\*\*

(والعدل) ثاني فريضه والعدل شان المجيد

إعترافك بألله عادل ليس ظالم للعبيد

وإعترافك بالعداله إبلا ولايه ما يفيد

|  |  |  |
| --- | --- | --- |
| إبروضة يقينك (للنبوه) إغرزها |  | وهرش النبوه لو زهر بالتوريد |

حب الوصي توريده

\*\*\*

إو من أصول الخمسه رابع فرض والباري أفرضه

عالخلگ وهو (ألإمامه ) إو مبتداها المرتضه

طالع إبتاريخ دينك وإخذ مني الموعظه

|  |  |  |
| --- | --- | --- |
| دينك يمسلم بألإمامه إتحدد |  | ثبت يقينك وإعترف بالتحديد |

حب الوصي تحديده

\*\*\*

إو من أصول الدين خامس فرض تصديق (المعاد)

صدق إبيوم المعاد إو بالعمل جد بإجتهاد

وألأعمال إبلا ولايه صفر عد رب العباد

|  |  |  |
| --- | --- | --- |
| إو دينك إبتصديق المعاد إتمجد |  | وأسرار دينك تشهد إبهالتمجيد |

حب الوصي تمجيده

\*\*\*

إو (بالصلاه والصوم) إفلح (خمس ) إو أدي (الزكاة)

وإخذ هالأربع فروع إمن ألأصول الواجبات

إو نورهن حب الولايه إو بالولايه إمنورات

|  |  |  |
| --- | --- | --- |
| إو هاي الفروع ألأربعه إبروضتها |  | طير الهدايه غرد إو بالتغريد |

حب الوصي تغريده

\*\*\*

إو من فروع العشره خامس فرع (حج بيت الحرام)

و(الجهاد) الفي سبيل ألله سادس بالنظام

إو هالفروع أحكام دين المصطفه سيد ألأنام

|  |  |  |
| --- | --- | --- |
| (واليعمل إبهاي الفروع العشره |  | يحتاج من الباري قوة تسديد)(1) |

(حب الوصي تسديده)(2)

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) ، (2) في النسخة القديمة الجزء 2 ( لا يوجد هذا البيت وهو من نظمنا).

إو من فروع العشره سابع فرض معنا تنتهي

(ألأمر بالمعروف) والثامن (عن المنكر نهي)

والفروع العشره كلها بالولايه تقتدي

|  |  |  |
| --- | --- | --- |
| إو فرع الولايه التاسع من العشره |  | وإنفرض منهم عالموالي التقليد |

حب الوصي تقليده

\*\*\*

إو من فروع العشره عاشر فرع بي عين الصواب

إمن الولايه إللي تبره إتبره منّه ولا تهاب

إتبره من عدوان حيدر وإكسب إبحبه الثواب

|  |  |  |
| --- | --- | --- |
| ومن الضلاله يالموالي إتبعد |  | ومن الضلاله إللي يريدالتبعيد |

حب الوصي تبعيده

\*\*\*

هاي أصول الدين خمسه إبهالمعاني أتنظمت

ومن الخمسه فروع عشره للديانه إتولدت

إو زهرت إبحب الولايه إوبيهن الناس إهتدت

|  |  |  |
| --- | --- | --- |
| أخمسطعش معنه الكون بيها إتمهد |  | إو يهتدي الكون ويعترف بالتمهيد |

حب الوصي تمهيده

\*\*\*

هاي أصول الدين وإفروعه من المسلم تريد

گلب بيه إيمان ثابت مثل الحسين الشهيد

من توجه عله القبله إو أعرض الحز الوريد

|  |  |  |
| --- | --- | --- |
| للقبله راشد نيته |  | وبحده وگفت صحبته |

ضحت مهجها المهجته

أشرادت أنصار حسين دونه إتهاوت

عز الديانه إتريده

\*\*\*

ما بگه لحسين ناصر غير طفل إلبلمهد

والطفل يابس دليله إو هرش دلاله إنمرد

وأذبلت وردة حياته إمن الظمه لونه إنچبد

|  |  |  |
| --- | --- | --- |
| لن زينب إبدمع اليهل |  | نادت يبن سيد الرسل |

هاك إخذ يحسين الطفل

والطفل لو جف أللبن من ثديه

لهو الثدي شيفيده

\*\*\*

إشلون حاله الوگف بيها حسين وإعيونه تصد

إيشوف كلسا بالمعاره منه يتلولح چبد

يعتنيه ويشيل جسمه إو بي للمخيم يرد

|  |  |  |
| --- | --- | --- |
| ضلعه أنحنه وظهره إنكسر |  | وإنگطع گلبه إعله النهر |

إيرد الحريم إمن الخطر

وفّه الحريمه والگلب يتمرد

للمنصرع تمريده

\*\*\*

إتگابلت زينب وخوها والگلوب إتهيج نار

إمن الظمه إو فيض المدامع من سواد العين صار

والطفل من عينه دون الدمع يتجادح شرار

|  |  |  |
| --- | --- | --- |
| صاحت وديعة فاطمه |  | مات اللرضيع إمن الظمه |

إو نار العطش بي مضرمه

وحسين مد إيده إو تناول طفله

والطفل لاوي جيده

\*\*\*

(تمت)

(47)

التاج العلوي

«هجري»

|  |  |  |
| --- | --- | --- |
| الله ورسوله ياعلي امتوجينك |  | بتاج الولايه وبالولايه الباري |

للهادي كمل دينه

\*\*\*

ياعلي تاج الولايه تاجك وانته الشرف

وكل نبي گبل الرساله ابتاجك وبيك اعترف

ولون ما يعترف ما حاز النبوه ولا إنعرف

|  |  |  |
| --- | --- | --- |
| فزنه ونجحنه بتاجك وتتويجك |  | وبسمك يحماي الحمه إتسمينه |

وهذا الشرف يكفينه

\*\*\*

ياعلي تاج الولايه توجك بيه القدير

وصدرت ابحقك إراده اتصدقت يوم الغدير

من نزل وحي الجلاله وبشر الأُمه البشير

|  |  |  |
| --- | --- | --- |
| بالله ورسوله وبالوحي آمنه |  | وبولايتك ياحيدر اتمسكنه |

ومن خصمك اتبرينه

\*\*\*

ياعلي تاج الولايه انصنع من معدن النور

وانته ذاك النور والتاج ابمصباحك ينور

وتاجك ابسراسم الأعظم راصد ازمام الأمور

|  |  |  |
| --- | --- | --- |
| وسر اسم الأعظم ياعلي سر اسمك |  | واحنه ابمعاني اسمك اتوشحنه |

وكل خطر ما ياذينه

\*\*\*

ياعلي ابتاج الولايه اتقدمت عالمؤمنين

وخضعت الهالتاج تيجان ملوك العالمين

من يمر تاجك التيجان واهلها ساجدين

|  |  |  |
| --- | --- | --- |
| تحمد الباري وتخضع وتتواضع |  | لتاجك او بلسان العقيده اتنادي |

تاج الوصي مر بينه

\*\*\*

ياعلي ابروس النبيين فلا يرتفع تاج

إله ما تاجك برشحه ابنور بيه الابتهاج

النور من عقد الولايه مو عقد معدن زجاج

|  |  |  |
| --- | --- | --- |
| تاج النبوه ابجبهته مكتوبه |  | حروف الولايه بالولايه امطلسم |

وبحبك اموشحينه

\*\*\*

ياعلي ابتاج الولايه اصعدت عرش السلطنه

وصغت من جوهرك للتاج عقود اتزينه

وبالنصر كللت العقود وصارت امثمنه

|  |  |  |
| --- | --- | --- |
| دين التشيد ياعلي بوجودك |  | عگبك تأيد وانتصر بعقودك |

والنصر من بارينه

\*\*\*

ياعلي تاج السلاطين يصيغوله عقود

والعقود ابلون واحد ما يصيرن بالوجود

وانت العقود الصغتها ابتاجك الحاز السعود

|  |  |  |
| --- | --- | --- |
| من جوهر القدره ومعادن حكمه |  | والباري بيهن فتح بوب الرحمه |

بوجوهنه او طبّينه

\*\*\*

ياعلي من حسن ذاته الباري صايغ لك نفس

وصيغ التاج الولايه اعقود من معدن قدس

عقد منهن گمرچنه وعقد مطلاع الشمس

|  |  |  |
| --- | --- | --- |
| لاحت سمه التاج وغدت تتبادر |  | نور على نور محاسن تزهر |

والتاج من هالعينه

\*\*\*

ياعلي استفسرت تاجك والعقود من اليقين

بناظر الإيمان شفت ابكربلا عقود الاثنين

شفت عقد الچان مثل الشمس إبتاج الحسين

|  |  |  |
| --- | --- | --- |
| وعقد اليشع مثل الگمر عالشاطي |  | شبلك عضيد حسين راعي الرايه |

وبرايته حفينه

\*\*\*

(تمت)

(48)

ما حصل من الشرف لأرض النجف

«هجري»

|  |  |  |
| --- | --- | --- |
| بالغري خزنة الباري بالغري |  | والذهب حمّاي الحمه |

\*\*\*

فكري بحساب النجوم اشتغل واحساب الرمول

احصرت علم الباري وفروع الديانه والأصول

بعاصمه وهي المدينه وملك عاصمة الرسول

|  |  |  |
| --- | --- | --- |
| بالغري ابعين البصيره بالغري |  | شاهدت باب العاصمه |

\*\*\*

للعرش شبحت اعيوني وفرفرت مني الروح

وسارت ابسير الأفكار ورايده اتشاهد اللوح

عارضتها وگلت هذا العرش وأنواره تلوح

|  |  |  |
| --- | --- | --- |
| بالغري واللوح رحمه بالغري |  | وبيه الأرزاق مقسمه |

\*\*\*

عگلي مره ايغوص برضه ونوب يعرج للسماء

يالتناشدني اشيريد ايريد سر الأنبياء

عدمن اتودع ومنهو الحاز علم الأوصياء

|  |  |  |
| --- | --- | --- |
| بالغري كلهن لگاهن بالغري |  | بيد الأمير امسلمه |

\*\*\*

يالتحاجج لا تحاجج شوف سيطرة الزمان

بخاتمه سليمان سخّر للهوه وطيَّع الجان

انچانك بالعلم راسخ طالع ابنص البيان

|  |  |  |
| --- | --- | --- |
| بالغري اسليمان ودع بالغري |  | سره وسريرة خاتمه |

\*\*\*

لو ردت برهان موسى وآيته التطوي السحر

لا تظل تبحث بالأخبار ومشغول الفكر

تبصر ابعين الحقيقه اتشوف سره منحصر

|  |  |  |
| --- | --- | --- |
| بالغري برهان موسى بالغري |  | ونور التجله وكلمه |

\*\*\*

اتجولت بالفكر روحي ولاجت البر والبحر

وغصت ببحور المعاني وحققت بيها النظر

دورت ذيچ السفينه النجت نوح من الخطر

|  |  |  |
| --- | --- | --- |
| بالغري وشفت السفينه بالغري |  | أبَّحر النجاة امجدمه |

\*\*\*

چم وچم من فيلسوف البذل جهده وهمته

ماگدر يصنع الإكسير وحار ابصنعته

عگلي اتبصر ابعلمه وشاف سره وعلته

|  |  |  |
| --- | --- | --- |
| بالغري الإكسير معدن بالغري |  | حيدر ابسره امطلسمه |

\*\*\*

من شفت گلبي منور گتله شنهو النورك

گلي عن تنويري بالقرآن ربك بشرك

انچان فكرك عن معاني الغامضات اتعذرك

|  |  |  |
| --- | --- | --- |
| بالغري كوكب الدرى بالغري |  | نور اگلوب المظلمه |

\*\*\*

من شفت نفسي ابحيره وعازمه اتريد السفر

لعد بيت الله الحرام ورايده اتبوس الحجر

گلت هاي الكعبه اقرب إلچ من لمح البصر

|  |  |  |
| --- | --- | --- |
| بالغري والحجر مبني بالغري |  | وتقبله املاك السمه |

\*\*\*

همت بفجوج المنايه واجرعت چاس الأجل

تصورت يوم المعاد وشفت ميزان العمل

وشفت محكمة العداله وللنجه صرت بأمل

|  |  |  |
| --- | --- | --- |
| بالغري ريس المحاكم بالغري |  | حكمه ابشفاعه ومرحمه |

\*\*\*

ومن هوت روحي ابشده بالمهاوي المهلكات

تبصر بإيمانه گلبي وهمت بفجوج النجاة

استشكفت برج المشاچل شفت حل المشكلات

|  |  |  |
| --- | --- | --- |
| بالغري حل المشاچل بالغري |  | اگصد الحيدر وَزِّمه |

\*\*\*

إعليّه من شفت المصايب من الدنيا اتلملمت

ضاگ صدري وضاع صبري وروحي ملّت واجزعت

ومن ذكرت امصاب زينب كل مصيبه هونت

الله واكبر يامصيبة زينب

بحشاها نيران المصايب تلهب

عالتل تنادي وتستجير وتنحب بالغري نايم يبويه

بالغري وابنك تغسل بالدمه

\*\*\*

عيني لوشاهدت مذبوح عله امصابه بچت

ساعد الله اعيون زينب چم ذبيح الشاهدت

مثل ما فجر وريده اعيونها دم فجرت

ضيعت وليها زينب وضيعها

ظلت غريبه والدهرفاجعها

تصد للغري تنخاك ما تسمعها بالغري يهناك نومك

بالغري والخيل اجتنه هاجمه

\*\*\*

عيني لوشاهدت ضامي وبضميره الاشتعال

تگوم تتصور عطاشه كربلا وحال العيال

جف ثدي الرضعان دره وغارت اعيون الأطفال

والماي مهر أُم الحسين الزهره

وأطفاله اتلوع وتلوج ابكتره

محرومه من شربه وتصيح ابعبره

بالغري ساقِّي الكوثر بالغري وعياله چاتلها الضمه

\*\*\*

عيني لوشافت يساره ايذوب گلبي وينصدع

واذكر الكل ساع والي تفگد وبي تنفجع

چني دون حسين اشوف الحره محنيه الضلع

تدري اشجره ابزينب عگب واليها

إصواب الشماته صابها وماذيها

إتلوذ وتنادي بگوم المسلبيها

بالغري سلطان ابويه بالغري وانه انسبي سبي الأمه

\*\*\*

عيني لوشاهدت مچتوف او مذبوحه هله

العبره تتكسر ابصدري وتظل عيني هامله

اذكر امصاب العليل الگيدوه ابسلسله

زينب على امصابه جرت دمعتها

تبچي اعله هلها لوعلى غربتها

بيك التجت من آيست من اخوتها

بالغري تتمنه چانت بالغري بالگبر يمك نايمه

\*\*\*

(تمت)

(49)

من فضل بارينه

«ميمر مذيّل»

|  |  |  |
| --- | --- | --- |
| ( من فضل بارينه |  | حيدر وتعيينه)(1) |
| ساعد محمد حيدر |  | بإسم ألله فاتح خيبر |
| بالشرف چاسينه |  | من فضل بارينه |

\*\*\*

|  |  |  |
| --- | --- | --- |
| من برح من مكه الرسول وهاجر |  | (باذل الهمه)(2) |
| (أرغم)(3) قريش إو بالفواطم سدر |  | خلف إبن عمه |
| الظعن لو چان إبحماية گصوَر |  | و من يدنه يمه |
| لحگته الخياله |  | جفلو إمن إخياله |
| لمن جناح إتجسر |  | طاح إبدماه إتعفر |
| وإنتصر هادينه |  | من فضل بارينه |

\*\*\*

|  |  |  |
| --- | --- | --- |
| قائد المله والزعيم المسؤول |  | سر مقتدانه |
| عقد الوله وسيف إلإله المسلول |  | ركن الديانه |
| شتگول يالجاحد إبحيدر شتگول |  | دسمع بيانه |
| والحاسب ضميره |  | ميضيع البصيره |
| إبضي الهده يتبصر |  | ما يظل جاهل مغتر |
| والعدل هاوينه |  | من فضل بارينه |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيده غير موجوده في الدواوين القديمة.

(2) وصلتنا (ذلته ذمه) وهي كما أعتقد غير صحيحة ووضعنا أعلاه.

(3) وصلتنا (أغم).

|  |  |  |
| --- | --- | --- |
| ( من فضل بارينه |  | حيدر وتعيينه)(1) |
| ساعد محمد حيدر |  | بإسم ألله فاتح خيبر |
| بالشرف چاسينه |  | من فضل بارينه |

\*\*\*

|  |  |  |
| --- | --- | --- |
| من برح من مكه الرسول وهاجر |  | (باذل الهمه)(2) |
| (أرغم)(3) قريش إو بالفواطم سدر |  | خلف إبن عمه |
| الظعن لو چان إبحماية گصوَر |  | و من يدنه يمه |
| لحگته الخياله |  | جفلو إمن إخياله |
| لمن جناح إتجسر |  | طاح إبدماه إتعفر |
| وإنتصر هادينه |  | من فضل بارينه |

\*\*\*

|  |  |  |
| --- | --- | --- |
| قائد المله والزعيم المسؤول |  | سر مقتدانه |
| عقد الوله وسيف إلإله المسلول |  | ركن الديانه |
| شتگول يالجاحد إبحيدر شتگول |  | دسمع بيانه |
| والحاسب ضميره |  | ميضيع البصيره |
| إبضي الهده يتبصر |  | ما يظل جاهل مغتر |
| والعدل هاوينه |  | من فضل بارينه |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) ، (2) ، (3) هذه المقاصير من نظمنا وهي غير موجودة.

|  |  |  |
| --- | --- | --- |
| حيدر رصد فرع وأصل هذا الدين |  | والدرس يعلم |
| ليل الهرير إلبيه ما نامت عين |  | والخطر خيم |
| عندك علم بالچسب زود الكونين |  | يكفينه مغنم |
| صامد وما يجزع |  | بالعقيده إمدرع |
| بفراش الهادي إدتثر |  | لا ريب ولا خاطر |
| إو شد محازم دينه |  | من فضل بارينه |

\*\*\*

|  |  |  |
| --- | --- | --- |
| إبذاك الشعيب وبالحصار ألأيام |  | چان أبو طالب |
| إيخلي علي بفراش إبن عمه إينام |  | ميغلبه غالب |
| إبحيدر وأبوه منحفظ شرع ألإسلام |  | من المصاعب |
| بالشعب إتصور |  | وإطلّع عن مصدر |
| شوف أبو طالب شوفه |  | إبحيدر غرز معروفه |
| وإقتده إبتبيينه |  | من فضل بارينه |

\*\*\*

|  |  |  |
| --- | --- | --- |
| ثورة محمد حيدر إمساندها |  | من مبتداها |
| إثمانين غزوه أويه النبي شاهدها |  | وأنشر لواها |
| آثار تاريخ الفتح خلدها |  | إيردد صداها |
| والصده إبمسمعنه |  | مبدأ ومرجعنه |
| حيدر علم عزتنه |  | خلد شرف رايتنه |
| من محمد عينه |  | من فضل بارينه |

\*\*\*

(تمت)

(50)

حبّك يحيدر حيدر(1)

«ميمر مذيل»

|  |  |  |
| --- | --- | --- |
| حبك يحيدر حيدر |  | حبك يحيدر |
| ألله أفرضه إبتوحيده |  | حبك يحيدر |

\*\*\*

|  |  |  |
| --- | --- | --- |
| فكري إنشغل بالعالم وتكوينه |  | إو بيمن تمهد |
| إيمان گلبي بيك نوّر عينه |  | إو حصل المگصد |
| إتوضح نثر العالم إو تزهينه |  | إو إيماني يشهد |
| والباري كوّن كوّن |  | والباري كوّن |
| من جوهرة توحيده |  | حبك يحيدر |

\*\*\*

|  |  |  |
| --- | --- | --- |
| إتبصرت بألإيمان أريد إحدوده |  | بالحگ عرفته |
| متقسم إلإيمان من معبوده |  | إمحدد درجته |
| طالع ألإيمان إلّي من مجهوده |  | تطلع قسمته |
| والباري حدد حدد |  | والباري حدد |
| للمؤمن إو تحديده |  | حبك يحيدر |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيده غير موجوده في الدواوين القديمة.

|  |  |  |
| --- | --- | --- |
| أصل الديانه إستكشفت مبداها |  | إبحد النهايه |
| شفت الديانه إحدودها مرجعها |  | حب الولايه |
| شمس الولايه إغروبها مطلعها |  | برج الهدايه |
| وإبلحنه غرد غرد |  | وإبلحنه غرد |
| طير الهده وتغريده |  | حبك يحيدر |

\*\*\*

(تمت)

(51)

في مقتل ألإمام علي عليه‌السلام

«ميمر مذيل»

روح القدس القدس والله اشمصيبه

حيدر يودع اعياله والله اشمصيبه

\*\*\*

|  |  |  |
| --- | --- | --- |
| الله من سهم الوداع الچتال |  | چم گلب گلطع |
| الله واكبر شنسبت بيه اعيال |  | واشجره المدمع |
| هاك اخذو صفه وشوف تغيير الحال |  | واصبر لتجزع |
| سهم المفارگ |  | أثر ابحيدر |
| صابه وگطع دلاله |  | والله اشمصيبه |

\*\*\*

|  |  |  |
| --- | --- | --- |
| خل عنك اوداع العليه ما تگدر |  | تحمل امصابه |
| واخذ البعض منه وتعرف اشأثر |  | وشعمل نابه |
| نار ابگلب زينب توج وتسعر |  | أثر اصوابه |
| واسي العقيله |  | واسي العقيله |
| بدموعك الهماله |  | والله اشمصيبه |

\*\*\*

|  |  |  |
| --- | --- | --- |
| اول وداع الوجرت بيه النار |  | تنطفي وتسعر |
| بين العقيله وبين حماي الجار |  | اللهُ أكبر |
| ابفجرية البيها طلع من الدار |  | اشجره ابحيدر |
| حن على زينب |  | حن على زينب |
| گلبه وتغير حاله |  | والله اشمصيبه |

\*\*\*

|  |  |  |
| --- | --- | --- |
| أمسه وصي الهادي بفراشه ايلوج |  | ويبارح الهم |
| ويشوف نفسه ابحر محتومه ايفوج |  | والبحر من دم |
| نويه ايعله او نوب العليه يعله الروج |  | والاجل جدم |
| بالحكمه شاهد |  | بالحكمه شاهد |
| چتله وعرف چتاله |  | والله اشمصيبه |

\*\*\*

|  |  |  |
| --- | --- | --- |
| يصد للسمه ونوب يصد لنجومه |  | ابناظر القدره |
| ينادي هيه والوعد هذا يومه |  | ومدع ابصيره |
| ويشاهد ابنص ناظره محتومه |  | او تيسير امره |
| والأمر جاري |  | والأمر جاري |
| وسهم الگدر يبراله |  | والله اشمصيبه |

\*\*\*

|  |  |  |
| --- | --- | --- |
| وبت فاطمه من شاهدت واليها |  | حاله فجعها |
| يحتسب بالله وللنفس ينعيها |  | وصوته صدعها |
| استرهقت لطمت عالوجه بيديها |  | وفجر دمعها |
| صاحت ابعبره |  | صاحت ابعبره |
| آ يا لدهر وافعاله |  | والله اشمصيبه |

\*\*\*

|  |  |  |
| --- | --- | --- |
| نادت يبويه ماتهيد اشمالك |  | چبدي تگطع |
| وكل ساعه لن حال ايتغير حالك |  | وحالي تروع |
| بعدك عدل وتحسب ابچتالك |  | وناداها الانزع |
| مچدر صباحي |  | مچدر صباحي |
| سترالله من أهواله |  | والله اشمصيبه |

\*\*\*

|  |  |  |
| --- | --- | --- |
| وتعلقت زينب ببوها وتگول |  | لا يا ولينه |
| عيني العمه ولتشوف ابوية مچتول |  | وانگطع بينه |
| هذا الحسن وحسين عندك مدلول |  | مهجة نبينه |
| عد من تودعه |  | عد من تودعه |
| منهو اليريف ابحاله |  | والله اشمصيبه |

\*\*\*

|  |  |  |
| --- | --- | --- |
| ناداها يازينب يمهجة ياسين |  | ثگلتي همي |
| طالع آنه ولمن ابچتلي اتسمعين |  | وما يخفي علمي |
| من الدار يابت فاطمة لتطلعين |  | بالخدر تمي |
| خوفي الأجانب |  | خوفي الأجانب |
| شخصچ تشوف اخياله |  | والله اشمصيبه |

\*\*\*

|  |  |  |
| --- | --- | --- |
| حيدر عدل والزينب ايوصيها |  | بهاي الوصيه |
| تطلع من الدار او يخاف اعليها |  | راعي الحميه |
| ياريت ينظرها عگب حاميها |  | بالغاضريه |
| ظلت غريبه |  | ظلت غريبه |
| وبولية الجماله |  | والله اشمصيبه |

\*\*\*

|  |  |  |
| --- | --- | --- |
| اتمنيت حيدر حاضر ابذاك الحين |  | يسمع بچاها |
| ويشوف زينب من عگب عين حسين |  | شنهو الدهاها |
| من العصى اتوسمت منها المتنين |  | والهم علاها |
| كل الولاها |  | كل الولاها |
| طگها ابچعب عساله |  | والله اشمصيبه |

\*\*\*

|  |  |  |
| --- | --- | --- |
| من عگب ذاك العز بنت حامي الجار |  | امست غريبه |
| لاخيمه بيها تستچن ولا دار |  | ظلت ابريبه |
| تصد للخيم وتشوفها تلهب نار |  | والله اشمصيبه |
| واطفال اخوها |  | واطفال اخوها |
| تسحگهم الخياله |  | والله اشمصيبه |

\*\*\*

(تمت)

(52)

فاق الشجعان

«ميمر مذيل»

|  |  |  |
| --- | --- | --- |
| حيدر شعل نار الوغه اوطفاها |  | ياهله ابحيدر |
| حيدر خبطها او حيدر الصفاها |  | ياهله ابحيدر |

\*\*\*

|  |  |  |
| --- | --- | --- |
| طالع تواريخ الوغه اوناشدها |  | واعرف افعاله |
| شوف الأرض منهو الذي مهدها |  | ابسيف العداله |
| اومنهو الذي متون النبي صاعدها |  | بأمر الجلاله |
| امتون النبوه حيدر اتعلاها |  | ياهله ابحيدر |

\*\*\*

|  |  |  |
| --- | --- | --- |
| دونك تواريخ الوغه اتصورها |  | او شوف المچارم |
| منهو الخراطيم العرب طيرها |  | ابشفرة الصارم |
| من كوّرالأصنام من كسرها |  | او حاز المغانم |
| كورها حيدر عالثره او ساواها |  | ياهله ابحيدر |

\*\*\*

|  |  |  |
| --- | --- | --- |
| ناشد اكتابك واسمع التغريده |  | ابيا فضل غرد |
| يكفيك عن ربك او عن توحيده |  | بيمن توحد |
| ينبيك عن دينك او عن تأييده |  | او بيمن تأيد |
| ابحيدر تجد هالغانمه أو معناها |  | ياهله ابحيدر |

\*\*\*

|  |  |  |
| --- | --- | --- |
| منهو الذي بالكون لو مد باعه |  | يستر الخله |
| من طوگ ارگاب الخلگ بالطاعه |  | او وَحَّد المِله |
| منهو الذي التگرب ابسيفه الساعه |  | للنشد گله |
| هاي الأوصاف ابحيدرة تلگاها |  | ياهله ابحيدر |

\*\*\*

|  |  |  |
| --- | --- | --- |
| إنشد (الخندق ) لا تظل ابحسره |  | من هالفراسه |
| منهو العگر (عمرو) او تثنه ابصدره |  | او خمد انفاسه |
| حتى سكن غيظه اوبده ايحز نحره |  | او من حمل راسه |
| حيدر او ظل بيه النبي يتباها |  | ياهله ابحيدر |

\*\*\*

|  |  |  |
| --- | --- | --- |
| گام ايتباها بين عمه اوزوده |  | وبيه ايتمجد |
| او من گبل بي باها الملك معبوده |  | وبشر محمد |
| الله او رسوله للأمير اشهوده |  | للمله جاهد |
| والتطعن ابحيدر عوج ممشاها |  | ياهله ابحيدر |

\*\*\*

|  |  |  |
| --- | --- | --- |
| وأرد أنشد الجاحد وشوف اشعذره |  | من هالمعاني |
| منهو الشطر ( مرحب ) ابذيچ الطبره |  | الما إلها ثاني |
| او منهو الفتح ( خيبر ) ابايد القدره |  | او هز المباني |
| فنه الشهد مو حيدر السواها |  | ياهله ابحيدر |

\*\*\*

|  |  |  |
| --- | --- | --- |
| وارد أنشد الجاحد وأشوف اشرايه |  | وشنهو جوابه |
| عالجان من حدر ابسيف الآيه |  | وانزل عذابه |
| ابكل غزوة حيدر يالتزم بالرايه |  | او يجدم اصحابه |
| من غير حيدر يافتى الحاماها |  | ياهله ابحيدر |

\*\*\*

|  |  |  |
| --- | --- | --- |
| وانشد (تبوك) اوشوف من روعها |  | اوضيق مداها |
| اومن بطن الأسروج الزلم شعلها |  | ابرمحه او رماها |
| او صيحة علي لسا (أحد) يسمعها |  | بالجو صداها |
| او سطوات حيدر (بدر) ماتنساها |  | ياهله ابحيدر |

\*\*\*

|  |  |  |
| --- | --- | --- |
| حرب ( السلاسل ) من أخذ بي شنيار |  | عندك اعلومه |
| اومنهو لعد وجه الحرب بالبتار |  | ياخذ ارسومه |
| اوبا( لنهروان) او يوم صفين اشصار |  | لاتنسه يومه |
| حيدر لعد عين الحرب بچاها |  | ياهله ابحيدر |

\*\*\*

(تمت)

(53)

الراية المنصورة

«ميمر مذيل»

|  |  |  |
| --- | --- | --- |
| منصوره منصوره |  | رايتنه منصوره |
| والنصر من رب السمه |  | رايتنه منصوره |

\*\*\*

|  |  |  |
| --- | --- | --- |
| رايتنه علاها العليّ القيوم |  | قدّس محلها |
| من عالم الأرواح صدر مرسوم |  | بين فضلها |
| وابذروة الرايه انرسم هالمرسوم |  | سيف الكفلها |
| مذكورة مذكوره |  | باللوح مذكوره |
| چف الأمير اتسالمه |  | رايتنه منصوره |

\*\*\*

|  |  |  |
| --- | --- | --- |
| رايتنه منسوجه ابسراير واحكام |  | واسع مداها |
| رايتنه تأسيس الوجود الإسلام |  | من مبتداها |
| راية محمد وابيمين الضرغام |  | حيدر فتاها |
| دستوره دستوره |  | للدين دستوره |
| اوشرع الديانه اتنظمه |  | رايتنه منصوره |

\*\*\*

|  |  |  |
| --- | --- | --- |
| راية اوعلى روس العوالم داجت |  | وابجو سعدها |
| اومن ترف بركان الحرايب ماجت |  | يضهد ضهدها |
| رايتنه ببحور المنايه فاجت |  | وصلت الحدها |
| كل صورة كل صوره |  | ناجحه ابكل صوره |
| بوجود حماي الحمه |  | رايتنه منصوره |

\*\*\*

|  |  |  |
| --- | --- | --- |
| رايتنه لوهاجت مشاهيب الكون |  | تزهي او تهلهل |
| اوسيف الكفلها من اشفار الطاعون |  | عالحرب ينزل |
| رايتنه آية موسى واخذة فرعون |  | واعلم يجاهل |
| منشوره منشوره |  | بسم الله منصوره |
| وبسم الرسول امطلسمه |  | رايتنه منصوره |

\*\*\*

|  |  |  |
| --- | --- | --- |
| رايتنه روح او جسم ويه الإيمان |  | والف سعدها |
| محفظ الإرشاد او دليل القرآن |  | نور ابرشدها |
| رايتنه راية فتح ساعدوجدان |  | حيدر رصدها |
| وابنوره وابنوره |  | تتشعشع ابنوره |
| اوترفل ابجو الغانمه |  | رايتنه منصوره |

\*\*\*

|  |  |  |
| --- | --- | --- |
| لوگلت راية فتح لاتتنكر |  | واعلم يجاحد |
| مثل الشهاب الثاقب ابسر حيدر |  | تحرج المارد |
| واتصفح للتاريخ وانشد خيبر |  | لو ردت شاهد |
| معموره معموره |  | دكة المعموره |
| اوعرش اليهود اتهدمه |  | رايتنه منصوره |

\*\*\*

|  |  |  |
| --- | --- | --- |
| چف الحمل رايتنه شوف اشهدم |  | للخيبريه |
| وابفتح مكه ما دريت اشهشم |  | للجاهليه |
| گصر إلسان الجدل يالماتعلم |  | شنهي القضيه |
| منطوره منطوره |  | بالخطر منطوره |
| بسم الأمير او صارمه |  | رايتنه منصوره |

\*\*\*

|  |  |  |
| --- | --- | --- |
| رايتنه بركان النصر وإتفجر |  | لأهل الكرامه |
| إو حاملها يحمل چاس من الكوثر |  | يوم القيامه |
| تسجي التبعها والذي يتأخر |  | سهمه الندامه |
| مشكوره مشكوره |  | عند ألله مشكوره |
| تسجيه كوثر بالظمه |  | رايتنه منصوره |

\*\*\*

|  |  |  |
| --- | --- | --- |
| رايتنه للتوحيد دعوه إو تبشير |  | وإنطبع بيها |
| إو تهليل عالناس إنفرض والتكبير |  | منها إو عليها |
| راية حقيقه إو عدل وهم التعبير |  | ما يعتريها |
| مهموره مهموره |  | بالعدل مهموره |
| إو ما تعتريها الواهمه |  | رايتنه منصوره |

\*\*\*

(تمت)

(54)

الحَكَم ألإسلام

«ميمر»

|  |  |  |
| --- | --- | --- |
| دينيه دينيه |  | سلطنه إو دينيه |
| سلطنة حامي الجار |  | نص عليها المختار |
| سلطنه او دينيه |  | حكمه ربانيه |

\*\*\*

|  |  |  |
| --- | --- | --- |
| سلطنة حيدر من مراسيم الدين |  | صادر امرها والأمر صدرها |
| أتبشر محمد بيها من التكوين |  | وابتشر بيها او لمته بشرها |
| واتدونت باللوح يوم التدوين |  | والقلم حرر والوحي قررها |
| رسميه رسميه |  | امصدقه او رسميه |
| بستناد الآيات |  | بعتراف الطاعات |
| امصدقه او رسميه |  | حكمه ربانيه |

\*\*\*

|  |  |  |
| --- | --- | --- |
| سلطنه او مغروسه بصميم الإسلام |  | ثابت غرسها والرسول اغرسها |
| گبل الوجود او من گبل حام او سام |  | قدسيه سرمد سرمد القدسها |
| او شرعت قوانين او مناهج واحكام |  | يصعب درسها او ناجح اليدرسها |
| علميه علميه |  | نابغه او علميه |
| والعلم يتفجر |  | من بلاغة حيدر |
| نابغه او علميه |  | حكمه ربانيه |

\*\*\*

|  |  |  |
| --- | --- | --- |
| للدين من نظم محمد دستور |  | لهل الديانة اومن لطف ديانه |
| وابصهوة الدين انبنه عرش النور |  | او سلطانه حيدر واعتله ابسلطانه |
| هالعرش ما يتزلزل النفخ الصور |  | ثابته اركانه والعقيدة اركانه |
| مبنيه مبنيه |  | عالعدل مبنيه |
| والأساس القرآن |  | والبناه الأيمان |
| عالعدل مبنيه |  | حكمه ربانيه |

\*\*\*

|  |  |  |
| --- | --- | --- |
| صيغ الباري السلطنة حيدر تاج |  | واعقود جوهر من معادن جوهر |
| من كوكب الدري اوسراج الوهاج |  | تاج او تصور من بهاء الصور |
| شافه محمد من صعد للمعراج |  | بالبيت يزهر والمتوج ازهر |
| روحيه روحيه |  | سيطره او روحيه |
| من مضامين اللوح |  | والعلن بيها الروح |
| سيطره او روحيه |  | حكمه ربانيه |

\*\*\*

|  |  |  |
| --- | --- | --- |
| سلطنه او رصدت بالعوالم مرصد |  | خوض ابعلمها واكتشف عالمها |
| جن او أنس تتطوع او تتجند |  | تخدم علمها والملك لازمها |
| حيدر ملكها أو بالرسول اتأيد |  | منه استلمها العترته سلمها |
| ذريه ذريه |  | للهادي ذريه |
| گامت ابأمر الدين |  | تسعة غير السبطين |
| للهادي ذريه |  | حكمه ربانيه |

\*\*\*

|  |  |  |
| --- | --- | --- |
| عگب الرسول او حيدر العامر طاح |  | امن الدين واينادي هلي أميتميني |
| لاچن بناه احسين بالطف من صاح |  | إخذيني يسيوف الأعادي إخذيني |
| دمي او دم گومي او هلي من ينباح |  | واستخلف الله باستقامة ديني |
| راعيه راعيه |  | وألأمر راعيه |
| رد عله الدين الراح |  | بالمهج وألأرواح |
| وألأمر راعيه |  | حكمه ربانيه |

\*\*\*

|  |  |  |
| --- | --- | --- |
| للدين ضحه حسين إخوته إو گومه |  | إو ثبت وجوده إبتضحية وجدانه |
| إو حسّن معانيه إبنجيع إدمومه |  | والدين بالطف إنرسم عنوانه |
| والنشرت إبسبي العيال إعلومه |  | إو وردّ الكيانه إو شيدت بنيانه |
| مسبيه مسبيه |  | زينب المسبيه |
| ركّزت ألإسلام |  | دينه إبخطاب الشام |
| زينب المسبيه |  | حكمه ربانيه |

\*\*\*

(تمت)

(55)

مناقب ألإمام علي عليه‌السلام

«ميمر مذيل»

|  |  |  |
| --- | --- | --- |
| ناجح ابكل صوره |  | حيدر او دستوره |
| حربي اوسياسي |  | ديني او أساسي |
| نظم المعموره |  | حيدر او دستوره |

\*\*\*

|  |  |  |
| --- | --- | --- |
| والصَّور العالم جعل تمهيده |  | ابنور الهدايه |
| والفلك گطبه او نزلته او تصعيده |  | للحكمه آيه |
| واعلى الخلگ فارض عگب توحيده |  | حب الولايه |
| وحيدر ايوالونه |  | شيعته ايقدسونه |
| ابأمررباني |  | او ما إله ثاني |
| اوخطته المأثوره |  | حيدر او دستوره |

\*\*\*

|  |  |  |
| --- | --- | --- |
| منهو انولد بالكعبه غير اللي چان |  | للكعبه مرصد |
| او أول رجل من الرجال ابايمان |  | سالم محمد |
| او تزويجه صار ابركن عرش الرحمن |  | والملك يشهد |
| انتبه واتصور |  | حيدر اشيتقدر |
| جوهر اعلومه |  | علمي من يومه |
| وللعلم نافوره |  | حيدر او دستوره |

\*\*\*

|  |  |  |
| --- | --- | --- |
| حيدر أمير الملحمه او سلطانه |  | ابشفرة الصارم |
| وعالمؤمنين إتأمر ابإيمانه |  | ابكل العوالم |
| سبحان رب الملّكه سبحانه |  | وابعلمه عالم |
| ابعلمه وبآدابه |  | والعلم وابوابه |
| ابوجها مفتوحه |  | اوالنه ممنوحه |
| نعمته المشكوره |  | حيدر اودستوره |

\*\*\*

|  |  |  |
| --- | --- | --- |
| لوگلت حربي الحرب تاريخه ايگول |  | حيدر أميره |
| والشاهد الثاني الأمين المرسول |  | وضح نصيره |
| واعلى الشرك سيف الإله المسلول |  | لا تعد غيره |
| خيبر او غزوتها |  | من ملك رايتها |
| منهو ركزها |  | او منهو عززها |
| او رفرفت منصوره |  | حيدر اودستوره |

\*\*\*

|  |  |  |
| --- | --- | --- |
| وين اليضاهي حيدره ابكل عمره |  | بالله ارد انشده |
| منهو الصرع عمرو او تثنه ابصدره |  | والجيشه صده |
| ولمن سكن غيضه ابجهد حز نحره |  | الوجه الله جهده |
| ومنهو فل أحزابه |  | او منهو صفه احسابه |
| غير حامينه |  | وانتصر دينه |
| وهذي مو منكوره |  | حيدر او دستوره |

\*\*\*

|  |  |  |
| --- | --- | --- |
| يالمسهر اعله الدين متريح نام |  | واركن ابظله |
| دينك او دستوره او نظام الإسلام |  | متصيبه خله |
| وراية محمد ملتزمها الضرغام |  | قائد المله |
| حيدر الخلاها |  | اويالزمن مسراها |
| آية جباره |  | او هيبة قهاره |
| او عالفلك منشوره |  | حيدر او دستوره |

\*\*\*

|  |  |  |
| --- | --- | --- |
| ياصاح إنصف من تخوض ابأخبار |  | واحچي ابموده |
| من صاح يابا الغوث اغثني المختار |  | من حضر عنده |
| غير الكسر راية بني عبد الدار |  | او چاد اليضده |
| يالتريد أوصافه |  | إنشد السيافه |
| انعم اعيونك |  | من يخبرونك |
| قبلة المحظوره |  | حيدر او دستوره |

\*\*\*

(تمت)

(56)

فضل ألإمام علي (ع) وختاماً بالعباس (ع)

«ميمر»

|  |  |  |
| --- | --- | --- |
| ما كمل دين الإسلام إله |  | ابولاية حيدر |

\*\*\*

انختمت ابدين المسلمين الأديان

واكمله ابمنهاج الولاية الرحمن

|  |  |  |
| --- | --- | --- |
| لوردت شاهد دوك هذا القرآن يكفيك نص التبليغ |  | لوبي ردت تتصور |

\*\*\*

واتصفح ابمحكم التنزيل اوشوف

منهو الذي بآيات ربه موصوف

|  |  |  |
| --- | --- | --- |
| اوياهو الذي صديق الأكبر معروف ومنهنبأ عمه اوبيه |  | فكر البشر يتحير |

\*\*\*

تايهه الوادم بالنبأ مختلفه

لو ردت ياراعي اليقين اتعرفه

|  |  |  |
| --- | --- | --- |
| سل هل أتى عنه تبين وصفه اتگلك علي الكرار |  | من حبه لاتتنكر |

\*\*\*

ابحب حيدره گلب الموالي اتبهج

اوبولايته راس الديانه اتوج

|  |  |  |
| --- | --- | --- |
| احچي عدل لاتخرس اوتتلجلج هذي شهاده لله |  | لا تزعل اوتتكدر |

\*\*\*

عنك يواهم خلي ذكر الآيات

نستنتج ابحچي الشفاهي الغايات

|  |  |  |
| --- | --- | --- |
| لوما علي بفراش ابن عمه ايباته لچان من الإسلام |  | مسلم گدر يتجاهر |

\*\*\*

خلي انتحاجج بالعقل لا بكتاب

لوما علي ياساعد اليدحي الباب

|  |  |  |
| --- | --- | --- |
| عبره يسويهااويعبر الأصحاب إومنگدر يجسم بالسيف |  | مرحب او يفتح خيبر |

\*\*\*

هم ينكر يوم الأحزاب المعلوم

يوم النبي ناده من العمرو إيگوم

|  |  |  |
| --- | --- | --- |
| منغير حيدر ماتگلط جيدوم واجمدت باجي الشجعان |  | بس بالنظر تتفكر |

\*\*\*

اوراية المله ابكل حرب حاملها

او بين ايد ابن عمه النفس باذلها

|  |  |  |
| --- | --- | --- |
| بالدنيا كل هذي المكارم خلها إسمع وبينلك زود |  | حيدر ابيوم المحشر |

\*\*\*

ابحيره الخلگ من توگف ابصدر النار

ما يجزي غير البيده صك حامي الجار

|  |  |  |
| --- | --- | --- |
| اومنيد خلالجنهم حبالكرار ويشوفه واجف عالحوض |  | يسجيه من الكوثر |

\*\*\*

المترضى الباري إلسقايه انطاها

او عباس من عوده علي اتولاها

|  |  |  |
| --- | --- | --- |
| ابطف كربلااو للمشرعه اتعناها اوراد الشرب منالماي |  | لاچن بخوه اتذكر |

\*\*\*

اتذكر ابچبد حسين ظامي اومعطوب

اوگام ايعذل نفسه ويگلها المهيوب

|  |  |  |
| --- | --- | --- |
| چني اشوف اطفال ابواليمه تلوب منالظمه اتريدالماي |  | والجيتي تتنطر |

\*\*\*

يانفس من جاري العذب لا تتروين

وگبل العزيزة اسكينه چى تتهنين ؟

|  |  |  |
| --- | --- | --- |
| يا نفس چنياسمع اطفال حسين واتنادي إسرع بالماي |  | چبد الرضيع اتفطر |

\*\*\*

اروه المزاده إو سدّر ابيا حاله

شايل الماي ومنعطب دلاله

|  |  |  |
| --- | --- | --- |
| كلهمته منالماي يسچي اعياله لاچن عرضله المحتوم |  | او من الجواد اتگنطر |

\*\*\*

(تمت)

(57)

مناقب ألإمام علي عليه‌السلام

«ميمر»

|  |  |  |
| --- | --- | --- |
| اقره ابأخبار قدسيه |  | اقره ابأخبار |
| والأصل بالتنزيل |  | والفرع بالتأويل |
| أقره بأخبار قدسيه |  | اقره ابأخبار |

\*\*\*

|  |  |  |
| --- | --- | --- |
| حيدر ابقرآن المجيد اتوصف |  | اشرف مجاهد وافضل امن الجاعد |
| او عن الجهل والجاهليه اتخلف |  | بالدنيه زاهد والنعم من زاهد |
| او بأمر المهمة الأحمدية اتكلف |  | اول مساعد بالعزم والساعد |
| سيف استنصار ماضيه |  | سيف اتنصار |
| وبيمين التوحيد |  | للموحد تأييد |
| سيف استنصار ماضيه |  | اقره ابأخبار |

\*\*\*

|  |  |  |
| --- | --- | --- |
| ياصاح ادرس بالدرس رفعه اتنول |  | واچسب الغايه والولايه الغايه |
| والمن موالي من ينشدونك گول |  | الواله محمد بالأمر مولايه |
| عقد الوله اوسيف الإله المسلول |  | حامي حمايه او مرجعي او مأوايه |

|  |  |  |
| --- | --- | --- |
| لتظل محتار بالنيه |  | لتضل محتار |
| واعتصم بالقرآن |  | يالتريد الإيمان |
| لتضل محتار بالنيه |  | اقره ابأخبار |

\*\*\*

|  |  |  |
| --- | --- | --- |
| دين الحنيف البالخليل أتأسس |  | باد او تعمّر بالرسول اتعمر |
| او صبح الديانه بالوجود اتنفس |  | بالهادي يزهر بالأمير اتحرر |
| او حيدر ابكلية الرساله اتدرس |  | من عالم الذر والمحمد آزر |
| اكشف اسرار ماضيه |  | اكشف اسرار |
| شوف ابو حسين اشچان |  | واشغرس بالإنسان |
| اكشف أسرار ماضيه |  | اقره ابأخبار |

\*\*\*

|  |  |  |
| --- | --- | --- |
| انشد بدر واخذ الخبر من احنين |  | واسمع اخباره او ما تضيع الأخبار |
| اولو ردت تعرف بيمن اجتاز الدين |  | درب انتصاره وانتصر بنصاره |
| نية الأنصار مرضيه |  | نية الأنصار |
| وابرضاء الرحمن |  | والأمير العنوان |
| نية الأنصار مرضيه |  | اقره ابأخبار |

\*\*\*

|  |  |  |
| --- | --- | --- |
| أول يمين اللزم عضد الإسلام |  | چتال مرحب وابمحمد مرحب |
| عالم ابمنحة علم من العلام |  | واعلومه تنصب عالعوالم تنصب |
| وابمدرسة شرع العدل والأحكام |  | حيدر اتدرب والرسول الدرب |
| خلد آثار علميه |  | خلد آثار |
| نهج البلاغه اينور |  | بالعوالم دستور |
| خلد آثار علميه |  | اقره ابأخبار |

\*\*\*

(تمت)

(58)

حامل لواء ألإسلام

«ميمر مذيل»

|  |  |  |
| --- | --- | --- |
| رفرف لوانه |  | او ثابت ولانه |
| وحيدر حفظ وجدانه |  | رفرف لوانه |

\*\*\*

|  |  |  |
| --- | --- | --- |
| اتعين امير النحل من التكوين |  | حامل لوانه |
| والشيد او عمر مباني الهالدين |  | حامل لوانه |
| فاروق الأعظم حيدر او بالدارين |  | حامل لوانه |
| وابجو الاخطار |  | بحروف الأسرار |
| حيدر رسم عنوانه |  | إو رفرف لوانه |

\*\*\*

|  |  |  |
| --- | --- | --- |
| حامل لواء الحمد يوم الميعاد |  | حامل لوانه |
| مصدر علم جمع الكلم والارشاد |  | حامل لوانه |
| قائد اجيوش الملحمه الما ينقاد |  | حامل لوانه |
| وابدر وحنين |  | ركز قوة الدين |
| واتفرس ابعدوانه |  | إو رفرف لوانه |

\*\*\*

|  |  |  |
| --- | --- | --- |
| بسم الرسول او بمررب الارباب |  | حامل لوانه |
| چتال عمر بن وديون الاحزاب |  | حامل لوانه |
| والفتح خيبر والقلع منها الباب |  | حامل لوانه |
| منصرع خلاه |  | ماحمل ملگاه |
| مرحب ولا شيطانه |  | إو رفرف لوانه |

\*\*\*

|  |  |  |
| --- | --- | --- |
| كاس الفراسه اتملكه ابحد السيف |  | حامل لوانه |
| غزوة أحد نصف الفرس تنصيف |  | حامل لوانه |
| نعم الفتى او جبريل شاهد تعريف |  | حامل لوانه |
| من شردت الناس |  | حيدر اخذ كاس |
| واتسيطر ابسلطانه |  | او رفرف لوانه |

\*\*\*

|  |  |  |
| --- | --- | --- |
| وابمعرض الاسلام خلد آثار |  | حامل لوانه |
| من ذبح سبعة من بني عبد الدار |  | حامل لوانه |
| او غزوة تبوك الاخذ بيها الشنيار |  | حامل لوانه |
| يوم السلاسل |  | اعلم يجاهل |
| حيدر ثبت ايمانه |  | إو رفرف لوانه |

\*\*\*

|  |  |  |
| --- | --- | --- |
| إوطهر الكعبه من الهبل والاصنام |  | حامل لوانه |
| وبفراش ابن عمه بگلب هادئ نام |  | حامل لوانه |
| مرصد عدالة او رصد حد الاسلام |  | حامل لوانه |
| يبذل المجهود |  | وايحافظ احدود |
| للدين والديانه |  | إو رفرف لوانه |

\*\*\*

|  |  |  |
| --- | --- | --- |
| باب المدينه عِلِم سيد الانام |  | حامل لوانه |
| حادق ابعلوم الله منهل احكام |  | حامل لوانه |
| چهف الأرامل واليريف الايتام |  | حامل لوانه |
| وايعزز الضيف |  | بالسائل ايريف |
| ويتقدم بأحسانه |  | إو رفرف لوانه |

\*\*\*

|  |  |  |
| --- | --- | --- |
| يطعم المسكين او يبرأ المجذوم |  | حامل لوانه |
| الله من فاضت ابمحرابه ادموم |  | حامل لوانه |
| فقدت اراملنه او يتامانه اليوم |  | حامل لوانه |
| واحنه انفجعنه |  | او فجر دمعنه |
| والبسنه ثوب احزانه |  | إو رفرف لوانه |

\*\*\*

(تمت)

(59)

ولاية علي عليه‌السلام

«ميمر»

|  |  |  |
| --- | --- | --- |
| من بنه البيت إبراهيم |  | والقبلة الرسميه |

\*\*\*

من بنه ابراهيم القواعد للبيت

ثبت حجر أسعد وسر التثبيت

|  |  |  |
| --- | --- | --- |
| سرحيدرولوخضت بحره اختليتعگلك يعرفه لوچان |  | متمسك ابراعيه |

\*\*\*

سر الخليل او حكمته وبرهانه

وجدان الإسلام احتيه ابوجدانه

|  |  |  |
| --- | --- | --- |
| ولوردت تعرف علته او عنوانه نور الولايه ايدليلك |  | وامشي ابصفات النيه |

\*\*\*

ما سامع ابنار الشعلها نمرود

برد وسلم بيمن جعلها المعبود

|  |  |  |
| --- | --- | --- |
| وايوب بيمن سلم منداء الدود تكفيكهاي الآيات |  | واخبارها المرويه |

\*\*\*

وخمس البسامير النزل بيها الروح

اسماء الاشباح (إلّي إزهرت)(1) باللوح

|  |  |  |
| --- | --- | --- |
| سير سفينة نوح وبطالع نوح نور الولاية او ولاه |  | بالخطة البحريه |

\*\*\*

منهو النجد يونس من ابطون الحوت

غير الذي ابحل المشاچل منعوت

|  |  |  |
| --- | --- | --- |
| ومن نصر داود إوتفرّس جالوت سيف الولايه كفاه |  | عن لامته الحربية |

\*\*\*

يانور يوسف چان متمسك بيه

ومن نطق الشاهد الراد ينجيه

|  |  |  |
| --- | --- | --- |
| ومنچان يحضر(2)بالسجن ويسليه ومنعلمه يفسر الطيف |  | واسراره المخفيه |

\*\*\*

نور الولايه عيسى متنور بيه

الأكمه والأبرص عيسى چان يشافيه

|  |  |  |
| --- | --- | --- |
| والميت بسرار الولايه ايحييه وحاز ابشهادة هالنور |  | حكمة اللاهوتيه |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في ج 5 (للزهره ).

(2) في ج 5 (في).

ابنور الولايه كل رسول اتنور

والنور من كوكب الدري اتبادر

|  |  |  |
| --- | --- | --- |
| وكوكب الدري جوهرة سرحيدر نور افكارك ياصاح |  | بالجوهره القدسيه |

\*\*\*

اول علم زم ابيمين الإسلام

حيدر وأبداَ ما سجد للأصنام

|  |  |  |
| --- | --- | --- |
| وبكل خطربفراش ابنعمه اينام آثار ابو طالب هاي |  | والعاطفه الوديه |

\*\*\*

من چان ابو طالب ابذاك الأحصار

ابوسط الشعيب يلاحظ من الأخطار

|  |  |  |
| --- | --- | --- |
| اينيم علي چان ابمچان المختار هذا الكفيل المأمون |  | والتضحيه الدينيه |

\*\*\*

(تمت)

(60)

صاحب بيعة يوم الغدير

«ميمر»

|  |  |  |
| --- | --- | --- |
| سبع الحصن حامي الجار |  | كف زودها او راواها |

\*\*\*

راية الإسلام التأيد بيها

وابخيبر انصاب ابرمد راعيها

|  |  |  |
| --- | --- | --- |
| كلمن حملها موكفو اليرضيها من غير حماي الجار |  | ما واحد الكفاها |

\*\*\*

ابعين النبوه المصطفى شاهدها

اوگام ايخطب بالوادم اويرشدها

|  |  |  |
| --- | --- | --- |
| هالرايه تبچي اتريد المأيدها واتريد ساعد بالكون |  | مايچل من ملگاها |

\*\*\*

باچر أسلّمها الفتاها المهيوب

امگرب او عند الله او رسوله محبوب

|  |  |  |
| --- | --- | --- |
| وابگلبه گالالحسب نفسه مندوب خطبة محمدبالناس |  | يشمل علي معناها |

\*\*\*

أصبحت والبات ابفكر يتردد

عالرايه واعيونه بكت تترصد

|  |  |  |
| --- | --- | --- |
| والگال أناابها الرايه أبده او ارشد بيها التزم قبل ابيوم |  | چا ليش ما كفاها |

\*\*\*

صاح النبي او كل أمّته ايسمعونه

وآمر لعد عقد الوله ايحضرونه

|  |  |  |
| --- | --- | --- |
| حيدر حضر والرمد ماذي اعيونه ابماي النبوه المختار |  | عين الوصي شافاها |

\*\*\*

زم راية الملّه او ستر خلتها

اوشهدت ابحگه الما كفت رايتها

|  |  |  |
| --- | --- | --- |
| مرحب نجح واتنومس ابكسرتهالاچن جبرها البالسيف |  | عين الحرب بچاها |

\*\*\*

مرحب يجول او يرتجز بالأشعار

مرحب هلي امسميني وآنه المغوار

|  |  |  |
| --- | --- | --- |
| من صاح أنا(حيدر علي الكرار)صيحة عليمرحب صار |  | يتزلزل إمن اهواها |

\*\*\*

مرحب شرد يرتعش وابليس اغواه

مالك فتر عزمك او مرحب ناداه

|  |  |  |
| --- | --- | --- |
| وصتني أمي(الحيدره)لا تدناه تاليها غشه الشيطان |  | والشمعته طفاها |

\*\*\*

حيدر دحه الباب اوهدم عاليها

دركه جعلها اوگام يكشف بيها

|  |  |  |
| --- | --- | --- |
| سدر الگوم او كبّر ابتاليها هز رايته او للرايات |  | طي السجل طواها |

\*\*\*

من اليهود أخذوا مغانم كثره

او بعض المغانم حرم منهم يسره

|  |  |  |
| --- | --- | --- |
| اوسبي الحرم سهل محمدأمره وابكربلا اعيال حسين |  | ما واحد الراعاها |

\*\*\*

عالخيم لمن هجمت الخياله

من حسين كثره اسحگوا من اعياله

|  |  |  |
| --- | --- | --- |
| والخيم حرگوهااعله روس اعياله اوحرگالخيم عالنسوان |  | ما واحد السواها |

\*\*\*

بالحرم لمن گطعوا افجوج البيد

بحبال خشنة امچتفه امن إيد الإيد

|  |  |  |
| --- | --- | --- |
| تدري اشجره بالمجلس اگبال ايزيدوگفة بنات المختار |  | يالمحب لا تنساها |

\*\*\*

نامت اسكينه امن التعب وامن الجور

اوگلب اليتيمة الفگد أبوها مكسور

|  |  |  |
| --- | --- | --- |
| اتحسبابجدهااوشاهدت قصرالنور اوشافت محمدبالنوم |  | حن او بچه اعله ابچاها |

\*\*\*

شبگت محمد سكنه اوتجر حسره

ياجد لبويه حسين رضوا صدره

|  |  |  |
| --- | --- | --- |
| حتى الطفل بالسهم حزوا نحره ياجد چثيره الأطفال |  | ماتت ابحر اضماها |

\*\*\*

والرسل نادوها وايفور المدمع

اخفي ونينچ گلب عزنه اتقطع

|  |  |  |
| --- | --- | --- |
| امصابمن امصابأمضه اوأفجع ابگلب النبي تمضي اسهام |  | من ونتچ أمضاها |

\*\*\*

صاحت اسكينه اشلون ابطل وني

مذبوح أبويه او منهو يتكفلني

|  |  |  |
| --- | --- | --- |
| من زغر سني والدهر يتمني اومن طبت القصر النور |  | لمـّها اشبحت عيناها |

\*\*\*

يحسين يوليدي تصيح الزهره

ابدال اللحد متوسد اعله الغيره

|  |  |  |
| --- | --- | --- |
| اوصدتالسكنه اوناشدتها ابعبره اونادتهاسكنه والعين |  | منها نشف مجراها |

\*\*\*

ذبحوا عزيزچ يمّي يالزهره الگوم

اولا ظل عظم سالم بعد بالمظلوم

|  |  |  |
| --- | --- | --- |
| واعياله ماشافت عگبعينه النوم والباري لعيال حسين |  | ابعين اللطف يرعاها |

\*\*\*

(تمت)

(61)

تاج السعاده

«ميمر مذيل»

تاج السعاده لليوالي حيدر

|  |  |  |
| --- | --- | --- |
| من عالم الذر بالإراده إمصور |  | لليوالي حيدر |

\*\*\*

|  |  |  |
| --- | --- | --- |
| سر السعاده يالتدور معناه |  | هاك اخذ تبيينه |
| استكشف اعقود الولايه او تلگاه |  | عقد من هالعينه |
| من جوهر الحكمه الحكيم استصفاه |  | للموالي زينه |

والباري عينه لليوالي حيدر

|  |  |  |
| --- | --- | --- |
| هالجوهر البالثمن ما يتقدر |  | لليوالي حيدر |

\*\*\*

|  |  |  |
| --- | --- | --- |
| شاءت الحكمه او رصعت هذا التاج |  | او خلدت آثاره |
| بعقود من در الولايه الوهاج |  | وابتهج بأنواره |
| شاهده الباري من صعد للمعراج |  | واطلع باسراره |

ابخزنة الباري لليوالي حيدر

|  |  |  |
| --- | --- | --- |
| منذخر تاج المنصنع من جوهر |  | لليوالي حيدر |

\*\*\*

|  |  |  |
| --- | --- | --- |
| تاج السعاده اتدبر او تدبيره |  | علم بحر الطامي |
| يتقدر او ماله ثمن تقديره |  | ابعالم الإسلامي |
| مطبعة قدره صورت تصويره |  | بالمقام السامي |

والقلم سجل لليوالي حيدر

|  |  |  |
| --- | --- | --- |
| للتاج آيه او آيته تتفسر |  | لليوالي حيدر |

\*\*\*

|  |  |  |
| --- | --- | --- |
| هالتاج قدسي او صاغته القدسيه |  | من معادن حكمه |
| هالتاج صيغة صنعه لاهوتيه |  | وانطوه ابسر علمه |
| هالتاج خلعة شرف ربانيه |  | او للموالي نعمه |
| تمت النعمه |  | لليوالي حيدر |
| ابهالتاج وابسره العسر يتيسر |  | لليوالي حيدر |

\*\*\*

|  |  |  |
| --- | --- | --- |
| هالتاج بنوار الجلاله منسوج |  | هالتعظم شانه |
| هالتاج تتواضع الإجلاله التوج |  | وتسجد العنوانه |
| هالتاج روح ابجسم عصمه ممزوج |  | او آيته او برهانه |
| چى لن تصور |  | لليوالي حيدر |
| من جوهرة لطف اللطيف الأكبر |  | لليوالي حيدر |

\*\*\*

|  |  |  |
| --- | --- | --- |
| هالتاج يتعب فكرتك تحليله |  | لا تخوض اببحره |
| هالتاج فيّه اعلى الفلك إكليله |  | او سمه ابجو القدره |
| هالتاج باللوح اترسم تمثيله |  | او للچواچب زهره |
| نور او تجله |  | لليوالي حيدر |
| تاج السعاده والسعد بي يزهر |  | لليوالي حيدر |

\*\*\*

|  |  |  |
| --- | --- | --- |
| هالتاج مصباح السعد نبراسه |  | بالسعد يتبهلل |
| هالتاج أجمل كل بشر لباسه |  | بالولاية اتجمل |
| هالتاج بفلاك الشرف مقياسه |  | والشرف بي يكمل |
| ابناظر العالم |  | لليوالي حيدر |
| يتجله هذا التاج أحسن منظر |  | لليوالي حيدر |

\*\*\*

|  |  |  |
| --- | --- | --- |
| والتاج خله عنك واتشرف النوب |  | خالجك وإحسانه |
| ابوجه الموالي والمحب فاتح بوب |  | جنته او رضوانه |
| واتبصر ابقرآنه شوف اشمكتوب |  | بشرك قرآنه |
| جنه او جواري |  | لليوالي حيدر |
| ولدان چالليلو أو مسيل الكوثر |  | لليوالي حيدر |

\*\*\*

(تمت)

(62)

مع الرسل وألأنبياء

«ميمر مذيل»

|  |  |  |
| --- | --- | --- |
| شرع الديانه مبداه |  | من حيدر |
| وأخذت الوادم معناه |  | من حيدر |

\*\*\*

|  |  |  |
| --- | --- | --- |
| يا صاح هذا العالم اوجدانه |  | المن تصور |
| او بيمن تمهد والفلك دورانه |  | إبيا آيه يفتر |
| صفي ضميرك وانظر بايمانه |  | او بالحگ تبصر |
| ابحيدر اتشوف العالم |  | تمهيده |
| والفلك سره ومسراه |  | من حيدر |

\*\*\*

|  |  |  |
| --- | --- | --- |
| آمر خليله الباري يشرع هالدين |  | لهل الديانه |
| وانطاه سرالبيه سرا التكوين |  | وبسره عانه |
| او لوردت تعرف سر خليل الله امنين |  | واضح بيانه |
| طالع كتابك تنبيك |  | آياته |
| سره الخليل اتولاه |  | من حيدر |

\*\*\*

|  |  |  |
| --- | --- | --- |
| اتبصر خليل الله ابحكم باريه |  | اوبيهن تأيّد |
| او أسس الدين اوقبلة الرسميه |  | وثبت الأسعد |
| ابهندسة حكمه اوخطة الفنيه |  | للبيت شيد |
| شيد البيت « إبراهيم » |  | بالخطه |
| او خطة البيت إو مبناه |  | من حيدر |

\*\*\*

|  |  |  |
| --- | --- | --- |
| او رؤيه الخليل الشافها او بالتأويل |  | أرشد النيه |
| الوجه الله بالكعبه يضحي اسماعيل |  | و تظل سجيه |
| لمذبح عظيم الباري ارسل جبريل |  | وأدرك نبيه |
| مصدر حياة ( إسماعيل ) |  | سر حكمه |
| او مصدر السر الأحياء |  | من حيدر |

\*\*\*

|  |  |  |
| --- | --- | --- |
| او آيات « موسى » لوردتها بايمان |  | بيهن تفكر |
| اوشرف العصي اوسرها التظاهر ثعبان |  | واعرف المصدر |
| اولو مديمينه الجنبه يظهر برهان |  | بيضاء تزهر |
| لا تعجب من موسى |  | او برهانه |
| سر العصمه اوسر معناه |  | من حيدر |

\*\*\*

|  |  |  |
| --- | --- | --- |
| اومن صعد موسى ايناجي ويّا سبعين |  | للجبل صعدت |
| يارب تريد اتشاهدك رأي العين |  | امتى احتجت |
| نور او تجله ( إو شافته )(1) المحتجين |  | مغشيه طاحت |
| إولو دورت هذا النور |  | ايمانك |
| للنور ساطع يلگاه |  | من حيدر |

\*\*\*

|  |  |  |
| --- | --- | --- |
| لو ردت تعرف عيسى منهو الحاماه |  | وجه خطابك |
| الرابع سمه امن الأرض يا سر علاه |  | طالع كتابك |
| وانشد من التأويل واعرف معناه |  | واسمع جوابك |
| من رادوا العيسى اعداه |  | يصلبونه |
| بالسر نجه او سر منجاه |  | من حيدر |

\*\*\*

|  |  |  |
| --- | --- | --- |
| كل نبي حيدر چان اله سر مكنون |  | يشرع حكمته |
| والباري من راد ابمحمد على الكون |  | ينشر رحمته |
| انطاه الرساله وآمره ابنص ايكون |  | يظهر نبوته |
| والهادي من ادعى الناس |  | للبيعه |
| أول يمين الوافاه |  | من حيدر |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في النسخة القديمة ديوان الجزء (2) (نور إو تجله المحتجين ) وأكملنا مراعاة للوزن في أعلاه.

|  |  |  |
| --- | --- | --- |
| عالمله حيدر بالجهد والمجهود |  | حاز الأُبوه |
| مازاده واحد بس ابن عمه ايزود |  | ابنص النبوه |
| والباري جاعل بينهم سر معقود |  | عقد الأخوه |
| حيدر الباري دناه |  | للهادي |
| وللهادي ذريه انطاه |  | من حيدر |

\*\*\*

|  |  |  |
| --- | --- | --- |
| ( سورة النور ) اتوصف الذريه |  | وآية العصمه |
| نورٍ على نور ايتبادر ضيه |  | ابمشكاة حكمه |
| او مصباح يزهي ابزهرة القدسيه |  | ابكوكب الرحمه |
| او كل فرد منهم معناه |  | در صافي |
| والباري هالدر صفاه |  | من حيدر |

\*\*\*

|  |  |  |
| --- | --- | --- |
| عترة محمد بيها وصه الأُمه |  | اودّع البضعه |
| او من عگبه بالبسمار أجرو دمه |  | او هشمو ضلعه |
| او بالعتره كل جرار نفذ سمه |  | او ظلت الدمعه |
| مسچوبه من الهادي |  | عالعتره |
| والدمع يجري ومجراه |  | من حيدر |

\*\*\*

|  |  |  |
| --- | --- | --- |
| والحسن عگب الهادي بالسم چتلوه |  | او گطعوا چبده |
| وبيا شريعه الدفن جسمه ليمنعوه |  | عن گبر جده |
| ابزان اونبل للنعش گاموا يرموه |  | گوم التضده |
| وحسين صابر لله |  | در صبره |
| او صبر التملك بحشاه |  | من حيدر |

\*\*\*

|  |  |  |
| --- | --- | --- |
| ريحانة الهادي او دليل الكرار |  | او روح الزچيه |
| خلوا دليله امن العطش يلهب نار |  | گوم آل أُميه |
| وانذبح ظامي اوللنبل مكور صار |  | بالغاضربه |
| ظل جسم ابو اليمه حسين |  | عالغبره |
| نحره ايتفايض وادماه |  | من حيدر |

\*\*\*

(تمت)

(63)

مناقب تهدي الضال

«ميمر مذيل»

|  |  |  |
| --- | --- | --- |
| حيدر تكون من نور |  | هادينه |
| اومن حيدر اتكون نور |  | هادينه |

\*\*\*

|  |  |  |
| --- | --- | --- |
| ياصاح مد ميل الهدايه ابعيناك |  | بالهده اتبصر |
| شوف المن المعبود خاطب لولاك |  | ما فلك يفتر |
| وانشد على السر اليدير الأفلاك |  | اتعرف حيدر |
| سر وبكتاب المسطور |  | آياته |
| اوآية كتاب المسطور |  | هادينه |

\*\*\*

|  |  |  |
| --- | --- | --- |
| دونك أشعة العقل بيها استكشف |  | عالم العلوي |
| اوصد للسمه او شوف الكواكب تلصف |  | والگمر يضوي |
| وانشد على هالنور عقلك واعرف |  | باطن المخفي |
| الباري شطر هذا النور |  | من نوره |
| الحيدر ونور المشطور |  | هادينه |

\*\*\*

|  |  |  |
| --- | --- | --- |
| ذِب سِلَّم الإيمان واصعد ياصاح |  | للسمه الرابع |
| والمسجد المعمور إدخل مرتاح |  | ما إلك مانع |
| وسا تشاهد نور حيدر مصباح |  | بالبيت ساطع |
| حيدر البيت المعمور |  | مصباحه |
| اومصباح بيت المعمور |  | هادينه |

\*\*\*

|  |  |  |
| --- | --- | --- |
| وبالسمه الرابع للشمس شاهدها |  | عالي ضحاها |
| وللشمس خل ايمانك ايناشدها |  | من سن سناها |
| هسا تخبرك سر علي امأيدها |  | اوقوة ضياها |
| سراسم حيدر مزبور |  | بالحكمه |
| ابوجه الشمس والمزبور |  | هادينه |

\*\*\*

|  |  |  |
| --- | --- | --- |
| خلي الاطاعه أدراجك اوتسنم |  | للسمه السابع |
| وبطاعة المعبود من تتقدم |  | باللوح طالع |
| تلگه العذاب اعله الموالي امحرم |  | بالرحمه راتع |
| وباللوح شوف اشمذكور |  | للواله |
| ولهل الولايه المذكور |  | هادينه |

\*\*\*

|  |  |  |
| --- | --- | --- |
| وللعرش رشدك خل يدير إعيونه |  | واچسب الغايه |
| من الأملاك اثمانيه ايحملونه |  | والعرش آيه |
| اوشوف الإماره الساميه المقرونه |  | ابنص الولايه |
| عالملك أمر حيدر |  | بارينه |
| اوسر الأمر والمأمور |  | هادينه |

\*\*\*

|  |  |  |
| --- | --- | --- |
| خل عنك العالم العلوي او معناه |  | لوما تحملها |
| بالأرض تفحص حيدر اوسرمبداه |  | فكرتك خلها |
| شوف المشاچل بالشدايد لولاه |  | منهو اليحلها |
| بسره انكسار المكسور |  | يتجبر |
| وسر انجبار المكسور |  | هادينه |

\*\*\*

|  |  |  |
| --- | --- | --- |
| وانشد من التأويل منهو البالسيف |  | شيد أركانه |
| اومن ثبت للإسلام يوم التكليف |  | ثبت جنانه |
| اومن ترجم القرآن من التحريف |  | وصدق بيانه |
| حيدر اوسعيه المشكور |  | عند الله |
| ويشهد ابسعيه المشكور |  | هادينه |

\*\*\*

(تمت)

(64)

علي وفتح خيبر

«ميمر»

|  |  |  |
| --- | --- | --- |
| تاريخ راية حيدر |  | للدين والحق مظهر |

وسبع المثاني لاحت ابمعناها

\*\*\*

|  |  |  |
| --- | --- | --- |
| راية المله ابخيبر وغزوتها |  | انصاب ابرمد برهانها وآيتها |
| وكل من حملها ما ستر خلتها بس البطين الأنزع |  | رواع ما يتروع |

تكفل حماها او بالفعل حاماها

\*\*\*

|  |  |  |
| --- | --- | --- |
| لمن محمد شاف ذل الرايه |  | گام ايخطب بالناس يبدي رايه |

ناداهم الرايه تريد احمايه وتريد شدة ساعد للدين حر إيجاهد

يخوض الوغه ويستبشر ابملگاها

\*\*\*

|  |  |  |
| --- | --- | --- |
| باچر ابهاي الرايه راعيها ايگوم |  | كرار مو فرار منعوت اعلوم |

كل فرد ظن ابنفسه هوه الجيدوم وبعكس ما يتمنه صار وتخيب ظنه

والهادي بالنص ( للأمير ) انطاها

\*\*\*

|  |  |  |
| --- | --- | --- |
| اصبحت والأُمه ابصددها وتفكير |  | يترصد وعالرايه بالعين ايدير |
| والگال آنه ابهالرايه ابده امن الغير منزمها گبل ابساعه |  | چاليش گصر باعه |

ولا طلع من حگها ولا كفاها

\*\*\*

|  |  |  |
| --- | --- | --- |
| صاح الرسول بأمته ويتفگد |  | صهره وطلب منهم زعيم الأوحد |
| لباه(حامي الجار)لاچن ارمد الهادي ابجميل احسانه |  | وبحكمته وبرهانه |

ابماي الوحي العين الوصي شافاها

\*\*\*

|  |  |  |
| --- | --- | --- |
| وبصارم الآيه الصميده اتوشح |  | وبنور من نور الجلاله اترشح |
| وارتاح دين الله ونجح وتنيّح زم وارتفع شنياره |  | بالهيبة القهاره |

والرايه حيت حيدر وحياها

\*\*\*

|  |  |  |
| --- | --- | --- |
| يرتجف مرحب بالوغه ويتفاخر |  | سموني مرحب وانه الموت الأحمر |
| وليث العرب من صاح آنه حيدر ذل وتنازل زوده |  | بصيحة علي المحموده |

ومرحب شرد يتزلزل من أهواها

\*\*\*

|  |  |  |
| --- | --- | --- |
| من شرد مرحب خايف ويتجفل |  | وبصورة الكاهن ابليس تمثل |
| وبوجهه صاح اشبيك اشوفك مختل چم الف واحد حيدر |  | من گبل هذا اتصور |

ردله ومنيتك بالوجه تلگاها

\*\*\*

|  |  |  |
| --- | --- | --- |
| المرحب غواه ابليس لمن جابه |  | الحيدر وبالبتار صفه إحسابه |
| اعرض واخذ من الأمير اصوابه طبره ونعم من طبره |  | للدين شرحت صدره |

وهالطبره لتظن خيبري ينساها

\*\*\*

|  |  |  |
| --- | --- | --- |
| ( كل خيبري )ظل يهجس براسه اصواب |  | من حيدر ويتحلم ابقلع الباب |
| برهان الأكبر صارعبر الأصحاب عالباب من عبرها |  | وبراحته سيرها |

بسر الإله وحكمته مسراها

\*\*\*

|  |  |  |
| --- | --- | --- |
| من المغانم حمل ظهور البل |  | الملة الهادي وفصم اگيود الذل |
| فازت المله وركنت ابهذا الظل للشرف چى ينسونه |  | والحيدر يجحدونه |

وضيعت سننها وعادت المبداها

\*\*\*

(تمت)

(65)

حب الولاية فرض

«ميمر»

حب الولايه مفروض عالخلگ من باريها

\*\*\*

|  |  |  |
| --- | --- | --- |
| لو چنت عابد زاهد إبمد عمرك |  | ومالك إبمنهاج الولايه مسلك |

إعتقد مثل إبليس مصدر أمرك

من رحمة الباري إيصير چفك صفر تاليها

\*\*\*

|  |  |  |
| --- | --- | --- |
| وبحالة ألإحضار من عالقبله |  | إيمدونك وعندك عديله تتله |

(وثالث) شهاده لو بريجك تحله

إنته إبن أبوك ومحفوظ وأنسابك إمعربيها

\*\*\*

|  |  |  |
| --- | --- | --- |
| إسأل من الباري يراعي شانك |  | عند الشهاده لا يخرس إلسانك |

سهله الشهاده إتشوفها إبكتمانك

لاچن يريد إلها إلسان ذاك الوكت يحچيها

\*\*\*

|  |  |  |
| --- | --- | --- |
| وبليلة الوحده هلك يجفونك |  | لمن نكير إو منكر إيحضرونك |

راعي الولايه إتشوفه حاضر دونك

لو معتقد بي لتهاب منكر ولا تخشيها

\*\*\*

|  |  |  |
| --- | --- | --- |
| (إينشدوك)(1) عن ربك تگول الجبار |  | إو منهو نبيك تعترف بالمختار |

إو منهو إمامك لو گلت حامي الجار

عنك تصد والجنحان من هيبته إمخفضيها

\*\*\*

|  |  |  |
| --- | --- | --- |
| لو چان إسمك مو إبدفتر حيدر |  | ولا گلبك إبنور الولايه إمنور |

بين إيد ربك من تگف بالمحشر

وشتعتذر ذاك اليوم وإلنفسك إتنجيها

\*\*\*

|  |  |  |
| --- | --- | --- |
| لو گلت يا ربي غواني الشيطان |  | ينزل جوابك ما قريت القرآن |

وإبليس ما گلنه عدو إلإنسان

تشهد عليك ألآيات يا آيه تطعن بيها

\*\*\*

|  |  |  |
| --- | --- | --- |
| ما شفت تصريح الكتاب إو تعلم |  | لمن غوه الشيطان حوّه إو آدم |

خالفو أمر ألله وعليهم دمدم

وإنطردت إمن الفردوس المغويه والغاويها

\*\*\*

|  |  |  |
| --- | --- | --- |
| لمن علم آدم الشيطان أغواه |  | بالخمسه أقسم عالإله إو نجاه |

واجب علينه إيكون نسري إبمسراه

وأهل الكسه بالدارين درگت حمه إنخليها

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في الطبعة القديمة ج (1) ( إينشدونك ).

|  |  |  |
| --- | --- | --- |
| لو طينك إبماي الولايه معجون |  | كل عسر يتيسر وكل شده إتهون |

من الصراط إيكون گلبك مأمون

تسهل عبرتك والنار تخمد من إتمر ليها

\*\*\*

|  |  |  |
| --- | --- | --- |
| إهنا يالمحب من تصل حوض الكوثر |  | أوصيك وهناك إبوصيتي إتذكر |

من الظمه چبد الحسين إتفطر

أللهُ أكبر وإحشاه جمر العطش چاويها

\*\*\*

|  |  |  |
| --- | --- | --- |
| من كثر ما حر العطش فت گلبه |  | إبسيفه إيتسند ينهض إعله إركبه |

وعالمشرعه عينه تظل تتربه

وروحه تفرفر عالماي والگوم ما تسجيها

\*\*\*

|  |  |  |
| --- | --- | --- |
| عالنهر ظامي إو يذبحونك يحسين |  | ومن لهبته ينطر دليلك نصين |

لسجيك يا مظلوم من ماي العين

يمحرر إرگاب الناس وبرگبتك شاريها

\*\*\*

(تمت)

(66)

في ذكر فضائل الأمير عليه‌السلام

«ميمر مذيل»

|  |  |  |
| --- | --- | --- |
| بالله ومحمد وبولاية حيدر |  | أدي الشهاده |
| ابنور الولايه من تموت امنور |  | أدي الشهاده |

\*\*\*

|  |  |  |
| --- | --- | --- |
| انختمت ابدين المسلمين الأديان |  | واتبعت شرعه |
| ثبت اصوله بالولايه ( الرحمن ) |  | والعشرة فرعه |
| لوردت شاهد دوك اقره القرآن |  | والحق تتبعه |
| بآية التبليغ افتكر واتصور |  | أدي الشهاده |

\*\*\*

|  |  |  |
| --- | --- | --- |
| واتصفح ابمحكم التنزيل وشوف |  | بعين الحقيقه |
| منهو الذي بآيات ربه موصوف |  | اتبع طريقه |
| وياهو الذي صديق الأكبر معروف |  | نعم الوثيقه |
| واخذ النبأ من (عم ) بيه اتبصر |  | أدي الشهاده |

\*\*\*

|  |  |  |
| --- | --- | --- |
| تايه الوادم ( بالنبأ ) مختلفه |  | تدور الغايه |
| لوردت يا راعي اليقين اتعرفه |  | قر بالولايه |
| سل (هل أتى ) عنه تبين وصفه |  | وانشد الآيه |
| تگلك (علي) ومن حبه لاتتنكر |  | أدي الشهاده |

\*\*\*

|  |  |  |
| --- | --- | --- |
| عندك يواهم خلي ذچر الآيات |  | والزم الفكره |
| نستفسر ابحچي الشفاه الغايات |  | والحگ نظهره |
| لوما علي ابفراش ابن عمه ايبات |  | ليلة الهجره |
| ما چان مسلم ظل بعد يتجاهر |  | أدي الشهاده |

\*\*\*

|  |  |  |
| --- | --- | --- |
| خل انتحاجج بالعقل لابكتاب |  | نبدي السريره |
| لوما علي يا ساعد اليدحي الباب |  | للحق يجيره |
| عبره يسوبها ويعبر الأصحاب |  | بيده القديره |
| حيدر چتل مرحب وفاتح خيبر |  | ادي الشهاده |

\*\*\*

|  |  |  |
| --- | --- | --- |
| ما ينّكر يوم الأحزاب المعلوم |  | تشهد أصحابه |
| يوم النبي ناده منو العمرو ايگوم |  | حيدر أجابه |
| من غير حيدر ما تگلط جيدوم |  | فض هالطلابه |
| الايمان غالب عالشرك كل محضر |  | أدي الشهاده |

\*\*\*

|  |  |  |
| --- | --- | --- |
| وراية المله ابكل حرب حاملها |  | بايده القويه |
| وبين ايد ابن عمه النفس باذلها |  | صهره اوصيه |
| بالدنيا كل هاي المچارم خلها |  | صفي هالنيه |
| واسمع فضل حيدر ابيوم المحشر |  | أدي الشهاده |

\*\*\*

|  |  |  |
| --- | --- | --- |
| هاي الخلگ بالمحشر ابصدر النار |  | توگف ابحيره |
| مايجزي غير البيده صك حامي الجار |  | يسهل مشيره |
| ومن يدخل الجنه محب الكرار |  | ينظر اميره |
| عالحوض يسجي شيعته من الكوثر |  | أدي الشهاده |

\*\*\*

|  |  |  |
| --- | --- | --- |
| للمرتضى الباري السقايه انطاها |  | نعم العطيه |
| وعباس من عوده ( علي ) اتولاها |  | بالغاضريه |
| للمشرعه راعي الوفه اتعناها |  | شوف السجيه |
| راد الشرب لاچن بخوه اتذكر |  | أدي الشهاده |

\*\*\*

|  |  |  |
| --- | --- | --- |
| ما شرب من الماي ليش المهيوب |  | ما تنشدوني |
| گام ايعذل نفسه ودليله معطوب |  | يا نفس هوني |
| چني أشوف اطفال ابو اليمه تلوب |  | يتنطروني |
| من العطش چبد الرضيع اتفطر |  | أدي الشهاده |

\*\*\*

|  |  |  |
| --- | --- | --- |
| اروه المزاده وسدر ابيا حاله |  | حامي الضعينه |
| شايل الماي ومنعطب دلاله |  | وتنهمل عينه |
| كل همته من الماي يسجى اعياله |  | ويوفي اسكينه |
| عرضت منيته ومن جواده اتگنطر |  | أدي الشهاده |

\*\*\*

(تمت)

(67)

في مدح لواء أمير المؤمنين عليه‌السلام

«ميمر»

|  |  |  |
| --- | --- | --- |
| راية علي سر اسم الأعظم بيها |  | وثـــقــل الــنــبـوه |
| رايـة علي اترف ابعزم راعيها |  | وثـــقــل الــنــبـوه |

\*\*\*

|  |  |  |
| --- | --- | --- |
| لـلهادي أول واحـد المد الإيد |  | واظــهــريــقــيـنـه |
| حيدر وبيه عز وشرف والتأييد |  | جـــاهــد الــديــنـه |
| والـجاهليه ذلـت او ألوت جيد |  | الــمـنـهـج نــبـيـنـه |
| بـراية علي ورب العلى امعليها |  | وثـــقــل الــنــبـوه |

\*\*\*

|  |  |  |
| --- | --- | --- |
| حيدر اصنام أهل الجهل كسرها |  | والـــغــي تـــبــدد |
| ابـحر الهده ابفلك النجه سيرها |  | والـــــرب تــوحــد |
| الـباري امور المعسره اميسرها |  | لأمـــــة مــحــمـد |
| بـراية عـلي وبهببته چاسيها |  | وثـــقــل الــنــبـوه |

\*\*\*

|  |  |  |
| --- | --- | --- |
| حيدر الذب جهده وبذل مجهوده |  | الــراعــي الـشـفـاعـه |
| وتـأيد الـدين وثـبت بوجوده |  | وحـــــاز ارتــفـاعـه |
| واضحت سلاطين الدهر مگيوده |  | بــحــبـل الإطــاعــه |
| بـراية علي أو ما ينكر ماضيها |  | وثـــقــل الــنــبـوه |

\*\*\*

|  |  |  |
| --- | --- | --- |
| ذل الجهل عزمه أو خفض جنحانه |  | وانـــكــســربــاســه |
| وباد الشرك حيله وضعف سلطانه |  | وانـــهـــدم ســـاســه |
| وتـحسن الـكون وعـمر ميدانه |  | لـــهـــل الــفــراسـه |
| بـراية علي ومحفوظه من باريها |  | وثـــقـــل الــنــبـوه |

\*\*\*

|  |  |  |
| --- | --- | --- |
| دونـك تـواريخ الـوغه اتـمثلها |  | بــعــيـن الــبـصـيـره |
| وشـوف الـشرايع منهو المعدلها |  | واتـــبـــع مــســيـره |
| وشوف المشاچل منهو چان ابحلها |  | ابــحـكـمـه وســريــره |
| رايـة عـلي ( وفتح قريب ) بيها |  | وثـــقـــل الــنــبـوه |

\*\*\*

|  |  |  |
| --- | --- | --- |
| طـالع الـتاريخ اوتشوف العنوان |  | واعـــــرف اســــراره |
| بذات العلم منهو الذي امطيع الجان |  | بــــــذات الــفــقـاره |
| وللمصطفى بغزواته من يفتح چان |  | عـــنــدك اخـــبــاره |
| رايــة عـلي بـاولها وبـتاليها |  | وثـــقـــل الــنــبـوه |

\*\*\*

|  |  |  |
| --- | --- | --- |
| بغزوة أحد واحنين من حاز الزود |  | وأيــــــد الـــوحــده |
| وغزوة الخندق هم يريد الها إشهود |  | بـــيــا حگ تــجـحـده |
| ومنهو الفتح سبع الحصن بالمجهود |  | وربـــانــي جـــهــده |
| رايـة عـلي إتوج الوغه وتطفيها |  | وثـــقـــل الــنــبـوه |

\*\*\*

|  |  |  |
| --- | --- | --- |
| مـنهو الأخذ من الفراعين احگوگ |  | إبــشــفـرة الـــصــارم |
| لأمـة مـحمد حمل اظهور النوگ |  | مــــــن الــمــغـانـم |
| بالطاعه من طوگ ارگاب المخلوگ |  | وارشــــــد الـــــوادم |
| رايـة عـلي وطيعت كل طاغيها |  | وثـــقـــل الــنــبــوه |

\*\*\*

|  |  |  |
| --- | --- | --- |
| رايـة عـلي آيـه جعلها المعبود |  | نــــــص الــهــدايـه |
| نـصر مـن الله وفتح بيها معقود |  | عـــقـــد الـــولايـــه |
| آية عصى موسى فرع دوحة عود |  | رايــــــة الآيــــــه |
| رايـة عـلي ابنورالهده امرشحيها |  | وثـــقـــل الــنــبــوه |

\*\*\*

|  |  |  |
| --- | --- | --- |
| لـلكون مـن رجـه واخذ صافيه |  | ابـــحـــد الــمــهـنـد |
| يـشهد لـك الـتاريخ عن ماضيه |  | وابــفـضـلـه يــشــهـد |
| مـن خـله رايـات الكفر مطويه |  | والــــــرب تـــوحــد |
| رايـة علي ويشفي الگلب طاريها |  | وثـــقـــل الــنــبــوه |

\*\*\*

|  |  |  |
| --- | --- | --- |
| أسـرار الجلاله الغامضه وضحها |  | وتـــرجـــم كــتــابـه |
| عـقد الـوله وبـخطبته صرحها |  | نـــعـــم الــخـطـابـه |
| ادروب الخطر منهو الذي امسمحها |  | بــمـحـكـم صـــوابــه |
| رايـة عـلي ابتاج العله امتوجيها |  | وثـــقـــل الــنــبــوه |

\*\*\*

(تمت)

(68)

في مدح ألأمير عليه‌السلام

«ميمر»

|  |  |  |
| --- | --- | --- |
| فارض الباري من عگب توحيده |  | حـــبــك يــحــيـدر |
| تـصديق الإسلام او رسم تأييده |  | حـــبــك يــحــيـدر |
| فـكري انـشغل بالعالم وتكوينه |  | وبــيــمـن تــمــهـد |
| إيـمان گلـبي بـيك نوّر عينه |  | وحــصــل الــمگصـد |
| تـوضح لي سر العالم وتزيينه |  | وإيــمــانـي يــشـهـد |
| تـنظيم سـر الـعالم وتـمهيده |  | حـــبــك يــحــيـدر |

\*\*\*

|  |  |  |
| --- | --- | --- |
| تـبصرت بالايمان اريد احدوده |  | بــالــحـق عــرفـتـه |
| مـتقسم بـالايمان مـن معبوده |  | مـــحــدد درجـــتــه |
| وطالب الايمان ابحسب مجهوده |  | تــطــلـع قــسـمـتـه |
| تـقسيم ايـمان الـمله وتحديده |  | حـــبــك يــحــيـدر |

\*\*\*

|  |  |  |
| --- | --- | --- |
| مـعنه الديانه استكشفت مبدأها |  | وحـــــد الــنـهـايـة |
| شفت الديانه احدودها ومرجعها |  | حـــــب الـــولايــه |
| وشمس الولايه اغروبها ومطلعها |  | ابـــــرج الــهــدايـه |
| وطـير الـهدايه نغمته وتغريده |  | حـــبــك يــحــيـدر |

\*\*\*

|  |  |  |
| --- | --- | --- |
| لـلشرف من شفت البشر محتاجه |  | ســـــرت ابــطـريـقـه |
| من خضت بحره اتبصرت بمواجه |  | نـــلـــت الـحـقـيـقـه |
| انت الشرف وانت اشرعت منهاجه |  | وحـــبـــك وثــيــقـه |
| والشرف فرعه وروضته وتوريده |  | حـــبـــك يــحــيـدر |

\*\*\*

|  |  |  |
| --- | --- | --- |
| مـن همت بفجوج المجد ودروبه |  | گصـــــدي اكـتـسـابـه |
| شـفت الـمجد انت التفصل ثوبه |  | وتچســـــي اربـــابــه |
| والـمـجد آيـه وآيـته مـكتوبه |  | بــطــالـع أصــحــابـه |
| وطـالع الـصالح مـاجد وتمجيده |  | حـــبـــك يــحــيـدر |

\*\*\*

|  |  |  |
| --- | --- | --- |
| نـاشدت عـقلي هـالفلك دورانه |  | بــيــا نــيّــه راشـــد |
| مـا لـه قـرار ويـختلف سكانه |  | نـــــازل وصـــاعــد |
| نـورك هـداني وشاهدت برهانه |  | بـــكـــل الـــمــوارد |
| هـالفلك سـره ونـزلته وتصعيده |  | حـــبـــك يــحــيـدر |

\*\*\*

|  |  |  |
| --- | --- | --- |
| نـاشدت عـقلي ومن بدالي رايه |  | راجـــعــت امـــــري |
| بموسى بن عمران وعصاته الآيه |  | الــشــوشـت فــكــري |
| يـشگ الـبحر سرها ويجمد مايه |  | والــبــحـر يـــجــري |
| سـر الـعصى البيه البحر تجميده |  | حـــبـــك يــحــيـدر |

\*\*\*

|  |  |  |
| --- | --- | --- |
| تـصورت داوود وشفت تمكينه |  | وتـمـكـيـنـه حــكـمـه |
| تـعلم لـغة الطير وحفظ تلحينه |  | ويــحــسـن الـنـغـمـه |
| يـلين الـحديد ابراحته وتليينه |  | تــوضـح لـــي عـلـمه |
| أسـرار تـليين الـحديد يـأيده |  | حـــبــك يــحــيـدر |

\*\*\*

|  |  |  |
| --- | --- | --- |
| مـا حصل اسليمان علمه بتفكير |  | لاچن تــــعــــلـــم |
| بـمدرسة حبك ملك علم التدبير |  | حـــصــل الــخــاتـم |
| والـخاتم اللي حاز سر التسخير |  | مـــن اســـم الأعـظـم |
| وسر اسم الأعظم كسرته وتشديده |  | حـــبــك يــحــيـدر |

\*\*\*

|  |  |  |
| --- | --- | --- |
| اتـبصرت بإبراهيم اريد اسراره |  | واعــــرف احــكـامـه |
| برد اوسلام اشلون صارت ناره |  | ونـــــال الــسـلامـه |
| هذا الأمر حبك كشف لي استاره |  | وشـــفــت الــكـرامـه |
| چانـون نـار المضرمه تبريده |  | حـــبــك يــحــيـدر |

\*\*\*

|  |  |  |
| --- | --- | --- |
| مـن شفت حبك بيه تبريد النار |  | والــنــجـه ابــســرك |
| شاهدت نار الوجرت باب الدار |  | حــيــرنـي امــــرك |
| تصبر وينصاب الضلع بالبسمار |  | لـــلـــه صـــبــرك |
| وبـالسوط متن ام الحسن تسويده |  | وتــصــبـر يــحـيـدر |

\*\*\*

|  |  |  |
| --- | --- | --- |
| يـا بـالحسن لو ما تضيع الكسره |  | بــضــلـع الـــزچيــه |
| مـا چان ابو السجاد رضّو صدره |  | گوم آل مــــــيـــــه |
| وسگط الـحمل لـو ما تهوّن امره |  | بـــالـــغــاضــريــه |
| ابحضن ابو اليمه ما تضحه اوليده |  | وتــصــبـر يــحــيـدر |

\*\*\*

|  |  |  |
| --- | --- | --- |
| لـو مـا الوصيه ياوصي المختار |  | تچتـــــف امــتــونـك |
| مـا چان يـجسر لـعد دارك ديار |  | ويچتــــفــــونــــك |
| وبـبنود سيفك لون يا حامي الجار |  | مــــــا يـسـحـبـونـك |
| مـا لـلعليل الـطوگ يحفر جيده |  | وتــصــبـر يــحــيـدر |

\*\*\*

|  |  |  |
| --- | --- | --- |
| الله واكـبر يـحفر ابجيده الطوگ |  | وانچبــــــد لـــونــه |
| مـدنف وعالناگه بسلاسل مشبوگ |  | مــــــا يــرحـمـونـه |
| وكلما يجيه السوط من حادي النوگ |  | يـــوســـم امــتــونـه |
| ويـثگل حـنينه ولـلونين ايزيده |  | وتــصــبـر يــحــيـدر |

\*\*\*

(تمت)

(69)

ولاية أمير المؤمنين عليه‌السلام

«ميمر مذيل»

|  |  |  |
| --- | --- | --- |
| اكـسير لـذنوب الـخلگ يمحيها |  | حــــــب الـــولايــه |
| يــرد وسـلم لـجهنم ايـطفيها |  | حــــــب الـــولايــه |

\*\*\*

|  |  |  |
| --- | --- | --- |
| لـو ردت تـعرف ديـنك وديانك |  | انــويــهــا بــيــضـه |
| امـشي بـشريعة شرعك وقرآنك |  | أدي الـــفـــريــضــه |
| قـر بـالولايه بگلـبك وبـلسانك |  | ضـــــدك تــغـيـضـه |
| ولـله ورسـوله وعترته ترضيها |  | ابـــحــب الـــولايــه |

\*\*\*

|  |  |  |
| --- | --- | --- |
| بـيهم عـلت رايـتنه وتـشرفنه |  | ولــلــحـق مــشـيـنـه |
| بـمحكم كـتابه الباري اموصفنه |  | وشـــاكــر ســعـيـنـه |
| بـتوحيد ذاتـه وطـاعته امكلفنه |  | وســـنـــة نــبـيـنـه |
| وارگابـنه ابـسر حيدر امطوگيها |  | ابـــحــب الـــولايــه |

\*\*\*

|  |  |  |
| --- | --- | --- |
| عـروة الـوثقى واللزمها ميخيب |  | صــاحـبـهـا غـــالــب |
| والـكون بيها اترتب ابها الترتيب |  | وإلـــهـــا مــنــاقـب |
| لو ردت تعرف بيمن الباري ايثيب |  | بــيــمــن يــعــاقـب |
| يـعاقب عـباده الـباري وينجيها |  | ابـــحــب الـــولايــه |

\*\*\*

|  |  |  |
| --- | --- | --- |
| ابحب الولايه اعتصم دينك يكمل |  | تـــذكـــر الآيـــــه |
| وارشـد الـتايه بالجهل ما يندل |  | درب الــــهـــدايـــه |
| ومـالك غرض باليعلم وما يعمل |  | خــلـه اعــلـه رايـــه |
| راس الـشليله الـوادم امضيعيها |  | ابـــحــب الـــولايــه |

\*\*\*

|  |  |  |
| --- | --- | --- |
| لو ردت تستشكف ضمير الإنسان |  | والـــداخـــلـــيـــه |
| لا تطمئن لا تقبل بصفگ السان |  | والـــظـــاهـــريــه |
| عـندك علامه وشهد بيها القرآن |  | حـــــل هـالـقـضـيـه |
| تعرف النطفه الرجنه من صافيها |  | ابـــحــب الـــولايــه |

\*\*\*

|  |  |  |
| --- | --- | --- |
| لـوچنت مـفتون ابولاية حيدر |  | ثـــبـــت يــقـيـنـك |
| لاتـهـم بـذنـوبك ولا تـتكدر |  | حـــيــدر يــعـيـنـك |
| يـنطيك غفران الذنب بالمحشر |  | صـــــك ابـيـمـيـنـك |
| والـنار تـخمد لـمن تـمر بيها |  | ابـــحــب الـــولايــه |

\*\*\*

|  |  |  |
| --- | --- | --- |
| لـوردت گلـبك يـبتهج بأثماره |  | وريـــعــه ونــمـيـره |
| خـل يقره سطر المنكتب بكتاره |  | حـــيــدر أمـــيــره |
| لـوردت لـلجاحد تـهيج نـاره |  | وتــشــعـل ضــمـيـره |
| وعـيون كل اهل الحسد تعميها |  | ابـــحــب الـــولايــه |

\*\*\*

|  |  |  |
| --- | --- | --- |
| لوردت تعرف بيمن الحق يمتاز |  | عـــنــد الـحـقـيـقـه |
| وبـيمن لعد شارع الجنه يجتاز |  | يــســهـل طــريــقـه |
| ومنهو التجاة الناس ينطي الإيعاز |  | اكـــبــروثــيــقــه |
| فـرع واصـل بـاولها وبتاليها |  | إبـــحــب الــولايــه |

\*\*\*

(تمت)

(70)

راية ألإسلام

«ميمر مذيل»

|  |  |  |
| --- | --- | --- |
| رايتنه آيه آيه |  | رايتنه آيه |
| اوسراسم الأعظم بيها |  | رايتنه آيه |

\*\*\*

|  |  |  |
| --- | --- | --- |
| رايتنه مرسومه ابسماء التكوين |  | من عالم الذر |
| چانت وچان ابظلها مرسوم الدين |  | وبنورة تزهر |
| وتريد ساعد بي كفايه او تمكين |  | والباري قرر |
| والقلم سجل سجل |  | والقلم سجل |
| ساعد علي راعيها |  | رايتنه آيه |

\*\*\*

|  |  |  |
| --- | --- | --- |
| رايتنه بالتنشد على منهلها |  | ابأفق السعاده |
| باللوح من خط القلم سجلها |  | ابأمر الإراده |
| تتشرف ابخلعت شرف حاملها |  | رب القياده |
| للشرف عينه عينه |  | رايتنه آيه |
| چف الوصي إمعليها |  | رايتنه آيه |

\*\*\*

|  |  |  |
| --- | --- | --- |
| رايتنه يالتنشد على معناها |  | او رايد وصفها |
| منهو الذي بأفق الشرف علاها |  | او بيمن شرفها |
| مسره الفلك يوم الحرب مسراها |  | زين اتعرفها |
| بسم الله سارت سارت |  | بسم الله سارت |
| او سيف الوصي حاديها |  | رايتنه آيه |

\*\*\*

|  |  |  |
| --- | --- | --- |
| رايتنه تاريخ ابو جود الإسلام |  | وبجو نصرها |
| رايتنه مريخ ابسماء الأحكام |  | مبدر بدرها |
| ما تنطوي وانطوت بيها الأيام |  | خالد ذچرها |
| صفت الخابط صفت |  | صفت الخابط |
| اوما ينخبط صافيها |  | رايتنه آيه |

\*\*\*

|  |  |  |
| --- | --- | --- |
| رايتنه من انشر محمد دعواه |  | صار الها مشهد |
| جبريل باليكفل الرايه دلاه |  | واليلزم الحد |
| حيدر يلوگ الها او تلوگ الميمناه |  | راية محمد |
| راية محمد آيه |  | راية محمد |
| حيدر توزم بيها |  | رايتنه آيه |

\*\*\*

|  |  |  |
| --- | --- | --- |
| رايتنه مرصوده ابفراسة حيدر |  | رب الفراسه |
| وانرصد بيها الدين من المصدر |  | واندگ اساسه |
| وظلت على الإسلام سد اسكندر |  | لازم حراسه |
| بالنصر فازت فازت |  | بالنصر فازت |
| بأولها وابتاليها |  | رايتنه آيه |

\*\*\*

|  |  |  |
| --- | --- | --- |
| رايتنه من زمها اليحل الشدات |  | شيد مجدها |
| آيتها نسخت بالحرايب آيات |  | قدسي وردها |
| وطي السجل بالكون تطوي الرايات |  | واتظل وحدها |
| واسع مداها واسع |  | واسع مداها |
| او يشفي الگلب طاريها |  | رايتنه آيه |

\*\*\*

|  |  |  |
| --- | --- | --- |
| رايتنه من رفت ابغزوة خيبر |  | وين انته عنها |
| عرش اليهود من الوصيف اتكور |  | وندك حصنها |
| واعتبر طبرة مرحب او اتصور |  | واكتسب منها |
| صارمها ماضي ماضي |  | صارمها ماضي |
| وامأيده ابماضيها |  | رايتنه آيه |

\*\*\*

|  |  |  |
| --- | --- | --- |
| رايتنه تنها او تامر ابساعدها |  | والحق معاها |
| يوم الأحزاب ابقوته ايدها |  | او نالت مناها |
| او عمر ابن ود العامري شاهدها |  | او شاهد فتاها |
| خلدت ماضي ماضي |  | خلدت ماضي |
| اوما ينّكر ماضيها |  | رايتنه آيه |

\*\*\*

|  |  |  |
| --- | --- | --- |
| رايتنه من زمها ابيمينه الكرار |  | زمت العالم |
| رفت ابجو الغانمه والأخطار |  | وتنفس الهم |
| گامت تشب النار واتطفي النار |  | يالواهم اعلم |
| رايتنه حكمه حكمه |  | رايتنه حكمه |
| والخطر مايمحيها |  | رايتنه آيه |

\*\*\*

|  |  |  |
| --- | --- | --- |
| رايتنه أيدها الحملها تأييد |  | ما شرد بيها |
| واطلقت بالعالم لسان التوحيد |  | دعوت نبيها |
| او حددت مشروع الديانه تحديد |  | انشد عليها |
| رايتنه عصمه عصمه |  | رايتنه عصمه |
| قدسيه ومقدسيها |  | رايتنه آيه |

\*\*\*

|  |  |  |
| --- | --- | --- |
| رايتنه آيات الوحي سندتها |  | ابكل الموارد |
| رايتنه لحكام النبي شرعتها |  | واعلم يجاحد |
| رايتنه من هيبة علي هيبتها |  | والنصر شاهد |
| وانشرها حيدر حيدر |  | وانشرها حيدر |
| والدهر ما يطويها |  | رايتنه آيه |

\*\*\*

|  |  |  |
| --- | --- | --- |
| رايتنه رحمه شامله امن المعبود |  | قدسي محلها |
| منشد او مگصد لليريد المگصود |  | من جود أهلها |
| شاهدنه للتعريف يوم المشهود |  | والحمه ابظلها |
| رايتنه رحمه رحمه |  | رايتنه رحمه |
| او لجهنم انطفيها |  | رايتنه آيه |

\*\*\*

|  |  |  |
| --- | --- | --- |
| رايتنه بيها نستچن ونجتاز |  | درب السلامه |
| عالغانمات إو من علينه ألإيعاز |  | نمشي إبنظامه |
| رايتنه ما تفرزنه يوم ألإفراز |  | هي العلامه |
| لمت شملنه لمت |  | لمت شملنه |
| تبرانه وإنباريها |  | رايتنه آيه |

\*\*\*

|  |  |  |
| --- | --- | --- |
| رايتنه مغروسه ابرياض الكرار |  | وارياض جنه |
| خلتنه نتهنه ابنعيم او اثمار |  | فاز إلتهنه |
| او يوم الضمه تنفجر بيها الأنهار |  | مختصه النه |
| تروي الضماير تروي |  | تروي الضماير |
| والكوثر ايجاريها |  | رايتنه آيه |

\*\*\*

(تمت)

(71)

مصرع ألإمام علي عليه‌السلام

«مجرشه»

آه اعليك يالمرتضى

\*\*\*

يا قدره الباري الرفع چفك علم للإسلام

وابسيفك الدين انحكم ساسه وثبت ياضرغام

هالچيف ابن ملجم جسر طر منك ابسيفه هام

|  |  |  |
| --- | --- | --- |
| گلب اليودك سيدي |  | وجت بيه نار الغضه |

\*\*\*

نيص الحرايب بالحرب وامجفل اسباع الكون

أبذات العلم منهو النزل غيرك يراعي الميمون

تنصاب يامير النحل تنصرع مصيوب اشلون

|  |  |  |
| --- | --- | --- |
| ابطيحتك ضاگت ياعلي |  | عالإسلام وسع الفضه |

\*\*\*

العمرو بن ود منهو البرز غيرك يسيف المله

وانته استرت للمصطفى ابكل الأحروب الخله

شائت الحكمه تنچتل والدين ينكف ظله

|  |  |  |
| --- | --- | --- |
| ادموع التودك أصبحت |  | مثل أدماك متفايضه |

\*\*\*

من چتل مرحب من فتح خيبر او چاد لأوثان

غيرك او منهو ابصارمه حطم ارگاب الشجعان

بدماك شيبك ينخضب هالچيف ياعالي الشان

|  |  |  |
| --- | --- | --- |
| دمك ابمحرابك سفح |  | للعدوان طاب الغضه |

\*\*\*

نامت اعيون المسهره چانت عگب حامي الجار

والدين اسهر ناظره وابظامره أتشب النار

بين الثريا والثره صوت امين الجبار

|  |  |  |
| --- | --- | --- |
| الله واكبر والشرك |  | بالإيمان سيفه مضه |

\*\*\*

عروة الوثقى اتفصمت وانهدم ركن الإيمان

اعلوم التقى اليوم اطمست منفجد معنى القرآن

او خيمة الإسلام انطوت وانهدم منها الصيوان

|  |  |  |
| --- | --- | --- |
| او عزّة المله الشامخه |  | أضحت آه متخافضه |

\*\*\*

أبچتل الصميده لا تظن يا دهر نلت المگصود

راح الأسد خلف شبل حي أبو محمد موجود

يستارث اعلوم النبي أينفذ احكام المعبود

|  |  |  |
| --- | --- | --- |
| من يرگه منبر والده |  | يهدي الضال بالموعظه |

\*\*\*

(تمت)

(72)

راية النصر والخلود

«مجرشه مذيله»

|  |  |  |
| --- | --- | --- |
| من آيات بارينه |  | راية علينه |
| ما ينّكر ماضيها |  | والنصر منها او بيها |
| بالدارين تحمينه |  | راية علينه |

\*\*\*

|  |  |  |
| --- | --- | --- |
| مو رايه آيه محكمه او يتشعشع امن الرايه |  | نور الهدايه |
| رايه او علت بالغانمه او يتفجر من الرايه |  | بحر المنايه |
| بالرايه وابحامي الحمه نية العالم رايه |  | اوحب الولايه |
| بيه الناس مختلفه |  | للحق يعرفه |
| ذاك الحفظ وجدانه |  | والمهتدي ابإيمانه |
| والإيمان تكوينه |  | راية علينه |

\*\*\*

|  |  |  |
| --- | --- | --- |
| بالرايه عنوان الشرف والشرف منها او بيها |  | دسمع يجاحد |
| والعالم ابأسره اعترف بالرايه وابراعيها |  | والنكر مارد |
| واتشاهد الحگ انعرف بسرارها او ماضيها |  | والماضي شاهد |
| بسم السيف حاملها |  | ناشر فضلها |
| وشرع الإسلام اتمكن |  | يتمركز او يتسلطن |
| والإسلام تمكينه |  | راية علينه |

\*\*\*

|  |  |  |
| --- | --- | --- |
| المله والدين الدرع ينّسج من ناتجها |  | او تحفظ كيانه |
| نشرت أصوله والفرع واتنظم ابمنهجها |  | نهج الديانه |
| حاججت سكان السبع بالسيف والحاججها |  | گصت إلسانه |
| والتوحيد شاهدها |  | والعدل حدها |
| الله او رسوله يشهد |  | كل مورد اوكل مشهد |
| خلعة زود تچسينه |  | راية علينه |

\*\*\*

|  |  |  |
| --- | --- | --- |
| طالع ابتاريخ المجد راية علي اتمثلها |  | واركن ابظلها |
| ما مثل هالرايه تجد رايه او فتى اليحملها |  | مثل الحملها |
| والبالجلاله منفرد بالغانمه جملها |  | او قدّس محلها |
| اوبالكونين خلاها |  | واسع مداها |
| ويه الأفلاك السبعه |  | دارت الدين وشرعه |
| او نشرت نور هادينه |  | راية علينه |

\*\*\*

|  |  |  |
| --- | --- | --- |
| راية محمد ساميه او سالمت ساعد حيدر |  | اوصرت مضنها |
| خاضت معارك دامية وانشد تبوك اوخيبر |  | واختبر منها |
| ساعدها ذل چم طاغيه شوف اشقلع واشعبر |  | واشكشف عنها |
| حدر الباب مد باعه |  | او شدة اذراعه |
| عبر اجيوش الهادي |  | او روح الأمين اينادي |
| وابها لزود تكفينه |  | راية علينه |

\*\*\*

|  |  |  |
| --- | --- | --- |
| رايه او تساندها الهمم من اليحامي جاره |  | او راعي القياده |
| ورفت على روس الأمم اوفيَّت على العمّاره |  | ابجنح السعاده |
| واليركن ايفيها سلم من الدهر واخطاره |  | ابسر اعتقاده |
| ابيوم البيه يتكاثر |  | مفزع الأكبر |
| راية علينه الجُنه |  | مفتاح باب الجنه |
| او من الحوض تسجينه |  | راية علينه |

\*\*\*

(تمت)

(73)

صريع المحراب

«فائزي مذيل»

|  |  |  |
| --- | --- | --- |
| دين الرسول انصاب |  | وانهدم صيوانه |
| سيف ابن ملجم صاب |  | قدسية المحراب |

وانهدم صيوانه

\*\*\*

|  |  |  |
| --- | --- | --- |
| سيف ابن ملجم من شطر راس السياده |  | حكمه واراده |
| وشيب الأمير اتخضب ابدم الشهاده |  | حكمه واراده |
| وساجد ابمحرابه سگط رب العباده |  | حكمه واراده |
| وانفجع گلب الدين |  | بالحفظ قرآنه |
| واتيتم القرآن |  | واتضعضع الإيمان |

وانهدم صيوانه

\*\*\*

|  |  |  |
| --- | --- | --- |
| عروة الوثقى اتفصمت والمعتمد طاح |  | روح القدس صاح |
| وانهدمت أركان الهدى وانطفه المصباح |  | روح القدس صاح |
| وانصاب الإسلام ابسهم والسهم جراح |  | روح القدس صاح |
| وتفايض المحراب |  | بدموم وجدانه |
| أحا يجرح الهام |  | اثّر على الإسلام |

وانهدم صيوانه

\*\*\*

|  |  |  |
| --- | --- | --- |
| اللهُ أكبر من جَرِح سيف الضلاله |  | يهل الجلاله |
| طاح الأمير وطاحت ابيوت الرساله |  | يهل الجلاله |
| وانفگد من شرع العدل رب العداله |  | يهل الجلاله |
| والعدل والتوحيد |  | من فگد سلطانه |
| من جرحه ظل ايلوج |  | وابدم عميده ايفوج |

وانهدم صيوانه

\*\*\*

|  |  |  |
| --- | --- | --- |
| سيف ابن ملجم طبرته فجعت العالم |  | هِل الدمع دم |
| وركن اليقين الثابت ابحدره تلايم |  | هِل الدمع دم |
| وسور الديانه الراسخ ابحيدر تهدم |  | هِل الدمع دم |
| والوعظ والإرشاد |  | من فگد عنوانه |
| ظل عالأمير اينوح |  | وانشحن گلبه اجروح |

وانهدم صيوانه

\*\*\*

|  |  |  |
| --- | --- | --- |
| حيدر يجود ابمهجته واشبوله يمه |  | ويسبح ابدمه |
| واشبگ اشبوله وللحسن من ثغره شمه |  | ويسبح ابدمه |
| ما ادري ليش امن النحر شم ابو اليمه |  | ويسبح ابدمه |
| وانعرض هذا الحال |  | عالسمه وسكانه |
| بسم الحداد اتصيح |  | وتعطل التسبيح |

وانهدم صيوانه

\*\*\*

|  |  |  |
| --- | --- | --- |
| حيدر على افراش الأجل أصبح ابداره |  | دمه ايتجاره |
| والحزن صاب العالم وعمت اخطاره |  | دمه ايتجاره |
| وگلب الفواظم گطعه ابلفتة انظاره |  | دمه ايتجاره |
| وبس مانظر عباس |  | هل دمعة احزانه |
| يالمحب تدري اشصار |  | صبر العيال انهار |

وانهدم صيوانه

\*\*\*

|  |  |  |
| --- | --- | --- |
| دگرب يبو فاضل وخذ مني الوصيه |  | حگك عليه |
| ودون الحسين ابكربله خوض المنيه |  | حگك عليه |
| واحفظ ابخوة زينب احگوگ الزچيه |  | حگك عليه |
| وگوس المفارگ صاب |  | ما خطه ابنيشانه |
| واتدانت الآجال |  | وعز الأعيال انهال |

وانهدم صيوانه

\*\*\*

(تمت)

(74)

وليد الكعبة

«بحر الطويل»

|  |  |  |
| --- | --- | --- |
| الكعبه أم القرى او بيها |  | تولد كوكب الإيمان |
| حيدر بزغ بالكعبه |  | او طهرها من الأوثان |

\*\*\*

|  |  |  |
| --- | --- | --- |
| حيدر نور من النور |  | بالأصلاب يتنقل |
| والأصلاب بنواره |  | تنور اوبيه تتجمل |
| او ظهر من صلب أبو طالب |  | او نوره للهده مشعل |
| اوكريمة أسد انسيه |  | ابنساء البشر حوريه |
| بالحكمه الإلهيه لامسها الهده ابنوره |  | اوحملت روح او ريحان |

\*\*\*

|  |  |  |
| --- | --- | --- |
| هوت مريم تلد عيسى |  | البيت المقدس او سمعت |
| معبد هذا مو مولد |  | ولأمر الباري امتثلت |
| او مثل ما تذكر الآيه |  | لعد جذع النخل آوت |
| او بالبيت او لدت حيدر |  | كريمة أسد واتقرر |

وردها امن الخلد كوثر

|  |  |  |
| --- | --- | --- |
| او غذاها التين والزيتون |  | والأعناب والرمان |

\*\*\*

|  |  |  |
| --- | --- | --- |
| ابسر مولودها اعله البيت |  | لمن فاطمه گبلت |
| انفتح ركن اليماني الها |  | او بسم الله بيه دخلت |
| عليها انطبگت الجدران |  | والرب السمه انقطعت |
| لن اتشوف عدها احضور |  | ابحلل من الجنان الحور |

واسمهن بالخبر مذكور

|  |  |  |
| --- | --- | --- |
| حوه او آسيه او مريم |  | او شقيقة موسى بن عمران |

\*\*\*

|  |  |  |
| --- | --- | --- |
| طلعت بت أسد امن ال |  | كعبه والگلب مسرور |
| ابنور البالأرض أصله |  | او فرعه بالسماء اينور |
| او على ضيه الفلك يسري |  | أو نظام الكون والدستور |
| او أفق العالم اتنور |  | والأملاك تتباشر |

مشتاگه النظر حيدر

|  |  |  |
| --- | --- | --- |
| اوعلت بالأرض قدسيته |  | وابرابع سمه العنوان |

\*\*\*

|  |  |  |
| --- | --- | --- |
| ثلاثه انقسمت الحيدر |  | دون الخاصه والعام |
| اببطن الكعبه ميلاده |  | اونزهها من الأصنام |
| اوثاني قسمه بالتاريخ |  | أول رجل بالإسلام |
| هاي اثنين زاننه |  | اوعله المخلوق قدمنه |

اوثالث قسمه بالمنه

|  |  |  |
| --- | --- | --- |
| ابسطح العرش والكرسي |  | عقدله فاطمه الرحمان |

\*\*\*

|  |  |  |
| --- | --- | --- |
| حيدر سر من أسرار |  | الإله الغامض المكنون |
| ساير كل نبي سره |  | او ظهر من ظهر سيد الكون |
| محمد وارث الموسى |  | او حيدر وارث الهارون |
| خوة دين خوتهم |  | للإسلام دعوتهم |

وجه الباري قبلتهم

|  |  |  |
| --- | --- | --- |
| يالرايد سريرتهم |  | هاك اتصفح القرآن |

\*\*\*

|  |  |  |
| --- | --- | --- |
| علي بالمصطفى اتشرف |  | اوشرف فوگ الشرف وافاه |
| محمد دنه امن الباري |  | او لبن عمه علي دناه |
| وضع جدمه ابمحل البي |  | وضع رب العرش يمناه |
| جاهد للنبي جاهد |  | او قلع الباب إله يشهد |

او بالأحزاب إله مشهد

|  |  |  |
| --- | --- | --- |
| ذبح عمرو بن ود منها |  | او صارت شتت بالوديان |

\*\*\*

(تمت)

(75)

فضل ألإمام علي عليه‌السلام

«سريع»

أمست أركان الدين متهدمه

او دار الهواشم مظلمه مفگود واليها

\*\*\*

|  |  |  |
| --- | --- | --- |
| أمست أفلاك الكون تسري ابكدر |  | والحزن عم السمه او بر او بحر |
| وانبت ابگلب الدين ناب الدهر |  | للدين حيدر سال جرحه دمه |

او عين الديانه دم تفيض الفگده جاريها

\*\*\*

|  |  |  |
| --- | --- | --- |
| أمست مظلم اديار عمر العله |  | اوتجري الحماها اعيون كل ارمله |
| اگلوب اليتامه أمست اموجله |  | فگدت حماها الچان يحمي الحمه |

منفجد حيدر والأرامل من يحاميها ؟

\*\*\*

|  |  |  |
| --- | --- | --- |
| ناعي النوايب بالنوايب علن |  | اوصاب الأرامل واليتامه المحن |
| ظلت نواظرها ترب للحسن |  | بريف اليتامه والده اموزمه |

والحسن عيلة والده اموزم ايباريها

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) السريع هو وزن من أوزان الشعر الشعبي العراقي القديم.يرجع قدمه إلى قدم وزن (الموشح) وهو أيضا من ألأوزان المعروفة ويسميه البعض (البحر السريع) لأنه من البحور الرئيسية كما جاء في العروض الستة عشر.وتفعيلته هي :

مستفعلن مستفعلن فاعلن (يا أيها الناس إتقوا ربكم)

|  |  |  |
| --- | --- | --- |
| أمسه الحسن لمصاب أبوه متفجع |  | وامست اعيون حسين تجري الدمع |
| اوصوت الفواطم ياعلي مرتفع |  | اليوم مات المصطفى او فاطمه |

وافجعت سكان السمه او يبچي البواچيها

\*\*\*

|  |  |  |
| --- | --- | --- |
| هلوا الدمع ياشيعة المرتضى |  | بمصاب جده خل نعزي ( الرضا ) |
| ضاگت عگب حيدر علينه الفضه |  | وگلوبنا ابنا رالحزن مضرمه |

او نار الحزن فيض المدامع ما يطفيها

\*\*\*

|  |  |  |
| --- | --- | --- |
| عندك يبو محمد شملنه انجمع |  | ابهذا المسه اوصوت الأحزان ارتفع |
| ندري ابگلبك للمصاب انفجع |  | واحنه انفجعنه او عينه ساجمه |

ندري المصيبه اصوابهاالچبدتك ماذيها

\*\*\*

|  |  |  |
| --- | --- | --- |
| ابعين اللطف صد يالرضا الشيعتك |  | وشوف الدمع يتفايض الدمعتك |
| او فجعتنه هاي النايبه الفجعتك |  | اتعزيك يالدارك مست مظلمه |

شيعتك وانته ابصبرك او حلمك تعزيها

\*\*\*

|  |  |  |
| --- | --- | --- |
| صد يالرضا الزوارك ابحضرتك |  | ماتحس بالغربه لجل غربتك |
| او عن الوطن مكتفيه بزيارتك |  | ردها الوطنها سالمة او غانمه |

ابنور السعاده او خل تگر اعيون أهاليها

\*\*\*

(تمت)

(76)

مناقب أمير المؤمنين عليه‌السلام

«موشح جنّاس»

|  |  |  |
| --- | --- | --- |
| ياحياة الدين يابدر السعد |  | وندبة الإسلام لوصكها الزرد |

\*\*\*

|  |  |  |
| --- | --- | --- |
| يمن حبك فرض من عالم الذر |  | عالملة ولولاك الهم منهو الذر |
| لون من حبك على السايات ذر |  | تذر ذره انمحن كلهن ياأسد |

\*\*\*

|  |  |  |
| --- | --- | --- |
| ياعلي لولاك ما ليل يجن |  | وما تكون كون وانسي يجن |
| واليطر عالمك يمنتب يجن |  | ولو سجد لك يخشى من فرد صمد |

\*\*\*

|  |  |  |
| --- | --- | --- |
| يمن صنديد الحرب عندك يسير |  | لولا ماشخصك فلا عسر يسير |
| ولا بحريجري ولا فلك يسير |  | ولا تهشم وثن والرب انعبد |

\*\*\*

|  |  |  |
| --- | --- | --- |
| يمن سيفك آيه ومن الرب هوه |  | وبالحرب روس العده ارمال وهوه |
| يذري بيها اتگول چالعاصف هوه |  | چم وچم طاغي الخلاها من العدد |

\*\*\*

|  |  |  |
| --- | --- | --- |
| يمن گلبك للصبر يشبه الصاد |  | وعيب ساعات الوغه تطرد الصاد |
| امهندك چم صيد عند الصيد صاد |  | وچفك اللي صار للحره مرد |

\*\*\*

|  |  |  |
| --- | --- | --- |
| يابدر دين النبي البالكون النار |  | جاحدك يوم الحشر مثواه نار |
| وعالصراط الواددك مأمون نار |  | وفاز بالجنه ومن الكوثر ورد |

\*\*\*

|  |  |  |
| --- | --- | --- |
| يانجاة الرسل ساعات المحن |  | ويمن بوجودك الأصنام انمحن |
| مثل ماحنيت للهادي محن |  | الموسى هارون وعلى الموت استعد |

\*\*\*

(تمت)

(77)

صريع المحراب

«موشح»

|  |  |  |
| --- | --- | --- |
| طاح بالمحراب داحي بوبها |  | او صبح دم دمع الخلگ مسچوبها |

\*\*\*

|  |  |  |
| --- | --- | --- |
| اوصبح بالأملاك يصرخ جبرئيل |  | طاح بالمحراب حماي الدخيل |
| او ثگب للعالم بچه او حن او عويل |  | او نفت لمصابه المنام اهدوبها |

\*\*\*

|  |  |  |
| --- | --- | --- |
| نفت لمصاب الأسد طيب الكره |  | او بالضماير نارحزنه اموجره |
| او چالمزن يذرف غده دمع الوره |  | فاجده سور الحمه او مندوبها |

\*\*\*

|  |  |  |
| --- | --- | --- |
| فاجد الإسلام بدر اللي يشع |  | چان دوم الها سمه او سور المنع |
| لو بالمضيج الچان سيف الها اودرع |  | او بالشدايد يجلي عنها اكروبها |

|  |  |  |
| --- | --- | --- |
| يجلي عنها اكروبها او بيه نستعين |  | قدرة الله البالغه او حبل المتين |
| والد السبطين أمير المؤمنين |  | البيده رد الشمس بعد اغروبها |

\*\*\*

|  |  |  |
| --- | --- | --- |
| البيده رد الشمس من بعد المغيب |  | او بالوغه اگلوب الزلم منه تريب |
| اشسبب يصبح شيبه ابدمه خضيب |  | اومرمي بالمحراب ليث احروبها |

\*\*\*

|  |  |  |
| --- | --- | --- |
| ليث الحروب اوعمد دين الإله |  | اتحيرت (چيفن)(1) گرب حده او دناه |
| (إبن)(2) ملجم صابه ابراسه او رماه |  | او نومس اللي منسلب محجوبها |

\*\*\*

|  |  |  |
| --- | --- | --- |
| نومس المنسلب من عدها (الحجاب)(3) |  | ابچتل أبو اليمه الشهم داحي الباب |
| او يتم العالم طبگ شيب او شباب |  | او نالت الراده الفخرها اعيوبها |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في الجزء 7 (چيف).

(2) في الجزء 7 كلمة غير واضحة.

(3) في الجزء 7 (الحساب).

|  |  |  |
| --- | --- | --- |
| نالت او ظنت خلت إلها الديار |  | عگب بدر الچان يسطع بالأنوار |
| لچن ما يدرون ابن حامي الجار |  | الحسن للعالم يفض مطلوبها |

\*\*\*

|  |  |  |
| --- | --- | --- |
| يفض مطلوب المله اويحيي السنن |  | او نور وجهه يطفي نيران الفتن |
| او ينجد الإسلام ساعات المحن |  | للشريعه الهم يسمح ادروبها |

\*\*\*

|  |  |  |
| --- | --- | --- |
| ايسمح الها ادروبها المندوب چان |  | لاچن اشبيدي الدهر وياه خان |
| وابسهم صاب النفل عالي الشان |  | او ساعد اهل الغدر( واشفى)(1) اگلوبها |

\*\*\*

(تمت)

\_\_\_\_\_\_\_\_\_\_\_\_\_\_\_\_\_\_\_\_\_

(1) في ج 7 (وأشفي)

(78)

تهدمت وألله أركان الهدى

«موشح»

اليوم(1) من هاشم سگط شنيارها

انفگد ليث احروبها وكرارها

\*\*\*

|  |  |  |
| --- | --- | --- |
| اليوم هاشم منفجد منها العميد |  | وطاح من عدها اللوه وحصن الحديد |
| وعودت بالحزن والمأتم جديد |  | والمناحه سيل تجري اعبارها |

\*\*\*

|  |  |  |
| --- | --- | --- |
| بعد هاشم ماغمض منها جفن |  | ولا فصخ منها بدن ثوب الحزن |
| تگول حن النيب لوگامت تحن |  | وتصلي من عدها الچيود ابنارها |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) الموشح وزن من أوزان الشعر الشعبي العراقي القديم.يرجع قدمه إلى أواخر القرن الثالث للهجرة.والموشح وزنه مستقل ويقابله بالفصحى ( الرمل) كم ثبته الشاعر الخالد صفي الدين الحلي في عروضه.المتوفي سنة (750 ه) حيث جاء قوله فيه:

(رمل ألأبحر ترويه الثقات فاعلاتن فاعلاتن فاعلات)

|  |  |  |
| --- | --- | --- |
| بعد هاشم دم تفيض اجروحها |  | ولابطل ونها ونحبها ونوحها |
| والدهر كل يوم سهمه ايلوحها |  | بده ابعزها المصطفى ومختارها |

\*\*\*

|  |  |  |
| --- | --- | --- |
| بعد هاشم مانست يوم الرسول |  | ولاسگط محسن ولاضلع البتول |
| اسمعت ناعي الدين ينعاها ويگول |  | الكفر بالإيمان مض بتارها |

\*\*\*

|  |  |  |
| --- | --- | --- |
| صاح جبريل الهدايه اتهدمت |  | أركانها وعروة الوثقى اتفصمت |
| وألاعلام امن التقي اليوم اطمست |  | صاب راس الدين سيف اشرارها |

\*\*\*

|  |  |  |
| --- | --- | --- |
| اتحيرت والعگل من عندي انسلب |  | ابهاي يسلام العجب كل العجب |
| مثل گطب العلم صهر المنتجب |  | حالت اعليه( الكفر)(1) بمكارها |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في الجزء 4 (الكر).

|  |  |  |
| --- | --- | --- |
| البيه رف للدين بالعالم علم |  | وصارمه الموت انرصد بي وانرسم |
| چى گرب حده الگدر صابه بسهم |  | وبگت هاشم تون ليل انهارها |

\*\*\*

|  |  |  |
| --- | --- | --- |
| مظهر الايمان ومهشم الوثن |  | الچان ندبه كل نبي ابيوم المحن |
| من گرب ليه الحتم وصه الحسن |  | ودع الراعي الأمانه اسرارها |

\*\*\*

|  |  |  |
| --- | --- | --- |
| غسله الضرغام شبله وچفنه |  | وحفر گبره وبيه بالعز ادفنه |
| آه وحسين ابن عز مكه ومنه |  | چفنه ذاري الأرض وغبارها |

\*\*\*

|  |  |  |
| --- | --- | --- |
| يالعلي والله على ذيچ البدور |  | الخيل بالحافر وطت منها الصدور |
| وروسها اعلى اليد مرفوعه وتنور |  | وازهت افجوچ الفله بنوارها |

\*\*\*

(تمت)

(79)

علي والرسول

«موشح»

|  |  |  |
| --- | --- | --- |
| يا أصول الدين يانور الهده |  | لوله ما سيفك الدين اشأيده |

\*\*\*

|  |  |  |
| --- | --- | --- |
| لوله ما سيفك الباري ما نعرف |  | ولاعلى بساط الأرض منبر وگف |
| ولاحصل للدين هالعز والشرف |  | ممحي چان وذو الفقارك شيده |

\*\*\*

|  |  |  |
| --- | --- | --- |
| (ذا الفقار شيد للدين وحياه)(1) |  | والنصر بيمينك يرفرف لواه |
| ( هل أتى ) بشأنك (نصها)(2) من الإله |  | وحبك الجنه وبغضك موصده |

\*\*\*

|  |  |  |
| --- | --- | --- |
| موصده بغضك وحبك من نعيم |  | وبالحشر بأمرك صراط المستقيم |
| وبيدك الجنه ونيران الجحيم |  | وكل رسالات النبوه شاهده |

\*\*\*

|  |  |  |
| --- | --- | --- |
| تشهد ابحقك الصرت الها دليل |  | ويشهد ابفضلك يحيدر جبرئيل |
| بسبب علمته باسم رب الجليل |  | وارتفع شانه وعزه (إومسنده)(3) |

\*\*\*

|  |  |  |
| --- | --- | --- |
| مسنده ناموس صار ورتبته |  | وآدم باسمك انقبلت توبته |
| ونوح بوجودك أجابت دعوته |  | وبسمك المكنون حصل مگصده |

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) في الطبعة القديمة ج 1 ( ذا الفقار شيد للدين وحياه) و لمراعاة الوزن الشعري وضعنا أعلاه.

(2) في الطبعة القديمة ج 1 ( نصت ).

(3) في الطبعة القديمة ج 1 ( مشنده).

|  |  |  |
| --- | --- | --- |
| حصل المگصود للمنجه سلك |  | وياعلي لولاك ما دار الفلك |
| ولاسليمان انتصب تخته وملك |  | وابن ( متى ) منهو غيرك منجده |

\*\*\*

|  |  |  |
| --- | --- | --- |
| انجدت (يونس) من بطن حوت البحور |  | ومن العِلّه انجيت (أيوب ) الصبور |
| وانته چلمته الموسى على الطور |  | وللجبل نورك يحيدر بدده |

\*\*\*

|  |  |  |
| --- | --- | --- |
| نورك البادي من أنوار ألإله |  | وإسمك السامي رفع عيسى إبسماه |
| وصار بوجودك ( خليل الله ) نجاه |  | وصيرت ( نمرود ) ناره امورده |

\*\*\*

|  |  |  |
| --- | --- | --- |
| صيرتها امورده وبرد وسلام |  | وچنت مونس يوسف ابسجن الظلام |
| وصبرت ( يعقوب ) من عام وعام |  | وعگب صبره لابنه چفك ردده |

\*\*\*

|  |  |  |
| --- | --- | --- |
| ردله ابنه من عگب طول الدهر |  | وكل نبي ابشداته چنت انت اتحضر |
| حتى دين المصطفى بيك انتصر |  | وبالشدايد چنت دوم اتساعده |

\*\*\*

|  |  |  |
| --- | --- | --- |
| اتساعده ابسيفك يساقي السلسبيل |  | يصنديد الحرب يالمالك مثيل |
| لافتى إلا علي ابيوم الثچيل |  | ابشانك ولاسيف إله امهنده |

\*\*\*

|  |  |  |
| --- | --- | --- |
| امهندك چالزلزله ابيوم الحروب |  | يرعد إو من سطوته إتريب الگلوب |
| چم و چم چفك رفع صعب الكروب |  | عن وجه سيد الأنام امن العده |

|  |  |  |
| --- | --- | --- |
| امن العده حاميت سيد المرسلين |  | ابسيفك وشيدت دين المسلمين |
| ياولي الله ياحبل المتين |  | ويلي لفراش النبي متوسده |

\*\*\*

|  |  |  |
| --- | --- | --- |
| نمت بفراش النبي سيد البشر |  | احمد المختار لإنشگله الگمر |
| ابليلة اللي من أرض مكه هجر |  | من قريش اللي نوتله حاسده |

\*\*\*

|  |  |  |
| --- | --- | --- |
| الحاسده سيفك محاها يا أسد |  | وچفك اللي صارللحره مرد |
| وخيمة الإسلام صرت الها عمد |  | والبحر جودك العالم وافده |

\*\*\*

|  |  |  |
| --- | --- | --- |
| البحر جودك وافده كل الملل |  | وساعدك رايات دين الله حمل |
| واللأرامل چهف شخصك يافحل |  | وكل يتيم انت يحيدر والده |

\*\*\*

|  |  |  |
| --- | --- | --- |
| والد الأيتام ومحامي الدخيل |  | مثلك وزينب تظل إبلاچفيك |
| سيدي وحسين عالغبره چتيل |  | سيدي وأصحابه يمسه امدده |

\*\*\*

|  |  |  |
| --- | --- | --- |
| امدده فتيان هاشم والأنصار |  | الكل ضحايه عالثره اتشع بالأنوار |
| وصفت ميدان الرمگ ذيچ الأشرار |  | اصدورهم والصار بيهم ماسده |

\*\*\*

|  |  |  |
| --- | --- | --- |
| ما سده اعلى احد مثل هذا المصاب |  | واليفت أحشاك يا داحي الباب |
| يسر زينب سيدي وحرگ الأطناب |  | والأطفال البالحبال امگيده |

\*\*\*

(تمت)

(80)

مصرع أبي ألأبطال ألإمام علي عليه‌السلام

|  |  |  |
| --- | --- | --- |
| طاحت اركان الدين |  | وارتجت الكونين |

روح الأمين اينادي

\*\*\*

|  |  |  |
| --- | --- | --- |
| سر مصدر القرآن |  | سهم المگدر صابه |
| وبضامر الإيمان |  | وجرت نار اصوابه |
| ومهشم الأوثان |  | من دمه صار اخضابه |
| محتسب بالرحمن |  | ساجد هو ابمحرابه |
| وارتجت الأكوان |  | وتزلزلت لمصابه |
| حگ يجري دمع العين |  | لمصاب ابو الحسنين |

روح الأمين اينادي

\*\*\*

|  |  |  |
| --- | --- | --- |
| بدر المعالي غاب |  | فجر المآتم جهجر |
| دم اليقين اخضاب |  | اصبٍح الشيبة حيدر |
| من برجه للمحراب |  | بدر المعالي اتكور |
| جمر الحزن لهاب |  | نار النوايب تسعر |
| دمع الحسن سچاب |  | من النواظر فجر |
| وانطبگت النارين |  | تسعر ابگلب حسين |

روح الأمين اينادي

\*\*\*

|  |  |  |
| --- | --- | --- |
| من سگط حامي الجار |  | وضع الأفلاك تغير |
| وفلك المخالف سار |  | من الخديعة المصدر |
| وگلب الديانه ابنار |  | جمر الضغائن وجر |
| لوله الحكم وسرار |  | منهو الگدر يتجسر |
| يحرج الباب ابنار |  | ومنها الضلع يتكسر |
| وماچان ابو السبطين |  | راسه انجسم نصين |

روح الأمين اينادي

\*\*\*

|  |  |  |
| --- | --- | --- |
| حن يا دليلي ونوح |  | عالمنفجد واتألم |
| واسمع حنين الروح |  | واسمع نحيب العالم |
| شوف القلم واللوح |  | شمسجل ابحر الدم |
| گلب الهده مجروح |  | ركن اليقين لتهدم |
| مات ابسبيل الدين |  | فارس بدر وحنين |

روح الأمين اينادي

\*\*\*

|  |  |  |
| --- | --- | --- |
| من حربة الجراحه |  | جسم الديانه اتبضع |
| گلب المحب سباحه |  | ذاب وذبل وتگطع |
| چى يستچن ابراحه |  | وبها المصاب اتروع |
| مچدر صبح مصباحه |  | گلب العلم يتصدع |
| وعين الفلك سفاحه |  | دم وسواد المدمع |
| والفجرت الدمين |  | حربة سهم صفين |

روح الأمين اينادي

\*\*\*

|  |  |  |
| --- | --- | --- |
| من ساعد الإسلام |  | من سگط سيف المله |
| واندرجت الأحكام |  | والعالم انكف ظله |
| راح الفلا ينظام |  | جاره ويسد الخله |
| والنزل على الأصنام |  | نقمه وچساها الذله |
| چيف العيون اتنام |  | والدمع دم اتهله |
| واظلمت الأفقين |  | وانفجعت الدارين |

روح الأمين اينادي

\*\*\*

|  |  |  |
| --- | --- | --- |
| سيف الإله الچان |  | عالشرك ينصب نقمه |
| بحر العله ابطوفان |  | علمه او تفايض علمه |
| من روح وريحان |  | صبره ومعادن حلمه |
| يفني الأنس والجان |  | لو ما قضاء الحكمه |
| حطه الدهر نيشان |  | سهمه ونفذ بي سهمه |
| هاها يالمودعين |  | ودعو الگظه ابها لحين |

روح الأمين اينادي

\*\*\*

(تمت)

(81)

لولاك يا علي (عليه‌السلام)

|  |  |  |
| --- | --- | --- |
| يا با لحسن لولاك |  | ما دارت الأفلاك |

عونه اليحبك عونه

\*\*\*

|  |  |  |
| --- | --- | --- |
| علّمك باري الكون |  | من غامضات اعلومه |
| واعرفت كل مضمون |  | بالخطة المرسومه |
| واظهرت كل مكنون |  | واسراره المكتومه |
| والصورك خلاك |  | كل أمر ما يخفاك |

عونه اليحبك عونه

\*\*\*

|  |  |  |
| --- | --- | --- |
| سير سفينة نوح |  | سرك يسراسم الله |
| وفضلك شمل عالروح |  | وانته استرت له الخله |
| والقلم خط باللوح |  | اسمك وبيه اتجله |
| وانفرض عالوالاك |  | يتبره من اعداك |

عونه اليحبك عونه

\*\*\*

|  |  |  |
| --- | --- | --- |
| وبسرك اسليمان |  | سخر الكون بأسره |
| بر بحر انس وجان |  | خضعت الطاعة أمره |
| وسرك عرش بلقيس |  | حضره ابذيچ الحضره |
| وتباهت الأملاك |  | بأسرارك ومعناك |

عونه اليحبك عونه

\*\*\*

|  |  |  |
| --- | --- | --- |
| وآدم بسرك نال |  | نص ابقبول التوبه |
| ويونس ابّطن الحوت |  | آنسته يامحبوبه |
| يالحبك الأكسير |  | للمحب يمحي اذنوبه |
| يانخوة الينخاك |  | يارجوة اليرجاك |

عونه اليحبك عونه

\*\*\*

|  |  |  |
| --- | --- | --- |
| بسمك نجه إبراهيم |  | من كارثة نمروده |
| وبرد وسلام النار |  | بوجودك اعلى وجوده |
| والهوه ابداء الدود |  | بسمك سلم من دوده |
| باريّك استصفاك |  | بسر العلى سماك |

عونه اليحبك عونه

\*\*\*

|  |  |  |
| --- | --- | --- |
| ابسر اسمك اليعگوب |  | رد يوسف من الغيبه |
| ابعرش الملك مصحوب |  | وبسجنه وبتعذيبه |
| انت إفتحتله البوب |  | والرتبت ترتيبه |
| ابدر الحكم رواك |  | باريك او غذاك |

عونه اليحبك عونه

\*\*\*

|  |  |  |
| --- | --- | --- |
| وعيسى ابحكمته فاز |  | بسمك يسر اعماله |
| وبالنصر موسى اجتاز |  | وتحققت آماله |
| وبسرك الثعبان |  | لف السحر وحباله |
| واللي سره ابمسراك |  | يتبصر بإدراك |

عونه اليحبك عونه

\*\*\*

|  |  |  |
| --- | --- | --- |
| وانته المحمد باب |  | علمه او حفظ اسراره |
| وإلدعوته سياف |  | ياهيبة القهاره |
| يالكمل بيك الدين |  | ياجوهرة انصاره |
| عز رايته ابيمناك |  | سرهيبة ابسطواك |

عونه اليحبك عونه

\*\*\*

(تمت)

(82)

زينب تنعى أباها علياً

|  |  |  |
| --- | --- | --- |
| ياللي عشت بحماك |  | للگبر خذني إوياك |

زينب يبويه إتنادي

\*\*\*

|  |  |  |
| --- | --- | --- |
| عشت إبهنه إو محجوبه |  | وإمدلله بوجودك |
| وإمخدره ومهيوبه |  | ومرتفع راسي إبزودك |
| إو لا خايفه إو مرعوبه |  | إو سور ألأمان إحدودك |
| إبفگدك طحت مصيوبه |  | وريعي إنگطع من جودك |
| صوبني سيف إعداك |  | من خضبك بدماك |

زينب يبويه إتنادي

\*\*\*

|  |  |  |
| --- | --- | --- |
| والجدّي المختار |  | روحي تجر الحسره |
| وضلع أُمي بالسمار |  | أهجس إبضلعي الكسره |
| والسگط باب الدار |  | كسّر إبصدري العبره |
| چنت أطفي بيك النار |  | من گلبي يسعر جمره |
| وزينب إلما تسلاك |  | چيف البصر بعداك |

زينب يبويه إتنادي

\*\*\*

|  |  |  |
| --- | --- | --- |
| خدري المحصن چان |  | بإسمك يسر إسم ألله |
| وأرعه إبعظيم الشان |  | ولا چنت أعرف الذله |
| وإتهدم الكيوان |  | عگبك يسيف المله |
| وإتغير العنوان |  | والخدر ينكف ظله |
| يمسير ألأفلاك |  | روح القدس ينعاك |

زينب يبويه إتنادي

\*\*\*

|  |  |  |
| --- | --- | --- |
| حط بيّه دهري إصواب |  | ضامي وتگص الشفره |
| مثلك يداحي الباب |  | أهجس إبراسي الطبره |
| إو يتجادح إو لهّاب |  | فگدك إبگلبي صبره |
| وإنحمس چبدي إو ذاب |  | يا آية ألله الكبره |
| ما ينحمل فرگاك |  | والگلب ما ينساك |

زينب يبويه إتنادي

\*\*\*

(تمت)

(83)

قدسية الولاء للإمام علي عليه‌السلام

|  |  |  |
| --- | --- | --- |
| يالحاضر إو ماضينه |  | يابالحسن صفينه |
| لو منكر إيحاسبنه |  | ما غيرك اليطلبنه |

\*\*\*

|  |  |  |
| --- | --- | --- |
| يالنشأتك روحيه |  | روحيتك الجذبتنه |

بألآخره إو دنيانه

|  |  |  |
| --- | --- | --- |
| وأنوارك القدسيه |  | إبدرب العدل خلتنه |

نتبختر إعله اهوانه

|  |  |  |
| --- | --- | --- |
| وأحكامك ألدينيه |  | يا بالحسن عرفتنه |

بالدين والديانه

|  |  |  |
| --- | --- | --- |
| بولايتك طبينه |  | يالحبك إمركزينه |
| وإبمأدبك أدبنه |  | ما غيرك اليطلبه |

يابالحسن صفينه

\*\*\*

|  |  |  |
| --- | --- | --- |
| إحجور الولايه إنفرشت |  | وإحنه التوسدناها |

إو بالعطفه ربتنه

|  |  |  |
| --- | --- | --- |
| وإرياض فضلك زهرت |  | وإحنه التغنمناها |

إو بإثمارها غذتنه

|  |  |  |
| --- | --- | --- |
| إو خلعة الباري إنتشرت |  | وإبحبك البسناها |

إو حبك شرف قسمتنه

|  |  |  |
| --- | --- | --- |
| يا بالحسن يغنينه |  | بالدنيه حبك زينه |

|  |  |  |
| --- | --- | --- |
| إو بألآخره مكسبنه |  | ماغيرك اليطلبنه |

يا بالحسن صفينه

\*\*\*

|  |  |  |
| --- | --- | --- |
| حبك يحيدر منهج |  | إو منطق رساله إو حكمه |

وإبحكمته نتظاهر

|  |  |  |
| --- | --- | --- |
| والبالجهل يتبرج |  | ناظر دليله أعمه |

إو لا فكرته تتنور

|  |  |  |
| --- | --- | --- |
| وياه من نتحاجج |  | نص الوحي إو ضي علمه |

يا بالحسن نتبصر

|  |  |  |
| --- | --- | --- |
| يالفضلك إيحچينه |  | والضدك إمخرسينه |
| إو من نحچي شيجاوبنه |  | ما غيرك إليطلبنه |

يا بالحسن صفينه

\*\*\*

|  |  |  |
| --- | --- | --- |
| يوم الضنك والمحنه |  | نتسدر المحنتنه |

إبعين اللطف ترعانه

|  |  |  |
| --- | --- | --- |
| وإبكل خطر لو طحنه |  | بإسمك علت صيحتنه |

يالملتزم نخوانه

|  |  |  |
| --- | --- | --- |
| مثل الضحه إتوضحنه |  | إبحبك عله فطرتنه |

بالعالم إو سكانه

|  |  |  |
| --- | --- | --- |
| حست الوادم بينه |  | منك إلك تدرينه |
| والصاحبك صاحبنه |  | ما غيرك اليطلبنه |

يا بالحسن صفينه

\*\*\*

|  |  |  |
| --- | --- | --- |
| رب البريه إتلطف |  | بيك إو علينه إتمنن |

وإبيمنته راحتنه

|  |  |  |
| --- | --- | --- |
| وإبهالشرف نتعرف |  | بالدين والبيه آمن |

وإتعينت قبلتنه

|  |  |  |
| --- | --- | --- |
| إو عالگنطره من توگف |  | بالعبره ما نتمحن |

بيدك أمر عبرتنه

|  |  |  |
| --- | --- | --- |
| بأمر الوصي إو تبيينه |  | إعله النار لو مرينه |
| والنار متعذبنه |  | ما غيرك اليطلبنه |

يا بالحسن صفينه

\*\*\*

|  |  |  |
| --- | --- | --- |
| يا بالحسن خلقتنه |  | من فاضلة طينتكم |

باري النسم خالقنه

|  |  |  |
| --- | --- | --- |
| وإترعرعت نشأتنه |  | منكم إو بيكم وإلكم |

رب البشر عاتقنه

|  |  |  |
| --- | --- | --- |
| إو خلانه من ساعتنه |  | نتمسك إبعصمتكم |

وإبحبكم إتوثقنه

|  |  |  |
| --- | --- | --- |
| والقلم من تكوينه |  | يمشي إبأمر بارينه |
| من شيعتك كاتبنه |  | ما غيرك اليطلبنه |

يا بالحسن صفينه

\*\*\*

|  |  |  |
| --- | --- | --- |
| إو عين الحسد ما تحمل |  | هيچ إلتزام إو ملزم |

إو حسّادك إيحسدونه

|  |  |  |
| --- | --- | --- |
| إو حبل الوصل مستأصل |  | بيك إو أبد ما نهتم |

لو رادو إيلومونه

|  |  |  |
| --- | --- | --- |
| يالما مثل ظلك ظل |  | نركن إبفيّه إو نسلم |

عدوانك إيعرفونه

|  |  |  |
| --- | --- | --- |
| لمحبتك حبينه |  | للعادتك عادينه |
| وللحاربك حاربنه |  | ما غيرك اليطلبنه |

يابالحسن صفينه

\*\*\*

(تمت)

(84)

ما يگصر جهاده(1)

«نصاري مذيل»

|  |  |  |
| --- | --- | --- |
| ما يگصر جهاده |  | فاروق القياده |
| سيف إو ساعد ألأُمه |  | خضب مرحب إبدمه |

فاروق القياده

\*\*\*

|  |  |  |
| --- | --- | --- |
| ( إنشد رايتك وإسمع مردها)(2) |  | عن الفتح خيبر |
| منهو المثل ما ودع إو ردها |  | للهادي تعذر |
| إو شوف إلمن رسول ألله رصدها |  | إتگلك ذاك حيدر |
| بألله إعتقاده |  | إو تشهدك شهاده |
| حيدر بإسم إبن عمه |  | خضب مرحب إبدمه |

فاروق القياده

\*\*\*

\_\_\_\_\_\_\_\_\_\_\_\_\_\_\_\_\_\_\_\_

(1) هذه القصيده غير موجودة في الدواوين القديمة.

(2) هذا الوزن هو وزن النصاري وهو من أوزان الشعر الشعبي العراقي القديم.إنتشر في النصف الثاني من القرن التاسع عشر الميلادي.كوزن منبري إبتكره ( الشيخ محمد بن الشيخ علي بن نصّار) المتوفي بالنجف ألأشرف عام (1392 ه) في الفصيح.وهو أيضا مشتق من وزن ألأبوذيه حسب عروضها وتفعيلاتها إلا أنها تختلف من حيث التركيب الفني وهو (الجناس) ، وهو من بحر الوافر كما أثبته صفي الدين الحلي حيث قال :

( بحور الشعر وافرها جميلُ مفاعلتن مفاعلتن فعولُ)

|  |  |  |
| --- | --- | --- |
| إنشد راتك وإسمع نداها |  | وإخذ الخبر منها |
| منهو إلي دنه الباب إو دحاها |  | وإهتزت حصنها |
| إو إيد الخيبريه من لواها |  | وچتفها إبمحنها |
| إو من سدّر إراده |  | جزيه لو إباده |
| حيدر صانع الهمه |  | خضب مرحب إبدمه |

فاروق القياده

\*\*\*

|  |  |  |
| --- | --- | --- |
| وأرد أنشد تواريخ الميامين |  | للدين إو وجوده |
| وإبغزوة أُحد من نگل سيفين |  | وإتكرس جهوده |
| جاوبها المعاني إبّطل صفين |  | إو ما ينِّكر زوده |
| عالدين إستناده |  | من عطفه إو وداده |
| شمل المصطفه لمـّه |  | خضب مرحب إبدمه |

فاروق القياده

\*\*\*

|  |  |  |
| --- | --- | --- |
| يالتاريخ أنشدك گلي إشصار |  | بأرباب الرياسه |
| يوم البرز عمر أوزاغت أبصار |  | جاوبها الفراسه |
| وإبنومة الفارس يليل إشصار |  | من خمد أنفاسه |
| والباري إلعباده |  | راد إلها سعاده |
| بإسم السجّل إمنسمه |  | خضب مرحب إبدمه |

فاروق القياده

\*\*\*

(تمت)

(85)

مناقب الإمام علي عليه‌السلام

«ميمر مذيل»

|  |  |  |
| --- | --- | --- |
| شيعتك تدرينه |  | من فضل بارينه |
| واعله فطرتنه |  | علت صيحتنه |
| باسمك اتسمينه |  | من فضل بارينه |

\*\*\*

|  |  |  |
| --- | --- | --- |
| صحيتنه يا سر الإله المكنون |  | واسع مداها |
| يالمعجزاتك روعت گلب الكون |  | يرهب صداها |
| إنته اومحمد (ص) مثل موسى او هارون |  | شمس او ضحاها |
| وانشرت رايتنه |  | اوعينت قبلتنه |
| وشرفت تعيينك |  | جهدك الدينك |
| او صدقت هادينه |  | من فضل بارينه |

\*\*\*

|  |  |  |
| --- | --- | --- |
| انته او محمد من فرد نور او روح |  | شائت الحكمه |
| خاواكم الخوه القلم ويه اللوح |  | رحمته او نعمه |
| الرحمه محمد وانته يانعمة نوح |  | عالشرك نقمه |
| الدينك اوديانه |  | سجلت عنوانه |
| ابشفرة الصارم |  | ابوبالنصر غانم |
| خلدت ماضينه |  | من فضل بارينه |

\*\*\*

|  |  |  |
| --- | --- | --- |
| تذكر الآيه التفت الساق ابساق |  | يوم المحاسب |
| او تحضر سلاسل نار يردوها اوثاق |  | للما تأدب |
| واحنه اعلى حبك بالعمل عالميثاق |  | يكفينه مكسب |
| اوغانمة مكسبنه |  | حبك الجاذبنه |
| إهواك شاغفنه |  | او بي تشرفنه |
| وهالشرف يكفينه |  | من فضل بارينه |

\*\*\*

|  |  |  |
| --- | --- | --- |
| واعله الصراط الناس كلها ابرجواك |  | ترجه العداله |
| او ما يجزي غير البيده صك من يمناك |  | يمشي ابجلاله |
| يالصاحبت سيد البشر صاحبناك |  | باسم الرساله |
| للچانوا يلومونه |  | خلهم ايشوفونه |
| ابروضة الجنه |  | اشلون نتهنه |
| ابو بالحلل چاسينه |  | من فضل بارينه |

\*\*\*

|  |  |  |
| --- | --- | --- |
| اويوم اليعض الظالم إيده وايگول |  | إرجعني يارب |
| اينادوه يالچنت ابحياتك مجهول |  | لجهنم إذهب |
| واحنه ابولاكم ياوصي المرسول |  | عزنه إترتب |
| او نسرع ابمسرانه |  | للخلد واجنانه |
| اهناك عزتنه |  | اهناك نعمته |
| او فضلك ايراعينه |  | من فضل بارينه |

\*\*\*

|  |  |  |
| --- | --- | --- |
| واتصرح الآيه الوعيد او موعود |  | يوم القيامه |
| اومن يحضر الشاهد أمام المشهود |  | ترجف اعظامه |
| واحنه ابولاكم حدر ظل الممدود |  | ننوي الإقامه |
| والسرر مضمونه |  | بالعمل مقرونه |
| ننشغ العنبر |  | نشرب الكوثر |
| وحبك اليروينه |  | من فضل بارينه |

\*\*\*

(تمت)

(86)

الهوسات

|  |  |  |
| --- | --- | --- |
| يجاحد لا تزل عن العدل وإتميل |  | ولا تنكر فضيلة من هده جبريل |

إنشد عن فضل حيدر إمن التنزيل

|  |  |  |
| --- | --- | --- |
| وإسمع شيگلك تأويله |  | وتشهد كل آيه إبتفصيله |

يالتنشد عنه هذا إوياه

\*\*\*

|  |  |  |
| --- | --- | --- |
| يجاحد شوف هذا الكون تمهيده |  | بيمن والفلك نزلته إو تصعيده |

يبو حسين الظهر للباري توحيده

|  |  |  |
| --- | --- | --- |
| والدين إتأيد بوجوده |  | وإبسيفه إو عزمه ومجهوده |

حيدر دين ألله إمأيد بيه

\*\*\*

|  |  |  |
| --- | --- | --- |
| لون إتريد تعرف حيدر إو شانه |  | شوف الحجر منهو الثبت أركانه |

وشوف البيت بيمن گام بنيانه

إو شرف بيت ألله إبميلاده

إبميلاده البيت إتشرف بيه

\*\*\*

|  |  |  |
| --- | --- | --- |
| يجاحد لو ردت سر موسى بن عمران |  | تشوفه بالهدايه إو ناظر ألإيمان |

برهانه إبعصاته التنجلب ثعبان

|  |  |  |
| --- | --- | --- |
| ومن حيدر آية ثعبانه |  | وأسراره وحكمه إوبرهانه |

من حيدر حصّل سر يمناه

\*\*\*

|  |  |  |
| --- | --- | --- |
| بالتاريخ خلد عيسى آثاره |  | من الطين يخلق طير بأسراره |

إنشد من كتابك وإسمع أخباره

من حيدر فنّه إو تعليمه

من حيدر زوده وسر البيه

\*\*\*

موكب المشاة الكربلائي يعزّي ألإمام علي (ع) بفاجعة كربلاء الدامية

|  |  |  |
| --- | --- | --- |
| موكب مشاة ومعتني |  | من كربله ليك إبخبر |
| دسمع يناديك إبگلب |  | منفجع وإبونة كدر |
| آجرك ألله يا علي |  | بالمصطفه سيد البشر |
| وإيناشدك عن بضعته |  | چم ضلع من عدها إنكسر |
| وإنته إبوصيته إتگيدت |  | إو گلبك إعله البلوه صبر |

\*\*\*

|  |  |  |
| --- | --- | --- |
| موكب مشاة إو معتني |  | لأرض الغري إبهذا السفر |
| إو حامل رساله إموسمه |  | من زينب إبدمٍ حمر |
| يابالحسن عندك علم |  | بالطف عله حسين إشسدر |
| من صوّبو گلبه إبسهم |  | وإبگصته إصواب الحجر |
| إو ظلت رميه جثته |  | وإمغسله إبدم النحر |

\*\*\*

|  |  |  |
| --- | --- | --- |
| إو فرهود صار إمخيمه |  | وإعياله يسرها الدهر |
| أدت مراسيم اليسر |  | إو عوّدت عشرين إبصفر |
| للغاضريه إمكدره |  | إو متعوبه ماخذها السهر |
| يا علي إو زينب حايره |  | من خطر وإتطيح إبخطر |
| بين الگبور إمحيره |  | إو عالمشرعه إتصد بالنظر |

\*\*\*

|  |  |  |
| --- | --- | --- |
| من گبر تگعد يم گبر |  | وإتنشف إدموع البصر |
| مصيوبه بسهام اليسر |  | وإمصابها إيفسر الصخر |
| گابلت شاطي العلگمي |  | صاحت يمن لختك فخر |
| عگبك يبو فاضل تره |  | رمي الدهر بيه كثر |
| لحد يحماي الضعن |  | يا من لعد هاشم گمر |
| ما تگعد إترد الحرم |  | لديار عدنان إو مضر |

\*\*\*

(تمت)

(87)

مستهلات(1)

|  |  |  |
| --- | --- | --- |
| هالله هالله إشهالمصيبه |  | هالمصيبه |
| هالمصيبه صوبتنه |  | وإبفگد حيدر سبتنه |

هلّه هلّه إشهالمصيبه

\* \* \*

|  |  |  |
| --- | --- | --- |
| هالله هالله إشهالمصيبه |  | هالمصيبه |
| خلّت العالم إبريبه |  | هالمصيبه صوبتنه |

هالله هالله إشهالمصيبه

\* \* \*

(بحماك بحماك)(2)

من طف كربله إتناديك ألأحرار

|  |  |  |
| --- | --- | --- |
| يابالحسن خطارك |  | ضيف ونازل إبدارك |

بحماك بحماك

\* \* \*

|  |  |  |
| --- | --- | --- |
| (هذه آراؤنا بالولاء |  | تشهد الأرضُ لنا والسماء)(3) |
| هاك يا عقد الوله |  | هذي صرخة كربله |
| هاك هاك |  | هاك يا عقد الوله |

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) ، (2) ، (3) هذه المستهلات غير موجودة في الدواوين القديمة.

(88)

ألأبوذيه في ولاء ومحبة ألأمير عليه‌السلام

|  |  |  |
| --- | --- | --- |
| جلجل الحقُّ في المسيحي حتى |  | عُدَّ من فرط وجده علويا |

مباراته:

|  |  |  |
| --- | --- | --- |
| يجاحد لا تخف الجدم ون عاد |  | ذچر يوم الغدير الراح وإنعاد |
| إبمسيحي الحگ تجله إو لاح وإنعاد |  | إمن أشياع الوصي إو قر بالوصيه |

\* \* \*

|  |  |  |
| --- | --- | --- |
| يا سماء إشهدي ويا أرض قري |  | وإخشعي أنني ذكرت عليا |

مباراته :

|  |  |  |
| --- | --- | --- |
| يجاحد من لزمت الحگ شهاده |  | منك وإجعلت حنظل شهاده |
| يا أرض إو سمه دونچ شهاده |  | من ورحي الهوت حامي الحميه |

\* \* \*

|  |  |  |
| --- | --- | --- |
| علي يالعلمت جبريل علمه |  | وإبخيبر ثبت جدماك علمه |
| إلك سيف إنتشر بالكون علمه |  | وإلك ساعد فتك بالجاهليه |

\* \* \*

|  |  |  |
| --- | --- | --- |
| فإنك شمسُ والملوكُ كواكبُ |  | إذا طلعتَ لم يبد منهنَّ كوكبُ |

مباراته :

|  |  |  |
| --- | --- | --- |
| يصاحب بإبتسامة خير وصفاك |  | وحبك فرض والمعبود وصفاك |
| الملوك إنجوم وإنته الشمس وصفاك |  | من تطلع يغيب النجم ضيه |

\* \* \*

|  |  |  |
| --- | --- | --- |
| عله عقد الوحي الحيدر عقدنه |  | عهد والعهد بي تنحل عقدنه |
| من معدن رضا الباري عقدنه |  | جوهرة الولايه الحيدريه |

\* \* \*

(تمت)

(89)

الموال في مدح ألأمير عليه‌السلام

|  |  |  |
| --- | --- | --- |
| يا سر الوجود يا يد العلت كل يد |  | يا سيف عزم الرساله إو للرساله علم |
| علاها رب السمه أجر الجهد واليد |  | (إوركزت) للدين بعيون الحواسد علم |
| (ومن إصطفاك النبي) (1) صفوه إمن أب ويد |  | سابق إبعلم ألإلهي وإبصفاتك علم |

وأدرج إبجسمك معاني المكرمه واليد

\* \* \*

|  |  |  |
| --- | --- | --- |
| يا قدرة الله يا فخر العلى والثره |  | علة ألإيجاد زندك للحرب شالها |
| والدين من صارمك نال المجد والثره |  | رايات دين النبي لولاك من شالها |
| والعلم لولاك منهو الثبته وأثره |  | دهري رماني وعلتي بالچبد شالها |

وأرعه إبنجوم الليالي يا علي والثره

\* \* \*

\_\_\_\_\_\_\_\_\_\_\_\_\_\_\_\_\_\_\_\_

(1) في ج 10 ( إصطفاك المصطفه) خارج عن الوزن.

|  |  |  |
| --- | --- | --- |
| يا عصمة الدين يا بدر اليشع بالسمه |  | هالچيف دهري رماني وإنته لي راعي |
| يا من إبيوم الوغه إشكلما ثگل بالسمه |  | جارت عليّ الليالي وأنته لي راعي |
| من بعد الغروب ردتله الشمس بالسمه |  | ظليت ولهان وأكثر بالگلب راعي |

والعين ي بالحسن مني تهل بالسمه

\* \* \*

|  |  |  |
| --- | --- | --- |
| يا سيف دين الرسول إو ساعده إوينته |  | إو رمحك الثعبان والگلب الوغه زاهره |
| ذات العلم بير وإنته الطيعت ينته |  | إو من لوح الوجود وجدان الوثن زاهره |
| إو آيات سيفك المصباح الحرب ينته |  | إو معناك يا نور رب الخالجك زاهره |

وإنطاك مفتاح خزنته رحمته إو ينته

\* \* \*

|  |  |  |
| --- | --- | --- |
| حبك إبگلبي ترعرع يا علي إو راعني |  | يا قالع الباب يالسيفك شطر مرحب |
| إو راعيت كل اليحبك والمحب راعني |  | وخليت سبع الحرايب من شرد مرحب |
| لاچن جفتني الليالي والدهر راعني |  | وإبأُحد روح ألأمين إبنصرتك مرحب |

يالچان يرعاك ربك بالنصر راعني

\* \* \*

|  |  |  |
| --- | --- | --- |
| يا بالحسن ويد فضلك بالعوالم دوه |  | والدهر جيَّم إو روحي إبملته ملها |
| وظل اليعاديك ناحر من خلاه الدوه |  | إو لا ملت إمن الصبر حتى الصبر ملها |
| إبدخلك تراني إو حيلي إمن النوايب دوه |  | روح اليلمها الصبر يا بالحسن ملها |

ما غير فضلك طبيب إيعين إلها دوه

\* \* \*

العقيدة الراسخة

|  |  |  |
| --- | --- | --- |
| دهري رماني إبغبات المشاكل ولج |  | صديت لأرض الغري إو ناديت أمير النحل |
| غرتبك گلبي من اشراك النوايب ولج |  | تعلم العظمي وهن والجسم مني نحل |
| وأركنت عالناس ما واحد حماني ولج |  | ناداني عيناك وأحنه للشدايد نحل |

وإنطلق گلبي إو لساني إبمدح حيدر ولج

\* \* \*

|  |  |  |
| --- | --- | --- |
| يا حيف عمري إنگضه إو يا يوم أنه صاحبه |  | دهري خصيمي إو تجاهر بالمخاصم ولد |
| متراكمه إغيوم گلبي إو ما شفت صاحبه |  | ما شگف عني صحيبي إو لا نفعني ولد |
| من يصد عالناس وجهي الصد إله صاحبه |  | إو ما من گرابه حفظ حگ ألأقارب ولد |

إو ما شفت صاحب مثل حيدر لزم صاحبه

\* \* \*

(تمت)

تم بعون ألله تعالى الجزء ألأول

من المنظورات الحسينية

فهرس ديوان المنظورات

الجزء الأول

مقدمة المؤلف الشاعر كاظم المنظور 5

التقاريظ 7 - 10

تمهيد بقلم السيد حسين الفالي 11 - 16

مقدمة التحقيق بقلم السيد سعد الذبحاوي 17 - 22

شكر وتقدير 23

الفصل ألأول

«المنظورات ألإلهية»

حكم - أمثال - أحوال الدنيا 25 - 84

1 - إحذر الدنيا «يا صاح خل عنك الدنيه وهواها» (گعده) 27

2 - عيد مبارك وطاعة مقبولة «يهلال عيد الحكمه بالحكمه» (گعده) 32

3 - الكون الدوار «سايره الدنيه بهلها مثل عيس الهايمه» (لطم) 34

4 - الدنيا تمور «النفس تعلم بالقيامه إشقدمت وشأخرت» (لطم) 39

5 - الوعظ وألإرشاد والدعوة إلى السداد «تنتصب محكمه كبره للخلگ بألآخره» (لطم) 45

6 - آيات بينات«إعمل إلدنياك چنك بيها عايش للأبد» (لطم) 50

7 - التنبيه للغافلين عن موقف يوم الدين «يا من إبدنياك غافل عن حديث الغاشيه» (لطم) 55

8 - الوعظ المفيد الكافي عن الترديد «لا يغرّك هوه الدنيه تره الدنيه غاويه» (لطم) 61

9 - النداء إلى السباق وتهذيب ألأخلاق «يا من إبدنياك شاغل نفسك إبطول ألأمل» (لطم) 66

10 - الشاعر يخاطب الحسين عليه‌السلام «يا حسين أدريك گلبك عله المذنب ينچسر» (لطم) 71

11 - في المواعظ والحكم «دنياك يا صاحب لتامن بيها ساعه ويصير السافل إبعاليها» (لطم) 72

12 - أمثال ومواعظ وحكم «يا صاح خوض ابوديان عصرك وإخذ صافيها» (لطم) 75

13 - لا يدرك الحق إلا بالجد «سمَّح إدروبك يالتريد الراحه» (لطم) 79

14 - ساعات الفرج «ساعاته ساعاته والفرج ساعاته» (لطم) 83

الفصل الثاني

«ألمنظورات ألأحمدية»

في النبي (ص) وآله ألأطهار 85 - 141

1 - الرسول الخالد صلى‌الله‌عليه‌وآله «تمهيد ألأكوان بالهادي ومعانيه» (گعدة) 87

2 - عصمة النبي وآله صلى‌الله‌عليه‌وآله «خمسه المحمد والعلي المعبود منطيها» (گعدة) 92

3 - مصباح ألإمامه «نور النبوة بمصابيح ألإمامه» (گعدة) 98

4 - الثقلان «يا صاح لو دارس إعلوم القياسه» (گعدة) 103

5 - أهل البيت عليهم‌السلام «يا صاح دونك تواريخ المچارم» (گعدة) 109

6 - يا خاتم الرسل «يا حبيب الباري يامن ختم بيك المرسلين» (گعدة) 114

7 - أصحاب الكساء عليهم‌السلام «وجدان هذا العالم وتكوينه للخمسه والخمسه وجود العالم» (لطم) 117

8 - ألآيات الواضحات «يهل تعرض من ألآيه إتگول سحرٍ مستمر» (لطم) 123

9 - فتح مكة «تأيد بأنا فتحنا من فتح مكه الرسول» (لطم) 128

10 - يا طالب الجود«يا طالب الجودات خذها إمن أهلها» (لطم) 132

محمد صلى‌الله‌عليه‌وآله مصدر النور «مظهر النور النور من براهينه» (لطم) 135

12 - أسماء من نور«إقره إبجزو عمّه تجد أبجد إحروف إمقطعّه» (لطم) 139

الفصل الثالث

«المنظورات العلوية»

في ألإمام علي عليه‌السلام 143 - 479

1 - مناقب ألإمام علي عليه‌السلام «هاك إخذ من معجزاته حيدر وجوهر صفاته» (گعدة) 147

2 - يا علي نحبك ولا نبالي «يفاروق الديانه إلك عدنه أمانه» (گعدة) 150

3 - قيادة ألإسلام «يقانون العداله علي نص الرساله» (گعدة) 154

4 - عهد الولاء الصادق «هاك إخذ يا بالحسن هاك عهدي» (گعدة) 158

5 - تضحيات ألإمام علي عليه‌السلام«روح التضحيات العالميه يا سيف النبي إو قائد نبيّه» (گعدة) 162

6 - شخصية ألإمام علي عليه‌السلام«شيگول الگلب دسمع يحيدر بإسم ألله ورسوله» (گعدة) 166

7 - واقعة خيبر «منهو الفتح من خيبر حصنها والدعوة رسول ألله علنها» (گعدة) 169

8 - يا أبا الحسن «صفينه يا بالحسن صفينه» (گعدة) 172

9 - الفتح العظيم في غزوة الخندق «صار يوم الفتح صار» (گعدة) 176

10 - نور الولاء «هاك يا بالحسن هاك» (گعدة) 180

11 - ألإمام علي عليه‌السلام كما تصوره الشاعر«كتمان ألأسرار جوهر للشيم» (گعدة) 185

12 - علي عليه‌السلام ومعركة خيبر«هاك إخذ تاريخ خيبر وإدخل ميادين حيدر» (گعدة) 189

13 - علي عليه‌السلاممركز ألإيمان«تمهيد ألأكوان مركز ألإيمان» (گعدة) 192

14 - فضل زيارة النجف «خل گلبك إيزور ويشاهد النور» (گعدة) 196

15 - جهاد علي عليه‌السلام «هبّت عاصفات أهل الرساله من ثورة محمد» (گعدة) 202

16 - أُصول الدين وفروعه «دستور دين ألإسلام بألله ورسوله إتأيد» (گعدة) 206

17 - الدين دستور الحياة «إمشي إعله دستور دينك وإتجنس إبنور دينك» (گعدة) 211

18 - راية النصر والخلود «يا حيدر إمن التكوين سجلو بإسمك رايه» (گعدة) 214

19 - ألإيمان الناصع «يالمقتدي إبإيمانك إيمانك» (گعدة) 219

20 - غزوة أُحد «هاك إخذ تاريخ من غزوة أحد» (گعدة) 223

21 - فضائل علي (ع) «قدسية الدين وأسراره ومعانيه» (گعدة) 226

22 - علي أمير الحرب والسيف «روح القدس صاح للملّه مصباح» (گعدة) 232

23 - تاج أمير المؤمنين (ع) «جوهرة تاك الدين نص الولايه» (گعدة) 237

24 - أسأل من المعبود لا عذب أُمي» (گعدة) 242

25 - السلطنة الدينية «دينيه بالسلطنه الدينيه» (گعدة) 246

26 - من نشأة الروح «من نشأة الروح بيك إلتزمنه» (گعدة) 249

27 - مفروض عالناس «مفروض عالناس حبك يا علي» (گعدة) 250

28 - غزوة الخندق «چتال مرحب بالحرب لو ردت برهانه عمرو بن ود العامري إيخبرك إبعنوانه» (گعدة) 254

29 - علي والرايه «راية علي إبماضيها ماضيها» (گعدة) 261

30 - عبقرية ألإمام علي (ع) «أظهرت للإسلام آية وجوده من أسس إبراهيم قبلة الرسمية» (گعدة) 265

31 - حافظ نظام ألإسلام «يا حيدر إتودع ألإسلام عندك هل صار عندك مرجعه يا حجة ألباري» (گعدة) 270

32 - لوعة الهاشميين «دارت أفلاك النايبه وتزلزل الكون» (گعدة) 275

33 - صريع المحراب «اليوم أضحه الدين فاجد هيبته إو سور الحمه» (گعدة) 280

34 - نثر العبير في يوم الغدير «حتمي تبليغ الرساله نزلت ألآيه الشريفه» ( لطم) 283

35 - الكلام الوافي في مدح ألإمام علي(ع) «يا علي نفسك إنصاغت من لطف رب البريه» ( لطم) 286

36 - الدليل ألأكبر في قلع باب خيبر «يا علي لو ما يمينك باب من خيبر من دحاها» ( لطم) 291

37 - الحث إلى السعادة بنيل الشهادة «يالتايه بحب الولايه إتجنس وإخذ الشهاده من علي وإتشرف» ( لطم) 297

38 - طيب النفس بحديث رد الشمس «يا علي معناك صارت گطب والعالم رحاها» ( لطم) 300

39 - علي ومكانته في ألإسلام «نزل قانون العداله للرسول إمن السمه» ( لطم) 305

40 - لك نفسٌ من معدن اللطف صيغت «ما سوه حيدر إبطن الكعبه مولود إنولد » ( لطم) 310

41 - عِظَه وإحتجاج وإرشاد «حيدر البناس مثَّل صفة معبود الصمد» ( لطم) 315

42 - ولاية ألإمام علي (ع) «أنزل القرآن حجه عالخلگ رب السمه» ( لطم) 320

43 - قبول ألأعمال بحب علي وألآل«خير ألأعمال الولايه وبيها دين ألله كمل» ( لطم) 325

44 - نور أرجاء البيت «نوّر الكعبه الجليل إبنور صهر المصطفه» ( لطم) 331

45 - أحسن ألله لمن هداني «لا عذب ألله أُمي والرضعوها حب الوصي إو من هاللبن رضعتني» ( لطم) 337

46 - ديننا القويم «تأييد دين المسلم وإسلامه بإيمان گلبه واللب إيمانه» ( لطم) 341

47 - التاج العلوي «ألله ورسوله يا علي إمتوجينك بتاج الولايه وبالولايه الباري» (لطم) 346

48 - ما حصل من الشرف لأرض النجف «بالغري خزنة الباري بالغري والذهب حماي الحمه» (لطم) 349

49 - من فضل بارينه «من فضل بارينه حيدر وتعيينه» (لطم) 354

50 - حبك يحيدر «حبك يحيدر حيدر حبك يحيدر» (لطم) 357

51 - في مقتل ألإمام علي (ع) «روح القدس القدس وألله إشمصيبه (لطم) 359

52 - فاق الشجعان «حيدر شعل نار الوغه إو طفّاها يا هله إبحيدر» (لطم) 363

53- الراية المنصورة «منصوره منصوره رايتنه منصوره» (لطم) 366

54 - الحكم ألإسلام «دينيه دينيه سلطنه إو دينيه» (لطم) 369

55 - مناقب ألإمام علي (ع) «ناجح إبكل صوره حيدر إو دستوره» (لطم) 372

56 - فضل ألإمام علي (ع) «ما كمل دين ألإسلام إلا إبولاية حيدر» (لطم) 375

57 - مناقب ألإمام علي (ع) «إقره إبأخبار قدسيه إقره إبأخبار» (لطم) 379

58 - حامل لواء ألإسلام «رفرف لوانه إو ثابت ولانه» (لطم) 382

59 - ولاية علي عليه‌السلام «من بنه البيت إبراهيم والقبلة الرسميه» (لطم) 385

60 - صاحب بيعة يوم الغدير «سبع الحصن حامي الجار كف زودها إو رواها» (لطم) 388

61 - تاج السعادة «تاج السعاده لليوالي حيدر » (لطم) 393

62 - مع الرسل وألأنبياء «شرع الديانه مبداه من حيدر» (لطم) 396

63 - مناقب تهدي الضال «حيدر تكون من نور هادينه» (لطم) 401

64 - علي وفتح خيبر «تاريخ راية حيدر للدين والحگ مظهر » (لطم) 404

65 - حب الولاية فرض «حب الولايه مفروض عالخلگ من باريها» (لطم) 407

66 - في ذكر فضائل ألأمير «بألله ومحمد وبولاية حيدر أدي الشهاده» (لطم) 410

67 - في مدح لواء أمير المؤمنين «راية علي سر إسم الأعظم بيها وثقل النبوة» (لطم) 413

68 - في مدح ألأمير (ع) «فارض الباري من عگب توحيده حبك يحيدر» (لطم) 416

69 - ولاية أمير المؤمنين (ع) «إكسير لذنوب الخلگ يمحيها حب الولايه» (لطم) 420

70 - راية ألإسلام «رايتنه آيه رايتنه آيه» (لطم) 423

71 - مصرع ألإمام علي (ع) «آه إعليك يالمرتضه» (لطم) 428

72 - راية النصر والخلود«من آيات بارينه راية علينه» (لطم) 430

73 - صريع المحراب «دين الرسول إنصاب وإنهدم صيوانه» (لطم) 433

74 - وليد الكعبة «الكعبه أم القرى إوبيها تولد چوچب ألإيمان» (لطم) 436

75 - فضل ألإمام علي (ع) «أمست إركان الدين متهدمه» (لطم) 439

76 - مناقب أمير المؤمنين (ع) «يا حياة الدين يا بدر السعد وندبة ألإسلام لو صكها الزرد» (لطم) 441

77 - صريع المحراب «طاح بالمحراب داحي بوبها إو صبح دم دمع الخل مسچوبها» (لطم) 443

78 - تهدمت وألله أركان الهدى «اليوم من هاشم سگط شنيارها» (لطم) 446

79 - علي والرسول (ص) «يا أصول الدين يا نور الهده لوله ما سيفك الدين إشأيده» (لطم) 449

80 - مصرع أبي ألأبطال «طاحت أركان الدين وإرتجت الكونين» (لطم) 452

81 - لولاك يا علي«يا بالحسن لولاك ما دارت ألأفلاك» (لطم) 455

82 - زينب تنعى أباها «ياللي عشت بحماك للگبر خذني إوياك (لطم) 458

83 - قدسية الولاء للإمام علي (ع) «بالحاضر إو ماضينه يا بالحسن صفينه» (لطم) 460

84 - ما يگصر جهاده «ما يگصر جهاده فاروق القياده» (لطم) 464

85 - مناقب ألإمام علي (ع) «شيعتك تدرينه من فضل بارينه» (لطم) 466

86 - الهوسات 469

87 - مستهلات 472

88 - ألأبوذيه في ولاء وحبة ألأمير عليه‌السلام 473

89 - الموال في مدح ألأمير عليه‌السلام 474

الفهرس

[المقطوعة المشجرة 9](#_Toc19803775)

[تمهيد 11](#_Toc19803776)

[مقدمة التحقيق 17](#_Toc19803777)

[الفصل ألأول](#_Toc19803778) [المنظورات ألإلهية 25](#_Toc19803779)

[الفصل ألثاني](#_Toc19803780) [المنظورات ألأحمديه 85](#_Toc19803781)

[الفصل ألثالث](#_Toc19803782) [المنظورات العلوية 143](#_Toc19803783)

[فهرس ديوان المنظورات 478](#_Toc19803784)

[الفهرس 485](#_Toc19803785)